
tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

V letošnjem letu se lahko nadejamo še več sta- 
rih predelav za vse sisteme, pa tudi obilja sve- 
žega špilovja. Slednjega na ducat in še kakšni 

strani široko popisujemo prav tu in nikjer dru- 
god. Najbolj se veselimo Witcherja, Uncharteda 
in Arkhamskega viteza. 

Spletna nevtralnost je en tak hecen pojem. Pod 
njim se skriva ideja, da so vsi paketki, ne glede 
na izvor, obravnavani enako in nihče nima pred- 
nosti pred drugim. Kar je laiku povsem logično. 
Mar lahko zapovedujemo elektriki, da se do nas 
sme pretakati samo tista iz nuklearke, iz smrdlji- 
vega Šoštanja pa ne? No, pri internetnem pro- 
metu LAHKO zapovemo paketkom točno to. In 
veliki ponudniki vsebin, kot so Comcast, Verizon 
in kompanija, se že dlje časa borijo, da bi lahko 
to tudi počeli, a jih je vsaj v ZDA Zvezna komisija 
za komunikacije FCC vsakič uspešno zatrla. 
Čemu, porečete, bi si ponudniki želeli tega in 
kakšne posledice bodo utrpeli potrošniki? 

Hja, za začetek bi vsak ISP sklepal pogodbe s 
ponudniki vsebin in jim v svojem omrežju dal 
prednostni dostop. Kar pomeni, da bodo v teoriji 
uporabniki do recimo Netflixa, ki za tekoče delo- 
vanje potrebuje kar zajetno pipico, dostopali hit- 
reje. Toda! Na račun tega bodo ostali servisi de- 
lovali veliko slabše. Zagovorniki spletne nevtral- 
nosti se upravičeno bojijo, da se kakovost sto- 
ritve z uveljavitvijo 'prednostnih dostopov' ne bo 
izboljšala. Nasprotno, ponudniki bodo le dodat- 
no zaračunavali eno storitev, ostale pa se bodo 
obnašale polžje. Po domače, ponujali bi manj in 
računali več. V dobi, ko je važen izključno četrt- 
letni dobiček, je strah povsem upravičen. Zato 
vsi motrijo FCC, kjer bodo 26. februarja glasovali 


o mnogo strožji regulaciji spletnih ponudnikov, 
kar bi v praksi dokončno zakoličilo nevtralnost. 
Na svoji strani imajo Obamo, stojijo pa nasproti 
najmočnejšim ameriškim medijskim hišam, kjer 
bi, če bi bilo po njihovem, FCC povsem odvzeli 
možnost odločanja, ker kao niso pristojni. 

Zakaj je ta debata relevantna za nas? Žal zato, 
ker Evropejci večino spletnega prometa ustvari- 
mo v ZDA oziroma pri ameriških podjetjih — 
Googlu, Facebooku, Amazonu. To meče slabo 
luč na našo podjetnost in inovativnost. Po drugi 
strani pa imamo do nevtralnosti dosti bolj ostro 
stališče. Če je odhajajoča komisarka Neelie 
Kroes obračunala z oderuškimi telefonskimi tari- 
fami, je bilo njeno mnenje o nevtralnosti precej 
sproščeno, češ, da bo za to poskrbela konkuren- 
ca. Junckerjeva komisija kani biti glede tega bolj 
striktna. 

Slovenija je ena od dveh držav v EU, ki ima sp- 
letno nevtralnost uzakonjeno, vendar jo izigrava- 
ta ravno največja igralca, Telekom in Simobil. 
Prvi z brezplačnim prenosov podatkov prek Dee- 
zerja, kar je nelojalna konkurenca proti ne-Tele- 
komovim uporabnikom te storitve. Simobil pa 
malo bolj nedolžno, s svojo oblačno shrambo. 
Oba sta jih sicer dobila po prstih, a se raje spre- 
nevedata in kupujeta čas. Jasno, v Sloveniji ni- 
koli ni nihče ničesar kriv. Če krivdo dokažemo, 
pa storilec na smrt zboli, kajne? Guattro 

biška. Telefonske številke smo vrteli na roke, 

slušalka in walkman sta bila povezana z žico 
ter televizijske programe je lovila strešna antena. Še 
avtoček na daljinsko je bil v resnici na špagi. Hitro 
sporočanje je pomenilo, da si šel na PTT in nareko- 
val telegram, edino digitalno večigralstvo pa je bilo 
tiščanje glav nad igrico game 6 watch. Nihče ni nad- 
zoroval našega življenja in bili smo srečni. Nakar so 
izumili svetovni splet, nerazumljivo omrežje nekih 
računalnikov daleč daleč stran. Vanj smo občasno 
pokukali le najbolj posvečeni, in še to po dolgem cvr- 
čanju modema ter na veliko jezo telefonskega dvojč- 
ka. Pošta, irc, naga baba, potem odklop in nazaj v 
stvarnost. 
Danes v internet ne vstopamo, marveč v njem biva- 
mo. Resda lahko izklopimo računalnik in mobitel, 
vendar tega ne storimo. Povezani in zvezani smo 24/7. 
"Najdi na internetu" je odvečna besedna zveza. Kje 
drugje boš pa iskal, če ne tam? Splet je privzet medij 
za novice, znanje, banko, posel, stike in zabavo. Toda 
še zmerom se ga zavedamo, ga obravnavamo kot ne- 
kaj določenega in vanj dostopamo z umevnimi apara- 
ti. A vek svetovnega sistema računal, namenjenega le 
človeškim odjemalcem, se zaključuje. Mreža jutrišnji- 
ka bo samoumevna kot zrak in je ne bomo niti več 
posebej ogovarjali. Samo bo, med seboj pa bodo st- 
vari komunicirale same od sebe. Ne zgolj električne 
naprave, recimo bela tehnika, marveč take nepred- 
stavljivosti, kot so pes, majica in pločnik. Prihaja na- 
mreč internet reči. 
Internet of things (loT) je zadnjih par let vse bolj po- 
gost izraz, katerega lastovke so zapestnice za fitnes, 
tablično vodljive igrače in robotski sesalniki. A besed- 
na tvorjenka ni sveža. Leta 1999 si jo je izmislil nek 
Kevin Ashton, ki je sodeloval pri vpeljavi standardov 
za RFID-komunikacijo, digitalno označevanje pred- 
metov. Njegova vizija je bila, da bo splet sčasoma 
prerasel uporabnika za terminalom in prišel v vse po- 
re našega vsakdana. Pred poldrugim desetletjem, v 
času katodnih televizorjev, 56-kilobaudnih modemov 
in analognih telefonov, so se hladilniki, ki beležijo hra- 
njeno vsebino, in med seboj komunicirajoči avtomo- 
bili seveda slišali še bolj noro od hoverboarda. Toda 
predvidevanje je bilo pravilno in se uresničuje. Sez- 
nam reči s pametno ali povezano pripono je na vsa- 
kem sejmu daljši. 
Najbolj nam seveda v oči padejo uporabniške inova- 
tivnosti, na primer kuhinjski pult, ki indukcijsko greje 
položeno pametno skodelico, ako je v njej čaj, do- 
jenčkov bodi, ki sporoča temperaturo na mamin mo- 
bilnik, ali vklop klime v avtu na daljavo. Vendar inter- 
net of things še zdaleč niso zgolj taki onegaji, marveč 
je to širši pojem, ki zaobjema številna, bržda kar vsa 
področja življenja, družbe in proizvodnje. V mreži bo- 
do z oddajniki označene krave, boje za spremljanje 
plimskih valov in kontejnerji za smeti, pri čemer je 
zlasti pomembna očem skrita odzadnja povezanost 
komponent, ki gre mimo nas. Pri avtomobilih je spo- 
sobnost komuniciranja predpogoj za avtonomno vož- 
njo, o kateri je vse več govora. Doma bo na ta rovaš 
prav tako prišlo do mnogih avtomatizmov, na primer 
pri ogrevanju, osvetljavi in energetski gospodarnosti. 
Ne le, da bo vse povezano in dosegljivo brez dotika, 
procesi bodo karseda samodejni. 
Dobršen del tega pametnega sveta predstavljajo tipa- 
la vseh vrst. Tisti v majici bo meril utrip in analiziral 
švic ... avtomobili se bodo z radarji, optičnimi očesi 
ter ultrazvokom zavedali okolice ... v domove bomo 
vstopali s čitalniki prstnih odtisov ... pametne postelje 
pa bodo beležile počitek in nas zbujale, ko bo spanec 
najbolj plitek. Kamere so itak že nameščene vsepo- 
vsod, le da nas bodo nekoč privzeto motrile, razpoz- 

Z mobilnikom sparjena zobna ščetka, ki teži ob neredni ra- 
bi, se resda sliši nadmočno. Ali samozategovalni pas, ki 
sporoča statistiko obsega vampa. Pa zapestno tipalo za 

merjenje zdravstvenih parametrov. Toda vsi ti podatki sen- 


zorneta bodo tvorili popolno sliko posameznika in njegovih 


vedenjskih vzorcev. In temu se očitno ne bo moč izogniti. 


navale obraze in se primerno odzivale. Ni čudno, da je 
drugo, bolj zlovešče ime za prihodnji rod interneta 
senzornet. Google se tega dobro zaveda, zato razvija 
robotske avtomobile in kupuje podjetja, ki se ukvarja- 
jo s takimi rešitvami. Kar tri milijarde so odšteli za 
Nest Labs, izdelovalca domačinskih termostatov. Da- 
nes ta predstavlja inteligenten nadzor nad temperatu- 
ro doma, pojutrišnjem bodo njihovi senzorji bdeli nad 
nami od jutra do jutra. 

To pa je obenem eden od glavnih pomislekov interne- 
ta vsega. Z mobilnikom sparjena zobna ščetka, ki teži 
ob neredni rabi, se resda sliši nadmočno. Ali samoza- 
tegovalni pas, ki sporoča statistiko obsega vampa. Pa 
zapestno tipalo za merjenje zdravstvenih parametrov. 
Toda vsi ti podatki senzorneta bodo tvorili popolno 
sliko posameznika in njegovih vedenjskih vzorcev. In 
temu se očitno ne bo moč izogniti. Že zdaj imamo v 
uporabi tako imenovane servise M2M, machine to 
machine, ki so 'tovarniško' povezani. Najbolj prepro- 
sta primera sta bralnik kindle in novi megani, ki imata 
lastni SIM-kartici, na kateri uporabnik nima dosti vpli- 
va. Različnih tehnologij, naj gre za NFC-fočkanje ali li- 
fi, bodočo komunikacijo potom povezanih lučk, bo 
čedalje več. Zato izklop domačega modema in telefo- 
na ne bo zadostoval za izbris digitalne sledi. 

Trenutno bombardiranje z oglasi glede na pretekla 
brskalniška poizvedovanja ni nič v primerjavi z indivi- 
dualnim EPPjem, ki ga bomo kasirali na podlagi giba- 
nja, prehranjevanja in drugih navad. Informacije se 
neumorno zbirajo in teh določenim ustanovam nikoli 
ni preveč. Nekoč bodo že prišle prav - bodisi za ko- 
mercialno dejavnost, bodisi za samooklican boj zoper 
državne sovražnike. Pri tem se takisto odpira vpraša- 
nje obče varnosti. Število takih in onakih povezanih 
naprav bo kmalu doseglo 20 milijard. Proizvajalci hit- 
ro skačejo na vlak loT, toda sprejeti niso niti komuni- 
kacijski, kaj šele zaščitni standardi. Kiberkriminalci 
vsako leto vdrejo v milijone uporabniških računov in 
shekajo tisočere orenk servise. Smo pripravljeni po- 


tencialni nevarnosti izpostaviti z mobilnikom nadzor- 
ljivi dom in avto, ki se na poziv samovozno pripelje iz 
garaže? 

Od nove mreže bodo seveda profitirali zdravje, ekolo- 
gija in prometna varnost. Eden od gradnikov širšega 
interneta reči je tudi tako imenovani smart grid, elek- 
trično omrežje, ki optimizira delovanje glede na prid- 
obljene podatke o porabi. Prototip take skupnosti je 
umetno korejsko mesto Songdo. Južno od Seula nas- 
taja pameten, samozadosten okraj, kjer bo inteligent- 
no prav vse: zalivanje zelenic, mestni avtobus, prido- 
bivanje elektrike, celo javne ustanove, kot sta bolniš- 
nica in šola. A upravičeno se poraja misel, kakšno 
vlogo v taki robotizirani komuni ima človek? Oziroma 
kako odlično pripravljen teren je povezanost vsega z 
vsem za umetno inteligenco, ki se odloči ne marati 
svojega stvarnika? Sicer je omenjanje Skyneta klišej- 
sko, vendar se 'planet reči' sliši kot logično nadaljeva- 
nje interneta reči. Je loT morebiti preveč ambiciozen 
projekt, katerega obsega se ne zavedamo in bo člo- 
veštvu ušel izpod nadzora? 

Da tako razmišljanje ni nesmiselno in da so teme še 
kako pereče, priča njihova izpostavitev na Gospodar- 
skem forumu v Davosu. Diskusijo podjetniških in uni- 
verzitetnih veleumov je vodil Googlov upravitelj Eric 
Schmidt, vsi pa so se strinjali, da so internetu, kakrš- 
nega poznamo, šteti dnevi. Eden od prisotnih profe- 
sorjev iz Cambridga je čisto resno izpostavil primer 
dronskih komarjev, ki ljudem nezavedno kradejo 
DNK. Kdo ve, če se bomo temu ZF-primeru čez deset 
let še posmehovali. Vsekakor je zdaj skrajni čas, da 
pravil ne dorečejo le tehnološki giganti, marveč vlade. 
Ne Google in ZDA, marveč taki, ki nimajo fige v žepu. 
Tehnologija sama po sebi ni škodljiva in je le kladivo 
v roki človeka. On se odloči, ali bo orodje zavihtel 
proti sočloveku. Vsakdo pa se mora zavedati, da var- 
nosti in zasebnosti ne gre žrtvovati na oltarju udobja. 


David Tomšič 

Grški finančni minister je bivši Valvovec 

Novega grškega finančnega ministra Yanisa Varoufa- 
kisa je večina spoznala skozi uporniško retoriko proti 
mednarodnim institucijam, ki Grčiji žugajo s poplačili 
dolgov. Igralsko nadvse podučeni pa so pobuljili, ker 
pod tem imenom poznajo človeka, ki je pri Valvu obli- 
koval sistem free to play. Res gre za isto osebo! Profe- 
sorja svetovnega formata je stric Gabe pred štirimi leti 
osebno pobaral, naj mu 
pomaga spojiti ekonomiji 
Team Fortressa 2 in Dote 
2. Izziv se mu je namreč 
zdel na pogled podoben 
usklajevanju denarne po- 
moči med Nemčijo in Gr- 
čijo, o kateri je Varoufa- 
kis ogromno pisal. Grk 
se je, četudi ni nikoli igral 
videoiger, strinjal! Kot 
svetovalec je Ventilom povedal, kako združiti cekine iz 
obeh iger v eno skupno valuto. V posameznih naslovih 
do kozmetičnega plena prideš malo drugače in igralci, 
ki kupujejo ključke skrinj v Doti, niso smeli destabilizi- 
rali trga s klobuki v TF2. Za čem vsem stoji, ni znano, je 
pa moral ob nastopu ministrske pozicije ukvarjanje z 
igricami opustiti in se iti prerekat z Merklovo Angelico. 


Osamosvojitev EverOuestove hiše 

Sony najbolj poznamo po playstationu, toda njihov 
studio Sony Online Entertainment (SOE) je vzredil ko- 
pico proslavljenih iger za PC, med njimi EverOuest in 
Planetside. V začetku meseca pa so Japonci na prese- 
nečenje vseh SOE za še neznano vsoto prodali nju- 
jorški investicijski firmi Columbus Nova, ki ga je pre- 
imenovala v Daybreak Game Company. Hiša z delom 
na H1Z1 in EverOuestu Next nadaljuje nemoteno in 
njen gazda bo še naprej John Smedley. A ker niso več 
pod PS-bajto, nameravajo odslej početi igre tudi za 
xboxe. Sony se je slovite firme, ki mu je vseskozi no- 
sila dobiček, menda rešil zato, ker se usmerja k mo- 
bilnim igram, kjer ni bila prisotna. Kdo bi razumel. 


Za nami prvo svetovno prvenstvo v Smitu 


Za Doto 2 in League of Legends v zadnjih letih prireja- 
jo najodmevnejša e-športna temovanja v zgodovini, o 
katerih smo obširno pisali. Pri firmi Hi-Rez, ki stoji za 
tretjo najbolj priljubljeno mobo, Smitom, nočejo zao- 
stajati. Sredi januarja se je odvilo prvo svetovno pr- 
venstvo v tej nalinijski areni, kjer se v tretjeosebnem 
pogledu mlatijo svetovna božanstva. Prizorišče je bilo 
v Atlanti, kjer se je osmerica najboljših ekip sveta po- 
merila za nagradni sklad v višini nekaj čez 2.600.000 
dolarjev. Zmagalo je ameriško moštvo Cognitive Pri- 
me pred evropskim Titanom in pobasalo polovico zne- 
ska. Tudi v bitki za tretje mesto so Američani pri Co- 
gnitive Red namahali evropske SK Gaming. Kitajci so 
se zvrstili šele kasneje! Kar samo pomeni, da se Azijci 
Smita še niso resno lotili. 


Jablana je bogato obrodila 


Sicer se nam neprestano opevanje Applovih uspehov 
že upira, ampak vest je vest. Medtem ko sta Microsof- 
tu in Googlu delnici zaradi nižjih dosežkov znatno pad- 
li, iz Cupertina poročajo o najboljšem četrtletju v zgo- 
dovini firme. Promet je bil 74 milijard dolarjev, od tega 
jim je ostalo čistih 18. Za to je najbolj zaslužen dvojec 
iphonov, ki predstavlja dve tretjini posla. Točna ko- 
ličina je 74,5 milijona, kar je skoraj pol več kot v istem 
obdobju leto poprej in drobiž manj, kot jih je v istem 
obdobju prodal prvak Samsung. Pri tem je pomemben 
podatek, da je število za kar devet milijonov preseglo 
pričakovanja. Žal niso obelodanili, koliko od tega je 
bilo tavečjega modela plus. So se pa pohvalili, da so 
izdelali milijardtno iOS-napravo in da vsako uro v dne- 
vu prodajo čez 30.000 aparatov! Tim gay Cook je še 
dodal, da je ifon 6 zaenkrat kupilo le 12 % preteklih 
lastnikov. Torej je večina kupcev čisto frišnih apposto- 
lov oziroma, z drugimi besedami, bivših androidnežev. 


go 


Za razliko od konkurence je Apple uri namenil pri- 
ročnejši analogni kolešček, drugače pa se bo ura 
naslanjala na iphone, saj bo brez GPSa in 3Gja. 


V taistem poročilu je Apple potrdil govorice, da famoz- 
ni watch prihaja na trg aprila, pri čemer bo cena os- 
novnega modela 349 dolarjev plus taksa oziroma naj- 
brž prav toliko evrov. Kot vemo z lanske predstavitve, 
bo modelov in variacij čuda. Za različno velike ročice 
bosta na voljo dve dimenziji, izbirati pa bo moč med 
po dvema barvama aluminija, jekla in zlata. Poleg bo 
sodilo mnogo raznolikih in raznobarvnih paščkov, od 
športne gume prek elegantne kovine do ledra. Cikajo 
skratka na dober dizajn, ki bo iz watcha napravil sta- 
tusni simbol in dekorativni dodatek, kar obstoječi za- 
pestnjakoviči pač niso. Mnogo vprašanj pa še vedno 
ostaja neodgovorjenih. Recimo, kolikšne bodo cene 
žlahtnejših modelov, kako bodo vse te kombinacije 
sploh prodajali in koliko zdrži baterija. 


Vesti iz Legovih studiev 


Prizori iz Srednjega sveta so se lani zaključili, zato ve- 
lja pokupiti tisto, kar je še na policah, če te plastični 
Gollumi in Smaugi vzburjajo. Legoidna Vojna zvezd 
po drugi strani ostaja, kajti Danci imajo pravice do le- 
ta 2022! Gotovo se bodo modelčki iz prihajajoče Epi- 
zode VII pojavili že v letošnjem letu. Nova letošnja li- 
cenčna serija, ki štarta maja, pa je Jurassic World. Ta 
bo prinesla tako komplete iz stare filmske trilogije kot 
one iz prihajajočega filma. T-rexe in drugo jursko fav- 
no je Lego v preteklosti že imel, a to pot bo po tej 
znamki tudi igra, na katero je namignil zaključek Bat- 
mana 3. Avtorji so kdo drug kot TT Games. Četudi ni 
niti konkretnih podatkov niti sereenshotov, je meha- 
nika pričakovana: poskakovanje, razsuvanje, pobira- 
nje čepkov in reševanje preprostih zagonetk. Lego 
Jurassic World pride na vse sisteme junija. 

V naši rani mladosti bi takega tiranozavra sestavili 
iz dveh ducatov osnovnih gradnikov. Danes je to en 
kos plastike. Očitno so se otroci spremenili. 


Druga najava dotične ekipe in njihove založbe Warner 
so naslednji Avengerji, planirani za konec leta za prav 
tako vse konzole, ročne in polične. Nove dogodivšči- 
ne Stotnika Amerike, Thora, Hulka, Iron-Mana in 
družbe bodo sledile uspehu Marvel Superheroes od 
predlani. Čeprav se bo igra prodajano šlepala na po- 
letni film Age of Ultron in vključevala določene like 
ter elemente od tam, štorijalno z njim ne bo poveza- 
na. Vnovič lahko pričakujemo odprt svet in številne 
obrobnosti ter skrivnosti, upamo pa, da si bodo izmi- 
slili tudi kakšne nove igralne mehanike. In nadgradili 
grafiko v smer videza Lego filma. 

Zadnja vest je bolj plastična. Lego piha svojemu naj- 
večjemu partnerju Disneyju na dušo z novo hotnico, 
skoraj 3000-kockovnim Marvelovim helicarrierjem. 
Ta razpoznavni štab varnostne družbe Shield je letalo- 
nosilka, sposobna tako plovbe kot letenja. Načeluje ji 
zajebanec Nick Fury, ki z nje diktira Avengerjem. Do- 
tična maketa je velika okoli 80 centimetrov, tehta par 
kilogramov in pride na podstavku. Čeprav ima Lego v 
programu mnogo takih kolektorskih artefaktov, zlasti 
iz niza Vojne zvezd, so to pot prvikrat uporabili le en 
čepek velike statične mikrofigurice. Te so bolj v meri- 
lu za postopanje po krovu in notranjih prostorih. Da se 
geeki ne bi jezili, so priloženi še trije klasični strički in 
dve tetki. Helicarrier bo spomladi naprodaj le v Lego- 
vih trgovinah za 350 evrov. Če ga kupiš, nam prosim 
poteši radovednost: se lastniki teh velikih modelov, 
med katere sodita denimo še imperialni rušilec in Ti- 
sočletni sokol, z njimi res piupiu-lovijo po stanovanju? 


Helicatrier ima na krovu več plovil in viličarjev ter 
ducat negibljivih mikrofiguric, sličnih onim iz Lego- 
vih namiznih iger. Plovilo je moč odpreti in tekati 
po notranjosti, največji fani pa ga morejo nadgradi- 
ti z motorčki in lučkami, ki so naprodaj posebej. 

Kitajci imajo 
Call of Duty Online 


Po zadnjih podatkih na Kitajskem igre igra čez tristo 
milijonov ljudi, kar je toliko, kot je vseh prebivalcev 
Združenih držav. Activisionovim kravatarjem ob teh 
cifrah kar cinglja pred očmi, toda s franšizo Call of 
Duty tamkaj doslej še niso prodrli. Vsaj ne uradno, saj 
je kljub delni prepoznavnosti imena večina izvodov 
spiratizirana. Rižojedo prebivalstvo ne mara za konzo- 
le in za večino digitalne zabave uporablja računalnike 
in pametne telefone. Igrajo bodisi piratske, bodisi free 
to play naslove in ni čudno, da je eden najbolj prilju- 
bljenih korejski klon Counter-Strika, Crossfire. Pri ve- 
likem založniku so se zato odločili, da bodo v navezi s 
Tencentom poskusili s F2P-izvedbo Call of Dutyja sa- 
mo za Kitajce - CoD Online. 


Za promocijo ni izostala bučna prikolica z znanim 
igralcem. To pot je to Chris Evans, ob katerem se 
možem na sliki še bolj šibijo kolena kot babšetu. 


Izdelave se je lotil stari znanec, studio Raven, ki je 
CODO frankenštajnsko sešil iz kosov Modern Warfa- 
rov in Black Opsov. Pozneje kanijo dodati še kako 
ledvico iz Ghosts in rebro Advanced Warfara. To po- 
meni, da notri najdeš reciklirane večigralske karte, 
orožja in prijeme iz omenjenih naslovov. Levji delež 
špila pač predstavlja klasični franšizin multiplayer s 
hitrostnim streljanjem v glave in klicanjem helikop- 
terskih napadov iz zraka, ko nabereš dovolj dolg kill 
streak, to je zaporedje usmrtitev. Ima pa CODO razen 
tega še krajši samotarski modus z zgodbo, hero ops, 
in sodelovalnega cyborgs. Slednji je zanimiv, ker gre v 
bistvu za nam znanega zombijskega, le da so avtorji 
nagniteže prelevili v kiborge, ker za kitajsko birokraci- 
jo velja, da zna delati probleme z nemrtvimi osebki v 
igrah. Tovrstnih lokalnih kapric je še več. Ravenovci 
so na primer pogruntali, da Kitajci neradi streljajo ta- 
ko, da gledajo skozi merek, zato so se morali dodatno 
posvetiti tozadevnemu urjenju. 


Podoba je prirejena za Azijce, s poševnookimi ob- 
razi in uniformami. Videz bodo igralci lahko nada- 
lje prirejali z nakupi v spletni trgovini. 


čmokavec 2015 


Sredi januarja je Call of Duty Online po treh letih raz- 
voja naposled izšel in založnik vanj polaga velike upe. 
Špil da bo 'preobrazil podobo kitajskega igranja', k 
čemur so pridodali še filmski oglas s 'stotnikom Ame- 
riko' Chrisom Evansom v glavni vlogi. Koliko je špil 
dejansko vreden, pri nas bržda ne bomo nikoli izkusi- 
li, saj je strogo lokalne, azijske narave. Activisionu 
kajpak ni v interesu pošiljati ga na Zahod, kjer itak 
pokupimo nečloveško količino Call of Dutyjev. 


Še nekaj o Oknih 10 


Ne nedavni predstavitvi je Microsoft nanizal par novo- 
sti jeseni prihajajočega operacijskega sistema, ki smo 
ga oznanili pred nekaj meseci. Čeprav bo s klasičnim 
vmesnikom dobro poskrbljeno za stare rodove raču- 
nalnikov in uporabnikov, z desetico sledijo smernicam 
aktualne platforme. To pomeni še bolj poudarjen na- 
raven pristop z dotikanjem in pogovarjanjem. V ta na- 
men bo vdelana glasovna pomočnica Cortana, ki so jo 
lani predstavili na telefonih Windows Phone. Glavni cilj 
sistema je seveda povezati različna okolja v eno samo 
izkušnjo in tako kot v Applovem taboru bo tudi v Ok- 
nih poslej moč brezšivno prehajati med napravami. 
Na surfacu spočeti dokument bomo brez dodatnega 
motoviljenja dokončali na PCju in na xboxu posluša- 
na, gledana ter igrana vsebina se bo nadaljevala na 
mobilniku. Skupni imenovalec je oblačni servis One- 
Drive, ki omogoča, da je vse dosegljivo povsod. 
Microsoft skrbi takenako za gejmerje in v Okna poleg 
DirectXa 12 vključuje servis Xbox. Ta bo med ostalim 
omogočal videoprenašanje igranja na splet ter pre- 
točno nabijanje Hala 5 in drugih iger z xboxa one na 
PCju, tablici ali mobilniku. Prav tako je govora o obrat- 
ni smeri, torej o streamanju PC-špilov na televizor 
prek xboxa one. Tehničnih omejitev ni in Steamove- 
mu računalniku, katerega bistvo so računalniške igre 
na TVju, se v tem primeru slabo piše. Drugače bo 
nadgradnje na Win 10 deležen seveda tudi XBO, kar 
med ostalim pomeni poenotenje multimedijskih apli- 
kacij. Kaj pa, če bi poslej xboxove igre privzeto delo- 
vale na PCju? Zelo naivno. 


Tole je aplikacija Xbox, vzeta iz beta različice. Ob- 
ljubljajo več kot le servis za pregledovanje dosež- 
kov in pošiljanje sporočil prijateljem. 


Velika novost je prihodnja generacija spletnega brs- 
kalnika, kodno imenovana Spartan. Tega so menda 
razvili od začetka in z mislijo na večplatformsko zd- 
ružljivost, zato bodo Explorer upokojili. Omenjani no- 
viteti sta dodajanje opomb in čečkarij na spletno 
stran z namenom lastnega arhiva ali deljenja ter bral- 
ni modus, ki članke prikaže v poenostavljeni obliki ali 
jih celo naglas prečita. (Applov Safari ima to možnost 
že lep čas.) Glede na to, da se Microsoftu posreči 
vsak drugi sistem, so obeti glede Windows 10 visoki. 
Še posebej pozdrava vredno je to, da bo prvikrat za- 
stonj za vse lastnike osmice in celo sedmice! 


Z 


Planetside 2 z rekordno bitko 

Sonyjev simulator tankovskih prometnih zamaškov 
Planetside 2 ni tako razvpit kot recimo Dota 2, a je 
kljub temu zelo živ. V njem se na gromozanskem 
ozemlju planeta Auraxis igralci prvoosebno streljajo 
in mendrajo z oklepniki. Predstavljaj si futuristični 
Battlefield s stalnim svetom in stotinami bojevnikov 
hkrati. Ni čudno, da so prav tam prejšnji mesec pos- 
tavili rekord v številu hkratnih borcev v prvoosebni 
streljanki, ki so ga potrdili pri Guinnessovi knjigi re- 
kordov. Številka je obstala pri 1158 in s tem podrla 
značko 999, ki jo je poprej držal naslov Man vs Mac- 
hine. V Planetsidovi bitki za anale je padlo 53.729 vir- 
tualnih soldatov, koliko pravih igralcev pa je storilo 
samomor zaradi vsesplošnega laga, ni zabeleženo. 

Simsi gredo na delo 

Kar osem mesecev bomo čakali na prvo večjo razši- 
ritev za Simse 4, ko aprila dospe Get to Work. Brž- 
kone zato, ker so avtorji mukoma krpali luknjavo igro, 
saj spočetka ni imela bazenov in duhov, ki so jih zas- 
tonj dodali naknadno. Delavski dodatek bo v prvi vrsti 
omogočil izgradnjo lastne štacune, v kateri bomo lah- 
ko prodajali vse mogoče, od kruha prek romanov do 
kubističnih krac. Druga noviteta bodo trije poklici, pri 
katerih bomo Simčkom mogli slediti na vsakem kora- 
ku, namesto da bi izginili v službo. Kot znanstvenik se 
bomo dokopali do eksplozivnih odkritij, kot dohtar 
bomo delali carske reze, zlasti pa obeta služba dete- 
ktiva. Tamkaj bomo v miniigrah iskali sledi po prizo- 
riščih zločinov in kriče zasliševali osumljence! Pa hip- 
stersko bo moč fotkati okolico, čeprav niso povedali, 
ali poleg pridejo instagramski filtri. 


DLC gre za MED 

Številni forumski kritiki najbolj mrzijo DLC — down- 
loadable content ali dodatno vsebino, ki jo kupiš po 
internetu. Tudi mi je načeloma ne čislamo. A večina je 
lepo tiho in, heh, kupuje. Electronic Arts je objavil op- 
timistične podatke v tej smeri, saj so lep kos njihove- 
ga lanskega digitalnega prihodka tvorili prav tovrstni 
dodatki. Od 2,2 milijarde dolarjev so z ekstra nivoji, 
orožji, kampanjami, kožicami in vsemi temi 'neum- 
nostmi' zaslužili 921 milijonov. Če sem šteješ robo, ki 
jo kupiš z mikrotransakcijami, pa se številka še po- 
veča. Drugi založniki s številkami niso radodarni, a 
glede na to, da imajo številne igre za polno ceno in tu- 
di indiejanke standardno pripeto postavko 'DLC' ozi- 
roma season pass, s čimer s popustom kupiš vse 
naknadnosti, vsote ne morejo biti dosti slabše. Zato 
pričakuj, da bo DLCja še mnogo več. Za Nintendo se 
že šušlja, da bodo okrepili tosmerne napore. 


Računalnikom se kažejo boljši časi 

Slovenskih podatkov žal ni, analitska hiša IDC pa je 
objavila globalno statistiko. Po nekaj letih desetod- 
stotnega padanja prodaje PCjev je bil zabeležen upad 
tudi v letu 2014, a le za dve odstotni točki. Skupaj je 
človeštvo pokupilo 308 milijonov skompletiranih oseb- 
nih računalnikov, kamor seveda tablice niso vštete. V 
pogači je bilo znatno manj brezimnih modelov kot po- 
prej, medtem ko je večina velikih proizvajalcev promet 
povečala. Vodita Lenovo in HP, vsak s skoraj petinsko 
rezino, sledita Dell s 13 % in Acer z dobrimi 7 %, na 
peto mesto pa se je povzpel Apple s 7,1-odstotnim 
tržnim deležem. Tu velja dodati, da so Jabolčniki naj- 
bolj povečali svojo kvoto in celokupno prodali skoraj 
dvajset milijonov macov. Napoved za letošnje leto je 
svetlogleda, kajti obeta se pozitivna rast. Analitiki me- 
nijo, da so tablice že dosegle zenit, dočim bo računal- 
ništvu pripomogel izid Windows 10 in višanje strojnih 
specifikacij iger na rovaš novih konzol. 


Na policah raspberry pi druge generacije 

Malinova pita je miniračunalniček na zaplati vezja veli- 
kosti kreditne kartice, ki so ga sprva zasnovali za 
učenje računalništva in programiranja. A spričo iz- 
jemnega odziva 'piflarske' skupnosti je postal prilju- 
bljen gizmo in s štirimi in pol milijoni prodanih kosov 
najuspešnejši britanski kompjuter zadnjih desetletij. 
Zanesenjaki so ga uspeli prirediti za široko množico 
nalog, od kontrolerja v dronih do emulatorja starih ar- 
kadnih špilov, mini strežnika in HTPCja. Ni čudno, da 
je bil drugi rod pričakovan. V začetku meseca smo ta- 
ko uzrli naslednika, v katerem namesto enojedrnega 
arma od prej bije šestkrat hitrejši štirijedrni cortex-A7. 
Količino pomnilnika so podvojili na gigabajt, dočim 
so druge pritikline ostale enake. Tudi grafika in pove- 
zljivost preko 100-megabitne pipice. Predvsem sled- 
nje malinovcu še vedno onemogoča, da bi bil zmogljiv 
medijski ali strežniški računalnik. Zato je tudi v drugo 
predvsem šolski gizmo za vstop v svet elektronike in 
ITja. Predvsem, ker je poceni, saj zopet stane le 35 
evrov. Je pa sceno razburkal Microsoft z najavo, da 
bo inačica Windows 10 za naprave interneta stvari de- 
lovala na raspberry piju 2. Bomo videli, kaj bodo ma- 
herji s tem napravili. 


Amazon namenjen v filmografijo 

V vsebinah je še vedno denar, ne glede na visoko 
stopnjo gusarjenja. Veleblagovničar Amazon je že 
pred časom odprl lasten studio za produkcijo TV-serij 
in risank, ki jih predvaja prek videoservisa na zahtevo 
Amazon Instant Video. Njihova temnokomična trans- 
seksualna nizika Transparent je letos celo pokasirala 
par globusov. Zdaj pa so oznanili še vstop v filmsko 
industrijo z namenom ducata naslovov letno. Izdelke 
bodo sočasno vrteli v kinodvoranah in prek interneta. 
Slednje zaenkrat teče le v petih državah. Konkretnih 
scenarijev niso razkrili, le da bodo zgodbe izvirne, fri- 
si novi in razločljivost UHD. Amazon kljub kakemu mi- 
mosunku in slabemu ravnanju z delavci tako vztrajno 
gradi imperij. 


HP pojde v 3D-tisk 


Dodajalni proizvodni proces, obče znan kot 3D-tiska- 
nje, napoveduje velike premike v industrijskem obli- 
kovanju. Izdelava prototipa je brez tega potraten pro- 
ces, ki terja kalup ali rokodelstvo. S 3D-printerjem pa 
na pisalni mizi v pol ure ustvariš plastičen predmet, ki 
si ga poprej zmodeliral v programu. O tem smo se v 
Jokerju lani široko razpisali in namignili, da se bodo 
področju kmalu pridružila znana 'tiskalniška' imena. 
Prvi, ki se je opogumil, je HP z demonstracijo principa 
Multi Jet Fusion. Zanj trdi, da je nadmočen vsemu 
obstoječemu, saj naj bi privzeto deloval v barvah in 
bil bolj natančen ter desetkrat hitrejši od aktualnih 
strojčkov. HP ima iz večdesetletnega posla s tiskalni- 
ki vendarle mnogo izkušenj tako s tračnimi motorji, ki 
premikajo glave, kot s šobami, ki pljuvajo material. 


HPjev predstavljeni 3D-tiskalnik ni namizna napra- 
va, marveč velik stroj za najbrž petmestni znesek. 
A slej ko prej bodo tehnologijo spravili v domove. 


Čeprav so Kalifornijčani ob tem predstavili prototipno 
mašino, pri najavi ne gre za konkreten model, marveč 
za tehnologijo. Sprva ciljajo na industrijo, dizajnerje 
uporabniških reči in arhitekturne biroje, za katere ka- 
nijo sploviti rešitev ob letu osorej. Pri tem poudarjajo, 
da oblikovalec ne bo omejen na eno sorto termoplas- 
tike, marveč bo moč ustvariti elastične predmete in 
take, ki prevajajo električni tok ter temperaturo. Kas- 
neje kanijo napasti še domači trg, saj so mnenja, da 
nekoč plastične robe, kot je ožemalnik ali ovitek za 
telefon, ne bomo več kupovali, marveč 'natisnili'. 

Ob tem se zavedajo, da je treba rešiti težavo modeli- 
ranja. Vsakdo zna fotkati ali napisati besedilo ter to 
sprintati, medtem ko tridimenzionalni objekti terjajo 
veščino CAD-programov. Na srečo se s cenitvijo ho- 
bijaških modelov, ki so že padli na trimestne zneske, 
premika tudi softversko področje. V pripravi so eno- 
stavnejši urejevalniki, celo za tablice, katerim bo kos 
vsakdo. Eden takih je PrintShop od firme MakerBot. 


Tale maketa je v eni potezi prišla iz zgoraj predo- 
čene HPjeve mašine. Hudo. Ustvarjalnost s takim 
orodjem dobi čisto nove možnosti. 

Risanje po luftu 


3D-tiskanje ne predstavlja revolucije samo v indu- 
strijskem oblikovanju, marveč v splošnem dojema- 
nju. Imeti strojček, ki snovne objekte ustvari praktič- 
no iz ničesar, je bilo še donedavna nekaj neverjetne- 
ga. Kaj pa, če bi imeli še magično pisalo, ki po zraku 
vleče otipljive linije? Svinčnik, s katerim si igračko, 
modni dodatek ali umetniško skulpturo dobesedno 
narišeš? Le v Potterjevem svetu! Sploh ne. Nemogoče 
je že mogoče, zakaj točno to počne 3Doodler. A prva 
inačica naprave je bila zajetna, nedodelana in draga. 
Zato je ameriška ekipa na Kickstarterju nafehtala do- 
ber milijon za razvoj nadgrajenega modela. 3Doodle 
2.0, ki pride v prosto prodajo spomladi, bo tri četrtine 
manjši in lažji od izvirnika ter bo sedel v roko kot mal- 
ce debelejši flumaster. 


Luftno čečkalo (doodle pomeni čečkati) segreva in 
iztiska plastiko, ki se hipno strdi. Tako riše objek- 
te. Naprava sicer terja zunanje napajanje. 


Tehnologija za 3Dčečkalom je slična oni od tiskalni- 
kov-ustvarjalnikov. V električno ožičeni stilus je vpeta 
plastična slamica, ki se tam segreje. Domala uteko- 
činjen material nato šoba izpušča glede na pritisk 
gumba. Pri tem se iztisnjena snov tako hitro strdi, da 
v resnici vlečeš črte po prostoru. Oglasni video nazor- 
no pokaže, kako na zelo preprost način obrišeš koc- 
ko, načečkaš figurico pudlja ali ustvariš prstan. Mož- 
no je delati tudi ravninsko in like naknadno spojiti v 
trirazsežna telesa. Natančnosti sicer ni in široke indu- 
strijske koristi prav tako ne, vendar je skupnost poka- 
sorte kreacij, od maket znamenitih stavb prek avionč- 
ka na daljinsko do obleke. 

Čudodelni 3Doodler je presenetljivo poceni priprava, 
saj Slovenca v prednaročilu s poštnino vred stane 
vsega 90 evrov. V kompletu je sto raznobarvnih pla- 
stičnih paličic, možno pa je dokupiti različne šobe in 
nožno pritiskalo za natančnejše doziranje. Če si vešč 
čečkanja oziroma se ukvarjaš z oblikovanjem bižute- 
rije in podobnega kiča, ti zna tako orodje priti res 
prav. En kos igrače smo kar naročili! 


Tole sta dva primera izdelkov s 3Doodlerjem. Za 
prodajo ali serijsko proizvodnjo orodje ravno ni, za 
hobijaško domače špilanje in ustvarjanje pa. 

Tudi Razer se loteva 
navidezne resničnosti 


Razer spada med tiste proizvajalce igralske periferije, 
ki se ne zadovoljijo s štancanjem tipkovnic in miši. V 
njihovem repertoarju najdeš prenosnike blade in ta- 
blice edge, na sejmih pa že nekaj let zapored predsta- 
vljajo zanimive koncepte. Eden takih je odprtokodna 
platforma za navidezno resničnost, imenovana s krati- 
co OSVR. Gre za skupek programja in prototipa VR- 
očal, ki jih je Razer napravil v sodelovanju s firmo 
Sensics. Naglavnik navzven spomni na Oculusov rift 
in ima v resnici podobno velik zaslon ločljivosti 1920 x 
1080, ki je za potrebe stereoskopije razdeljen na pol. 
A po drugi plati je običajne sorte LCD in ne OLED. 
OSVR takisto ne pozna pozicioniranja v prostoru, ki 
ga rift obvlada zaradi kamere in markerjev. 


Hacker dev kit je navzven videti kot vsak drug klon 
rifta. Toda napravo je nadvse lahko razstaviti in po- 
samezne dele zamenjati z lastnimi. Podobno gnet- 
ljiva je programska oprema za njeno krmiljenje. 


Ljudi pri Razerju in Sensicsu nekatere slabše karakte- 
ristike v primeri s konkurenco ne bremenijo preveč. 
Njihova zamisel je namreč v jedru namenjena spremi- 
njanju in dodelovanju. Očala imajo zato dobesedno 
naziv hacker dev kit. Namera je, da jih bodo v drugih 
podjetjih razdrli, po svoje priredili in nenazadnje pro- 
dajali. Ali da jih bodo domači maherji shekali po last- 
nih zamislih. Načrti bodo dosegljivi na uradni strani, 
ohišje pa je že sedaj sestavljeno tako, da ga lahko na- 
pljuva 3D-tiskalnik. Mnogo pritiklin je moč dodobra 
nastavljati, na primer leče za ljudi z dioptrijo. Z nekaj 
truda lahko namesto zaslončka v ohišje vdelaš mobil- 
ni telefon. Predvsem pa naj bi bil komplet OSVR, ko 
se bo junija letos izvil iz prototipne faze in dospel na 
trg, poceni. Z nalepko 200 dolarjev bo kar za poldru- 
gega stotaka cenejši od rifta. Oculus ima tako tekme- 
ca več, trg pa še eno gonilno silo. 


Žogica kamerica 


Zajemalnikov podobic nam res ne manjka. Poleg tis- 
tega, ki ga imamo ves čas v roki, se med nas rine 
vrsta bolj specialnih kameric, med katerimi so najno- 
vejša sorta tiste leteče. A očitno vedno obstaja niša in 
eno je našlo nemško zagonsko podjetje Panono. Ideja 
je enostavna: žoga velikosti grenivke, ki ima vgraje- 
hip obmiruje, škljocne ter sešije sferičen posnetek. 
Zaradi vdelanega wi-fi, je predogled fotke moč pri pri- 
či obračajoče in približajoče pogledati na telefonu. Za 
končno sliko velikosti 108 megapikslov in njeno arhi- 
viranje pa poskrbi oblačna aplikacija. Ker metanje ne 
pride vedno v poštev, je kajpakda mogoče uporabiti 
vrv ali štango oziroma prožiti iz dvignjene roke. 

Ko bo Bojan Požar prihodnjič hotel snemati sloven- 
ske nagice na nudistični plaži, bo dovolj navidezno 
igranje s takole nesumljivo žogico. 


Primeri na uradni strani izpadejo kar posrečeni. Zlasti 
so nekaj posebnega ujeti trenutki ljudskih množic, re- 
cimo na trgu ali na koncertu. Če tla in nebo nista po- 
membna, se da slikati tudi ravninsko 360-stopinjsko 
panoramo, se pravi z obračanjem samo levo in de- 
sno. Koliko možnosti bo softver omogočal, še niso 
povedali. A vedeti je treba, da taka projekcija ni stan- 
dard, ki bi se jo dalo gledati na TVju ali jo prosto deli- 
ti. Najbrž bo delovalo le znotraj njihovega okolja. No, 
pravijo, da je zapis združljiv z Googlovim fotosfe- 
ričnim formatom, kar pomeni objavljivost na G. 
Smo radovedni, če bo stvarca prepričala, kajti poceni 
ne bo. Ob pomladnem izidu bo cena 550 evrov, kar ni 
znesek, ki bi ga mirne duše odštel za igračo nejasne 
uporabnosti. Čeprav, ako ga pritrdiš na drona, je čista 
špijonska zmaga. 


Mobilnik za letno plačo 


Prestižno izdelovalnico Vertu je pred petnajstimi leti 
ustanovila finska Nokia z mislijo: "Kdor lahko odšteje 
20 jurjev za zapestno uro, bo tudi za mobilnik." Pro- 
jekt se je izkazal za uspešnega, saj so v tem času pro- 
dali blizu pol milijona aparatov, pri čemer je najce- 
nejši stal 4500 evrov, najdražji pa kar 270 tisoč. Ceno 
seveda postavljajo izbrani materiali, dragi kamni in 
unikatnost, medtem ko tehnikalije niso niti slučajno 
draginji primerne. V primerjavi s konkurenco so kveč- 
jemu podhranjene. Tudi oblika je zvečine nevšečna, 
zavoljo česar imajo vertuji sloves neokusnega prese- 
ratorstva. A izdelki so, najbrž prav zaradi tega, pisani 
na kožo ruski jari gospodi - tisti, ki ne zna držati pri- 
bora in po žepih nosi bankovce v zvitkih. 

Bogati Moskovčani, ki so dejansko največji odjemalci 
vertujev, in še kak Arabec ter Hongkonžan bodo ned- 
vomno pokupili najnovejšo linijo diamonds. Ti mobil- 


Večina za takle kičast telefon ne bi marala. Toda 
če imaš veliko pod palcem, okusa pa ravno ne, po- 
tem krokodilja koža in diamantki dogajajo. 

niki so povprečni 4,7-palčni androidneži z lanskim 
snapdragonom 801 in 13-megapičično kamerico, 
statusno simboliko pa jim daje ekskluzivna oprava. 
Odeti so namreč v titan in najfinejše krokodilje usnje, 
obrobljeni z belim zlatom ter izdatno posuti z dia- 
mantki. Glede na število teh briljantov lahko na etike- 
ti piše 8900 ali 15.900 evrov. Ob nakupu priporočajo 
ujemajočo se listnico za dva jurja, 500-evrske slušal- 
ke iz backove kožice, odrte pri živem telesu, in enako 
cenjen polnilni podstavek, ki pa je oblečen le v usnje 
stare krave. 

Radovednež se bo pri tem vprašal, če je kaj special- 
nega tudi na softverskem nivoju. Je - melodije za 
zvonjenje je izvedel Londonski filharmonični orkester. 
V sicer prav nič luksuznem Googlovem okolišu je še 
par aplikacij z dostopom do butične robe in z VIP- 
oznanili. Lastniku je sicer na voljo še stalni svetovalec 
in izpolnjevalec želja, če recimo potrebuje led s sever- 
nega tečaja ali alibi, ko je pri ljubici. Na spisku stori- 
tev začuda ni več uslug varovalne agencije, ki je med 
drugim bdela nad možnostjo ugrabitve. Mimogrede, 
Vertu je Nokia že pred leti odprodala neki švedski in- 
vesticijski družbi, zato znamka ni bila v portfelju Mic- 
rosoftovega nakupa. 


Na vidiku nova era 
zračnih hladilnikov 


Zračni hladilniki čipov v računalih so področje, kjer že 
dolgo nismo videli zanimivejšega preboja. Na proce- 
sor je poveznjena bakrena ploščica, s katere toplotne 
cevke odvajajo energijo do mreže aluminijevih listi- 
čev, skoznjo pa nato ventilatorji pošiljajo zrak in spi- 
hajo vročino od naprave. To je zadnjih deset let to. Če 
želiš kaj učinkovitejšega, potrebuješ vodno ali kom- 
presorsko hlajenje. A pred nekaj leti so v laboratorijih 
ameriškega inštituta Sandia Labs dognali, kako zgoraj 
naštete elemente spojiti v kompaktno napravo, kjer so 
lopatice ventilatorja kar lističi zračnega hladilnika! Za- 
misel take združitve se zdi enostavna, toda problem je 
bil doslej ta, kako toploto odvesti s podnožja do vrtlji- 
vega dela, saj je os za to premajhna. Brihtne glave so 
ugotovile, da mora biti plast zraka med podnožjem in 
rotorjem dovolj tanka. Tedaj se zrak neha obnašati kot 
izolator in dobro odvede energijo. 


Mar kinetic cooling engine naznanja slovo ogrom- 
nih hladilniških kock v drobovju računalnikov za 
igranje? To bi občutno zmanjšalo gnečo v kištah. 


Po patentu je ameriško podjetje CoolChip napravilo 
hladilnik kinetic cooling engine. Ta je pol manjši od 
obstoječih, dvakrat tišji in bi naj bil dvakrat učinko- 
vitejši. Predvsem pa naj bi bil zmožen delovati, če je 
obrnjen postrani, kajti v originalni ideji iz Sandie ven- 
tilator lebdi na podnožju. Koliko trditve držijo, bomo 
videli sredi leta, ko bo firma pod Cooler Masterjevo 
znamko revolucionarni hladilnik poslala na police. 


Hicrozot tova 
naslednja velika reč 


Prihodnost računalništva po Microsoftovo je HPC: holografski 
osebni računalnik. Po en za vsakega člana familije, se razume. 


milijardah dolarjev Microsoftu ne gre sla- 
bo, toda nekdanjo sopomenko za raču- 
nalništvo je izgubil že davno in kljub pri- 
zadevanjem je medla točka na radarju 
uporabnikov, zlasti mlajših. Ni se pravo- 
časno prilagodil novim oblikam naprav, kjer sta ga 
prehitela Apple in Google, njegovi servisi so v naj- 
boljšem primeru druge violine in za nameček je pušil 
v poslovnem segmentu. Vsega je očitno kriv dolgolet- 
ni predsednik Ballmer, zato ima aktualni šef Satya 
Nadella težko nalogo, če hoče firmo spraviti nazaj na 
vrh. Mnogo poskusov približanja navadnim ljudem se 
je izneverilo, recimo hodimož zune in nesrečni tele- 
fon kin. Windows 8 nimajo pozitivnega predznaka, 
tablice surface pa ustrezajo le poslovnežem. Je po- 
temtakem sploh mogoče, da iz rokava potegnejo ne- 
pričakovanega in revolucionarnega asa, pred kate- 
rim bodo vsi padli na kolena? 
Kaj takega bi bilo zelo težko. Pravzaprav nas v da- 
našnjem času, ko koncepti hitro pricurljajo v javnost, 
malokaj resnično preseneti. Toda Microsoftu je do ne- 
ke mere uspelo: konec januarja so na predstavitvi 
Windows 10 odstrli tančico s tistega, na čemer so po- 
tihem delali pet let in kar je po njihovem mnenju pre- 
mik v odnosu z računalnikom. Pokazali so hololens, 
samostojna očala za obogateno resničnost. 


"m 
Hič novega? 

Obogatene resničnosti, s tujko augmented reality, ne 
gre mešati s povsod omenjano navidezno, virtualno 
resničnostjo. Slednja je svoj svet, tak, kakršnega ima- 
mo na monitorju, le da nam VR-čelada ustvarjeno 
okolje postavi dobesedno pred nos. AR po drugi plati 
pomeni dinamične dodatke na tisto, kar vidimo v res- 
nici. Mnogo tega že uporabljamo, recimo spletno ka- 
mero, ki ti doriše špegle ali rožičke, projektor, ki na 
vetrobran projicira navigacijske puščice, ali konzolne 
igre tipa Start the Party, ki prizor dnevne sobe ozaljša- 
jo z vesoljci in krokodili. Toda sveti gral področja je 
naprava za brezšivno obogatitev vsakdanjega pogle- 
da. Recimo naočniki, ki prepoznavajo obraze in zna- 
menitosti ter podajo informacije. Ali šefu nataknejo 
oslovsko glavo. 

Kdor spremlja tehnološke trende, ob tem ne bo padel 
vznak. Demonstracij takih naglavnih inštalacij, kate- 
rih prosojni vizir je obenem zaslon za ekstra 3D-vsebi- 
no gledanemu, smo videli že kar nekaj. Pred dobrim 
letom smo objavili večjo napoved tovrstnih modelov 
castAR in spaceglasses. Toda oba projekta imata na 
spletnem mestu še vedno ikonico 'pre-order' in ver- 
jetno čez nekaj let o njiju ne bomo več slišali. Naj bo 
ideja še tako dobra in filmčki ZF-neverjetni, na koncu 


MI» 


Microsoft je na konfe- 
renci o Windows 10 
presenetil s prikazom 
nenavadnega onegaja, 
ki prinaša izkušnjo iz 
znanstvenofantastič- 
nih filmov. Vznemirje- 
ni si z veli- 
kim zanimanjem ogle- 
da tako imenovani ho- 
lografski računalnik. 


se sodi smiselnost, ki je odvisna od vsebine. Zagon- 
sko podjetje, ki nabere vbogajme na Kickstarterju, ta- 
ki nalogi ne more biti kos, zato taki poskusi izpadejo 
kot še ena interesantnost, ki prehiteva, ni podprta in 
je temu primerno neuporabna. 


Prermižljena in 
privlačno 


Microsoft pa se je početja lotil, kot se zagre. Ključna 
lastnost njihovega čudeža je neodvisnost - nobene 
vrvi, telefona ali nujne povezave s PCjem. Hololens je 
namreč zaključen računalnik z lastno baterijo. Specifi- 
kacij niso razkrili, dasi gre bržda za x86-PC z Okni 10. 
Omenili so le HPU, holografsko procesno enoto. Ta v 
navezi s kinectu podobnim širokokotnim kukalom 
skrbi za verno dodajanje elementov v prostor, saj se 
more reč zavedati okolice, perspektive, objektov, vrat ... 
Kamerica beleži tudi geste z rokami, medtem ko je 
senzorjev vseh vrst skupno osemnajst. Eden od njih 
opazuje oko in prilagaja grafiko smeri gledanja. Prika- 
zu rabita prosojna stereoskopska LCD-zaslončka ne- 
znane ločljivosti, važen sestavni del pa so še slušalke, 
sposobne obkrožujočega zvoka. Teža naglavja je ne- 
znana, pravijo le, da je 'lightweight'. 


Privlačni prikazovalniki, ki se spojijo z resnično okolico, so videti super. Toda obstaja dvom, da si bomo nadeli zajetne naočnike samo zato, da 
počekiramo vreme in preberemo pošto. Ali za gledanje televizije. Mar ima Microsoft slučajno namero, da ima celotna familija tole na glavi 24/7? 


Ne... 

Kako lepše ponazoriti špilavske možnosti kot s svetom Minecrafta, ki se razprostira po po- 
hištvu. Pri tem igralcu ni treba biti pri miru, marveč lahko pogleda pozidane objekte z druge 
strani. Ali bo to v praksi videti tako idealno kot prikazuje fotka, pa bomo sodili ob letu osorej. 


Hardver, čeprav gotovo ne finalen, je čisto dopadljiv. A bi- 
stvo tehnologije ni v plastiki, marveč v izkušnji. Ob najbolj 
osnovni uporabi se na steni izpišejo novičarski naslovi, 
vreme in opomniki. Okna s sporočili in videoklepetom se 
pojavljajo v zraku, objekti pa se premetavajo z rokami ali 
se ukazuje glasovno. Nato iz hladilnika skočijo marsovčki 
in pričnejo uganjati vragolije po pohištvu. Dnevna soba 
postane okoliš platformske igre oziroma grozljivka, če iz 
stene uletijo zombiji, pri čemer uporabnik v roke dobi AR- 
3D-puško. Lahko pa prijatelja sedeta za mizo in odšpilata 
šah, kakršnega sta igrala Chewie in C3-PO. Okoliški ljudje 
teh obogatitev seveda ne vidijo, zato se utegnejo čuditi 
grabljenju in mahanju po praznem zraku. 

Naslednji nivo rabe je oblikovanje, tako konjičkarsko kot 
profesionalno. Pokazali so preprost modelirni program, 
dobesedno modelarsko mizo, ki omogoča izdelavo raznih 
predmetov. Napovedali so že, da bo tak rokodelski princip 
združljiv s 3D-tiskalniki. Nadalje je vmesnik idealen za iz- 
obraževanje, naj bo vrtenje globusa doma ali akademsko 
področje. Pri tem so predstavili primer pohoda po Marsu, 
pri katerem je menda navdušeno sodelovala NASA. In, 
nenazadnje, z uporabo obogatene resničnosti so popravila 
motorjev in elektronike bistveno enostavnejša, saj lahko 
gledalnik označi posamezne sestavne dele in serviserju ni 
treba vseskozi gledati v priročnik. Na tak način, le z bolj 
primitivnimi napravami, že šraufajo letala, tanke in volks- 
wagne ter celo operirajo. 

Po zagotovilih Microsofta gre za najbolj dovršen princip, 
zato za projicirane tridimenzionalne objekte brez slabe ve- 
sti uporabljajo izraz hologram. Ta resda v fiziki označuje 
3D-podobe, dobljene z laserskim postopkom holografije, 
vendar gre navsezadnje za učinek. Beseda v grščini po- 
meni 'celotna slika' in to drži, kajti uporabnik se bo lahko 
okoli 3D-objekta sprehodil in si ga ogledal iz vseh zornih 
kotov. Le besedna zveza '3D-hologram' je nesmiselna, 
kajti hologram je privzeto trirazsežen. 


Mi 

Obagateno 
v prihodnost 


Projekt HoloLens ni demonstracija tehnologije 
brez pravega namena, kakršna sta bila projektor- 
ska sistema RoomaAlive in lllumiRoom. Holograf- 
ski naglavnik je zaresna namera, ki jo bodo spo- 
mladi dali v roke razvijalcem, splovili pa v prvi 
inačici konec leta vkup z Windows 10. Naštete in 
v filmčkih videne zanimivosti v primerjavi s tisti- 
mi izpred dobrega leta sicer niso prav posebej 
nove, a to pot naj bi silne možnosti dejansko 
prišle med ljudi. Microsoft ima dovolj sredstev in 
vpliva. Vsekakor se bo beseda hololens odslej 
redno pojavljala med novicami, kajti mnogo je še 
nejasnosti, recimo o povezovanju s telefonom in 
konzolo ter možnostjo VR-rabe. Kako pomemben 
je načrt za firmo, priča to, da ga predstavlja gla- 
var osebno, pri čemer ga primerja z revolucionar- 
nostjo kinecta. "Naslednja velika stvar računal- 
ništva ne bo v digitalnem svetu, marveč v analog- 
nem, ki dobiva nova pravila." 

Vseeno je med tehnologijama pomembna razli- 
ka. Kinect je človeka razbremenil onegajev, holo- 
lens pa mu enega natika na glavo. Uporabniki 
smo industriji že dali sporočilo, kaj si mislimo o 
takih naočniških napravicah. Obogatena resnič- 
nost bo v taki ali drugačni obliki gotovo zaživela, 
na primer v avtomobilskih head-up displejih in 
pametnih ogledalih, ki nas bodo navidezno pre- 
oblačila. Bo uspešna tudi v naglavni formi? Smo 
res pripravljeni nositi nekakšno masko za vsa- 
kdanja računalniška opravila? Morda, če v enem 
kosu inventarja združijo AR, VR, google glass in 
dizajnerska očala. 


— mi k. . . 4 
Prostorsko modeliranje s takimle posrečenim ponkom bi znalo postati dobra rešitev za 3D- , 
tiskalnike. Pravazprav se tehnologija kaže kot idealen dizajnerski pripomoček. Tale punca je 
dobila gol motocikel, zdaj pa z gibi oblikuje masko in druge dele. Skoraj kot Tony Stark. 

b 

Prejmi vsakega petnajstega v mesecu 
še toplega Jokerja v domač nabiralnik 
in prihrani 20 odstotkov! 


Nov naročnik dobi tudi eno od teh 
pisanih daril po povsem lastni izbiri! 


simulacija Batmana 
za PS3 Arkham City 


simulacija poklicnega 
morilca za PS3 


prvi del pustolovščin 


Lego Harry Potter 
Years 1-4 


kompilacija dveh odličnih 
arkadic Lego Star Wars 
Complete Saga 


zgodovinska strategija knjiga 
z vključenim barbarskim  Svetv presežnikih 
dodatkom Rome Total 
War Gold Edition 


Naročilnico in vse informacije 
najdeš na š 


Med novimi 
naročniki bomo 
izžrebali tri srečneže, 
ki bodo poslej skušali 
popraviti kakšnega 
izmed svetovnih 
rekordov. 


shode. 

Naprej, joypadi zmage, naprej, junaška kri, za blagor očetnjave naj 


OZNANILA 


NAPREJ V NOVE ZMAGE 


govori! 


(O letu 2015, seveda. Krogle v zbrojevki bo prihranil za teroriste in vesoljce.) 


bo polno iger, o tem 
dvoma ni. Čitaj sa- 
mo naslednjih tri- 
najst strani, na ka- 


terih smo zbrali več ducatov najpomembnejših in 
malo manj važnih naslovov. S tem, da dosti naj- 
večjih zaradi manka podatkov nismo obravnavali, na 
primer naslednjega Call of Dutyja, Fife 16, zazdaj 
neimenovane Zeldi za wii U v odprtem svetu, Mir- 
ror's Edga, Forze 6 in podobnih. Te pridejo kmalu na 
vrsto, tako kot na obsežnejši način tiste, o katerih 
smo pisali pred kratkim, da se ne ponavljamo. Če 
prej ne, bomo več izvedeli na ameriškem sejmu E3, 
ki bo letos potekal od 16. do 18. junija, oziroma 
kasneje na nemškem Gamescomu, ki ga bodo prire- 
dili že med 6. in 9. avgustom. 


Assassin's Creed: Victory je le eden od naslovov, 
za katere vemo, da bodo, a o njih še ni otipljivosti. 
Znano je le, da se bo odvijal v viktorijanskem Lon- 
donu, kar pomeni vlake in druge parne stroje. 


Mobilije in mobe 


Ja, Gamescomov datum se pomika vse bolj nazaj, da 
je več časa za uvod v jesensko-zimsko sezono. Ta 
postaja resno naphana z najrazličnejšimi izdelki, pa 
tudi drugače celo v tradicionalno mrtvem poletju in 
prvih mesecih leta ni dneva, da ne bi dobili jerbasa 
novih špilov. Pač še en pokazatelj, kako raste indu- 
strija iger in kako močna je. Interaktivna zabava bo v 
tozadevno razvitih državah, kamor Slovenija iz očitnih 
razlogov ne šteje, še bolj pod žarometi tako specializi- 
ranih kot masovnih medijev. Z njo se bo ukvarjalo še 
več ljudi, čeprav le za občasni Flappy Bird ali karkoli 
bodo mobilna črevca že iztrebila namesto njega. 
S tem v mislih gre pričakovati, da bo nadalje zrasla 
količina brezplačniških, free to play iger. Da bo več 
ponudbe naknadno kupljive vsebine - DLCja, ki gre za 
med. Več nedokončanih iger, pripravljenih na kup za- 
plat. Več trušča okrog League of Legends in drugih 
mob. Več Minecrafta. In še več selitve vsebin na You- 
Tube in Twitch. Plat zvona ne bije le papirnim medi- 
jem, temveč celo klasičnim stranem z igralsko vsebi- 
no, saj je AOL ravno ta mesec zaprl spoštovani Joy- 
stig. Tubine zvezde, kot sta cinični Britanec TotalBis- 
cuit in odbiti Šved PewDiePie, pa bodo imele še več 
vpliva. Če ti gredo taki frisi slučajno na živce, raje ne 
zaganjaj Tube, ker ti bodo takoj skočili v čefaro. 


Toči, toči, vse je dobro! 


Bo 2015 leto, ko bomo za množico titul poprijeli na 
drugačen način od tistega klasičnega - na sekretu 
tapkajoč po dotikabilnem zaslonu ali s tipkovnico, 
miško ter kontrolnikom pred televizorjem ali monitor- 
jem? Če se pogovarjamo o headsetih za navidezno 
resničnost, kot sta Oculusov rift za računalnike in So- 
nyjev morpheus za playstation 4, najverjetneje ne. 
Čeprav naj bi rift, čigar matično podjetje je Facebook 
kupil za dve milijardi dolarjev, v trgovine prišel letos 
in se tako znebil že dolgo trajajočega testnega statu- 
sa, bo to še vedno zadevščina za navdušence. 


sd 
ZE SEE 6 


Forzo 6 za xbox one (in prek streamanja za PC, he- 
he) so obelodanili januarja na avtomobilskem šovu 
v Detroitu ob boku novega forda GT, ki je tudi na 
naslovki. Igranje bodo prvič pokazali na sejmu E3. 


Bo 2015 leto, ki bo obveljalo za začetek revolucije? 
Kdo ve? Več možnosti za preboj ima pretakanje oziro- 
ma streaming špilov. Torej igranje, kjer vsebina po 
internetu sproti prihaja v napravo, ki je lahko majhna 
in poceni, saj izračune opravljajo strežniki v oblaku. 
Dobršen korak k popularizaciji tega pristopa bo servis 
Playstation Now, s katerim bo za mesečno naročnino 
letos tudi v Evropi moč streamati igre za PS3 v play- 
statione ter v nove Sonyjeve in Samsungove televi- 
zorje. V tem pogledu bo storitev prelomna, saj za igra- 
nje velikih naslovov, kot so Uncharted 3, Heavy Rain 
in God of War 3, ne boš potreboval namenske špilav- 
ske škatle. Se pa gre vprašati, ali bo storitev istočas- 
no in v enaki meri na voljo po vsej Evropi ter pri nas. 


Odličen detektivski interaktivni film Heawy Rain je 
samo ena izmed stotin iger, ki bodo v okviru pre- 
točnega servisa Playstation Now na razpolago za 
mesečno naročnino v višini okrog 20 evrov. 

S takimi rečmi so ponavadi vedno težave. Sličen ser- 
vis OnLive je namreč že lep čas na voljo le Amerikan- 
cem in Britancem. 

Še bolj se bo takisto prijelo pretakanje po domači 
mreži, kar Steam omogoča s funkcijo ln-Home Strea- 
ming. Tako kot pri internetni verziji tu močnejši PC iz- 
računava vse potrebno in pošilja signal šibkejši na- 
pravi, recimo prenosniku ali novi Razerjevi škatlici 
forge. Isto kani vsebovati letošnji operacijski sistem 
Windows 10, le da v širšem pogledu, saj bo zmožen 
točiti signal iz xboxa one v PC. A to je le del Microsof- 
tove prenove in podprtja igranja na računalnikih. Ti- 
stega, ki je znova v porastu. 


"ALI hail the mighty 
PC master race!" 


Tako je, dobri stari PC se vnovič prebija v ospredje. 
Tablice so po analizah dosegle višek in prodaja raču- 
nalniške strojne opreme dobiva svež zagon. Laže je tu- 
di avtorjem iger, saj PS4 in xbox one nista nič drugega 
kot dokaj močna peceja z nekaj strojnimi posebnost- 
mi. Ne gre več za visokospecializiran hardver, kot je 
bil playstation 3, in programerji zanju pišejo dokaj 
podobno kodo kot za klasičen pece. Steam, Origin, 
Uplay in množica drugih digitalnih prodajaln pa skrbi 
za dostopnost špilov po vsem svetu. Posledica je, da 
bo moč na PCju letos igrati večino prvorazrednih veli- 
kih naslovov in kup manjših, saj imata tako Sonyjeva 
kot Microsoftova zastavonošna mašina precej malo 
ekskluziv. Zanimiva je zato kombinacija pece  wii U, 
kajti Nintendove igre so odlične, barvite, nekaj poseb- 
nega in jih dejansko ni nikjer drugod. Svoje mesto bo- 
do še vedno imeli namenski ročni sistemi, kot sta 3DS 
in vita, a ju bodo foni še nekoliko bolj izpodrinili. 

Itak se okenski pece zlahka obnaša kot konzola. Joy- 
pad je standardiziran, sistem je moč pognati v Stea- 
movem načinu big picture in izhod HDMI za v televizor 
imajo vse moderne grafične kartice. Imeti v dnevni tak 
vsezmožen stroj ni več nič izjemnega. S tem, da so 
PC-igre občutno cenejše kot konzolne, ki silijo čez 70 
evrov, na razpolago pa so takisto, heja bumbarasa, 
'neomejeni demoti'. Zaradi slednjih še nismo slišali za 
Slovenca, ki bi ga zares vzburjal streaming špilov :). 


O playstationovi liziki move se ne sliši nič več, če- 
prav deluje tako s PS3 kot PS4. Morda ji novega 
življenja vdihne VR-čelada project morpheus (ime 
se bo bržda spremenilo). Upamo, da bo brez žic. 

THE WITCHER 3: WILD HUNT 


Serija Witcher se lahko pohvali s tem, da 
bolj znana od knjig Andreja Sapkowske- 
ga, po katerih nastaja. Zasluge za to ima 
poljska skupina CD Projekt Red, ki je prvi 
špil vkup dajala pet let dobesedno ob kru- 
hu in vodi. Danes se upravičeno trkajo po 
prsih, da so eden od preporoditeljev igra- 
ja domišljijskih vlog na osebnih računal- 
nikih. Zato ni čudno, da je tretji del pusto- 
lovščin čarovnikarja Geralta najbolj priča- 
kovana frpjka. Že lep čas nas dražijo z ne- 
verjetnimi filmčki in slikami, hkrati pa vz- 
trajno premikajo izid. A nič ne dvomimo, 
da z razlogom, kajti po doslej videnem 
moremo pričakovati izkušnjo, ki bo nano- 
vo postavljala mejnike žanra. 
Nad divoto krajine in širini možnosti smo 
zijali že poleti na Gamescomu. Nedavni 
video iz igralnega dela pa je bil še lepši. 
Preskok v grafiki bo vsaj tolikšen, kot je 
bil med prvencem in nadaljevanjem dvoj- 
ke. Liki so denimo tako podrobni, da tisti 
iz Dragon Age izpadejo kot voščene lutke. 
Ob slikoviti deželi pa se ti v resnici orosi 
oko. Njena vernost in naravnost sta vsaj 
raven više od dežele v Risenu. In svet bo 
tokrat odprt - nič več nas ne bodo omeje- 
vale pedenj visoke ograje! Vso deželo bo 
moč prepotovati od sončnega vzhoda do 
zahoda peš, na konjskem hrbtu ali z bar- 
ko. Za nameček se je fante naučil plavati, 
potapljati in plezati, kar bo igranju dodalo 
novo raven. Neuradno naj bi bilo ozemlje 
tridesetkrat prostranejše kot ono v pred- 
hodniku, celo večje od Skyrima, vendar ta 
podatek jemljemo z rezervo. Kvadratura 
sama po sebi pač ni merilo, bolj nas zani- 
ma gostota zanimivosti. Po besedah av- 
torjev ne bomo deležni le brezplodne ježe 
iz kraja v kraj, marveč naj bi se po gmaj- 
nah dogajalo marsikaj. Prebivalci bodo 
kajpak živeli lastna življenja in menjavala 
se bosta dan in noč. 
Pravljične dežele so sicer očesu privlačne, 
a takisto nevarne. Za vsakim vogalom ne- 
kaj šprica, naj bo kri, strup ali sperma. Za- 
to bo Geralt pogosto vihtel jeklen meč za 
navadne barabe in srebrnega za pošastje. 


Pri tem bo obvladal mnogo novih gibov, 


napadalnih in obrambnih. Obljubljajo, da 
bo zamahovanje in pikanje bolj intuitivno 
od onega v dvojki, kar bo prišlo najbolj do 
izraza pri obračunih z več nasprotniki. 
Čarovnije bodo imele to pot več veljave, 
saj bodo uroki številčnejši. Med mlate- 
njem in proženjem ognja bomo seveda 
prehajali brezšivno. Novi elementi bojeva- 
nja bodo še otepanje s konja, samostrel in 
izraba okolice v svoj prid. Slednje so po- 
nazorili s čebeljim panjem. 

Tisto, kar se ob Witcherju najbolj poudar- 
ja, je razvojen tok zgodbe. Že v dvojki je 
bilo odločitev in cepitev nemalo in tudi to- 
krat bomo imeli močan vpliv na rdečo nit, 
celo na ekonomijo krajev. Vsak kvest bo 
rešljiv na zelo različne načine in še tako 
majhne odločitve znajo imeti daljnosežne 
posledice. Grifinko, ki je napadla vas, bo- 
mo lahko posekali ali raziskali vzrok za 
njen prihod ter jo spodili. Nato se bomo z 
njo soočili kasneje, morda celo v svojo 
korist. Stranskih opravil naj bi bilo kar za 
polovico igralnega časa, ki bo segal v tri- 
mestno število ur. Pri tem razvijalci trdijo, 
da naloge ne bodo kurirčkastega tipa z 
edinim ciljem pridobiti par izkustvenih 
točk in boljšo sekirico. Iz njihovih ust v 
božja ušesa, saj smo naveličani vlog reše- 
valcev svetov, ki se udinjajo v deratizaci- 
jah podstreh in nabiranju zeli. Bo pa pot v 
vsakem primeru pripeljala do starega 
znanca, Kralja divje jage, ki belolascu na- 
gaja že od prve odprave. 

Nedavno oznanjena frišnost trojke bo še 


en igralni lik, potomka vilinov Cirilla. Ne | 


bo šlo za potencialno glavno vlogo ali pro- 
sto menjavanje, kajti pripoved bo Geralto- 
va, marveč jo bomo vodili le del poti. 
Bržda bosta s čarovnikarjem pristala tudi 
v postelji, kar je za Witcherja tradicionalen 
element. Joške zatorej bodo in bržda ka- 
kovostno vključene, dasi so Poljaki glede 
količine skrivnostni. Mimogrede, če si la- 
stite prvi igri, vam v prednaročilu na servi- 
su GoG priznajo popust. (gt) 


MORTAL KOMBAT X 


Deseti osrednji naslov v kultni seriji Mortal 
Kombat, ki se bo zgodbeno odvijal četrt | a po 
stoletja po devetici, bo obdržal nemalo zna- 4 te —. 
nih in pričakovanih elementov, od nekoliko p 4 7 

M4 okornega bojnega sistema do krvavosti. Ta g 4 
bo na rovaš najbolj nazornih in drobovina- gi k 4, Re Kad 
stih usmrtitev najhujša doslej. Rezalo se bo 4 
glave, da bodo možgani slikovito mezeli iz 
lobanje, trgalo čeljusti, paralo vampe, - f 
razčetverjalo, uplinjalo in sežigalo. Vse kaj- 
pak z obveznim over-the-top priokusom, ki 
MK od vedno potiska iz domene grozljivk h 
komediji. Sem bodo sodili tudi rentgenski 
udarci (x-ray), ki bodo kazali lomljenje ko- 
sti. V tipskem pogledu od strani se bo vrni- u e 

a lo dosti borcev, naj bo to Sub-Zero, Scor- 

1. pion, Raiden, Guan Chi, Kung Lao, Kitana, | - I 

b Kano ali Goro. Vdelali so tudi nove, kot so BB. Bi 
% Cassie Cage (hči Sonyje in Johnnyja), ; z) <5 

i Hi krvni bog Kotal Kahn, žuželarka D'Vorah in K u Z 5 AT 4 

—« s dinamični dvojec Ferra/Torr, sestavljen iz 44. 

mišičnjaka in oklepljenega škrata. Na igra- 3 , PA bad 
m % nje bodo v slogu superjunaške pretepačine ; v 
» Injustice vplivala ozadja, saj bo moč na pri- d N pi 5 
a mer rušiti drevesa ali uporabljati dele oko- | ee Ru hva m KE ai 
- 4 liša za podaljševanje skokov. Najpomemb- z - Mao " A mV sa | 
mi neje pa bo, da bo imel vsak razboritež na (, . 

x ' razpolago več raznolikih slogov, ki bodo bi- MM zi. 4 nu 
V " stveno spremenili pristop. Scorpion bo de- 
Ma o" nimo izbiral med dvema mečema, bljuva- 
Y" njem plamenov in priklicevanjem peklen- 

skega pomočnika. (sn) 


METAL GEAR SOLID V: THE PHANTOM PAIN 


Če si doslej cincal, je ločeno uvodno poglavje petega dela šunjaške akcijade Metal Gear 
Solid na voljo tudi za računala, kjer ga dobiš za dvajset apoenov. Vse več pa je znanega o 
pravem obedu, ogromnem Phantom Painu, ki se bo odvijal v odprtem svetu. Junak Sna- 
ke ne bo sam, saj bo mogel na pomoč poklicati nemo bejbo Ouiet. Vodilo jo bo računalo, 
Kačon pa ji bo dajal ukaze. Lahko ga bo krila, nepridipravu odstrelila čelado in nevidna 
frčala med primernimi ostrostrelskimi točkami. Ko jima bo pot prekrižal helikopter, bo 
Snake zalučal granato, dekla pa jo bo v zraku odstrelila v rotor. Poleg Ouiet in konja, s ka- 
terim bodo ravnice krajše, se bo junaku pridružil še kuža. Na dan je pricurljalo tudi kup 
podrobnosti o večigralstvu. Poleg tatinskega obleganja baz drugih igralcev in branjenja 
svoje bo na voljo kopica drugih načinov s poudarkom na sodelovalnem tiholazništvu. 
Podpiralo bo do šestnajst igralcev hkrati in bo vsebovalo poklice ter vozila, kot je hodeči 
robot. Sporazumevali se bomo z vnaprej pripravljenimi radijskimi sporočili, področja pa 
bodo ločena od samotarskih. Kot vidiš na sliki, bo moč tudi delati selfije. Če gre verjeti na- 
migom šefa Kojime, bomo Kačonove škornje obuli junija. Tudi zares, saj so šli v španovi- 
jo s proizvajalcem Puma. (kv) 

RISE OF THE 
TOMB RAIDER 


% Nenavadno malo je znanega o na- 
slednji Larini odpravi, ki je vode naj- 
bolj razburkala s tem, da bo sprva na 
razpolago samo za xboxa, dasi se je 
serija proslavila na playstationu in 
PCju. Avtorji Crystal Dynamics so 
zazdaj povedali le, da se bo joškata 
arheologinja selila po različnih loka- 

d cijah, med ostalim bo obiskala Sibiri- 


me — 


vič zagnanega Tomb Raiderja iz leta 
2013. Ta je bil namreč svobodnjaška 
preživetvenka, zdaj pa kanijo poskr- 
beti za velike grobnice in starodavno- 
H sti, kot imenu serije pritiče. Ni vrag, 
da v paketu s tem pridejo tudi stikala, 
uganke, mumije in dinozavri. (sn) 


Capcom nima gnarja, zato mu je razvoj SF5 deloma financiral Sony. Zaradi tega bo 
špil na razpolago le za playstation 4 in PC, pri čemer bo prvič vseboval možnost bo- 
ja proti nasprotnikom na drugi platformi. Se pravi s PCja proti lastniku PS4 in obrat- 
no. Posebnih uradnih udarnosti ni znanih, razen tega, da se bo v serijo vrnil Guilov 
kamerad Charlie. Predogledna inačica, v kateri sta se garbala Ryu in Chun-Li, je da- 
la vedeti, da bo moč tekmeca zabiti skozi zidove in uporabljati EX-meter za nove 
poteze in kombinacije. (sn) 


Veš, kako veliko je vesolje? Itak, da ne. Naši možgani ne zmorejo zaobjeti ogrom- 
nosti stvarstva, v katerem je, kot pravi Carl Sagan, več zvezd, kolikor je peščenih 
zrne na vseh plažah na Zemlji. Zna pa take dimenzije sanjati računalnik, kakor bo 
pokazal No Man's Sky. Kot neustrašen raziskovalec se bomo v prvi osebi podali v 
sproti generirano vsemirje z 18 kvintiljoni mogočih planetov. Veš, koliko je to? Moč 
se bo potopiti v oceane, se bojevati v orbiti, pleniti nenavadna bitja, trgovati za 
boljšo opremo in najdbe deliti s skupnostjo. (sn) 

THE DIVISION 


Virusna pandemija, ki se širi z bankovci, potisne ZDA v kaos. Mesta gorijo in ci- 
vilizacija propada. Zadnja možnost je Divizija, oddelek specialcev, ki dela red 
na ulicah in rešuje družbo. Na prvi pogled je tole tretjeosebna partizanska stre- 
| ljanka v odprtem urbanem svetu s fantastično, malodane fotorealistično podo- 


bo. Toda bistvo je v živem svetu, kajti igra bo masovna nalinijščina. Agentov 
zato ne bo manjkalo in za dosego cilja bodo primorani sodelovati. Razvoj lika 
seveda paše zraven, blagovna znamka Toma Claneyja pa skrbi, da bo tehnotri- 
ler karseda napet in zgodbovno podprt. (1f) 

PR 
PILLARS OF ETERNITY 


Stebri večnosti bodo osrednjega junaka in za- 4 
pomnljive tovariše poslali na epsko baldur- 
jevsko raziskovanje, dodali icewindsko silovi- 
te boje po podzemnih labirintih in vse skupaj 
zvezali v tormentsko čustveno štorijo. Tako Mi 
veli uraden opis in po videnem sodeč prvi pri- 
merjavi držita, dočim bomo fabulo lahko so- 
dili šele po užitju. Špil bo visoka frpjka z vse- 
mi potrebnimi gradniki: svobodnim gibanjem 
po raznoliki deželi, mestnih spletkah, pogo- 
varjanjem, odločanjem med stranmi in jema- | 
njem številnih stranskih kvestov na pleča. V 
DGDjevski maniri bomo ustvarili lik in tekom 
pustolovščine dobili pet spremljevalcev, ki se 
bodo morali za uspeh v taktičnih bojih uje- 
mati. Vojskovanje je bilo v testni inačici vide- 4 
ti podobno tistemu iz omenjenih klasik: borci 
zamahujejo, prožijo strelice in uročujejo, vse- 
lej pa je omogočeno pavziranje. Pri tem bo 
matematični sistem bolj dojemljiv od starega 
pravilnika. Igra mora biti vsekakor na radarju f 
slehernega ljubitelja zvrsti. Bolje za avtorje, 
da upraviči štiri nafehtane kickstarterjevske 
milijone! (If) 

Avgegtsi 


ARKHAM KNIGHT 


Arkhamski vitez je frišen zlobnjak, ki so si ga izmislili posebej za špil. Ta se je sku- 
paj s Scarecrowom, Riddlerjem, Harley Guinnovo in Penguinom namenil, da Batma- 
na preprosto ubije. Temni vitez, ki fura safr zaradi Jokerjeve smrti v predhodniku, se 
bo z njimi spopadal po še nikoli tako velikem in odprtem Gothamu. Pri tem mu bo 
pomagala Gordonova hči Oracle, zanašal pa se bo seveda na vrsto pripomočkov, 
od bataranga s kamero dalje. Novost med njimi bo batmobil - bodisi kot samostoj- 
no vozilo, bodisi kot neprebojen tank. Ta obetavni spektakel si bomo podrobneje 
predogledali v eni od prihodnjih številk. (1f) 


O JUST CAUSE 3 


Po karibskem in azijskem otoku se rambovs- 
ki Rico v tretje podaja v Sredozemlje, kjer bo 
zatiral vojaško hunto. Vnovič se bomo GTA- 
jevsko potikali tako po gozdovih in hribih kot 


po urbanih predelih. Tokrat bo več vertikal- 
nosti, kar pomeni plezanje na vršace in po 
stolpnicah ter takisto spuščanje v brezna in 
podzemske rove. Primerno dosti bo vzpenja- 
nja z vrvjo, padaljenja in po novem jadranja z 
wingsuitom, pri čemer bo moč razdejanje se- 
| jati iz lufta. Nasploh ne bo manjkalo spekta- 
kularnih in vratolomnih udejstvovanj, k če- 
mur bo pripomogel tudi zajeten nabor vozil. 
Po želji bomo sedli v športen avto, splezali na 
vozeči avtobus, stali na strehi aeroplana, 
uničevali iz tanka ali v tarčo usmerili gliser, 
nabito poln eksploziva. Jasen je poudarek na 
radostni destrukciji, saj obljubljajo podiranje 
vojaških baz, pristanišč in komunikacijskih 
stolpov. Vse za višanje merilnika kaosa, ki bo 
zopet odpiral nove misije in opremo. Večig- 
ralstva zaenkrat ne omenjajo, so pa poudari- 
li, da ne bo mikrotransakcij. Lepa hvala. (lf) 


HALO 5: GUARDIANS ME AD OPN 


Enoigralski del prvega Hala, narejenega za xbox one, bo spremljal tako Master Chiefa kot seted: Red/ iker | || h sl ge allegiance p 
nov lik, takisto špartanca Locka. Tega zemeljske oblasti med novo vojno pošljejo, naj pripe- : ko 
lje nazaj izginulega Chiefa, da mu sodijo zaradi pogibeli modre umetnopametne bejbe Cor- 
tane. Locke bo imel samosvoje sposobnosti in kul orožja, spremljali pa ga bodo kameradi, 
kar napeljuje k eni od številnih vrst sodelovalnih načinov. Ti bi bili dobrodošli, a levji delež 
privlačnosti si bo itak odrezalo tekmovalno večigralstvo. Multiplayer bo v petici hiter in ak- 
cijski, z obilico skakanja, medsebojnega treskanja na gobec, lučanja granat z velikih razdalj 
in šprintanja. Drugače rečeno, podobno kot v enici in dvojki, za kar bo med drugim skrbelo 
šest gibalnih sposobnosti, od hitrega teka prek letanja po zraku do drsenja. Po tleh bodo po- 
sejana orožja umrlih, igra bo glasovno opozarjala na dogodke, kot ko se bo na stopnji poja- 


TORMENT: TIDES OF NUMENERA 


Kakor Eternity se Torment ravno tako zgleduje po igrah z Biowarovim po- 
gonom |nfinity: enak pogled, druščina šestih, čvekanje, taktično mikaste- 
nje ... A tod je bil glavni navdih legendarni Planescape: Torment, zato svet 
ne bo tipsko pravljičen, marveč drugače fantastičen. Tak, v katerem je ma- 
gija pravzaprav tehnologija ancientnih civilizacij, ki je ljudje ne zastopijo 


povsem. Osrednji lik bo ponovno navidez nesmrten in kot v izvirniku bo 
močan poudarek na razpletanju zgodbe, pogovorih in odločitvah. Bojeva- 
nje bo v službi fabule, kajti spopadi bodo redki, vendar močni, razgibani in 
z mnogo opcijami. Menimo, da bo igrica dobra! (If) 


vila Puška, in po novem bo moč ciljati skozi merek (iron sights, ee, 'smart scope'). Ce te bo- 
do vmes poškodovali, boš za nekaj trenutkov ob to sposobnost. V navezi z jasnim prezirom 
do kamperjev in ostrostrelcev je 
očitno, da se hoče Guardians vštuliti 
v e-športno sceno, na kar cika leto 


trajajoče tekmovanje Halo Cham- pi) " 
pionship Series. Zdaj je osredotoče- ki 4 Bodi : 
no na Master Chief Collection, ki ga č, se w w 


bo ob izidu dopolnila petica. (sn) mi > 


mit 
ur N 

4. JEM 

ge — ; 


PROJECT CARS 


Ekipa Slightly Mad z dobrim dirkaškim pedigrejem - med drugim so izdelali 
oba Shifta - zaključuje z razvojem tekmeca Gran Turismu in Forzi. V igri, pri 
kateri je pomagal celo bivši Stig, bomo vozili asfaltne dirkalnike, začenši z go- 
kartom in tja do formule ena. Avtorji pravijo, da bo ves vključen nabor avtov 
dosegljiv že spočetka in da bomo zvečine tekmovali na stezah, dasi bosta do- 
dani obmorski cesti, azurnoobalna in pacifiška. Mračenje in vremenske spre- 
membe bodo samoumevne, licenčnih razredov oziroma prvenstev pa ne gre 
pričakovati. Nekatera dirkališča bodo celo preimenovana, kar je slaba popotni- 
ca za igro, ki se kiti z visoko stopnjo vernosti. Močno poudarjeno bo več- 
igralstvo, tako z lestvicami kot z neprestanimi dogodki. Res smo radovedni, kaj 
se bo izcimilo iz štiriletnega klepanja - sterilna garaška simulacija, uživaška 
dirkačina ali nekaj vmes? V vsakem primeru se bo projekt še lep čas razvijal in 
bogatil. (If Slightly Mad Studios za PC, PS4, xbox one in wii U, 20. marca 


. ra 
YOSHI'S WOOLLY WORLD 


4 Ikona prisrčnosti Yoshi že osemnajst let ni dobil lastne igre za sobno konzo- 
lo, krivico pa kani popraviti Woolly World. Šlo bo za od strani gledan 
ploščadni špil, umeščen v naštrikan svet iz volne in blaga nalik Kirby's Epic 
Yarnu. (Izdelovalci so, kdo bi si mislil, isti.) Z goltanjem sovražničkov bo 
Yoshi pljuval klobke, s katerimi si bo podrejal druge nasprotnike in si neko- 
liko ugankarsko odpiral pot naprej. Vdelan bo tudi način za dva, kjer se bo- 
sta sotrpina bzikala na drugače nedostopna območja. Najboljši špil za med- 
sebojno pljuvanje, torej! (sn) Nintendo za wii U, zdaj zdaj 


Želje, da bi bil Uncharted 4 umeščen v [ 
odprt svet, se ne bodo uresničile. Naugh- 
ty Dog spet ustvarja igro, ki bo močno 
vezana na odvijanje zgodbe. Ta se bo 
začela štiri leta po koncu trojke, ko Dra- 
ka iz pokoja zvleče izgubljeni brat Sam. 
Ta stika za gusarskim zakladom in potre- 
buje pomoč. Bo zaradi brata Nathan brez 
resnega ženskega spremstva? (Ipamo, 
da ne. Po drugi strani je jasno, da razvi- 
jalci ciljajo tako na lastnike PS4, ki niso 
izkusili Drakovih avantur na prejšnjem 
playstationu, kot na stare fane. Tem bo- 
do dostavili evolucijo igranja na več po- 
dročjih. Eno bo bojevalno, kjer bo Nat- 
han po zgledu Last of Us gladko prehajal 
med streljanjem in skrivanjem po zaje- 
tnih, grafično bajnih stopnjah, polnih 
rastja in drugih zaklonov. Stražarji se po 
tistem, ko bo junak izginil v podrasti, ne 
bodo vrnili na sprogramirane poti, tem- 
več ga bodo aktivno iskali, se medseboj- | 
no podpirali in opazovali. Zato naj bi bil 
vsak spopad peskovniško odprt, raznolik 
in nepredvidljiv. Zaradi dodelane anima- 
cije, bistveno več vročih točk na skalovju 
in dinamične fizike bo ploščadenje v svo- | 
bodna, dinamična puzla, ki bo vključeva- 
la rabo klina, vihtenja med oprijemi in vz- F 
dolžen tek po pobočjih. Z možnostjo film- 
skega odskoka in pristanka na sovražni- 
ku, ki ga bo Drake pihnil in nato teatralno 
pljunil. Kdo nuca odprt svet, če si Indiana 
Jones? (sn) Sony za PS4, koncem leta 


evo 
DWA 

Nalinijska free to play tankovščina World of Tanks dobiva odločnega tekmeca v 
Armored Warfare. Tu bo moč najti modernejše jeklene konzerve iz hladne vojne, 
kot je T-55, in tehnološka čudesa po imenu leopard 2A5 ter challenger 2. Igranje 
bo spoj realističnih karakteristik oklepa in dobršne mere arkadnosti. Tanke bomo 
vodili iz tretje osebe in z ducatom kameradov streljali nasprotno ekipo igralcev v 
timskem deathmatchu. Frpjsko poreklo razvojnega studia Obisidan bo občutiti pri 
razvoju posadk in vozil. Soldatje bodo imeli dolg spisek veščin, goseničarji pa čuda 
tehničnih dodatkov, od eksplozivnega oklepa do aktivne obrambe, ki bo sestrelje- 
vala sovražne rakete. Špil gradijo na CryEnginu in tako videzno kot igralno obeta, 
da postane ena glavnih sil na F2P-področju. (ag) Wy.com za PC, sredi leta 


se 


Spuščanje v globine izprijenih svetov klavskih frpjk 
Demon's Souls in Dark Souls ni preizkušnja le za ig- 
ralčevo potrpežljivost, s katero mora iz neštetih smrti 
izluščiti nauke, da ne bi več toliko krepaval. Je tudi 
preizkušnja živcev, ki jih načenjajo morbidna okolica 
in pošastki, kakršni prilezejo izpod postelje, če si zve- 
čer ne umiješ zob. Dolgoroki, kosmati, krempljati. 
Vsaj tako so rekli starši. Ampak zdaj so japonski av- 
torji pri From Software dobili idejo, da bi svojo temno 
fantazijo sparili še z grotesknim viktorijanskim pridi- 
hom, kakršen veje iz Lovecraftovih pripovedk in dvig- 
ne utrip vsakomur, ki je odraščal ob filmih o Jacku 
Razparaču. Kje podpišemo?? 

Bloodborne je rezultat Sonyjevega navodila Fromov- 
cem, naj napravijo ekskluzivno novo franšizo za PS4. 
"Poudarjam, da ne gre za naslov iz serije Souls," pravi 
idejni oče obeh, Hidetaka Miyazaki, tako da so sveto- 
vi ločeni. Toda že po nekaj minutah kolovratenja po 
Bloodbornovi osnovni lokaciji, mestu Yharnam, ki 
smo jo raziskovali v alfa inačici, je jasno, da si vse 
omenjene igre delijo temačno, surovo vzdušje. Izmiš- 
ljena okolica Bloodbornovega 18. stoletja vsebuje 
utesnjujoče uličice, ki jih z bežnim sijem svetlijo luna 
in leščerbe. Trdi tlak je oškropljen s krvjo, iz daljave 
prihaja zmes renčanja in krikov, s strehe vate bolšči 


—, gigantski rdečeoki vran. Nato opaziš, da po enem od 


visokih stolpov v daljavi pleza gigantski pajek. Vendar 
nimaš časa, da bi se podelal v hlače, ker te izza voga- 
la preseneti orjak z mesarsko sekiro in te z dvema za- 


| mahoma raztelesi. 


Z igralnega stališča bo znova šlo za hardcore naslov, 


" kjer boš ogromno umiral. Toda bojevanje bo kljub te- 


mu drugačno kot v Soulsih. Kjer je mikastenje v sled- 
njih zvečine taktično, počasno in premišljeno, nas bo 
Bloodborne brutalno gnal v hitrejše napadanje, pod- 
prto z urnejšim gibanjem in specialnimi mehanikami. 
Prva bo postopno izgubljanje življenjskih pik ob poš- 
kodbah, kar boš lahko prekinil, če ti bo uspelo beštijo 
takoj kresniti nazaj. To bo seveda pomenilo novo tve- 
ganje, saj boš s tem zopet izpostavljen nevarnosti. Če 
se ti bodo maščevalni udarci ponesrečili, boš kasiral 
dvojno, ker te bo zverina spet okrog kepe. Drugi hec 
je, da bodo ščiti in blokiranje nasploh izjemno šibka 
zaščita! Za obrambo boš imel na voljo klasične preva- 
le in slično izmikanje, poleg tega pa še serijo napadal- 
nih prijemov za ohromitve, s katerimi boš skušal pre- 
kinjati sovražne specialke. Napad bo torej najboljša 
obramba, Bloodborne pa si bo dosti DNKja delil s 
tretjeosebnimi arkadnimi sekljačinami, kot sta Bayo- 
netta in God of War. 

Sistem nas bo silil, da bomo zverinam nenehno v fri- 
su. ln to, čeprav bomo vihteli strelna orožja, kot so 
starinske pištole, muškete in šibrovke. Ti pihalniki bo- 


m, 


do namreč namenjeni prav opisanim specialkam za 
onesposabljanje. S strelom v oko boš volkodlaka za 
hip paraliziral in mu nato s sekiro opravil odstranjeva- 
nje slepiča. In ledvic. Ter želodca. Dasi bomo igrali en 
sam lik - lovca na tajinstvene pošasti -, bomo imeli 
na razpolago kopico ubojitih sredstev z dokaj različ- 
nimi borilnimi pristopi. Zbiral jih boš podobno kot v ti- 
pičnih frpjih, bodo pa imela samosvoje kaprice. Seki- 
ra na podaljšku se bo lahko prelevila iz orožja za boj 
na blizu v zamahovalno pripravo za košenje trum na- 
sprotnikov. Preprostemu meču bo moč nadeti težko 
kladivo in že se boš iz urnega bojevnika preobrazil v 
počasnejšega, ki pa bo trl najtrše lobanje. 

Opisano prilagajanje bo nenehno, kajti skrivnostna 
kuga je mesto spremenila v galerijo vsakovrstnih 
monstrumov, kjer so od gnojnih bul nabrekli mesarji, 
likantropi in coprnice še najbolj nedolžni. V klasični 
Miyazakijevi naturi nas bodo naskakovale ogromne 
frankenštajnske prikazni, ki nas bodo enopotezno za- 
klale že samo ob prvem grdem pogledu. Tokrat jim 
bo to malo teže zameriti, ker bodo zaradi moči PS4 za 
stopnjo prelestnejše od onih v Soulsih. Videti šefa, 
čigar plapolajoči plašč se blešči v luninem soju, oro- 
šen s tvojo krvjo, je noro. Miyazaki obljublja, da bo 
igra tekla v 1080p pri tridesetih sličicah na sekundo. 
Če nam bo kak iznakaženec povzročal prevelike pre- 
glavice, bomo lahko v sodelovalni naskok nanj pova- 
bili do tri žive kamerade. Postopek bo sličen Soulsom, 
le da bomo tu zaveznike klicali z zvonjenjem. Na neki 
točki boš prosil igralce za pomoč in kandidati bodo 
odgovorili ter se ti pridružili. Tudi sovražni bomo lah- 
ko do soigralcev in vdirali v njihove svetove, toda 
PvPja Fromovci še niso natančneje obrazložili, takisto 
ne načina napredovanja veščin. Seveda ne bo izostal 
zaščitni znak serije Souls - opazovanje gibanja duhov 
preminulih igralcev, ki nas bodo s tem opozarjali, da 
čez nekaj korakov čaka bolečina. Taka sporočila in 
animacije bomo sami sprožali s komuniciranjem z 
'messengerji', grotesknimi morastimi bitjeci, ki obo- 
žujejo lovce in nam bodo mnogokrat pomagala. 
Bistvena novost glede na Soulse bo naključno generi- 
rajoča se temnica Chalice Dungeon. Šlo bo za neob- 
vezno stopnjo, namenjeno predvsem tistim, ki bodo 
osrednji špil končali in si zaželeli svežega izziva. Na 
ukaz nam bo igra zgradila velik blodnjak s samosvoji- 
mi zverinami, ki ga bomo lahko raziskovali in plenili, 
dokler nam ne bo spet dolgcajt in se bomo odločili za 
novo. Po njej bo moč harati tako posamič kot s sobor- 
ci, ki jih bomo povabili v svojo ječo. In si tako družno 
puščali kri v potokih, kajti Bloodborne bo tu vzel lekci- 
jo iz bukle Ninja Gaidena ter tako škropil z rdečo 
življenjsko tekočino, da bo vse posvinjano. Navsezad- 
nje je to že v imenu. (ag) 


m na 


OUANTUM BREAK 8€ IT 
V tej ekskluzivi za xbox one, ki jo delajo finski Remedy (Max Payne, Alan Wake), bomo 
nadzorovali tri like. Vsi bodo streljali iz tretje osebe in se skrivali za objekti po okolici. A 
hkrati bodo imeli v boju z zlobno velekorporacijo vsak svojo vrsto posebne sposobnosti na 
vižo nadzorovanja časa. Ne, Remedy še ni prerasel Matrice. Možak Jack Joyce bo denimo 
sovrage lahko ujel v kroglo, kjer bo ura tekla tako počasi, da mu bodo izpostavljeni na mi- 
lost in nemilost. Drugod bo svoje odigrala dinamična fizika, ki bo med drugim zaslužna za 
ustvarjanje platform, po katerih bo treba odskakati na varno. To ne bo najbolj preprosto, 
saj bodo objekti v zraku zaradi fluktuacij v prostoru-času stalno migotali, razpadali in se 
| premeščali. Ena od draži Guantum Breaka bo izbiranje mogočih prihodnosti, kar pomeni 
nelinearno odvijanje zgodbe, ki jo bomo že tako ali tako spremljali iz zornih kotov več oseb. 
Še zmerom pa ne vemo, kako natanko bo z igro povezana napovedana TV-serija, katere 
prvih nekaj epizod bo spremljalo špil. Naše odločitve v njem naj bi vplivale na potek nada- 
ljevanke, kar zna biti strašno kul - ali pa strašen fail. (sn) 


Mi pI ne —e— 
STAR WARS: BATTLEFRONT | 


Vojnozvezdne igre so bile nekdaj velik posel, ki pa se je nato zaradi slabe kako- 
vosti in izteka filmov zdruznil. S premiero Force Awakens koncem leta pa zna za- 


EVERYBODY'S GONE TO THE RAPTURE 


Kaj bi storil, če bi bil zadnji človek na Zemlji? Morda bi vekal, nemara otopel zrl v ob- 
zorje, mogoče šel na popotovanje od Litije do Čateža. Ali pa bi se skušal poučiti o lju- 
deh, ki jih je 'vnebovzetje' posrebalo. Točno to bomo počeli v tej prvoosebni 'avantu- 
ri' s fotorealistično grafiko, ki jo skupina The Chinese Room dela le za playstation 4, 
potem ko na PCju od raje niso dobili zadosti cekina in je denarnico odprl Sony. Leta 
1984, pred internetom in močnimi računalniki, se bomo znašli nekje v ruralni Angliji 
in lahko bomo šli kamorkoli, saj bo svet odprt. Kljub popolni nelinearnosti bomo po- 
vsod naleteli na čudaštva, od duhov umrlih, ki se bodo prepirali, prek robotov, s kate- 
rimi bomo skušali navezati odnos, do razpok v času. Pri tem niti ne bomo mozgali in 
reševali ugank, temveč preprosto dojemali, kaj se je pripetilo. To ni presenetljivo, če 
upoštevamo, da so avtorji prej ustvarili slično 'izkušenjsko' igro Dear Esther, ki je prav 
tako temeljila na spremljanju in ne toliko na interakciji, kaj šele akciji. Tudi v Rapture 
bo ključno, da bomo iz raznoraznih koščkov spletali zgodbo - le da ne tiste, ki bi nam 
jo hoteli po stari navadi povedati ustvarjalci, marveč lastno. (sn) 


nje napočiti nova doba - tudi vsled tega, ker zanje odslej skrbi EA. Razvijalci 
Dead Spaca Visceral delajo na Star Wars špilu v odprtem svetu, za katerega sce- 
narij piše Unchartedova Amy Hennig. Švedski oddelek DICE pa klamfa reboot 
večigralske streljanke Battlefront. O njem ni znanega nič drugega kot to, da se 
bomo streljali po ledenem planetu Hoth in obiskali gozdnato luno Endor. A ne- 
dvomno bo šlo za velik naslov letošnjika. (sn) 


CARMAGEDDON: REINCARNATION 


Carmageddon je posebna serija avtomobilskih dirkačin, ki je bila njega dni pred 
svojim časom. Že leta 1997 smo v njej pičili po dokaj odprtih progah, kjer pot od 
A do B ni bila ostro zakoličena, pločevina se je krivila, poškodbe so vplivale na 
vožnjo in iz povoženih pešcev ter krav je obilno brizgala kri. Taiste prvine kani 
obdržati novodobni, četrti 'Geddon, le da bo fizika naprednejša in grafika, jasno, 
mnogo boljša. Mestna območja bodo večja in podrobnejša, vrnili se bodo nori li- 
ki, med njimi metalski Max Damage in preganjali nas bodo policisti (med dru- 
gim v vozilu CU:NT, hehe). Predverzija v Steamovem early accessu kar obeta. 


Znane franšize se vse bolj selijo na linijo, kar je vidno tudi pri protiterorističnem nizu streljank 
Rainbow Six. Prihajajoči Siege bo imel namreč močno večigralsko komponento. Dve ekipi se 
bosta pomerili v vlogah teroristov in policistov - specialcev v situacijah z reševanjem talcev, 
bombnimi napadi in sličnem. A tole ne bo v maniri Counter-Strika, kajti avtorji se po več po- 
grošno akcijskih naslovih v seriji vračajo h koreninam simulacijskih izvirnikov. V Siegu bosta 
imeli obe strani fazo priprave. Napadalci se bodo odločali za smeri in načine vdora, dočim se 
bodo oni na drugi strani skušali čimbolje vkopati. Okolico bo moč v veliki meri prilagajati z 
ovirami oziroma jo metati v zrak. O enoigralstvu še ni kaj prida znanega, vemo le, da so štori- 
jo iz R6: Patriots dokončno vrgli v koš. (ag) Vbisofi za PC, PS4 in xbox one, jeseni 


ADRIFT 


Zemljina orbita. Zvečine raztreščena vesoljska postaja. In ti, astronavt, ki mora preživeti. Spo- 
padal se boš s plavajočim premikanjem, kjer te bo lahko en sam nepreviden gib izstrelil v glo- 
boko črnino, pomanjkanjem zraka in strahom. Vse to boš vzdušno doživljal doživljal v prvi ose- 
bi, iz oči za vizirjem tesne čelade. Med ostanki postaje naj bi se bilo moč gibati nepremočrtno, 
vzdušje pa bo najboljše z rabo VR-opreme, kot je Oculusov rift, ki ga imajo pri razvoju v mislih. 
Bojevanja ne bo, saj bo napredovanje temeljilo na reševanju fizikalno podprtih ugank, glava 
projekta Adam Orth pa kot vire navaja Half-Life, Journey in film Gravitacija. Mimogrede, če ti 
je ime znano - ja, to je tipček, ki je izdal Microsoftove načrte, da bo xbox one potreboval stalno 
priključenost na linijo, nakar so ga odpustili. (sn) 505 Games za PC, PS4 in xbox one, jeseni 


Dead Island ima novega razvijalca, nemško skupino Yager (Spec Ops), 
ki kani zavreči hrošče, spotakljivosti in resnejše tone enice ter obdržati 
tisto, kar naj bi igralci cenili - masovno, žurersko klanje zombijev. Tega 
bomo izvajali po odprti Kaliforniji, kjer bomo vandrali okoli, nabirali ma- 
teriale in dajali skupaj raznorazna orožja. Slejkoprej se bo na enem me- 
stu nabralo veliko trupelc in če bomo igrali v osemčlanskem sodeloval- 
nem multiplayerju, bo to velika priložnost za turbomasaker. Sonce, žur in 
čreva, to bo Dead Island 2. Deep Silver za PC, PSA in xbox one, letos 


OVERWATCH 


Iz okruškov proslulega megammoja Titan pri Blizzardu nastaja moštve- 
na internetna prvoosebna streljanka, v kateri se bosta večigralsko spo- 
padli dve ekipi s po šestimi člani. Vsak od teh bo junak s samosvojimi 
sposobnostmi in službenim okvirjem, od dobro zaščitenih braniteljev do 
besnih napadalcev. Ustvarjalci ciljajo na to, da bo treba dobro spoznati 
sposobnosti likov, sodelovati in paziti na taktiko, kar bo imelo veliko 
prednost pred golim nažiganjem. Jim bo uspelo ali pa bo Overwatch le 
očesu prijazna in barvita rešetalka, ki bo capljala za Team Fotressom 2? 
Času čas. Blizzard za PC, letos 


THE WITNESS | 


Sedem let je minilo od neodvisnega hitiča Braid. Njegov oče Jonathan 
Blow ves ta čas kuje novo miselno odpravo, ki se zgleduje po Mystu. V 
Priči se bomo prvoosebno sprehajali po čudovito pisanem otočku, pol- 
nem ugank. Kadarkoli se bo moč sprehoditi, kamor seže oko, tako da se 
bomo sedemsto (!) zagonetk lotevali po poljubnem vrstnem redu. Krovna 
tema bo motanje po labirintih, pri čemer se bomo morali zanašati na in- 
tuicijo in pozorno opazovanje okolja. Ozadje bodo razkrivali zvočni pos- 
netki, raztreseni po otoku. Kar štirideseturna izkušnja bo osamljena, saj 
življa ne bo. Prav tako bo odsotna glasbena spremljava, zvoki okolja pa 
bodo poskrbeli za občutek spokojnosti. Dosti več nočejo izdati, saj pravi- 
jo, da bi bilo razglabljanje o mehanikah kvarno. Cilj se bo povzpeti na vrh 
gore v središču otoka, kjer nas gotovo čaka puzlersko razodetje. Že bru- 
simo cepine in možgane. (kv) Thekla Ine. za PC, PS4 in iOS, letos 


Tom Happ je delal na EAjevih športnih serijah, vendar si je zmerom želel iz- 
delati poklon Nintendovi seriji Metroid. Tisti stari, v 2D. Želja se mu ure- 
dejansko teže pričakujejo Xenoblade Chronicles X, nadaljevanje odličnega wiijevega prese- sničuje z Axiom Vergem, od strani gledano akcijsko pustolovščino v 16-bit- 
nečenja. Tako kot prvenec bo dvojka tretjeosebna in umeščena v odprt svet - tujski planet, no kockasti grafiki po metroidovih zakonitostih. Umeščeni bomo v napol od- 
kjer se bomo znašli kot preživeli begunci z Zemlje. Tokrat bomo lahko planjave prečkali v prt kiberpankovski svet, ki ga bomo z rabo nabrane opreme vse bolj odstira- 
velikanskih človekolikih robotih, ki se bodo za nameček spreminjali v tanke ali motocikle, li. Ne bo izostalo nemalo streljanja s kupom orožij, ki bodo uporabna tudi 
z njimi pa se bomo tudi bojevali med oblaki. Obljubljajo mogočne in čudaške pošasti, do- proti orjaškim šefom. Nič čudnega, da je Axiom Verge ena najbolj pričako- 
polnjen bojni sistem in bistveno boljšo zgodbo kot poprej. (sn) Nintendo za wii U, letos vanih neodvisnic leta 2015. Sony za PS4 in vito, spomladi; kasneje za PC 


MAD MAX 


Petindvajset let je minilo od edine 
igre in trideset od zadnjega filma o j 
pobesnelem Maxu. Ob takih okrog- 
lih obletnicah se zato spodobi na 
svetlo dati nadaljevanja. Za film Fu- 
ry Road vemo, da pride maja, in no- 
vi špil cika na sočasen izid, čeravno 
izdelka nista neposredno povezana. 
Glede na to, da bodo v igri Maxu 
uvodoma sunili znamenitega forda 
falcona, bo časovno umeščena pred 
drugi del. Besni človeček se bo po- 
dal za nepridipravi, pri čemer mu 
bo kolega mehanik sestavil novo 
vozilo. Tega bo tekom dogodivšči- 
ne motorno nadgrajeval, dodajal 
oklep in ga opremljal z raznolikimi 
ubojitimi dodatki, recimo s harpu- 
no. Del igranja bo torej drvenje in 
štirikolesno bojevanje po pustinjah (We 
postapokaliptičnega sveta. A Max p 
bo tudi izstopil in tedaj bodo zapele 
| pesti oziroma sestavljena krepela. 
Prav tako bodo pokale puške, vk- 
» ljučno z Maxovo šibrovko, toda na- 
boji bodo redki. Kaj več o igri pa žal 
ni znanega, niti njen ustroj ne. Bo 
svet odprt? Bo Max govoril avstral- 
sko, kakor zahteva skupnost? Upa- 
mo na dobro licenčnico. (gt) War- 
ner za PC, PSA in xbox one, maja 


rase v galaksiji na neizbežen spopad s Xel'Nagami, starodavnimi bitji, ki 
hočejo vse iztrebiti. Pred končno bitko bo treba na kup zbobnati še Protos- 
se, kar bomo v vlogi njihovega veljaka Artanisa počeli v Legacy of The 

v Void, drugem samostojnem dodatku k realnočasovni strategiji Starcraft 2. B 
Nadejati se gre napete pripovedi, podprte s svežimi igralnimi mehanikami, 
ki jih Blizzard zapakira v svoje RTSe. V večigralstvu kanijo pospešiti ritem in ( 
nasprotnike v boj prisiliti že v prvih minutah; poleg bodo nove enote, deni- 
mo zergovski lurkerji iz Brood Wars. Nedeljskim igralcem bo namenjen mo- 
dus archon, kjer bosta dva kamerada nadzirala eno vojsko. In bo komedija, 
ko se ne bosta mogla odločiti, po čem klikati. (ag) Blizzard za PC, poleti 


HYPER LIGHT DRIFTER 


Radi se spominjamo uspešnic včerajšnjika, zlasti tistih, ki so odlične še 
danes, na primer Nintendove Zelde in Diabla. Hyper Light Drifter se bo 
poklonil SNESovi A Link to the Past, kar pomeni raziskovanje in uganke, 
oboje pa pomešal z dobršno mero arkadnega temničarskega klanja v 
Blizzardovem slogu. Vsemirski junak, The Drifter, bo po ostankih visoko- 
tehnološke civilizacije iskal zdravilo za svojo bolezen, vihtel tako hladna 
orožja kot puške in se spopadal z vse močnejšimi pošastmi. Velik pouda- 
rek bo na zgodbi, zazdaj pa v oči zbode stilistično udarna zunanjost. (sn) 


TOTAL WAR: ATTILA 


V prvi polovici 5. stoletja je Rimsko cesarstvo na smrtni postelji in razdejano Večno mesto 
sploh ni več prestolnica. Gmajna trpi zavoljo neprestanih sosedskih in notranjih razprtij ter ule- 
tavajočih germanskih plemen. Nakar z daljnjega vzhoda prijezdi nova nevarnost: horda neus- 
miljenih aziatskih hudičev. Na ta predvečer temnega veka se bo otvorilo deveto poglavje vo- 
jaške strategije in nas vnovič postavilo na številna bojna polja starega sveta, od srednjeazijske 
Baktrije do britanske Kaledonije. Narodov in plemen bo več kot petdeset, od tega osem igral- 


nih, poleg Hunov še Perzijci, Rimljani, Franki ... Bič božji bo le eden od mnogih vojskovodij in 
ne osrednji lik. Spopadi tisočih enot bodo epski in nad mesta, kot sta Konstantinopel in Singi- 
dunum (Beograd), se bomo spravili z bojnimi stroji. V poštev bodo prišle mnoge vojaške takti- 
ke, ki jih lahkotne realnočasovne strategije zanemarjajo. Svojo vlogo bo takisto odigrala diplo- 
macija, saj bo med ostalim mogoče zavezništvo skleniti s poroko. Kdor je igral Rome II, se bo 
počutil docela domače, saj premika v nizu špil ne bo prinesel. (If) Sega za PC, 17. februarja 


Heart Machine za PC, PSA, xbox one, wii U in vito, spomladi 


Ma. 
KINGDOM HEARTS III 


Simpatični združek Sguarovih in Disneyjevih svetov se bo v objemu Un- 
real Engina 4 vrnil na ta močnih konzolah trenutne generacije. Igranje 
bo slično predhodnikom in vnovič bomo nastopili kot punčka-pobič So- 
ra, ki mu bodo pri iskanju sedmerih Varuhov luči pomagali junaki v slo- 
gu Jake Racmana in Kralja Mikija. Govori se o prenovljenem bojeval- 
nem sistemu z več globine (si upamo upati?!), pametnejših sovražnikih, 
ki jih bo moč uporabljati v lastne namene, in drugačnem priklicevanju 
mogočnih pomagačev. (sn) Sguare Enix za PS4 in xbox one, letos 


Tole je ena bolj obetavnih dirkačin. Kako to vemo? |, gre 
vendarle za dušno nadaljevanje izredno zabavnega FlatOuta! 
Tudi Wreckfest, ki ga razvija taista finska ekipa, bo relikros. 
Ta sega od drvenja čez podeželski drn in strn prek šodraste- 
ga speedwaya do uničevalskih aren. Poleg vzdušne vožnje in 
zabavnega volanizatorskega modela, ki ju kaže že zgodnja 
inačica, bo glavni igrin adut dobro udejanjeno karambolira- 
nje. Zgazljiva bo večina okolice, zato bodo zaščitne gume, £Z 
ograje in reklamni panoji leteli po luftu, da bo veselje. Spod- £ 
bujano bo ravno tako medsebojno trkanje in avtorji so znova 
sila ponosni na izredno dodelano mečkanje pločevine. Mo- 
torje in školjke bomo široko nadgrajevali in razbijanje v več, 
tja do 24, bo domala privzet način. FlatOut naslednjega ro- 

d du, skratka. A le za PC, kajti kickstarterjevska kampanja, ki 

A je vključevala konzole, se ni obnesla. Tam niso Finci v treh 
tednih zbrali niti stotih jurjev, nakar so se odločili za Stea- 
mov early access in v enem tednu napaberkovali milijon. Pa 
bodi pameten potemtakem! Mimogrede: nikjer niti z besedo 
ne omenjajo znamenitega in bolečega izletavanja voznika, 
okoli česar so bile v predhodnikih izvedene celo posrečene 
miniigre. Bi bila škoda, če bi ta samosvoj in domiseln ele- 
ment sedaj izostal. Bug Bear za PC, spomladi 


MI! 
Ida all 


Čarobna pikslasta neodvisnica proslavljenih garažnikov Capybara je priv- 
lekla pozornost takoj, ko so jo obelodanili na predlanskem E3ju, in zdaj se 
bliža čas izida. V slogu rogue akcijskih frpjev bomo v pogledu od zgoraj 
igrali neustrašnega raziskovalca, ki se spušča v globine pravljičnega otoka 
in ugonablja pošastke - ko bo ugonobljen od njih, pa se bo vrnil na sam 
začetek. Permadeath, skratka. Špil naj bi bil težak, a pošten, z globokim 
bojem, obilico vrst sovragov, temačno-čarobno estetiko in večigralskimi 
prvinami. (sn) 


Blaznih igralnih novitet v sedmem delu tega priljubljenega strateškega niza 
ni videti. Francoski razvijalci sami priznavajo, da gradijo kampanjo okoli 
dodobra prekaljenega temelja in da bi kakršnokoli poseganje v mehaniko 
po sili zgolj podrlo ravnotežje. Najbrž imajo prav in nič ne dvomimo, da 
nam bo ta slikovit pravljičen šah kot vselej doslej kratil spanec. "Samo še 
eno potezo ..." in je ura štiri zjutraj. Na demonstraciji smo videli še več do- 
gajanja v raziskovalnem modusu, med ostalim izdatnejšo rabo čarovnij, tu- 
di bojnih. Poleg močno popravljene grafike, osnovane na Unrealovem po- 
gonu, bodo sestavine vnovič premešane, pri čemer so si štiri eksotične su- 
rovine zamislili nanovo. Poleg lesa, kamna in zlata bomo tokrat za elitne 
kreature, bajte in oklepe potrebovali zvezdno srebro, zmajekrvni kristal, 
senčno rudo in zmajevo jeklo. Gradov in s tem posamičnih štorijalnih niti bo 
šest. Viteški haven, coprniški academy, zagrobni necropolis in orčji strong- 
hold so obelodanili že ob najavi, pred kratkim pa je skupnost izglasovala še 
vilinji sylvan in temačni dungeon. Škratji fortress in peklenski inferno sta 
bržda prihranjena za DLC. Mimogrede, tisti z željo po tabličnem herojevanju 
bodo prihodnji mesec dobili dodelano trojko! 


S. 74. 4, 

CHAOS REBORN BENA 


Chaos je ena najbolj čislanih strateških iger za ZX spectrum in njen izvirni avtor Julian Gollop 
jo z množicarskim denarjem rimejka za PC. Tako kot v davnem izvirniku se bodo v pogledu 
od zgoraj potezno spopadli čarodeji, ki si bodo z rabo kart zavdajali z uroki in klicali na po- 
moč bitja. Finta: za vsako potezo, od premikov do summonov, bo obstajala neka verjetnost, 
da ne bo delovala. S tem bo špil vzdrževal negotovost in svežino. V osnovi bo šlo za več- 
igralski naslov, ki pa so mu že dodali puščavniški modus. (sn) 


Internetne preživetvene igre so naslednji 
žanr po Mobah, v katerega hočejo mnogi 
skočiti na glavo s kloniranjem uspešnice 
DayZ. Med prvimi velikimi imeni je Sony, ki 
ne skriva, da si je večigralsko prvoosebnico 
H1Z1 zamislil kot 'DayZ za peesštirko', dasi 
izide tudi za PC. Združene države spodnese 
uničujoči virus, ki ljudi spreminja v zombije, 
mi pa si bomo v podeželskem okolišu, ki 
spomni na niziko The Walking Dead, priza- 
devali preživeti. Na redu bo besno iskanje 
vode širom desetin hektarov velikega ozem- 
lja, pa umiranje zaradi infekcij, ugrizov in 
strelov izdajalskih sovražnih igralcev. Toda 
HIZ1 se bo od vzornika tudi razlikoval. Gra- 
dili bomo naprednejše postojanke in se pre- 
važali naokrog z množico vozil, s čimer naj 
bi bilo težišče igre bolj na obrambi pred ne- 
mrtvimi kot na streljanju med preživelimi. 
Predvsem pa bo šlo za pravo masovnico s 
stotnijami ljudi na kupu! Zgodnja inačica je 
že in čeprav je pomanjkljiva, skozi grobosti 
sije potencial. (ag) 

Vojaki so zanimivi, ampak tudi policisti so vse 
bolj. Pri nas niti ne, vsaj dokler se od zgaranosti 
in tesnobe ne zmeša prekarcem ter ne zavza- 
memo parlamenta, kjer južine pravično stanejo 
nekaj evrov. Drugod pač, od Amerike, kjer se 
temnopolti usajajo nad bojda nepravičnim rav- 
nanjem oblasti z obarvanimi, do Francije, kjer v 
javnem mediju ne moreš več narisati preroka z 
brado, ne da bi uletel podoben neobritež in ti s 


, kalašnikovko preštel rebra. 


Kot bi EA vedel za rast popularnosti cestnih in- 
kasantov, njihova izpostava Visceral Games 
(Dead Space, Army of Two) že nekaj časa daje 
skupaj večigralski špil s tematiko boja polica- 
jev proti kriminalcem. Osnova je franšiza Batt- 
lefield, zato jim pri izdelavi svetujejo švedski 
DICE. A Hardline naj bi recept zadosti predru- 
gačil, da žandarji ne bodo enostavno zamenjali 


SŠ soldatov na najbolj ciničen način. Battlefieldo- 


vim milijonskim prodajnim številkam ustrezno 
pa je treba pozabiti na to, da bi bil Hardline 
resnobna taktična igra. Visceral ciljajo na holly- 
woodsko in televizijsko zabavo tipa Bad Boys 


| in Heat ter nočejo burkati voda s političnimi 


podtoni. Usrani so kot murni, skratka. 

Enoigralska plat se bo odvijala po vročem Mia- 
miju, od centra s stolpnicami prek močvirja in 
hribov do nizkohišnega predmestja. Tam bomo 
v kampanji debatirali s hombresi in gledali za- 
obljene riti brhkih Hispank, za kar bo skrbel po- 
gon Frostbite 3. Samotarsko bomo nastopali 
kot mlad detektiv, ki s pomočjo azijskega tova- 
riša lovi pokvarjene nekdanje sodelavce. Ideja 
ne obeta, vendar obljubljajo, da bomo v samo- 
tarstvu preživeli več časa kot v doslejšnjih Batt- 


4 )efieldih. En razlog bo kinematografski spekta- 


kel v maniri dveh Mihcev, Baya in Manna. Drugi 
bo neskriptano spopadanje za ključne stavbe po 
okvirnem zgledu novejših delov serije Far Cry, 
kjer bo moč svobodno izbirati točke vpada in se 
ubadati z nepredvidljivimi situacijami. Tretji raz- 
log pa bodo novosti, na primer vklepanje rav- 
barjev s kazanjem bedža, nenehnim merjenjem 
vanje in histeričnim vpitjem ... izbiranje med di- 
rektnim ter bolj prikritim (tiholaznim) pristopom 
... raba vrvi s škripcem za prevažanje med stav- 
bami ... ter hud skener. Z njim bomo lasersko 
(LASERSKO, STARI!) označevali zanimive reči 
v okolici, barabe in alarme ter daljinsko pri- 


sluškovali nepridipravom. Ker vemo, da imajo 
oblasti že zdavnaj tisto, kar je upodobljeno v 
igricah, bodo teroristeljni odslej nedvomno dva- 
krat premislili, preden se bodo spet lotili mo- 
gočnih ZDA! Ali Francije. Ta je še boljša. 

Kampanji navzlic bo srž špila v večigralstvu, ki 
« bo zaradi manjših bojišč kot v Battlefieldu 4 


podpiral največ štiriindvajset sodelujočih. Ena 
stran v njem bodo policijski specialci iliti SRU 
(Special Response Unit), druga kriminalci. 
Slednji bodo skušali na vse kriplje kršiti zakon, 
drugi pa jim prekrižati račune. Kako se bodo 
oboji lotevali zadolžitev, bo odvisno od izbrane- 
ga igralnega načina. Zazdaj so potrdili štiri. V 
heistu bodo skušali lopovi razstreliti bančni tre- 
zor in jo popihati z denarci, policisti pa bodo 
preprečevali tako eno kot drugo. V modusu 
hotwire se bodo značkarji z avtomobili podili za 
roparji, ki bodo morali tako ali drugače doseči 
točko pobega. To zna biti teže, kot se sliši, saj 
se bo po mestu odvijal normalen promet, dirka- 
nje pa bo vključevalo zaletavanje in treskanje v 
boke vozil. V rescue bodo teroristi zajeli talce, 
ki jih bo treba nekam odvleči oziroma rešiti. V 
blood money pa si bodo ravbarji in žandarji 
medsebojno kradli dolarje. 

Kot je značilno za Battlefield, se bo treba zapi- 
sati enemu od poklicev. To bodo enforcer, ki 
bo sotrpine pokrival s streljanjem in razdajal 
municijo, ostrostrelski professional, inženirski 
mehanik in dohtarski operator. Vsaka služba 
bo imela sebi lastne onegaje in specializacije, 
ki bodo sledile novemu sistemu slovesa oziro- 
ma 'reputationa'. Ne glede na izbrano karierno 
pot pa bo moč uporabljati številna vozila, med 
katerimi bodo vsakdanji avtomobil, oklepnik, 
helikopter in motocikel. 

Deveterica večigralskih prizorišč ne bo omeje- 
na na Miami, temveč bo razmetana po vseh 
Združenih državah. Nanje bo kakor v BF4 zno- 
va vplivala 'levolucija', se pravi spreminjanje 
stopenj. Visceral pravijo, da bodo koncept po- 
peljali na naslednji razvojni nivo, ki bo v prvi 
vrsti ustvarjal nove taktične možnosti. Deli 
zgradb se bodo zaradi eksplozij podirali in s 
tem odpirali nove prehode, ponekod bo zmanj- 
kalo elektrike in bo nastala tema, drugod bo 
dim iz gorečih rastlin dal prednost tistim, ki bo- 
do imeli s sabo plinsko masko. Nadalje bo za- 
loga orožja in pripravic ekstra obilna, saj bo 
obojega kakih osemdeset kosov, od težkih st- 
rojnic, bazuk in eksploziva do kavlja na špagi, 
satelitskega telefona, laserskih min (LASER JE 
NOVI HELIKOPTER!), noža, ščita ter eksplozi- 
va za vdiranje vrat. Ne le to, sestavne dele, kot 
so merek, daljnogled, nabojnik, dušilnik in ko- 
pito, bo moč kot v BFjih menjavati in tako 
ustvariti na tisoče kombinacij. Kupovati jih bo 
treba z igrino interno valuto - ali, kolikor pozna- 
mo EA, gotovo tudi s pravim denarjem. Kje so 
pravi policisti, ko se odvija ta kriminal?! (sn) 


HOTLINE MIAMI 2: WRONG NUMBER 


Potem ko smo kot psihotični morilec v prvem delu ugonobili vso rusko 
mafijo v Miamiju, bomo sedaj izvedeli za vzroke ter posledice tega zločina. 
Na razpolago bo nič manj kot trinajst igralnih likov, ki bodo zgodbo inter- 
pretirali vsak po svoje in imeli sebi lastne posebne sposobnosti, od delanja 
prevalov do vihtenja dveh orožij hkrati. Drugače bo igranje slično enici in 
še bolj nesramno krvavo, kar je igri že prislužilo prepoved prodaje v Av- 


straliji. Komentar izdelovalcev? "Spiratizirajte jo!" Upamo, da bo tokrat 
manj hroščev in nezloščenosti, ki so jih odpravili šele sproti. (sn) 


v 
di 


-— 
sa 


ai TI V 
>" dl —A 


v Zz 


FINAL FANTASY XV 


Sguare je ob trinajstici niza Final Fantasy omenil, da imajo v delu odvrtek Versus XIII. Ta je 
tekom let zamenjal vodjo projekta, presedlal na frišno generacijo konzol in postal samosto- 


|, jen Final Fantasy XV. Obeta se odprt in raznolik svet, po katerem se bodo na eni strani spre- 


hajale dinozavrske beštije, na drugi pa bodo sodobna mesta, polna pouličnega življenja. Kot 
je za serijo v navadi, bo štorija frišna. Noctis, emo princ v ubežništvu, bo moral poiskati ukra- 
den dragulj in vrniti mir deželi, ki jo je razklala vojna. Možnosti bo imel dobre, saj bo imel bla- 
goslov boginje smrti, druščino pomagačev in seksi avto. Ni sicer povsem jasno, če ga bo 
moč upravljati neposredno, ampak že kot sam element se dobro sliši. In jahalni ptiči choco- 
bi bodo tudi prisotni, tako kot ostale fantasyski gradniki, na primer valuta gil. 

Kot se zagre za moderen japonski rpg, boji ne bodo naključni, niti se ne bodo odvijali na 
ločenem zaslonu. Bili naj bi najbolj akcijski doslej in naj bi spomnili na Kingdom Hearts, ki ga 


N razvijajo isti avtorji. To pomeni prosto tekanje okoli, rabo posebnih napadov in coprnije, pro- 


sto menjavanje orožij, skakanje, prežarčevanje in izmikanje. Zlobnežem bo moč ukrasti tan- 
ke in hodeče robote ali na pomoč priklicati veličastne monstrume. Vse kaže, da neposredne- 


W ga nadzora nad pribočniki ne bomo imeli, jim bo pa moč dajati povelja in izvajati skupinske 


specialke za morebiti instantno ugonobitev tečnob. 

Obetata se nadalje dinamično vreme ter menjavanje dneva in noči. Ponoči bo druščina po- 
stavila šotor, na žar vrgla ulovljene ribe in zvišala nivoje. Poleg značilno hudih filmčkov bo tu 
novost v obliki štorijalnih, vendar interaktivnih sekvenc. Za ta akcijski 'road trip jrpg' so 
ustvarili nov grafični srček, namenjen aktualnim konzolam in peceju. Uradne napovedi za 
slednjo inačico ni, toda ker so pri Sguaru računalom trenutno precej naklonjeni, lahko upa- 
mo vsaj na predelavo. (kv) 


Free to play arenska igra Heroes of the Storm je 
obdržala le osnovo Dote - dve moštvi silnih juna- 
kov, ki se na fantazijski karti v pogledu od zgoraj 
udarita v nameri, da uničita nasprotno trdnjavo. 
Ostalo, česar smo vajeni od žanra MOBA, je ro- | 
malo v koš. Tu ne bo opreme herojev in torej ne 
zbiranja cekinov. Izkušenjske točke se bodo po- 
razdelile po vsem moštvu! Predvsem pa bo v HotS 
namesto enega množica bojišč, vsako z lastnimi 
zakonitostmi. V Dragon Shiru bo na primer ekipa 
skušala osvojiti tudi obeliske, ki te bodo spreme- 
nili v zmajskega vojščaka. Vse spremembe Bliz- 
zard uvaja z namenom, da žanr napravijo prijaz- 
nejši in hitrejši, saj ciljajo na ne več kot dvajset 
minut trajajoče spopade. In, seveda, na spisku ju- 


nakov bodo sloviti liki Blizzardovih serij, kar po- 
meni, da bo Arthas lahko Azmodana s prsti v oči 

in bo Protoss Zeratul spotaknil vse tri Izgubljene (ii 
vikinge hkrati. (ag) 


NAJVECJA GAME 
PE VETOPERS 
KONFERENCA V 
JUGOVZHODNI 
-VROP 


Reboot že drugo leto zapored najavlja največjo konferenco v jugovzhodni Evropi namenjeno dizajnerjem videoiger, 
programerjem, avdioinženirjem, artistom, PR-ovcem, tržnikom, producentom, distributerjem, izdajateljem in vsem 
ostalim profesionalcem s področja gaming industrije! 


To veliko srečanje vseh relevantnih regionalnih ekip, kot tudi najvplivnejših iz Evrope in sveta, bo počastilo več kot 40 
vrhunskih svetovnih predavateljev, med katerimi so tudi najvplivnejša imena gaming industrije, kot so: 


Peter Molyneux (22 Cans), Charles Cecil (Revolution Software), Rami Ismail (Vlambeer), 
Christophe Brusseaux (Guantic Dream), Mirko Topalski (Eipix), Khaled Ibrahimi (Interceptor 
Entertainment/Nkidu), Davor Hunski (Croteam), Alen Ladavac (Croteam), Guillaume de 
Fondaumičre (Guantic Dream), Noirin Carmody (Revolution Software), Tin Englman (Cateia 
Games), Renaud Charpentier (Sega/The Creative Assembly), Lovro Nola (Machina), ... 


Z uradno podporo: 


European 


s) (D) Garmes Developer 


Federation 


REBOOT 


DEVELOP 2015. 

KAJ? 


Največja 
konferenca 
v JV Evropi, 
sogovorniki so 
svetovno znani 
developerji, 
b2b area - vse 
je v znamenju 
videoiger. 


ZAKAJ? 


Da bi lahko 
razmišljali čim 
bolj kreativno 
in ustvarjali na 

novih neverjetnih 
projektih, morate 
biti obkroženi z 
velikimi idejami in 
izkušnjami. 


KJE? KDAJ? 


V Dubrovniku, Od 23. do 
veličastnem 25. aprila v 
mestu z bogato Dubrovniku, 


zgodovino - v Hrvaška. Tridnevna 
Radisson Blu konferenca se bo 
Resort 8 Spa vsak dan pričela 


Sun Gardensu. 


ob 10.00uri in 
končala ob 
18.00 uri. 


kronikah informacijske tehnologije je leto 

2001 najbolj obeležilo oznanilo ipoda. A 

kljub veličini tega onegaja se je tisti čas 

po kuloarjih največ govorilo o skrivnost- 

nem projektu Deana Kamna. Ta izumitelj 
se je proslavil z invalidskim vozičkom ibot, ki je ple- 
zal po stopnicah, nakar so se razširile govorice o nje- 
govih načrtih, da spremeni premikalne navade člo- 
veštva. Ker tedaj informacije niso tekle s tako moč- 
nim curkom, v javnost ni prišel niti en oprijemljiv po- 
datek. Mediji so zadevo označili za it in naivno špe- 
kulirali o marsičem, od lebdeče deske nalik tisti rol- 
ki iz filma Vrnitev v prihodnost do gospodarnega vo- 
zila, domala perpetuma mobile, ki ga poganja Stir- 
lingov toplotni stroj. Decembra je bil zato prenekdo 
razočaran, ko je Kamen predstavil le čuden dvoko- 
lesni voziček z balanco - segway. 


To je večkratni doktor Dean Kamen na svojem stop- 
ničnem vozičku ibot. Medalja za tehnologijo, s kate- 
ro ga je odlikoval Bill Clinton, je le ena v vrsti naj- 
prestižnejših nagrad, ki jih je prejel. Pred kratkim je 
zaključil revolucionano protetično roko, geekovsko 
zvano Luke arm, na kateri je delal osem let. Gre za 
najboljšo protezo, ki sodeluje z živci in mišicami. 


ŽELEZNINA 


V ISKANJU 
RAVNOVESJA 


LordFebo se je v mlajših letih veliko prevozil po 
enem samem kolesu. Po novem pa to ni več 
stvar akrobatske veščine, marveč tehnologije. 


Dejanska prelomnost 


No, vozilo je bilo v resnici zelo posebno, pri čemer ni 
prednjačilo to, da so ga poganjali tihi elektroni. Šlo je 
namreč za prvo samoravnotežno pripravo, ki se kljub 
eni osi ni prevrnila. Še več, voznik ga je čudežno us- 
merjal le z nagibanjem telesa. Čarovnija je tičala v sis- 
temu elektronskega giroskopa, računalnika in elektro- 
motorja, ki je glede na nagib zavrtel kolesa v pravo 
smer. Padec naj bi bil po navedbah konstruktorja ne- 
mogoč, segwayu pa je napovedal prelomnost, kakrš- 
no je prinesel avtomobil napram konju. V ta namen je 
celo skoval besedno zvezo personal transporter. 

Domislica je pritegnila mnogo pozornosti in dobila 
blagoslov marsikaterega pomembneža. Steve Jobs je 
denimo porekel, "da je Segway slična markacija kot 
osebni računalnik", Jeff Bezos pa se je pridušal "da 
bodo mesta nanovo zasnovali za uporabo teh vozil." 

Proizvajalec, ki je v razvoj vložil več deset milijonov 
dolarjev, si je obetal prodajo vsaj 50 tisoč kosov že v 
prvem letu. 

Segway je predstavil novost, kakršne na področju 
osebnega premikanja nismo videli nikoli poslej, o tem 
ni dvoma. Čudež tehnike so vzeli za svojega japiji, le- 
tališki uslužbenci in policisti. V mnogih mestih z njimi 
vozijo naokoli turiste in okoli teh koleseljčkov so si 
zamislili celo varianto športne igre polo. Ker obstajata 
kros in tovorna izvedenka, jih je videti tudi na igriščih 
za golf in v poštarski rabi. Njihovo službovanje nika- 
kor ni po sili, kajti za nekatere namene so dejansko 
praktični, vožnja pa spričo naravnega nadzora in 
kojšnjega odziva nezahtevna ter zabavna. Le dovolj 
prostora mora biti in pločniki ne smejo imeti robni- 
kov. A kljub temu prevozno sredstvo ni prodajna us- 
pešnica, kajti načrtovane kvote za eno leto niso pro- 
dali niti v prvem desetletju. 


h a SEM 
dia... 


Na našem koncu so segwayi zelo redki. Tistih par hecnežev, ki se prepričujejo, kako fina je vožnja z njim po 
Ljubljani, prešteješ na eno škrbasto roko, v službeni rabi pa jih takisto ni. Nismo dovolj leni in naše pešcone so 
premajhne. S tem vozičkom se je nedvomno zabavno poditi po travnikih ali celo snegu, toda krosovski seg- 
wayi so še dražji, teren pa mora biti pripraven, kajti to niso vozila za čez drn in strn po poplnih brezpotjih. 


da ih 


februar 2015 


Prodajna neuspešnica 


Uvodni kulskosti navzlic se vozilo za namen čisto 
osebne rabe ni izkazalo, saj s 40 kilogrami teže, pre- 
cejšnjo širino in nosilnostjo enega samega potnika ni 
praktično. Močan zaviralnik je že vseskozi njegova 
cena. Še dandanes nov model v ZDA stane več kot 
šest tisoč dolarjev oziroma v Nemčiji nerazumnih de- 
vet tisoč evrov. Dodatno so mu peruti prirezali mestni 
svetniki prenekaterega kraja s prepovedjo vožnje po 
pločnikih. Uporabni prostor so mu omejili celo v San 
Franciscu, ki ga je avtor zaradi klancev mnogokrat 
navajal kot idealen oder za segway. 

Povrhu je k slabšemu sprejemu doprinesla antikam- 
panja nekaterih dušebrižnežev, ki so prihod skuterja 
oklicali za cunami maščobe. Oziroma, z dobesednim 
citatom: "It's a high-technology lard-making device 
introduced at a moment when America is suffocating 
from obesity." Lahko, da za akcijo stoji lobi izdeloval- 
cev električnih vozičkov za debeluharje, ki so v novi- 
teti videli tekmeca. Morda zato segwaya ni nikoli po- 
žegnala ameriška zdravstvena organizacija, torej ga 
debeluhar ne more dobiti na račun zavarovalnice. 

O tem, zakaj segway ni revolucioniziral planeta, ka- 
kor se je napovedavalo, je bilo prelitega veliko črnila. 
Eni neuspeh pripisujejo tudi temu, da je Kamen držal 
patente zase, s čimer je preprečil nadaljno inovativ- 
nost. Veliko pa jih je mnenja, da ljudje na tej samovo- 
zeči cizi izgledajo butasti. Sam mislim, da je razlog 
kratkomalo v tem, da vozilce ni nadomestek mopeda 
ali drugega sredstva za večje razdalje, marveč prej za 
noge. Zato ni obvezno in večina ljudi poseduje dovolj 
razuma, da čisla gibanje. 

Bolj čudi, da se ni uveljavil niti samoravnovesni prin- 
cip, okoli katerega je segway osnovan. Glede na 
pomp smo bili pred desetimi leti prepričani, da bomo 
v bližnji prihodnosti videli množico naprav, ki bodo lo- 
vile ravnotežje, od igrač do nakupovalnih torb, ki jih 
za seboj vlečejo starostniki. A se to ni zgodilo. Seg- 
wayi se sicer še prodajajo in pred nedavnim jih je ne- 
kaj sto nabavila pekinška policija, obstaja pa tudi ne- 
kaj klonov. A še vedno je to nišni segment in v vsak- 
danjiku samobalansiranja enostavno ni. Se v resnici 
ne dogaja nič? 


Dean Kamen je iz podjetja Segway izstopil kmalu po 
ustanovitvi. Firmo je prevzel nek britanski podjetnik, 
ki pa je, ironično, pred nekaj leti z vozilom segway 
zapeljal s pečine in se ubil. A firma dela dalje. Leta 
2008 so šli v španovijo z General Motorsom in izde- 
lali pumo, izviren prototip eksperimentalnega dvose- 
dežnega samostabilnega dvokolesnika. Si upaš? 


čmokavec 2015 


ŽELEZNINA 


Monocikel z ravnotežjem 


Ideje nekje v ozadju vseskozi obstajajo, zdaj pa se ozi- 
raje na prisotnost v občilih zdi, da tehnologija vendar- 
le odpira novo poglavje. Pri tem ima seveda nekaj po- 
sredi financiranje s strani množic, ki omogoči marsi- 
katero nenavadno zamisel. V oči padejo tako imeno- 
vani SBUji, self-balancing unicycles, ki želijo postati 
točno tisto, kar je hotel segway, vendar mu zaradi 
preobilnosti in nepriročnosti ni uspelo: osebni tran- 
sporterji. SBU namreč ni voziček, marveč lahek med- 
nožni monocikel. Zaradi večje neposrednosti si z njim 
osebno, domala intimno povezan. Za nameček si ena- 
ko širok kot pešec in lahko ga pospraviš v avto, neseš 
po stopnicah ali celo primeš pod roko. 

Tipičen primer takega enokolesnika je Focusov SBU 
V3. Videti je kot akrobatsko kolo, le brez poganjanja. 
Rit daš na sedež, noge na tački in z nekaj ročnega op- 
letanja se tiho odpelješ v prihodnost. Za prečno rav- 
notežje skrbiš sam, medtem ko vzdolžno ohranjajo ti- 
pala naklona. Enako kot pri segwayu deluje krmilje- 
nje. Nagib naprej pospeši, premik vznak zavre in mo- 
toviljenje s trupom zavija. Uvajanje naj bi trajalo pol 
ure, pri čemer je za učenje mogoče dobiti celo po- 
možna kolesca. Zadevica ni igrača, saj šiba z 20 kilo- 
metri na uro in premaguje 30-odstotne klance. Edino 
baterija ni ravno vzdržljiva, saj kljub regenerativnemu 
zaviranju zmore le dobrih deset kilometrov, nakar je 
potrebno enourno polnjenje. Cena za tak hec je malo 
manj kot 2000 evrov in v bližnjem italijanskem Mon- 
falconu imamo celo lokalnega predstavnika. 


SBU in akrobatski monocikel sta si podobna le po 
videzu, dočim se vožnje s prvim priučiš občutno hit- 
reje. Kolo drvi 20 km/h, kar je presenetljivo. A ko- 
mu je pravzaprav namenjeno? Starejšim že ne. 


(Mimogredna zanimivost: slično idejo je že 
leta 2008 udejanjil Slovenec Aleksander 
Polutnik. Takrat je svetu predstavil robust- 
no oblikovan prototip enicyele, ki kljub ne- 
kam 'industrijskemu' oziroma viličarske- 
mu videzu in debelajsasti pnevmatiki de- 
luje docela enako kot sodobna ameriška 
varianta. Pravzaprav celo bolje, saj je s sta- 
rejšo baterijsko tehnologijo prevozil konkret- 
no razdaljo 30 kilometrov. Žal projekt kljub medna- 
rodni pozornosti ni uspel pridobiti investitorjev, zato 
spletna stran miruje že pet let, inženir pa se je izgubil 
neznanokam.) 

Še bolj hecen in osnoven je onegaj solowheel, katere- 
ga cena se takisto vrti okoli dveh jurjev. Tu gre za os- 
kubljeno inačico enocikla, ki nima sedeža, le 16-col- 
sko kolo in okoli njega ohišje z baterijo in elektroniko, 
na katerem sta zložljivi stopalki. Z eno nogo stopiš na 

- 4A-—5— 
Če bi bila tale reč le prosto vpeto kolo, bi bilo dr- 
žanje ravnotežja res zafrknjeno. A solowheel je mo- 
torizirana in samoravnovesna priprava, katere upo- 
raba je lažja od SBUja s sedežem. Vprašanje je le, 
kdo je pripravljen to hitro prevozno igračo koristiti 
do te mere, da bi zanjo odštel dva tisoč denarjev. 


Di 


pedalko, z drugo se v rolkarski maniri parkrat odrineš 
in stvarca, ki ji rečejo people mover, te že premika. 
Kontrola je seveda nagibalna, pri čemer računalnik 
motri položaj stokrat na sekundo in postopa temu pri- 
merno. Če si količkaj vešč v ravnotežnih udejstvova- 
njih, je vožnja kmalu samozavestna ter gladka, brez 
smešnega kriljenja z zgornjimi okončinami. Po nekaj 
dneh uporabe kotalni gizmo postane podzavesten, 
domala naraven podaljšek nog. Trikom in skokom pa 
solowheel (še) ni namenjen, dasi se je moč piruetasto 
vrteti in se voziti ritensko ter z eno nogo. In brez ene- 
ga zoba. 

S to rečjo imam le nekajminutno sejemsko izkušnjo, 
saj jih na naši celini še ni uradno naprodaj. Upravlja- 
nje mi je šlo zadovoljivo od nog, dasi je prvi vtis res- 
nično nekaj novega. Mislim, da se v okolju z veliko 
površinami za pešce in malo robniki obnese. Šest- 
najst kilometrov na uro je za tako protezo poštena hit- 
rost, dočim je prav toliko kilometrov tudi doseg, na- 
kar se fila eno uro. Baje so prve stranke zadovoljne in 
prodaja nad pričakovanji, kar je vzpodbudilo kitajske 
posnemovalce, kakršen je pol cenejši mobbo. A kon- 
struktorji solowheela opozarjajo pred ponaredki, češ, 
da imajo švoh motorje in baterije. 


Tole sta transformerski demolishor in Disneyjev giz- 


moracak, ki drvita po enem kolesu. Če ne bo na pri- 
hodnjem Comic-Conu kakšen takle cosplayer s solo- 


Japanska čudeža 


Balansirajoče področje ne more brez Japoncev. To- 
yota je že leta 2008 kot del svoje futurološke študije 
predstavila 'osebnega transportnega robotskega po- 
močnika' winglet. Ta je videti kot pomanjšan segway 
z minuaturnimi kolesi pod stojiščem in preprostim 
držalom. Zadeva je praktično igrača, nekakšen skiro z 
vzporednim parom koles, ki mu je moč krmilo celo 
sneti in ga držati med koleni. Tudi Toyota je winglet 
označila za novo stopničko v osebnem prevažanju, ki 
bi ga imel v prtljažniku vsak lastnik priusa in z njim 
nadaljeval svojo električno mobilnost po pločniku ter 
nakupovalnem središču. Seveda so v svoji tipični ma- 
niri zadevo predstavili še v luči iger, in sicer v spret- 
nostni vožnji po projiciranih labirintih. Na žalost je 
projekt ostal pri par demonstracijskih inačicah in ni- 
koli ni dočakal serijske proizvodnje. 


Toyota je winglet zasnovala kot vsenamensko vozil- 
ce, tako za starše, ki se jim mudi, kot za zabavo ot- 
rok. Škoda, da ni prišel dlje od sejemskih izvedenk 
za špilanje takihle igric, kajti videti je posrečen. 


Honda je šla leta 2010 v drugo smer od konkurenta. 
Namesto zabavnega vozilca za prosti čas je njihov ve- 
soljsko oblikovani U3-X namenjen delovnemu okolju, 
torej vožnji po pisarnah in hodnikih poslovnih hiš. Za- 
to so ga predstavljali kravatarji in poslovne ženske. 
Na prvi pogled je videti kot monocikel iz prihodnosti, 
toda v resnici je ta naprava mnogo bolj čarobna od 
aktualnih SBUjev. Tajinstvenost je v vsesmernem ko- 
lesu, ki ne le, da vozi potnika počez, marveč ohranja 
ravnotežje v vse smeri. Omniwheel, kakor se pogrun- 


U3-X je videti kot marsikaj, celo kot nenavadna stoli- 
ca, le kot vozilo ne. Posebej hiter ni, le malo urnejši 
od hoje, toda za poslovno okolje zadostuje. Reč bi 
morali le še povezati v inteligenten sistem in usluž- 
benca bi sedalo samo od sebe pripeljalo na drug ko- 
nec bajte ali skladišča, medtem ko bi on telefoniral. 


ŽELEZNINA 


Hondi vsa čast za funkcionalni in oblikovni dizajn. 
Japanci so si zamislili, da bi bil U3-X takole sprav- 
ljen v vratih avtomobila, nakar bi iz kompaktne obli- 


ke samo izvlekli tački in sedalo. Za lažje predstav- 
ljanje je na desni diagram vsesmernega kolesa. 


tavščini reče, je kolo, katerega obod v resnici sestav- 
ljajo prečno vpeta manjša kolesca. Kotaljenje celot- 
nega sistema vozi naprej in nazaj, medtem ko mali 
valjčki skrbijo za premike po prečni osi. Zaradi tega 
U3-X stoji pokonci celo, ko vstaneš. Honda je v študi- 
ji uporabila vse znanje iz ravnotežja, ki ga je pridobila 
z razvojem poznanega robota Asima. Vseeno pa so iz- 
delali le nekaj primerkov brez nadaljnjih načrtov. 


Uravnoteženo po cesti 


Segway, solowheel in druge slične pogruntavščine 
sodijo na pločnike oziroma med pešce. Obstajajo pa 
tovrstne domislice za na cesto. Prvi tak koncept, ime- 
novan embrio, je nastal že leta 2003. Kanadski vizio- 
narji so predvideli motorno enokolo, ki med vožnjo 
uravnava stabilnost samo od sebe, medtem ko mu pri 
nizkih hitrostih oziroma na mestu samodejno pomaga 
dodatno kolesce. Na papirju je bilo vozilo izdelano iz 
sodobnih in ultralahkih materialov, zaloga elektronov 
pa je prihajala iz gorivnih celic. Čeprav je bil projekt 
nagrajen, več kot do risbe ni prišel. 

Itak je bila študija futurološka, miš- 

ljena za čez dvajset let. 


Embrio je prišel z načrtovalne mize kanadske tovar- 
ne BRP, ki izdeluje snežne sanke, motorne skuterje 
in ATVje. Za promocijo so si zamislili takle všečno 
oblikovan koncept in kot pravijo, na idejo niso po- 
zabili. Ob vse več takih izdelkih jo znajo obuditi. 

Za prvi izdelan cestni enoosnik velja unomoto, ga- 
ražna pogruntavščina komaj 18-letnega Kanadčana. 
Fant je iz segwaya in motocikla yamaha R1 sestavil 
delujočo pripravo, ki je po dveh vzporednih kolesih 
brzela kar štirideset na uro. Zadevo so v reviji Popular 
Science pred šestimi leti uvrstili med najbolj obetavne 
zamisli in konstruktor je našel investitorje ter ustano- 
vil podjete BPG Werks. No, očigledno je ugotovil, da 
tako čudo ne bi šlo v promet, saj zdaj sestavlja hecne 
rekreativne gosenične skuterje, na katerih stoje drviš 
po njivah. Vseeno na stabilno motorno kolo ni pozabil 
in njegova zadnja ideja je uno IIl. To je pravi cestni 
transformer, ki je v eni obliki klasičen motor, v drugi 
pa z vpotegnjenim prednjim kolesom šiba balansira- 
joče le po zadnjem (ki sta zaradi stabilnosti pravza- 
prav dva). Deluje seveda na elektriko, izdelali pa so le 
en prototip. Zanimanje 

baje obstaja. 


Mi — 


Prvi enoosni 'motocikel' je sestavil 18-letni Ben Gu- 
lak. Tole je njegova tretja inačica, ki se v resnici 
transformira med vožnjo, kar je moč videti v filmč- 
kih. Pravega smisla v tem sicer ni, a izpade kul. 


Koncepti in unikati so privlačni, toda ljubitelji igračk 
in novih tehnologij bi vendarle radi imeli lasten prime- 
rek. Cestnega enokolesnika na tržišču še ni, kar pa se 
bo spremenilo še letos. Ameriška firma Ryno že spre- 
jema prednaročila za okoli pettisočevrsko istoimens- 
ko čudo. Vozilo so osnovali kar okoli tapravega moto- 
rističnega kolesa, tako da je spodnji del s široko pnev- 
matiko videti res hud. Izdelek je dodelan in ima vse 
potrebnosti za promet: LED-luči, trobljo, opcijski prt- 
ljažnik in ročno zavoro ter stojalo za parkiranje. Rav- 
notežje je možno celo kalibrirati, če 
imaš recimo velik nahrbtnik. 
Celotna konstrukcija tehta 
70 kilogramov in nosi 110- 

kilskega potnika, 


Rynu manjka vpadljiva školjka, kakršno ima levi 
koncept, oziroma lepše oblikovanje. Gol okvir in mr- 
šava balanca ne sodita na širok motociklistični va- 
ljar. Če bo petjurčkasti izdelek uspešen, bo najbrž 
sledila ponudba kozmetike in dodatne opreme. 

Tole enokolesno čudo je hotnica, o tem ni dvoma. 
Toda hitrost 16 km/h nosorogcu ne more biti v po- 
nos, saj ga prehiti celo enocikelček SBU V3. Na kra- 
ju pogruntaš, da ryno sploh ni za cesto, ampak si 
deli stezo z debeluharskimi mobility scooterji. 


vendar razočarata podatka o hitrosti in dosegu. Zmo- 
re namreč ušivih 16 km/h in razdaljo 20 kilometrov, 
nakar potrebuje šest ur polnjenja. Je pa tih in prevozi 
miljo za en sam cent. 

Še bolj udarna in resnično cestna je ideja zaprtega 
dvokolesnega enoslednega avtomobila s kodnim ime- 
nom C-1. Zaradi kabine vozilce spominja na istoimen- 
ski BMWjev skuter s streho, vendar gre za drugačne 
sorte onegaj. Na dveh širokih motornih kolesih nam- 
reč stoji sam od sebe, njegova skrivnost pa biva v ve- 
likih vrtečih se diskih oziroma mehanskih žiroskopih. 


— mi 


C-1 ima finančno in zanesenjaško zaledje, zato ga 
bodo slejkoprej izgotovili. Vprašanje je le, kako se 
bo nenavadno in drago vozilo izkazalo v praksi ozi- 
roma v prometu ter če mu bodo ljudje zaupali. 

ŽELEZNINA 


Ta osnovni fizikalni recept deluje do te mere, da 
360-kilogramske konstrukcije po zagotovilih inže- 
nirjev ne iz ravnotežja ne vrže niti bočni trk z ma- 
lim slončkom. Seveda to velja, ko je zadeva 
prižgana, zato se za parkiranje avtomatično 
spusti držalo. 

C-1 je še v fazi razvoja, a stran kalifornijske 
firme LitMotors obljublja, da 40-kilovatni 
motor, ki tiči kar v pestu zadnjega kolesa, | 
omogoča brzino 160 na uro, baterija pa do- 
met 320 kilometrov. Proizvodnjo planirajo 

za prihodnje leto, dočim so prednaročila že 
možna. Ob postavki 24.000 dolarjev jih najbrž 
ni veliko. Hecno, da ga ob taki ceni in ob dejstvu, 
da je prostor za sopotnika zasilen, omenjajo kot po- 
tencial za azijske trge. Sicer je tam enosledni tran- 
sport res zelo priljubljen, toda na poceni mopedih, na 
katere se zbaše familija z vso imovino in ovco vred. 
Malo verjetnosti je, da bo C-1 kot tak uspešen, saj za 
velik denar nima hudih uporabnih prednosti. A malo 
zagonsko podjetje najbrž cika, da bo njihovo tehnolo- 
gijo kupil kak velikan in jo uporabil za izdelavo samo- 
voznih terminatorskih mopedov. 


niti, ko ga sunejo s terencem, je to težko razumeti. 
A fizika je enostavna. Na dnu sta nihajno vpeta dva 
težka, vrteča se vztrajnika, ki zaradi vrtilnega mo- 
menta vozilo vselej poravnata navzgor. Kot vrtavka. 


Bodočnost temelji 
na zaupanju 


Domislic okoli ravnotežnih vozilc je še mnogo več. 
Konec leta je na Indiegogo novačil sredstva projekt 
električnega enoosnega otroškega vozička, ki se sa- 
mostojno drži pokonci. Izumitelji solowheela priprav- 
ljajo minimalističen ravnovesni dvokolesnik hover- 
trax, namenjen hitremu premikanju skladiščnikov. Ni 
napačen niti moj predlog, da zmogljiv računalnik in 
kup senzorjev v kakršnikoli takile napravi niso pot- 
rebni, saj oboje vsebuje že mobilnik, ki ga imamo 
vseskozi v žepu. Bomo naposled videli razmah take 
baže vozil ali pa bodo ljudje za 'osebno' rabo ipak ra- 
je posegali po supergah in biciklih? 

Menim, da obstaja razlog, da se ta princip v osebnih 
premikalih širše ne prime. Tak, ki seže onkraj smeš- 
nosti, nenavadnosti in dvomljive uporabnosti. To je 
zaupanje. Na vseh doslejšnjih vozilih, ki temeljijo na 

Tole je EN-V — Electric Networked Vehicle od General 
Motors, ki so ga izdelali v sodelovanju s Segwayem 
in ga popolnoma funkcionalnega pokazali na svetov- 
ni razstavi v Šanghaju. To, da lovi ravnotežje pri 40 


kilometrih na uro, je še najmanj. Zaveda se okolice, 
išča parkirišče in celo sam pride do tebe, ko ga tele- 
fonično pozoveš. Zaenkrat je v testni fazi na Kitajs- 
kem, o morebitni masovni izdelavi pa ne povedo nič. 


ravnotežju, naj gre za moped ali kotalke, se zanašaš 
nase. Če pogrneš, si kriv sam. Pri teh tehnikalijah pa 
je tvoja varnost prepuščena izključno softveru. Se bo- 
do kolesa ob nagibu res ustavila pred cesto? In nato 
stala pri miru, dokler s kretnjo ne zapovemo drugače? 
Tu ni nobene mehanike, le elektronika, ki je dovzetna 
za marsikaj. Navsezadnje je že vsakdo imel izkušnjo, 
da se je gibalnim igratorjem in telefonom, ki uporab- 
ljajo enake elektronske žiroskope, malce zbrkljalo. 
Nenavadne nesreče se že dogajajo, s čimer ne mislim 
na Georga Busha, uradno edinega Zemljana, ki mu je 
uspelo na ravnem treščiti s segwayem. Dovolj zgo- 
vorna sta komentarja dveh kupcev Focusovega SBU- 
ja na Amazonu. V obeh primerih se je monociklu eno- 
stavno zmešalo in je zbezljal po svoje. Enemu od upo- 
rabnikov je uspelo odskočiti, drugi pa je utrpel poš- 
kodbe glave in zlomljen komolec. Zaupaj potemta- 
kem taki tehnologiji dojenčka, kot priča spodnja sli- 
ka! Po drugi plati pa je res, da vsa ta dognanja sežejo 
širše od nepotrebnih eno- ali večciklov. Ravnotežne 
tehnologije so izredno pomembne za robotiko, tako 
za pomagače na koleščkih kot tiste na nogah. A to je 
že zgodba za drugo priliko. 


Tale futuristični voziček buggy stroller je 'dinamično 
stabilen', pomaga v klanec, sveti v temi in se z navz- 
dol obrnjenimi kolesi prelevi v sedežek. Projektu ni 


uspelo pritegniti denarja množic, zato je njegova pri- 
hodnost neznana. Cena dveh tisočakov mu gotovo 
ni bila v prid. Morda bi moral lebdeti. 


Čemu in kako izvajamo sterilizacijo oziroma 
kastracijo? 

V zadnjih desetletjih je kar nekako norma, da pse in 
mačke spravimo ob gonade (spolne žleze). To nas 
obrani neželenega potomstva in ostalih neprijetnosti, 
ki so posledica spolnega cikla. Ne govorim le o hu- 
mornih, kot je naskakovanje vsega živega, flosanje z 
zadnjico po tleh in spremljajoča zvočna podlaga. Če 
samicam odrečemo brejost, se gonitev kmalu ponovi, 
lahko pa pride tudi do komplikacij. Pri psicah se poja- 
vi navidezna brejost, dočim so mačke zelo podvržene 
gnojnemu vnetju maternice. 

Operacija vse to odpravi. Med njo veterinar v splošni 
anesteziji odpre trebušno votlino in odstrani jajčnika. 
Pri samcih je še bolj enostavno, saj družinske dragulje 
nosijo v mošnji. Treba je prerezati kožo, podvezati se- 
menovode in žile ter jajca odščipniti. Zato smo histo- 
rično več ob plodnost spravljali dedce in ima poseg 
lastno ime - kastracija. Sterilizacija je bolj novodobna 
in politično korektnejša beseda, uporabna za oba 
spola in 'nekrvave' metode. Recimo hormonsko tera- 
pijo golobov v Benetkah ali vzgajanje neplodnih ko- 
marjev, s katerimi skušajo zatirati malarijo. 
Pomanjkanje testosterona, katerega večina nastane 
ravno v modih, napravi žival bolj pohlevno in odpravi 
feromonski smrad, ki zavda tudi mesu. Zato pujske za 
pitanje kastriramo, ko so stari približno tri tedne. To 
opravljamo z nožem ali z emaskulatorjem. Ta hkrati 
odščipne modo in zmečka semenovod, da ga ni treba 
podvezovati. Brez narkoze! Pri drobnici in govedu smo 
bili donedavna še bolj mučiteljski. Na mošnjo so ne- 
srečni živali preprosto namestili močno elastiko, ki je 
prekinila dovod krvi. Jajca so se posušila in odpadla. 
Bikom prašnikov ne režemo več, saj ne smrdijo, z nji- 
mi hitreje priraščajo in so za povrh cenjena delikate- 
sa. Nekoč smo jih, ker smo potrebovali delovne vole, 
torej bolj ubogljive in skoraj enako močne živali. Pri 
športnih konjih si po drugi plati od vselej želimo tem- 
peramentnosti - žrebci so mnogo bolj eksplozivni in 
prvake po zaključku kariere uporabimo za razplod. 
Rekreativne živali 'so praviloma kastrirane, kot tudi 
kak dresurni konj ali skakalec prek ovir. 


Ta priprava rabi nameščanju zelo močne gumice 
na jajca, da se le-ta posušijo in odpadejo. To se 
nam zdi nehumano, zato je način prepovedan. 

OGuattro preveri, ali gonade resnično režejo z zar- 
javelo žiletko, nakar si priskrbi zaščito iz kevlarja. 
Napaka, saj ta material pred britvijo ne varuje. 


Kaj pa ljudje, porečete? Ja, skozi vso zgodovino smo 
se vtikali v gonade. Evnuhi so varovali hareme - bili 
so 'varni' za tako početje, kajti brez testisov načeloma 
ni ne misli, ne erekcije. Dunajski dečki so po operaci- 
ji ohranili angelski glas, saj niso mutirali, in 'perver- 
zneži' kot Alan Turing se zaradi koktajla hormonov ni- 
so mogli več vdajati družbeno spornim nagonom. Tu- 
di nacisti so v koncentracijskih taboriščih podrasam 
preizkusno kurili spolovila z rentgenskimi žarki, da se 
ne bi nenadzorovano plodile. 

V bolnišnicah danes na željo posameznika opravijo 
sterilizacijo, vendar pri ljudeh spolnih žlez ne odstra- 
njujemo, marveč le podvežemo jajcevode oziroma 
prerežemo semenovode. Operacija je lahko celo re- 
verzibilna, če si pacient v določenem času premisli. 
Marsikateri par se odloči za tovrstno kontracepcijo, 
ko ne kani imeti (več) otrok. Prav tako jo zdravniki 
predlagajo ženskam, ki so trikrat rodile s carskim re- 
zom, saj bi bila lahko naslednja nosečnost zanje 
usodna. Skratka, smo na točki, ko sterilizacija ni sa- 
mo medicinsko vprašanje, ampak etično. 


Kako naredijo neprebojni jopič? 

Kakor daleč pogledamo v zgodovino, vedno smo is- 
kali učinkovito zaščito proti orožju in hkrati razvijali 
metode, ki bi tovrstno obrambo premagale. Igra ne- 
prebojnega oklepa in neustavljivega orožja se bo ver- 
jetno nadaljevala tako dolgo, dokler se ne bomo us- 
pešno znova vrgli v kameno dobo, nakar jo bomo pri- 
čeli od začetka. 

Vendarle so nekateri kosi opreme bolj frajerski kot 
drugi. Eden takih je zagotovo neprebojni jopič, torej 
telovnik, ki ščiti trup. Več stoletij so bili to nerodni in 
težki kosi opreme, čeprav so eksperimentirali tudi z 
mnogo sloji svile. Še med prvo svetovno vojno so 
redki nemški in angleški vojaki nosili oklepe, ki bi jih 
ščitili pred strojničnim ognjem in so tehtali tja do 
osemnajst kil. Do konca druge svetovne vojne je 
vsem udeleženim uspelo težo zmanjšati na tri do štiri 
kilograme, kar pa je bilo še vedno nerodno. Japonci 
so po drugi strani že skušali narediti 'mehke' oklepe z 
desetimi plastmi bombažne tkanine. Ti so bili sicer 
lahki, a so omejevali gibanje. Po drugi svetovni vojni 
so ZDA poskušale z aluminijem, ki pa je bil preme- 
hek, da bi krogle uspešno zadržal. 

Nato pa je Stephanie Kwolek, ki je delala v kemičnem 
podjetju DuPont, iznašla posebno vlakno: kevlar. Nit- 
ka iz te sintentične snovi ima carsko lastnost, da je 
petkrat močnejša od enako debele jeklene žice. S po- 
sebnim načinom pletenja je večplastna tkanina iz 


kevlarja sposobna zadržati izstreljeno kroglo. Fina 
mreža vlaken razprši kinetično energijo krogle na 
večjo površino in ji tako odvzame prebojno moč. 
Vendar pletivo ni dovolj. Energija, ki jo mora zadržati 
jopič, ni majhna in lahko še vedno poškoduje telo. Za- 
to mrežo na vsaki strani utrdijo s plastično prevleko v 
nekakšen sendvič. Tako pridobi na trdnosti, kajti ple- 
tenina resda zadrži kroglo, jo je pa enostavno prereza- 
ti z nožem. Plastika hkrati poskrbi, da se udarni val 
čimbolj enakomerno razporedi po površini in s tem 
prepreči poškodbo zaradi topega udarca. Postopek 
lahko ponovijo - od števila slojev je odvisno, kako 
močno kroglo bo jopič zadržal. Za vojaško rabo mu 
recimo ukrojijo žepe za keramične ali kovinske plošči- 
ce. Uporabljajo tudi modernejše materiale - vectran je: 
dvakrat močnejši od kevlarja -, vse bolj pa se uvelja- 
vlja pajčevina, ki jo pridobivajo iz mleka gensko spre- 
menjenih koz. Pravijo ji biosteel, biološko jeklo. 

Vsa ta raznolikost je natančno kategorizirana. Policisti 
zvečine uporabljajo lahke jopiče prve in druge katego- 
rije, ker bolj potrebujejo gibčnost kot varovanje pred 
velikimi kalibri. Taki tehtajo dober kilogram do dva. 
Posebne enote, ki nastopijo v primeru pričakovanih 
spopadov, so oklepljene znatno močneje. Najjača, če- 
trta kategorija, naj bi zaustavila celo namensko, pro- 
tioklepno municijo kalibra 7,62. To pa drago plača z 
dodatno težo dveh dd štirih kilogramov - na ploščico! 
Še nekaj velja poudariti. Jopiči imajo omejeno življe- 
njsko dobo, ponavadi pet let, ker vlakna sčasoma de- 
gradirajo in ne zagotavljajo več deklarirane varnosti. 
Zatorej rabljenih jopičev ne velja kupovati, posebej pa 
ne takih, ki so se že 'izkazali!! Ko ga enkrat zadene 
krogla, roma v smeti. 


Pred dobrim stoletjem so bili priljubljeni jopiči iz 
nekaj deset plasti svile, ki so uspešno ustavili ta- 
kratne krogle. Nosil ga je tudi Franc Ferdinand v 
Bosni. Žal ga je Gavrilo ustrelil v vrat. 

neotipljivost lastništva. Časi, ko smo 
hodili v trgovine po kartonske škatle 
velikosti šolskih torb, nakar smo iz njih sipali 
priročnike z več sto stranmi, pol ducata di- 
sket, zemljevide iz blaga ter kovinske broške, 
so oddaljeni toliko kot Jaka Šraufciger. (Ja, 
vem: "KDO?!") Danes sicer še vedno kupuje- 
mo oziroma po pošti dobivamo šatulje s sre- 
brnimi ploščki. Toda razmah hitrih internet- 
nih povezav in poceni shramb je pripomogel k 
temu, da si igro marsikdo kupi digitalno. Ra- 
čun poravna s kartico, podatki se pretočijo v 
napravo, naj bo PC, konzola ali telefon, in to 
je to. Udobno in praktično do amena. Kaj 
šele, če plačaš mesečno naročnino na kak 
pretočni servis, kot je OnLive. Tedaj po mili 
volji igraš vse, kar imajo v ponudbi, podobno 
kot moreš do nezavesti gledati oddaje ponud- 
nikov videovsebin v slogu Netflixa. 

O težavah in nevarnostih tega pristopa sem že 
pisal. Ko se izvor zapre, naj bo to Steam, Xbox 
Live ali Playstation Store, zna iti po zlu tudi 
vsebina, če ti ukradejo račun, si ob vse, in tako 
dalje. A prvo je še hudo oddaljeno, drugo pa se 
zgodi bore malo ljudem. Prav tako gre upošte- 
vati, da digitalnega izvoda ni moč prodati. 
Vendar tudi to mnogih ne gane. Bodisi zato, 
ker kanijo zadevo igrati, dokler ne bo zakrva- 
vela ali ne bodo zakrvaveli oni, bodisi ker ne 
prodajajo, temveč kopičijo. Dejstvo je, da prak- 
tičnost običajno prevlada nad vsem ostalim in 
da je glavna ovira na poti do še večjega prodo- 
ra neotipljivosti visoka cena digitalnih izvodov. 
Ta je enaka ali celo višja od fizičnih, to pa zato, 
ker se ponudniki nočejo zameriti še vedno 
močnim klasičnim trgovcem. A ko bodo sled- 
nji izgubili zadosti vpliva, se zna sprožiti plaz. 
FIFA 19 za prav toliko evrov? Da, prosim! 
Zdaj zvenim kot pridigar digitalne odličnosti, 
vendar v resnici nisem. V tem načinu razpeče- 
vanja vsebin resda vidim mnoge prednosti in 
daleč od tega, da bi bil proti njemu. Pač nisem 
nikdar spadal med tiste, ki pripadajo nečemu 
le zato, da bi pripadali. V ranih dneh sem imel 
ZX spectruma, ker je tako naneslo, toda če bi 
bili zadosti premožni, se ne bi zmrdoval nad 
C64, saj je imel množico fantastičnih iger. Ni- 
koli nisem poveličeval Nintenda zato, ker je 
Nintendo, ampak zato, ker so na njihovih si- 
stemih špili, kakršnih ni nikjer drugod. Ali si 
tiščal k prsim playstationa, ker je playstation, 

in črtil xboxa, ker je xbox. Tako tudi nisem 
apostolsko prešel na digitalnost zato, ker je 
kobajagi v vsem boljša od otipljivosti. Saj ni! 
En razlog je tisti, ki sem ga omenil prej: mož- 
nost preprodaje. Če lahko dobim nazaj polovi- 
co kupnine, je to dovolj, da malo potrpim in 
počakam dan, dva po izidu, kolikor za dostavo 
potrebuje pošta. Drugi je občutek, da je roba 
res moja, ne da bom čez leta hotel nekaj znova 
igrati in zaradi licenčnih kapric ne bo več na 
razpolago, ne bom se spomnil gesla, vmes 
sem trikrat zamenjal mail in ponudnik se je 
spomnil, da bo raje prodajal fikuse. Danes lah- 
ko recimo iz predala izbezam SNES, satum ali 
PS1, vzamem igro iz škatlice, jo dam noter in 
igram brez preprek. Ne moduli ne cedejke v 
dogledni prihodnosti ne bodo šle v maloro. 
Tretji razlog pa je enostavno to, da rad čutim 
stvari pod prsti. Ta kaprica je današnjim gene- 
racijam, ki so stvari vajene serijsko jemati in 
odmetavati, že nekoliko tuja. Če ne povsem. A 
zame ga ni čez vtis, ko nekaj resnično primeš, 
ne da si to lastiš v čipih ter na zaslonu. Ni mi 
problem brati s kindla ali ipada, vendar je ob- 
račanje konkretnih strani neprimerno bolj užit- 
karsko kot pritiskanje na zaslon. Naj gre za 
knjige ali revije. Slednjih si v fizični obliki ne bi 
mogel niti privoščiti, kajti poštnine za kvalitet- 
no britansko čtivo, kot sta Edge in Retro Ga- 
mer, so brutalne. Vendar mi je po letih branja 
na papirju in letih branja z ekrana jasno, da v 
slednjem ni niti polovice žmohta prvega. Ni 
vonja. Ni črnila na prstih. Ni šumenja. Kot če 
poslušaš isto skladbo z YouTuba in potem s 
cedejke ali iz flaca. Ko držiš povest Georga R. 
R. Martina, čutiš težo njegovih misli, dočim je 
na tablici enako, če berem 90-stranski ljubič 
ali Ples z zmaji. 

Pri igrah je vsebina sicer enaka, naj gre za DVD 
ali digitalni izvod. Toda spet je posredi obču- 
tek. Stegniti se za škatlico, ki je kataloško in 
barvno skladno umeščena na skrbno od- 
praševano polico ... jo odpreti ... s pokom lo- 
čiti disk od podlage ... ga vstaviti ... in zaslišati 
tisto značilno visokofrekvenčno zavijanje, ko 
ga pogon zavrti. Kot bi odprl vrata v nek drug 
svet, ne le instantno padel vanj. Obredi so bili 
ljudem od nekaj važni in zdi se mi, da smo s te- 
mi ogromnimi Steamovimi seznami, kjer so 
špili oddaljeni le dvoklik, nekaj izgubili. 


Sneti 


Tako kot kreator Ultime Richard Gatriott (na sliki leta 1842) se dobro spomnim teksture škatel, 
v kakršnih so bile igre za PC. Zlasti pa vonja, ki je vel iz njih. Obojega v digitalni dobi ni več. 

Tvoja gručica preživelih je ujeta v jame Auriginega skrivnostnega podzemlja, kjer se za slehernimi vrati lahko skriva enkrat bogastvo, drugič nov član druščine, največkrat pa bo- 


e spominjaš, ko si se v kateri od starejših ploš- 

čad potnih rok in butajočega srca prebijal sko- 

zi poslednjo stopnjo in zaradi napak ocenjene 

razdalje iznenada zgrmel v prepad? V nasled- 
njem trenutku je joypad letel v steno, nakar si se ove- 
del, ga hitro pobral, z majico zdrgnil z njega kose 
ometa ... in ga še enkrat zalučal v zid. GRRR!! V mo- 
dernih časih nenehnega shranjevanja je tej izkušnji 
blizu recimo igranje Diabla 3 v načinu hardcore. Ali 
iger vrste roguelike - frpjk s naključno porajajočo se 
okolico, kjer je smrt lika dokončna. Fine. Vege. Ende. 
Dungeon of the Endless je ena takih. Toda vanjo je 
spakiranih mnogo dodatnih elementov, na primer 
branjenje s stolpiči. Od hiše Amplitude, ki je napravi- 
la domišljeni 4X-igri Endless Space in Endless Le- 
gend, je bilo to kar pričakovati. 


Skozi temo 


Špil je postavljen na planet Aurigo, prav tistega iz 
Endless Legenda, le da poprej na časovni premici. 
Dungeon je skozinskoz roguelike: iz ptičje perspekti- 
ve gledaš v pikslasto znanstvenofantastično temnico, 
kjer se naključno ustvari vsaka soba posebej, ko od- 
preš vrata vanjo. Ukazuješ četici do štirih junakov, ki 
so z vesoljsko ladjo treščili v planet in se zarili globo- 
ko pod zemljo. Zato morajo preplezati dvanajst nad- 
stropij do površja. 

Dogajanje zvito napreduje z odpiranjem duri, ki po- 
menijo nekakšno sprožanje korakov, čeprav herojem 
ukazuješ v realnem času. Tedaj se zgodi marsikaj: ra- 
ziščeš sobano za njimi ... v malho se ti nakapljajo šti- 
ri surovine iz postavljenih strojev ... svoje napravi 
zverjad, ki preži iz teme. Prostore moraš namreč 
osvetliti s peščeno valuto, 'dustom', toda ponavadi je 
le-te dovolj samo za del čumnat, ostale pa ostanejo 
zavite v mrak. Od tam te lahko na vsakem koraku 

— leča zobata poguba. Okolica se nekajkrat spremeni, recimo iz industrijske v polarno. Tudi junakov je moč najti in odkleniti dva ducata. Nato v dvigalu med nadstropji zbijajo šale. 

naskočijo beštije. Včasih se ne zgodi nič in hreščanje 
zapaha pospremi zgolj napeta tišina. Spet drugič od- 
preš portal naravnost v deseti krog pekla in na druš- 
čino se usuje toliko zlodejev, da ti ni nič jasno. 

Za take primere postaviš pomagala, od samodejnih 
laserskih topičev do zdravilnih postaj. A vse to takti- 
ziranje je le priprava na finale posameznega levela. 
Ko najdeš izhod, moraš do njega prinesti kristal, ki 
napaja vse reči v temnici. Tovoriti ga mora eden od 
junakov, ostali trije pa ga branijo, kajti zverem se te- 
daj strga in izvedejo totalen stampedo. Omahniti tik 
pred izhodom je posebej travmatična izkušnja. 


Do odrešitve 


Dungeon of the Endless naštete elemente mojstrsko 
združi v celoto, kjer si nenehno pred zahojeno dilemo. 
Najdeš izhod iz nadstropja, a poleg so neodprta vrata. 
Boš ziheraški in takoj odnesel kristal ven - ali boš po- 
gledal, kaj je za pregrado? Morda te čaka sijoča puška 
za junaka ali dodaten pehar surovin, ki niso za odmet, 
ker jih prenašaš v naslednjo stopnjo. Prva je omenjeni 
dust. Z industrijskim materialom postavljaš stolpiče in 
tovarnice; z raziskovalnim iznajdeš močnejše topove; 
s hrano nadgrajuješ heroje. Ti tako pridobijo nekaj 
preprostih veščin, denimo zdravilno avro. A vsaka od- 
prta vrata so hudo tveganje, kajti Dungeon te ne ujč- 
ka. Nasprotno, rad te zaziblje v udobje, nakar se od 
nikoder vzame hudournik hodečih ameb, kačjemožev 
in podobne zalege in razmaže tvojo silno bratoviščino 
po stenah ječe. Potem se z igro kakšnih deset minut 
ne marata. Napraviš malico, preboliš in se vrneš po- 
skusit znova, ker pozemlje Aurige vleče, da je joj. Z ri- 
sano podobo in muziko, ki briljirata že v Spacu in Le- 
gendu. S hudomušnimi imeni in komentarji likov. In z 
uravnoteženostjo, čeprav to zgruntaš šele, ko daš čez 
ducat ali dva krutih smrti. 


In še stokrat 


Zamere vseeno so. Čeprav je moč dogajanje pavzirati 
in tedaj ukazovati, je včasih napade beštij težko raz- 
ločiti. Takrat ti nadvse rad kak komaj viden one s tre- 
mi zamahi raztelesi najdragocenejšega možakarja. Na 
monstrume pa ne moreš klikniti, da bi videl njihove 
statistike ali imena. Škoda. Ko po mnogih urah prvič 
prideš do površja, bo Dungeon dalje vlekel predvsem 
zakrknjene roguelike privržence, ki se bodo igrali z 
drugačnimi začetnimi nastavitvami temnice, dočim za 
bolj nedeljske igralce ni kaj prida druge vsebine. Na- 
predovanje likov je denimo zelo premočrtno, saj spo- 
sobnosti pridobivajo linearno z izkušenjskimi stopnja- 
mi. Do neke mere jih lahko prirediš le z do tremi pred- 
meti, ki včasih odklenejo samosvoj trik. Na primer 
hipsterski šal, ki povzroči, da vsi falotje premlatijo nje- 
govega nosilca (torej znani urok 'taunt'). Zdolgoča- 
senci lahko posežejo še po sodelovalnem multiplayer- 
ju, kjer vsakdo nadzoruje enega junaka. Ta zna biti na- 
pet, a ne pridoda kaj bistveno novega k izkušnji in je 
spričo potrebne komunikacije večkrat kot ne okoren. 
Toda navsezadnje špil na Steamu stane le 13 evrov, 
kar je pravšnja vsota za to, kar nudi. Z vodenjem pi- 
sane druščine po podzemlju se še in še zabavaš, do- 
kler ti ob drobni nepazljivosti ne krepnejo v slapu kr- 
vave žolce. Potem nekaj leti v steno. 

Dungeon of the Endless 


s Kot v prvencu ni moč obračati kamere, temveč jo le nagibaje dvi- 


5) gati in spuščati. Grafika je tako-tako in zvok nič kaj posebnega. 


zu"z 
rno oko - Das Schwarze Auge je nemška iz- 
peljanka sveta Dungeons 6 Dragons, ki je 
na klobasožerski grudi slednjega prehitela 
po prodaji in se v igrah, kot sta Realms of 
Arkania in Chains of Satinav, skozi leta približala tu- 
di slovenskim odjemalcem. Tako širna je ta fantazij- 
sko srednjeveška dimenzija z zmaji, vilini, škrati, or- 
ki in magijo, da je vanjo umeščeno dosti različnih 
zgodb. Od tega profitira Blackguards 2, nadaljeva- 
nje lani izdane potezne šesterokotniške strategije, ki 
stvari zastavi dokaj sveže. 


Od pajkov nesrečna 


Dasi boš v primeru poznavanja enice intimen z ne- 
katerimi osebami, kot je sumljivi čarodej Zurbaran, 
boš deležen drugačne štimunge. Namesto bega 
pred zasledovalci je v ospredju maščevalski kvest 


ranili v 

velikašice Cassie, ki jo vržejo v pajkovsko ječo. Ko 
se razjedenega frisa in napol nora prebije na pros- 
tost, ima v mislih le eno: najti tistega, ki ji je to sto- 
ril. Najprej nanovači kamerade, nakar se poda na 
vojaško osvajanje dežele. 

Kakor je za Schwarze Auge značilno, ni vse črnobe- 
lo, temveč z dosti odtenki sivine. Cassia ni tipična 
junakinja, marveč pretežno blazna babura, ki nima 
pomislekov, če pri zasliševanju odrediš mučenje ali 
usmrtitev. Tudi spremljevalci so slično krvoželjni, 
nekateri pa tako usekani, da hočejo umreti, da bi 
jih raja slavila. Zato se z njimi v taborih rad meniš, 
se z njimi v slogu serije Dragon Age povežeš in jih 
imaš vsaj deloma za prave osebe. 

Imaš pa tudi neme, stoične družabnike, kar je ena 
od novosti. Pred bitko lahko s sabo vzameš različne 
generične tovariše, od mečevalcev prek lokostrel- 
cev do magov. Teh ne moreš opremljati ali skrbeti 

g Na kartah so važna ozka grla, kjer se enote grmadijo. Tam kori- | 


stijo uroki, ki vplivajo na več heksov. A take imajo tudi sovragi ... 


za njihov razvoj, ti pa pridejo še kako prav, kajti Black- 
guards 2 je znova hardcore potezna taktična igra, name- 
njena velikim ljubiteljem zvrsti. 


Počasi in ziher 

Čeprav je frpjskih elementov dosti in moreš v zameno za 
nabrane izkušnje dokaj prosto razvijati like glede vihtenja 
orožij in čaranja, je srž posvečena zlasti taktiki na bo- 
jiščih. Na nadkarti se sicer premikaš med kraji, ki jih zav- 
zemaš in po novem braniš pred napadalci. A tisto pravo 
se začne dogajati, ko se znajdeš na šesterokotnem bo- 
jišču, po katerem premikaš like kot šahovske figure. Med 
dejanja, ki povzročijo, da moraš čakati do naslednje po- 
teze, sodijo tako udarci, streli in čaranja kot žlampanja 
napitkov, menjavanja krepelc in počepanja, da te na- 
sprotniki teže zadenejo. Pozabi na šibanje naokoli, kajti 
če prehodiš količkaj večjo količino polj, ne boš mogel do 
nadaljnjega storiti ničesar. 

Ker so animacije počasne in kamera spremlja vsak gib 
mnogih računalniško vodenih nasprotnikov, je tempo 
svinčen. A to ni zamera. Tudi stare igre te baže, po kate- 
rih se Blackguards 2 zgleduje, so se odvijale zlagoma, de- 
nimo Laser Sguad in XCOM. Igralcem, ki imajo radi take 
hex-strategije, več pomenita količina taktike in globina. 
Obojega je solidna zaloga, saj je treba nenehno kolebati 
med tem, če boš šel v napad ali počakal, uporabil urok ali 
ne (magičnih točk je malo in hitro poidejo) ... Zelo po- 
membno je, katere hekse zasedeš, saj prijateljski liki za- 
stirajo pogled onim zadaj, tako da je formacija 'bojevnik 
uspred, streličar uzad' veliko manj uporabna kot običaj- 
no. ln kakor v enici dosti šteje okolica, saj je moč zažigati 
oljne madeže na tleh, nastavljati pasti, rušiti naložene za- 
boje, se skrivati za objekti ter se skozi vrata prestavljati v 
oddaljene dele nivojev. 


Končno solidno 


Formalnih novosti ni obilo, recimo medsebojnega kritja, 
razgibanega terena in zabadanj v hrbet, kar vodi k nekoli- 
ko omejeni taktiki. Navsezadnje tudi ni večigralstva. Je 
pa res, da igra na Steamu stane 27 evrov in da so nemški 
avtorji poskrbeli za še zanimivejšo menažerijo sovražnih 
spak, med katere sodijo puščavski hudiči, žuželkaste 
spake, šefovske ptičurine in biološke nakaze, ki mlatijo, 
streljajo in po smrti za sabo puščajo mlakuže strupa. Ta- 
kisto so dobrodošle raznolike naloge, ki strežejo s prese- 
nečenji - reševanji zapornikov, napadi na utrdbe, beža- 
njem. Glavna sprememba pa je, da urok vedno zadene in 
da zamahi ter puščice cilje najdejo v skladu z vrednostjo, 
ki jo izveš, če se s kurzorjem zadržiš na sovražniku. 

Tako se lahko za kakih dvajset ur naposled posvetiš stra- 
teškemu razmišljanju, ki ga izdelek terja že na najnižji 
zahtevnosti od treh, namesto da se hočeš obesiti z miško 
ob nesposobnosti lastnih sil, kot je bilo značilno za enico. 
Čeprav lahko ena sama poteza znova razdre pol ure tru- 
da, vračanja potez in snemanja položaja med bitko pa ni, 
je uspeh občutno manj odvisen od naključja, kar je bal- 
zam za igranje. Kljub ne prav dobri umetni pameti, ki je 
bolj kot od lastne modrosti odvisna od pogostih skript, 
lahko tako Blackguards 2 končno priporočim zagretim 
taktikom s fetišem na DGD. Oprostite, Schwarze Auge, 
da ne fašem v glavo krigle piva. 


lahko Črnostražce naposled požegna, čeprav se 
vseeno dere: "SESO! SESOOO0O!" 


orenk doza neodpustljivega bojevalnega 

taktiziranja s frpjsko komponento v opa- 

zen pomen okolice v zanimive osebe v 
črnikavi štoriji v brez pretiravanja s srečo opotečo 
ne bi škodilo še več novosti in globine x nenavdušu- 
joča umetna pamet Daedalic Entertainment 

Kot gibanje je tudi spopadanje potezno, pri čemer iz skupka na levi od- 
biramo možne napade. Niso pa vsi ljudje sovražni in mnogi celo zbežijo. 


asjemož zamahne s šapo in te zada- 
ne v levo ramo. Kremplji se ti zasa- 
dijo globoko v meso, natrgajo miši- 
co ter odprejo grdo rano. Izgubiš 
četrtino moči v levi roki. Krvaviš." 
"Zamahneš z mesarsko sekiro in zadeneš 
pasjemoža v glavo. Rezilo prebije kožo in 
lobanjo. Pasjemož se pod močjo udarca 
onesvesti in telebne po tleh. Krvavi." 
"Pasjemož je v nezavesti in izgubi potezo." 
"Z ošpičenimi bulerji breneš pasjemoža v 
trebuh. Udarec predre želodec in poškoduje 
jetra. Pasjemož umre zaradi akutne krvavit- 
ve v trebušno votlino." 
Tako sterilne vrstice teksta z brutalno do- 
končnostjo sporočajo veliko večino dogaja- 
nja v preživetveni poteznici NEO Scaven- 
ger. Mali neodvisniški špil ne pozira s 3D- 
grafiko, marveč te pikslasto in tekstovno 
pelje skozi morast postapokaliptičen svet. S 
čimer dokaže, da za suspenz ne potrebuješ 
prelestne podobe. Zadostuje neizprosna real- 
nost, orisana v jedrnatih sporočilcih in črnih 
očeh stiliziranih monstrumov. Opisane zma- 
ge nad kosmato zverjo itak nisem mogel 
slaviti. Rana na rami se je zagnojila in teden 
dni zatem sem krepnil zaradi gangrene, ker 
s sabo nisem imel zdravil. Tako gre to v 
NEO Scavengerju. 

Šestkotniška karta NEO Scavengerja, kjer kolovratimo po Michiganu, ni kaj prida raznolika. Sestavljena je 
iz polj, host, hribčkov in naselij. Vsako igro nastane nanovo, z izjemo tistih lokacij, kjer se odvija pripoved. 


Gol in bos 


Kakšna kataklizma je to pot zadela svet, ne izveš. Zbudiš 
se v kriokomori znanstvenega inštituta sredi Michigana in 
takoj moraš bežati pred lačnimi spakami. Bos in odet 
zgolj v bolniško haljo se skobacaš skozi razbito okno v 
poraščeno divjino, ponazorjeno s šestkotniško karto. Pr- 
va naloga je najti obutev in obleko, kajti ob bosonogem 
popotovanju tvegaš podhladitev. Mrhovinarsko plenjenje 
predstavlja poglavitno dejavnost, s katero skušaš v ruše- 
vinah civilizacije izbrskati hrano, orodje, oblačila, orožje - 
karkoli, kar bi ti pomagalo, da ne bi neslavno končal za- 
radi bolezni ali kot žrtev plenilcev. Večino heksov je moč 
preiskati. Bodisi je tamkaj nekdanje stanovanjsko nase- 
lje, bodisi hosta z užitnimi rastlinami. 

Ob pričetku igranja s spiska dveh ducatov izbereš do štiri 
veščine, ki ključno zaznamujejo pristope. Le botanik bo 
našel užitno rastlinje, samo mehanik bo znal popraviti av- 
to. Prav pri rabi sposobnosti se pokaže, kako večplastna 
igra je Scavenger. Ko ugledaš drugega preživelega, se 
mu lahko, če si izkušen v tiholazenju, izmakneš. Če si po 
drugi plati krepak, ga lahko skušaš prestrašiti, dočim 
imaš v neposrednem boju več načinov udrihanja. Lik, 
spreten v preživetju v naravi, lahko sestavlja pasti, dočim 
bo izurjen strelec iz ponve, pojočega adventnega venčka 
in odčepnika zgradil mitraljez. Okej, karikiram, toda ra- 
zličnih smeri odločanja in iznajdb je ogromno. Še en pri- 
mer, kako globoko seže špil: za seboj lahko brišeš sledi 
ali kot lovec (trapper) slediš nasprotnikom! 


si za taborjenje pripravi nahrbtnik, 
poln človeških jetrc. Nikoli ne veš. 
ka svoboda v napeta pripoved 


83 retro podoba v tog sistem veščin 


eno življenje in konec Blue Bottle Games 


surovo, morasto vzdušje , neznans- 


Poleg dobrin so važni pildki papirja, na katere so drugi napisali 'recep- 
te' za rokodelsko spajanje stvari. Najdeš jih tudi z eksperimentiranjem. 


NEO Fallout 


Nenehen občutek ogroženosti ustvari napeto vzdušje, ki ga 
režeš z mačeto. Toda Scavenger se za razliko od mnogih 
drugih preživetvenih naslovov ne ustavi pri brezciljnem tru- 
du ostati živ čimdlje, marveč ima dejansko pripoved. Ne da 
bi preveč izdal zaplet, toda izveš, da je dogajanje postavlje- 
no v bližnjo prihodnost in si priča nadnaravnim rečem. To 
igro kasneje spremeni v spoj Fallouta in S.T.A.L.K.E.R.ja, 
saj naletiš na fizikalne anomalije, mutante in bizarne kulte, 
kot bi jih vzel naravnost iz Wastelanda 2. 

Hkrati pa špil tu malce klecne. V svoji neizprosnosti gre na- 
mreč tako daleč, da uporablja stalno smrt, permadeath. Ko 
tvoj lik umre, je to to. Fertik maša. Nobenega nalaganja po- 
ložaja ali nadzornih točk. V peskovniško odprti preživetveni 
igri je tak pristop smiseln, dočim v frpjki s pripovedjo posta- 
ne ovira. Igraš deset ur, nakar te blesava skriptana odločitev 
stane glave. Kar te bo obvezno velikokrat, ker je na uč štiri 
petine izidov dialogov takšnih, da končaš ljudožercem na 
žaru. Res super. Druga zamera je omejujoč sistem sposob- 
nosti, saj boš večino igre preživel ob tistih, ki si jih izbral 
spočetka, medtem ko na poti pridobiš le peščico novih. 
Želel bi si konkretnejšega razvoja. Pa razširjene gradnje bi- 
vališča nemara. In večigralstva, ki ga še ni. 

A zdaj že malo dlakocepim, saj izzivov ne zmanjka. Tudi ob 
naštetih zamerah je tole tako po vzdušni kot igralni plati os- 
vežujoče surov naslovčič za 15 evrov. Če ne prej, se njegove 
grotesknosti zaveš, ko moraš jesti človeško meso. Ki te zas- 
voji, da postaneš kanibal. Tako gre to v NEO Scavengerju. 

ridevniki 'češko', 'rusko', 'bolgarsko' in 'poljsko' imajo v slo- 
venščini negativen prizvok. Češ, mi, ki smo vendar del Švabo- 
landije in njihovega genskega tabora, smo dvignjeni nad Balkan 
in ostala revna slovanska zakotja. Fuj, cigani! Ampak v smislu 
iger je to bulšit, sploh če se primerjamo s Poljaki. Njihova 39-milijonska 
država ne le, da popolnoma lokalizira kup špilov, medtem ko smo pri 
nas nehali tiskati celo prevedene ovitke. Izdelujejo jih, in to še zdaleč ne 
samo poceni mobilniških. Pri njih domujejo konkretni, z največjimi za- 
ložniki sodelujoči in domače pameti polni studiji, kot so People Can Fly, 
CD Projekt, Austronauts in Techland. Njihovi izdelki so Witcher, Vanis- 
hing of Ethan Carter, Gears of War: Judgment, Call of Juarez in Dead 
Island. Komentar ni potreben. Takisto ne vzvišenost. 
Prav z Dead Islandom so pred štirimi leti opravili jako dobro delo. Mrtvi 
otok je bil mešanica klavščine in preživetvene grozljivke, umeščena v 
odprt svet južnega otoka, polnega sestradanih in krvoločnih zombijev. V 
prvi osebi smo vandrali širom grafično navdušujočega tropskega para- 
diža in uživali v odličnem vzdušju ter zabavnosti. Posebne globine igra ni 
nudila, vendar je udarila s širino vizije in raznolikostjo. Pretežno enako je 
moč povzeti polnadaljevanje Dying Light, ki uničevanje strohneležev 
preseli v urbano okolico in je dosti boljše kot povprečni Dead Island: 
Riptide ter slabi odvrtek Escape from Dead Island. 


NI MESTA ZA SUPERJUNAKE 


Hotelske komplekse, bazene, palme in s slamo krite hišice zamenjajo 
umazane, razdrte ulice velemesta v težavah. Gre za turško(idno) metro- 


polo Harran, kjer izbruhne epidemija trupla oživljajočega virusa. Oblasti 
jo spravijo v tesno karanteno, težava pa je, da je v njej nekdanji agent, ki 


ima zaupne podatke. Izkorišča jih, da si utrjuje položaj in izsiljuje bivšega 
delodajalca, zato ponje pošljejo tebe, najemnika Kyla Crana. Ne pred- 
stavljaj si, da si slaboritni vojak iz Crysisa ali Bondov Janez, saj te takoj 
po pristanku domačini namlatijo kot cucka, kadavri pa ti darujejo zna- 
menito okužbo. S tem, ko boš v oporo lokalnemu življu, boš torej poma- 
gal tudi sebi ... 

Nad zgodbo se ne morem zgražati, hkrati pa je ne morem posebej po- 
hvaliti. Posebne obrtniške spretnosti ne izkazuje, kaj šele umetniške 
vrednosti. S številnimi klišejskimi liki in gradniki, ki v tovrstnem špilu ne 
smejo manjkati (iskanje zdravila, brezvestni preprodajalci, žrtvujoči se 
junaki, zli ultimativni sovražnik, ki ni zombi, temveč človek ...), je oro- 
dje, ki te peha od ene osrednje misije do druge ter daje početju smisel. 
Ne daje si opravka s filozofskimi vprašanji in po njej gotovo ne bi šli sne- 
mat filma. Je pa res, da je na fabuli več poudarka kot v Dead Islandu in 
da gre Techlandu priznanje, da temnokožne osebe islamskega porekla 
za spremembo niso predstavljene kot teroristični hudičevci, ampak ena- 
ko, kot bi bile bele. Kakor ljudje v resnih težavah. 

Na vsak način je šegavi pridih iz Dead Islanda preteklost in štimunga je 
zdaj resna. Ne gre za zajebancijo v slogu Dead Risinga in Sunset Over- 
driva, niti za B-filmskost Resident Evila, temveč za bolest v stilu The 
Last of Us in Metra 2033. Kljub vsem klišejem imaš ob manku humorja 


sz 

Dying Light je mešanica akcijade in skrivalnice, ki iBrjiširne 
živce. Ko te ponoči takole začopatijo viliravci, jih potrebuješ. 

Dosti igre se odvije na osvetljenih mestnih ulicah,-toda delež«odpa- 
de tudi na noč in temačne notranjosti stavb, kjer se dejansko treseš. 


K 


Igranje začneš v stolpnici, kjer si je £na"oddrakcij preživelih uredila 
varovano območje. Tu je doda oseb in jer so kar realne. 


(st, j 4 "no? ; 
hd "Za odstranjevanje- tram. običajnih kadavrov so najbolj 
Cinkovite molotovke, ki jih sproti izdeluješ iz alkohola ter niti... 


nagatokje sovražnik; za Katerega moraš izumiti po- 


riadaktika?sicetna njem porabiš kup dragocenih sredstev. 


občutek, da gre zares, v strašljivih situacijah se bojiš in ne napol smejiš, usode po- 
sameznikov pa so navzlic že videnosti pretresljive. Tantadruj, ki skrbi za podleglo 
mater, nagravžni pijanci, okuženi živelj, ki ga trese mrzlica in ga meče božje ... Ob 
grozotah se vprašaš, kaj ti je bilo, da si v Harran sploh prišel, kajti dosti mono 
je, da ga ne boš več zapustil. Vsaj ne pri zavesti in z nenačetim mesom. 


STRTI KOČNIK V MEDENICI 


V osnovi je igra precej podobna Dead Islandu. Ravno tako je umeščena v pesko- 
vniško odprt svet in doživljena iz prve osebe. Strelnih orožij in municije ni dosti, za- 
to se za odstranjevanje izročilno počasnih in zabitih trum nemrtvih večinoma za- 
našaš na deske, palice, kose svinčenih cevi in podobne reči, ki jih sproti bašeš v 
ruzak. Med tepežem strohnelcev moraš paziti, da te ne obkolijo, kajti fasati gri- 
zočega zombaklja za vrat neugodno vpliva na mirno kri in količino energije. Pro- 
blem je tudi zadihanost, saj si moraš po določeni količini zamahov odpočiti, in ko 
sopihaš, si idealna tarča, da te snejo. Šele ko prideš k sebi, lahko nadaljuješ z ma- 
sakriranjem, pri katerem žmohtno šprica kri, naokoli letijo telesni deli in se odpira- 
jo virusno načete lobanje. Vsaj če pogled nekoliko dvigneš oziroma navpično po- 
ravnaš, da zamah zadene tintaro. 

Krepela se izrabljajo in čeprav popravila niso izključena, jih po določenem številu 
ni več moč udejanjati, tako da še tako huda cepanica sčasoma roma na smetišče. 
To se sliši v nasprotju z obširnim nadgrajevalnim pristopom (craftingom), kjer s 
pobranimi dobrinami krepiš orožja in jim daješ lastnosti, kot so elektrifikacija, kur- 
jenje in podobno. A po drugi strani se tako ne moreš zanesti na eno samo ultima- 
tivno macolo, kar ugodno vpliva na atmosfero. 

Vendarle nisi ubožec, ki bi moral uteči pred vsakim zombijem. Lahko si bojno raz- 
položen, saj je buzdovanov, kladiv in podobnega dovolj. V tem primeru bo tvoj lik, 
ki je za razliko od Islanda le en, nabiral vojskovalne izkušnje, se krepil in nelinear- 
no odklepal nove veščine, med njimi večjo moč, 360-stopinjsko brco in instantno 
ugonabljanje od zadaj. Če boš pomagal ogroženim ljudem po mestu, ti bo rastel 
preživetveni rating, ki prispeva k manj lomljivim orožjem, cenejši izdelavi in 
sličnemu. Tekanje in plezanje pa vodita k napredku v parkourskem premikanju, ki 
je v primerjavi z Dead Islandom in ostalimi zombijadami velika novost. 


SI ŽE MRTEV, EZIO? 


Za igre, v katerih imaš opravka s 'hodci', je tipično, da nisi pretirano gibčen. S tem 
te avtorji omejijo in vnaprej zagotovijo, da si ogrožen tako fizično kot psihično. 
Dying Light ti po drugi strani omogoči, da se oprijemaš robov, se povzpenjaš na 
strehe hiš in vozil, skačeš po balkonih, stojiš na ozkih deskah nad globelmi ... Ne 
le to: tek, skoke in oprijeme skladno nizaš, s čimer hitro in elegantno prečkaš stre- 
he ter se držiš proč od infestiranih tal. Vendar je treba v to vložiti trud in biti na- 
tančen, saj moraš za uspešno lovljenje robov tipko ali gumb pritisniti v pravem 
trenutku. Ni to Assassin's Creed, kjer so akrobacije praktično samodejne (iz njega 
si Dying Light sposodi skoke z vratolomnih višin na vreče s smetmi). Bolj spomni 
na Mirror's Edge, le da z manj gracioznosti kot pri oni Azijki. Dosti je stavb, kjer 
moraš čez mnoge rešetke in planke najti edino pravo pot na streho, kar je pravi 
platformerski izziv. Spodaj pa grči horda zombijev, ki so te zavohali ... 

Tvojo veliko gibljivost uravnotežijo drugi dejavniki. Pozabi na instantno oživljanje 
le malo proč od kraja crkota - ko podležeš, se vrneš k nazadnje obiskanemu ozi- 
roma osvojenemu varnemu območju. To so razne ograjene bajte širom mesta, ki 
jih je treba najprej očistiti ostudnežev, nakar rabijo kot oporišča, kjer si s spanjem 
povrneš moči. Torba v njih pa deluje kot skupen inventar, ki je po zgledu Resi- 
dent Evilovih skrinj dostopen iz katerekoli baze. Razdalje med varnimi hišami so 
velike, teleportiranj med njimi pa ni, tako da si lahko ob smrti ob dosti napredka. 
Zategadelj to ni igra za malo neobvezno špilat, temveč se ji je treba posvetiti. 


iimmajo-odprtih 


lulisa. Opaziti velja tisti 
mi ih dobiti marsikater 


KJER JE EDEN, JIH JE VEČ 


Nadalje Dying Light pozna dosti alternativnih vrst kadavrov, ki prispevajo k dol- 
goročno zanimivejšemu obračunavanju kot v Dead Islandu. Količinskemu obilju 
navadnih grizkotov se pridružijo pred kratkim okuženi sovražniki, ki te znajo za- 
sledovati čez strehe. Na srečo so krhki, vendar ti gredo vseeno lasje pokonci, ko 
slišiš njihovo približujoče se jesiharsko kričanje. Privlači jih hrup, zato si jih hitro 
nakoplješ na glavo, če začneš streljati ali če kaj raznese. To se ob plinskih je- 
klenkah, rezervoarjih in molotovkah, ki ti iz rok pogosto frčijo proti capinom, 
zlahka zgodi. Nadalje te ogrožajo kričači, ki se tajijo po kotih in z vreščanjem pri- 
vlačijo epske količine barab ... pljuvači, ki se držijo proč in te obmetavajo s kisli- 
no ... mišičnjaki, ki udrihajo z macolo, samomorilski bombaši in mogočni okle- 
pljenci. Slednji dublirajo kot zasilni šefi, kajti pravih igra nima ... 

Zaradi vse te menažerije obračuni niso prav globoki, saj je kleč v pravilni oceni 
razdalje, izmikanju in vztrajnem, ponavljajočem se deljenju udarcev. Prav tako bi 
bilo fino, če bi nove vrste nasprotnikov srečal prej ter sceloma vzeto v večjih ko- 
ličinah. Toda bojevanje je zaradi njih na daljši rok dokaj razgibano in zanimivo. 
Navsezadnje srečaš tudi prave, žive ljudi, ki se izmikajo in blokirajo - v enem od 
poglavij imajo glavno vlogo. Takisto je garbanje podprto z mnogimi statičnimi 
pastmi, ki jih je moč uporabiti, od žarometov, ki sevrejo neugodneže pod sabo, 
prek plamenov do vode pod napetostjo in osti, na katere zombije z brcami pribi- 
ješ ter jih instantno pokončaš. S tem si prihraniš dosti truda in poškodb orožij. 


NOČNA LUČKA NE POMAGA RE z m 


No, obstaja pa v Dying Light vrsta sovražnika, h kateri pristopaš z vsem spošto- 
vanjem in ki izkušnjo občutno spremeni. To so 'volatiles' ali vihravci, iz filma Bla- 
de 2 ukradeni zombaklji s cvetočimi spodnjimi čeljustmi, ki prilezejo na plan po- a «a x 
noči. Tedaj se morebitno masakratorsko norenje pomakne daleč v ozadje in iz KR v, 
lovca se spremeniš v plen. Namesto akcijade nastane preživetvena grozljivka, ki | 
kakor Alien: Isolation temelji na skrivanju. 

Ponoči okrog tebe vlada trda tema z redkimi otočki luči. S sabo imaš leščerbo, to- 
da če jo prižgeš, tvegaš, da privlečeš pozornost tavajočih gnilob. Brez nje kot sle- 
pec tavaš med obrisi in oprezaš za grlenim oglašanjem, ki naznanja bližino tru- 
pelc. Kot da bi to ne bilo zadosti, naokoli patruljirajo omenjeni vihravci. Res je, | II 
da njih in njihova zaznavna polja vidiš na zemljevidku ter da jih zaznavaš z uni- Celotnega vid 
verzalnim čutom, ki priročno označuje tudi dobrine v neposredni bližini. A to ti ne nja z vozili. Je pa zato dosti skak« 
pomaga toliko, kot se zdi. Patruljne poti volatilnežev niso fiksne, naokoli se jih (ec. zle Z ARE, p 
svaljka kar dosti in če te ugledajo, se jih le stežka znebiš. Bodisi moraš biti res a no Ba ee zo PON eni ta A 


Ne bi bil presenečen, če bi v Techland poklicali izdelovalci filma 
Blade 2'in terjali vsaj denar za kavo. Volatilneži so direktno od tam. 


dročja ne bos raziskal in zal 


ko, ki jih za trenutek omami. Enega morda še zmoreš, če se te lotita dva, ki si te m. Na. | 
rada vzameta iz različnih smeri, pa si v resnih škripcih, čeprav si bolj razvit. x Ni zad Se 
Toda noč, ki v nasprotju s 64 minutami dneva traja sedem minut, je hkrati pri- NPR 4 V iii 
ložnost. V objemu teme si deležen dvojne količine izkušenjskih točk in drugih bo- , ž KS a 

nusov, kar bistveno prispeva k hitrejšemu razvoju in lažjemu opravljanju tako os- ; Ssad 

rednjih kot stranskih nalog. Obojih je dovolj, da igra povprečno traja kakih dvaj- IE g 
set ur, in so zastavljene na široko. Počneš vse mogoče, od čiščenja področij, razi- H ti m 4 3 pe 
skovanja temnih hodnikov, dostav ter iskanja predmetov in ljudi prek izvidništva 

in dirkanja na čas do plezanja na stolpe, trdnjavskih napadov in udejstvovanja v 

bojnih arenah, kar bo znano tistim, ki so se prebili skozi Dead Island. Moti neizvir- gi 

nost, ampak v klasičnem okviru, kjer se Poljaki počutijo najbolj udobno, so misi- i DAJ 4. 
je udejanjene solidno. Poleg tega vsebujejo presenečenja, ko začneš z enim op- NI. Je h kA srir "ao 

ravkom v mislih in naletiš na čisto drugačno situacijo, ter so dobro tempirane. Za- (Musil biu cr a 4i JA CN r AE "o 
to se napetost nabira in spet usiha, se nabira in usiha. Luštno. molotovke ali puške, N: l iloni niso do zob oboroženi. . , 


SLABI MESTNI ŠKRICI 


Škoda, da istega ne morem trditi za prizorišče. Po morski modrini, džungelskem 
zelenilu, hribovju, elektrarni, v osrčju gozda skritih vaseh in drugih privlačnostih 
Mrtvega otoka Harran deluje precej pust. Resda ga prekinjajo parki, nad njim se 
pne avtocesta, nos je moč vtikati v grozljive karantenske cone, kjer se zomba- 
kljev kar tare, nekje so slumi in drugod bolj ugledne četrti. Tudi dež pade, 
sčasoma se začneta dinamično menjavati dan ter noč in manj je vmesnega 
včitavanja. Toda na splošno se mi je zdela metropola nekam prazna, ponavlja- 
joča se in brez arhitekturnih presežkov. Spoj starodavnega (mesto v zgornji Me- 
zopotamiji je resnično!) in modernega bi moral biti bolj izrazit. 

No, Dying Light se odlikuje po drugem elementu: večigralstvu. Tako kot na Otok 
se je moč v Harran sodelovalno po internetu podati v dvoje do četvero, le da je to 
početje bolj osmišljeno. V co-op modusu, ki omogoča brezšivno pridruževanje in 
zapuščanje partij, se je laže zoperstaviti tropom oživljencev, zlasti njihovi nočni va- 
rianti. Najbolj fino je, da druščina sproti dobiva naključne izzive, na primer 'kdo bo 
poklal največ zombijev". Druga plat multiplayerja je asinhroni način be a zombie, 
kjer po zgledu Dark Souls postaneš močna nemrtva zverina, night hunter, in vpa- « 
deš v seanso naključnega igralca. Hunter je sposoben klicati na kup zombaklje in go Sn 
izstreljevati mesene vitice, s katerimi hitro prečka velike razdalje. Vendar ima Ahi- 

lovo peto, občutljivost na (IV-luč, ki ga začasno oslabi. 'Bodi zombi" je kul za tiste K 

bolj žlehtne, saj night hunterja sproti krepiš in mu odklepaš nove sposobnosti. a A s, 


VARŠAVSKA SVETLOBA NE POJEMA 


Izviren Dying Light ni. Podobno kot Frankensteinova pošast je sešit iz učinkovitih K 
kosov drugih iger - Dead Islanda, Mirror's Edga, Resident Evila, celo Minecrafta z A 4. u 
njegovo smrtonosno nočjo. Mesto ni za vikat, inventar je nekoliko okoren in s teh- 
ničnega vidika izdelek ni povsem zglajen, s sovražniki, ki lazijo skozi zidove, in 
hrošči, ki vplivajo na večigralsko povezovanje. A kot celota deluje in če ne terjaš 
originalnosti oziroma se še nisi naveličal množice zombijaških iger, ti zna tako sa- ' 
memu kot v družbi postreči s presenetljivo dosti zabavno-napetimi uricami. No, (MEdgu4ruu uli J usti. Najpogoste 
'presenetljivo' v navedkih, kajti Poljaki so znova dokazali, da so časi njihovega denarin včasih kake korišti iti pomagajo 
prdečega, posmeha deležnega fiata že davno mimo. h 8 s 


Igranje v vlogi night hunterja v modusu be a zombie je dobro- 
došla sprememba, ki nekoliko spomni na nadzorovanje aliena. 

4 
panska ekipa Numantian Games se 
je za prvenec zgledovala po frpjkah 
starega veka, kot so Ultime, Might 
and Magici ter naslovi Dungeons 6 
Dragons. Starošolski je zato že prvi vtis, ko 
moramo ustvariti šestglavo druščino, kar 
vključuje obilico metanja kock in tehtanja 
odločitev, katere poklice izmed desetih po- 
nujenih izbrati. Je boljši barbar ali vojak? Bi 
bil koristen bard? Zmikavta nujno potrebu- 
jemo, mar ne? Seveda lahko vzameš priv- 
zeto ekipo, a v obeh primerih ji bo nače- 
loval raziskovalec Gaulen. Nanj je namreč 
vezana štorija, kako se je z domače celine 
čez ocean podal v daljno Xulimo, kjer bo 
vračal ravnovesje med devetimi bogovi. 
Gospodar podzemlja se je odločil, da bo 
vladal sam, zato eden od preostalih bogov v 
akcijo pošlje tvojo ekipo. 


izgovori se Šulima 


Za razliko od večine sorodnih izometričnih 
frpjk tukaj ne sprehajaš naokoli posamičnih 
članov odprave, marveč druščino predstav- 
lja en sam človeček - Gaulen. Ko ga pre- 
makneš, prične teči ura in upadati zaloga 
hrane. Do prvega mesta je družba že kon- 
kretno sestradana, sploh zato, ker ji pot pre- 
križa trop goblinov. Tedaj pogled preskoči v 
prvoosebnega in začne se potezni boj. 
Vrstni red v njem določa hitrost vsakega od 
likov, kar ti že v štartu da vedeti, v katero 
statistiko bo vredno vlagati. 

Tako se kruto seznaniš z osnovnimi gradni- 
ki Xulime. Gibanje omejuje količina futra, ki 
ga vlačiš s sabo ... pretepsti moraš vse, kar 
ti stoji na poti ... in, najpomembneje, brzina 
je največja vrlina. Spočetka je nimaš, tako 
kot ne ne moči, zato lep čas mlatiš podga- 
ne, vrane in pajke, ki niso nobeni orjaški 
mutanti. Zavdajajo ti celo gobe. Do tega, da 
boš porazil snežne pošasti, peščene črve in 
beholderje, preteče dosti vode. In ko si na 
točki, ker se igre običajno končajo, šele sto- 
piš v hujši del, kjer se postaviš po robu tita- 
nom in se ti odklenejo najbolj uničujoče co- 
prnije! Več kot sto ur naj bi trajal skozihod, 
kar je za tako neodvisnico pohvalno. 


Meč je ostrejši od 
peresa 


Xulima ni ena tistih iger, ki bi veliko polaga- 
la v igralčeve odločitve. Potek fabule je čisto 
linearen in omejen s tvojo izkustveno stop- 
njo ter opremo. Lahko sicer pohajkuješ po 
danem območju, a važne prehode ščitijo 
(pre)močne pošasti. Izdelek torej spada v 
podžanr swords 6 sorcery, kjer je poudarek 
na bojevanju. Stranske 'kveste' ki so iz- 
ključno tipa 'najdi izgubljeno,' lahko šteješ 
na prste, dočim ti krovno zgodbo zvečine 
pripovedujejo kar šefi pred spopadi. Lepo 
po koscih, da te hudičevo zanima, kaj se 
zgodi potem. Bolje, da te, kajti špil je mah- 
njen na počasno tlako, 'grind'. Iščeš pošast- 
je, ga pretepeš, se pozdraviš, iščeš novega. 
Posebnih taktik ni - v prvo bojno vrsto daš 
bojevnike, v drugo coprnike in zdravilce, na- 

kar lokaš napitke in trosiš pogubo, dokler še 
kdo stoji na nogah. To me je spet neustavlji- 
vo spomnilo na stare japonske erpegeje, re- 
cimo Dragon Oueste. 

Sovragi dajejo malo izkušenj, tako da lahko 
nov nivo ter izboljšavo statistik pričakuješ 
približno na uro in pol. Na najlažji težavnost- 
ni stopnji od treh! Pa kaj, porečeš, pač naj- 
deš območje z lahkimi pošastki in farmaš, 
kajne? Nak, kajti število nasprotnikov je 
omejeno. Povrhu na karti ne vidiš vseh, saj 
so označene le pomembnejše skupine, ne- 
kakšni šefi. Večina pa jih je nevidnih in nanje 
naletiš naključno. Vmes se vračaš v mesto 
po zalogo žrtja ali morebitno novo krepelo in 
prodaš odvečno robo. Malhe so hitro polne, 
ker si omejen s težo - preveliko breme te na- 
redi počasnejšega in bolj dovzetnega za na- 
ključne napade. Kar lahko izrabiš v svoj 
prid, da pritegneš še poslednje skrivače. 
Drugače lahko zabiješ več igrinih dni s teka- 
njem okoli ene skale in čakanjem na zadnji 
spopad. To počenši, sem se počutil kot be- 
dak, a dodatne izkustvene točke sem krvavo 
potreboval, da sem mogel premlatiti šefa. 
Po drugi strani zna Xulima pretepaško eno- 
ličnost prekiniti z zanimivimi ugankami in 
logičnimi problemi. Od miniigric odklepanja 
vrat in onemogočanja pasti do ugank, ki jih 
zastavljajo določeni liki. Odgovor moraš vpi- 
sati, torej ugibanje odpade! Najbolj sem se 
zabaval z zavozlanko, kjer sem moral dvaj- 
setim kipom prižgati svečo prave barve. Gre 
za cel projekt - najprej iščeš namige, nakar 
moraš ugotoviti, kdo je sploh kdo. Vse to, da 
odpreš ena sama vrata. Carsko :). 


Le zakaj me vleče? 


Ravno zaradi takih trenutkov si pripravljen 
pogoltniti dolge ure precej enoličnega leve- 
liranja. Poleg tega se ti z vso silo vklopi tisti 
znani refleks, da smo še malo, pa boš dovolj 
močan, da greš premlatit ključnega hudob- 
ca - nakar je že na vrsti naslednji. In nasled- 
nji, ravno prav pretanjeno postavljen skoraj 
na doseg roke. 

Za 20 evrov v digitalni distribuciji Xulima 
ponuja ogromno. Ni sicer take sorte kot Di- 
vinity: Original Sin, da bi nudila izjemno 
svobodo, ali morda prihajajoči Torment, ki 
prisega na pripovedovanje. Nikjer ni niti ep- 
skosti Final Fantasyjev, ki so najbolj očiten 
vpliv na avtorje. Zna pa biti hudo zabavna 
na čisto nizkofantazijski način. Kajti včasih 
so res problemi najbolj enostavno rešljivi ta- 
ko, da po njih mahneš s sekiro in ne raz- 
mišljaš preveč. 


Ouattro se poda na stara pota mečevanja 
in coprništva. Nekam počasi mu gre od 
rok. Je tako betežen ali tako len? Je tako betežen ali tako len? 


ozaljšanost z ugankami ob- 
sežna v zanimivost z igral- 
nim časom celo narašča v 


počaaasno nabiranje izkušenj x lov na 
skrite pošasti x hitrost prevlada nad os- 
talimi statistikami x Numantian Games 


Morwick the Merchant 

LICENČNI 
FLIPERAJ 


Fliperska platforma Pinball 
FX2 oziroma Zen Pinball, ki 
domuje na raznoterih siste- 


mih, od peceja prek PS3 in | uae—- | . : U AN ZA multiballom, 
s ; - , ; sie: ar je fliperaška metafora za beg iz zapora na 
PS4 do Androida, Je prejela ae at: / planetu Kyln. Okrog tega dogodka iz filma je 
mnoštvo dokupljivih miz, ki i / vo 4 spletena vsa miza, kjer pomagaš Varuhom 
REF ih li Z ete |. "3 bežati pred sojetniki. Miniiger je, kot bi jih na- 

- | 
temeljijo na znanih licencah / Led — a — lesi | klel: Star Lord ne more oditi brez kasete, zato 
- Vojni zvezd, Marvelovih / grI miga N mu Fon do nje, sglbaa se ŠE dvi- 
ini m AE, RA 5 ZN | gaš obrambo pred Necrofleetom ... Vzdušje 
stripih, South Parku, Wal Ho. V ERA ' že - je odlično, je pa dizajn mize nekoliko medel in 


king Dead in celo nogome- 
tnih klubih. Sneti si ogleda 
pol ducata najzanimivejših 
razširljivostnih marjanc. 


MARVEL: VENCIM Na tej samostojni mizi 


natančen pri ciljanju tarč, ob straneh pa so 
rampe, ki kroglo popeljejo v zgornji del. Tam , 
so naprave, ki preganjajo Venoma, na pri- 
mer fabriški plameni, in priložnosti za štepa- 
nje točk z gornjimi odbijači. Crnomodri jezi- 
kač se stalno prestavlja po polju in izziva W 
Spideyja, ki mu odgovarja z duhovitostmi. " 
Velike zapletenosti ni, toda miza je solidna. 


STAR WARS: MASTERS [IF THE FORCE 
Deset vojnozvezdnih marjanc je moč kupiti za 
PFX2, zbranih v tri pakete s tremi in enega s šti- 
rimi, kjer vsak stane 9 evrov. Najnovejši je sve- 
ženj Heroes Within, v katerem izstopa Masters 
of the Force. Ta mirni fliper je z ločenima polovi- 
cama posvečen boju med temno in svetlo platjo 
Sile. Z igranjem poudarjaš prednost ene ali dru- 
ge, in sicer predvsem s ciljanjem malih aren za 
miniiigre. Tu je treba natančno pošicati ta ali oni 
odbijač ali rampo, kar je nasploh krovna lastnost 
te mize. Vmes prožiš tudi spopade figuric, reci- 
mo Obi Wana proti Oui Gonu, ki jih spremljajo 
filmski posnetki. Zanimiva je asinhronost, kjer ti 
žogica na 'temni' strani laže uide, vzdušje pa je 
zaradi glasbe, govora in videa izvrstno. 


THE WALKIN: DEAD Morda bo za koga 
razočaranje, da tale miza za 3 evre ne temelji na 
istoimenski TV-seriji, marveč na Telltalovi igri. 
Bodo pa toliko bolj veseli ljubitelji dotične, kjer 
Lee rešuje malo Klementinco pred hodci. Fliper 
obeležuje njuno popotovanje — bežanje pred 
zombaklji, srečevanje drugih oseb, nabiranje 
zalog in podobno. Med navedenimi je najbolj 
'računalniški', saj med drugim ostrostreljaš ka- 
davre v oknih. A za umirjenim dizajnom se 
skriva nemalo globine in dolgotrajnega igranja. 


za 3 evre se Spider-Man spopade s svojo a mr zač zi: — 
črno polovico, Venomom. Oblika je pajkasto a "— ooo so 
ukrivljena in zverižena, dizajn pa, uf, stru- 5: 

pen. Fliper je oblikovan v vizuelno ločeni po- pa b TRGI 
lovici: spodaj je ozko področje, kjer žogica / K S 
hitro pobegne ob strani in je treba biti zelo — 4 j 


GUARDIANS HF THE GALAHU Dogaja- 


- brez prave energije, ki krasi Masters of the 
Force in fuzbalske mize. Kljub temu 3 evri niso 

.. stran vrženi, če imaš rad Gamoro, Groota, 
— Draxa in onega tečnega rakuna. Ta je le ena od 
om, Številnih animiranih figuric, ki skačejo po njej. 

LUMINO CITY 


ale tretjeosebna avanturica s poudarkom na re- 
T ševanju ugank studia State of Play takoj pade v 

oko. Dogaja se v mestecu, ki so ga stvaritelji 
ročno zgradili iz lepenke, izdatno pofotkali in posneli 
ter naselili s pisanim papirnatim življem. Takšna je bi- 
la že predhodnica Lume. A ne boj se, če si jo zgrešil, 
saj kljub istemu glavnemu liku poznavanje ni potre- 
bno. Ta junakinja je Lumi, mala punca na velikem 
poslanstvu. Ko je šla po čaj, je namreč izginil njen de- 
dek, sledi pa vodijo v višave Lumino Cityja. 


Lumino City je tipska pustolovščina, kar pomeni, da 
temelji na klepetanju, rabi predmetov in ugankah. Z 
malo več vsebine in nelinearnosti bi bila odlična. 


In kakšno mesto to je! Hišice štrlijo iz skalovja in se 
posmehujejo fiziki, nenavadni stroji se vse preradi 
kvarijo, prebivalstvu pa je čisto vseeno, da živi v zra- 
ku. Lumi sreča kitarista, ki domuje v ptičjem gnezdu 
in je izgubil hlače, pa pomorsko druščino, ki je z ladjo 
nasedla na vrhu velikanskega panoramskega kolesa, 
in tipčka, ki je pogruntal, kako izkoristiti neizrabljene 
površine bajte. Le kako - na strop je nalepil pohištvo, 
hiša pa se zasuka na glavo. Če le ne bi odlepljena 
omara zdaj povzročala preglavic ... 

Vsakega meščana nekaj pesti in ko jim deklina poma- 
ga, se pokaže pot naprej. Včasih mora poklepetati, 
drugič v malho stlačiti predmet in ga uporabiti v oko- 
lju ali znotraj zagonetke. Slednje tvorijo levji delež 
igranja. Lumi najprej obrača zrcala, da usposobi sve- 
tilnik, pošilja svetlobne signale z Morsejevo abecedo, 
ki se je je naučila v knjižnici, ali pretika kablovje, da 
usposobi računalo. Početje je simpatično in razgibano, 
saj je enkrat na preizkusu matematično znanje, v na- 
slednjem trenutku pa spomin in glasbene sposobnosti. 
Večina ugank ni zaguljenih, toda če se zatakneš, po- 
kukaš v dedkovo knjigo namigov. Pomoč ni zastonj, 
saj je bukla samosvoja miselnica s tisoč stranmi in za- 
pletenim kazalom, ki prav tako razmiga možgan. 


Celotno mestece so avtorji zlepili iz kartona, zato ne 
čudi, da v odjavni špici uzreš arhitektko. Dala si je 
duška, saj je Lumino nadvse odbit kraj. 

V ospredju so hudo raznovrstni miselni orehi. Med laž- 
jimi je tole razvozlavanje naslovov s pisemskih ovoj- 
nic. Poštar se je očitno nekomu blazno zameril. 


Morda vsake toliko bentiš, ko se greš lov na piksle ali 
ti pot prekriža kak trdovratnejši oreh. Tudi več odpr- 
tosti znaš pogrešati, saj je šesturni skozihod precej 
premočrten in imaš redko opravka z več kot peščico 
zaslonov hkrati. A preprosta fabula vleče, svet je za- 
res domiseln in živahen, človečki pa te pogosto na- 
smejijo s svojimi nemogočimi težavami. Lumino City 
je tako luštna in lahkotna pustolovščina za otroke 
vseh let. Le cena je previsoka za količino vsebine. Na 
znižanju pa jo le povohaj. Kavbojc 

State of Play e 20 EUR 


HERO SIEGE 


e si ne moreš privoščiti Diabla III in njegove 

razširitve Reaper of Souls, ki je njegova boljša 

polovica, oziroma si mahnjen na čudovito pik- 
slavost, počekiraj Hero Siege. Ta finska neodvisnica 
je garažni Diablo, cepljen s hardcore etosom minulih 
dni in zapovedmi roguelike frpjev. 


Ker se lik giblje počasi, pozabi na instantne izmikoval- 
ne manevre ali šviganje naokoli. Hero Siege je precej 
zložna in metodična igra, ki spomni na strategije. 


Zgodbe ni, ker ni potrebna - si vojščak v boju proti 
hordam zla, in to zadostuje. V pogledu od zgoraj s šti- 
rimi tipkami neposredno vodiš lik, medtem ko druge 
štiri streljajo ali udarjajo. Se pravi, kot bi igral dvopa- 
lično streljanko - twin-stick shooter v slogu Robotro- 
na in Geometry Wars. Le da te tu nadlegujejo zapo- 
redni valovi fantazijske menažerije, od podgan in oko- 
stnjakov do duhov, goblinov in podobnega. Ter, ja- 
sno, šefov. Običajno so počasni, toda nevarni zaradi 
mogočnih napadov, kot so kup ognjenih krogel ali 
korenine, ki te prikujejo na mesto. Takisto so po zgle- 
du Zlodjevca naključno okrepljeni normalni capini - 
podgana je lahko električna, kostko ti razčesne betico 
z buzdovanom na ketni in ko prikazen podleže, ek- 
splodira ali za sabo pusti vrteči se žarek smrti. 


Na razpolago imaš osem vnaprej določenih poklicev, 
recimo bližinskega udarjača, nekromanta, ki padle 
gnusobe spreminja v pomagače, in hibridnega noma- 
da, ki je efektiven tako od blizu kot z razdalje. Vsaka 
služba ima lastno drevesce veščin. Šele ko jih z nabi- 
ranjem izkušenj odkleneš in okrepiš, vidiš, kako se li- 
ki resnično razlikujejo. Nabildan lokostrelec je deni- 
mo bistveno drugačen od načeloma sorodnega piro- 
manta, saj razpostavlja stolpiče, ki samodejno luknja- 
jo sovražnike. In kjer viking besno mlati okrog sebe, 
samuraj stavi na precizne, močne udarce. 

Bojevanje je dokaj enostavno in ne poseduje posebne 
globine. Tistih nekaj najbolj efektivnih prijemov in 
veščin ponavljaš znova in znova. Bolj gre za to, da jih 
znaš rabiti v pravem trenutku in na pravem mestu. Ter 
da se znajdeš v širni okolici, ki je labirintna in smrto- 
nosna. Z ničimer ne moreš vplivati na mnoge okoljske 
nevarnosti: skale, ki te obstreljujejo, premikajoči se 
kamni, naokoli plazeči se vrtinci, špice, ki se prikazu- 
jejo iz tal, temačni predeli in podobno. Naučiti se jih ne 
moreš, ker se vsak nivo generira naključno, skrivati za 
objekti pa se tudi ne gre, saj številni izstrelki predrejo 
vse. Ker se moč kanalj prilagaja tvoji in imaš življenj- 
ske energije malo, smrt čaka za vsakim vogalom. Ne 
glede na to, ali si omisliš spremljevalnega vojščaka ali 
ne. Morda še bolj, saj tvoj udarjač ali streljač še po- 
veča kaos na zaslonu, ki je dostikrat odgovoren za to, 
da te med vsenaokoli frčečimi piksli kaj ugonobi. In to 
na najnižji zahtevnosti! 


Bistvenega pomena so specialke, ki jih ima vsak lik 
po štiri. Takle prelet strelic si lahko omisli lokostre- 
lec. Vendar obnovitev veščine terja svoj čas ... 


Ampak vic ni v tem, da ne bi umrl, temveč, kako vz- 
trajen si. Ko crkneš, obdržiš izkušnje, tako da lik stal- 
no izpopolnjuješ. Vsakič skušaš namlatiti poglavarja 
trenutnega sklopa nivojev, kar hkrati pomeni vrsto 
okolico (zelene livade, ledene planjave, puščava ...). 
Če ti to uspe, greš naslednjič od začetka novega kom- 
pleta nivojev. Je pa res, da se splača znova preigrati 
prejšnjega, saj naletiš na številne naključne nadgrad- 
nje. Nekatere so čisto zanič, druge pa neuravnoteže- 
no močne, recimo nindža šuriken, ki dela čisti masa- 
ker. Pri tem si takoj ob pol ure, toda Hero Siege je z 
zložnim višanjem zahtevnosti in metodično akcijo ta- 
ko hipnotičen, da se niti ne sekiraš. Vmes se smejiš 
ob geekovskih referencah, od razpadlih glav iz Bin- 
ding of Isaaca prek Zeldinega triforca do Hearthsto- 
novega vzklika "One shot, one kill!", ter opravljaš ob- 
stranske temnice, v katerih najdeš tudi uganke z vle- 
čenjem ročic in potiskanjem kvadrov. 

Daleč od tega, da bi špil priporočil pred Diablom in 
Torchlightom, vendar ima svojstven čar in je soliden. 
Pri tistih borih 6 evrov ne boš skrahiral niti, če ga ku- 
piš na blef, pri čemer dobiš sodelovalni modus za dva 
na enem peceju. Tržijo še DLC s spletnim večigralst- 
vom v preizkusni fazi in z dodatno temnico, a bo mini- 
lo dolgo, da jo boš zmogel ugledati. Smeti 

Panic Art Studios e 6 EUR 

Preden Jill in Chris najdeta orožja, kot je bruhalnik plamenov, ščijeta kri. Nakar ugotovita, da je 


K 


BINE TTEV REDA NAEM. 


Use the Ink Ribt 


streliva malo. b Yes 


Med visokoločljivostnimi predelavami ima očanec srhljivk posebno mesto. 
Sneti gre znova v vilo sredi gozda, kjer grči Resident Evil HD Remaster. 


inil je čas, ko smo mi obstajali zaradi iger. 
Ko je bila elektronska zabava nekaj tako 
posebnega, da si je lahko privoščila vzvi- 
šen, elitistični pristop. Dandanes skušajo 
igre zadovoljiti nas, da bi ostali pri njih in 
ne ušli k čemu prijaznejšemu. Lažje so, uvidevne, 
krajše, s snemanjem položaja, nadaljevalnimi točka- 
mi in kratkimi nivoji. Zato je lahko za marsikoga, ki 
se je razvadil ali starega pristopa ni nikdar izkusil, 
kaka klasika dobesedno šokantna. 
Malo jih je tako pretresljivih, kot je Resident Evil, znan 
kot pokretnik razpaslega se žanra preživetvene groze 
- survival horrorja. Pod japonskim nazivom Biohazard 
datira v leto 1996, ko je izšel za playstation. Zdaj je v 
visoki ločljivosti na podlagi verzije za gamecube iz 
2002 prišel na PC, PS4 in xbox one. V digitalni distri- 
buciji stane 20 evrov. Toda ne smeš misliti, da je sli- 
čen novim delom, zlasti filmski cepljenki šestici. To je 
preživetvena grozljivka stare šole, ki preseneti z mar- 
sičim. Nekatere njene lastnosti so za današnje pojme 
bizarne, druge preživete, tretje te pripravijo k puljenju 
las. Vendar zvečine le, če špil jemlješ kot sad sodob- 
nosti, kar kljub HD-podobi definitivno ni. 


ČANINA IN ŠKRLAT 


Iz spominov, opisov ali obsežnih analov v Jokerju 231 
bržda veš, da gre za tretjeosebno akcijsko pustolovš- 
čino. Po izbruhu okužbe s kadavrskim virusom se kot 
pripadnik posebnih enot zatečeš v graščino v temnem 
lesu. Po njej lazijo živi mrliči in drugi gravži - razpadli 
psi, lovecraftovski hunterji, predimenzionirani pajki, 
mutirani modrasi. Prvi refleks je, da izvlečeš eno od 
številnih orožij, od revolverja prek šmajserja do me- 
talnika granat in plamenov, ter menažerijo serijsko 


razčefukaš. Navsezadnje te zna do tega pripraviti 
nadgrajena, v redu grafika, ki kombinira zrnata vna- 
prej pripravljena ozadja z gamecuba in izostrene po- 
ligonske like. Bum, bum, veseli bum! 

A ta pristop je napačen. Ko na hodnikih velike grašči- 
ne srečaš resda počasnega in zabitega zombaklja, se 
mu je dejansko pametneje ogniti, kot da ga greš po 
vsej sili ugonabljat. Zdravja imaš malo in ubije te že 
nekaj objemov črvivih rok, orožja ne omogočajo pre- 
ciznega merjenja, medtem ko te statična kamera dos- 
tikrat tako omejuje, da sovraga identificiraš po zvoku 
ali ga vidiš v ogledalu. Z zombiji še gre, a vrag vzame 
šalo, ko prideš do hunterjev. Ti skočijo nate z nekaj 
metrov in te, če nisi pri polnem zdravju, instantno 
ugonobijo. Ko dobiš močnejše pokalice, je streliva za- 
nje malo, spake pa ga vpijajo kot gobe. Ne le to, po- 
raženi zombiji, ki jih ne sežgeš (za kar spet potrebuješ 
sredstva), se znajo pozneje vrniti v nevarnejši, škrlatni 
inačici. 


KO BI RES BIL TANK! 


To še ni vse, kar ti zavda. Sem omenil gibanje, ki os- 
taja počasno in okorno kljub možnosti izbire manj 
'tankovske' nadzorne sheme? Sila omejeno količino 
prostorčkov v inventarju? In odsotnost nadaljevalnih 
točk? Pozicijo je moč shraniti le v varnih sobah, ki so 
dosti vsaksebi, na pisalne stroje. Za to potrebuješ tra- 
kove, ki jih je treba najti in jih ni v izobilju. Tako lahko 
daš skozi več ur igranja, nakar ugotoviš, da ti je zma- 
njkalo trakov ali da si se drugače zaplezal. Boš odne- 
hal ali šel znova od začetka? Morda z drugim likom - 
na izbiro sta vojakinja Jill Valentine, ki lahko vdre v ne- 
katere prostore in ima večji inventar, ter soldat Chris 
Redfield, ki mora iskati ključe in nosi manj. Se ti ljubi? 


E NMEEUE.KI . No m S HR 
B Resident Evil je statična igra, kjer si s sovražniki dostikrat stisnjen v majhen kvartir, kamere pa ne moreš sukati. 
s fil I LAM - 
MI E vii 
bom "m 
t, se | | 
LJ 
j O — niče , 


Bolje, da se ti in imaš čas ter voljo, drugače je igranje 
nesmiselno. To je naslov, ki terja, da se mu predaš. 
Brez takega pristopa si ne boš izdelal mentalnega od- 
tisa zapletene graščine, v kateri je kup zaprtih vrat, ki 
jih odklepajo raznoteri ključi in simboli, ter hodnikov, 
skozi katere se je treba pogosto vračati. Ne boš odkril 
variant dogodkov, ki se znajo razplesti ugodno ali ne- 
ugodno. Ne boš si domač s hecnostmi, na primer po- 
manjkanjem bodal, ki jih po samodejni ubranitvi pred 
zombiji slednjim ne moreš izpuliti iz zmehčanih betic. 
Ne boš čislal cenenih dialogov, ki dajo nov pomen 
pojmu 'B-filmski'. Ne boš videl konca in se lotil igranja 
od začetka z odklenjeno močnejšo robo ali na višji 
težavnosti. Med drugim taki, kjer skrinje za odlaganje 
robe ob pisalnih strojih niso povezane. Če so, so vanje 
zloženi predmeti čudežno dostopni iz vseh, kar lajša 
drugače krepko zajebano in turobno igranje. Mojstri se 
temu seveda posmehnejo in igrajo tako, kot so si nori 
Japonci v temelju zamislili. Kot samuraji pred topovi. 


PRIKRITO SRCE 


Zlasti pa ob manku predanosti ne boš doumel, da je 
prvi Resident Evil dosti manj streljanka kot bežalka, 
raziskovalka in reševalka ugank. Tistih staromodnih, 
kjer moraš brez posebnih namigov najti predmet in ga 
uporabiti na pravem mestu. Zombiji v igri niso zato, da 
bi jih žurersko klal, marveč so taktične ovire, ki te sili- 
jo, da razmišljaš v širšem kontekstu manka zdravja in 
municije. Vsakič, ko kakega slišiš renčati, se zdrzneš, 
in sleherna animacija odpiranja vrat, ki so v izvirniku 
maskirale včitavanje, je lahko poslednja, ki jo ugle- 
daš. Prav zares si šibek in zvečine sam, zato je vzdušje 
bolj jajcestisno in napeto kot v malokateri sodobni e- 
grozljivki. To pa je tisto, kar je najbolj pomembno. 


Na belem konju iz portala stopi 

z rudečo zastavo v roki in armado 


pravljičnih zveri za seboj. Nasproti mu stoji le neusmiljeni čas. Kdo zmaga? 


do ne pozna venčka fantazijskih strategij, 
v katerem že polnih dvajset let sprehaja- 
mo junačke hlačke po barvitih deželah, z 
nti tepemo samoroge ter katapultiramo 
grajske zidove? Prijetna podoba in preprosta, a tak- 
tično dovolj globoka izvedba jih delata blazno priv- 
lačne, potezna mehanika pa pregovorno zasvojljive. 
Ne glede na ponavljajočo se recepturo se ob sleher- 
ni izdaji zjutraj spotikamo ob podočnjake. 
Niz, ki ga z dodatki vred tvori več kot dvajset bunkic, 
je leta 1995 zastavil studio New World Computing. V 
njem so združili idejo starošolske poteznice King's 
Bounty z izročilom sveta Might and Magica. Izdelek se 
jim je posrečil že iz prve in vrhunec je blagovna znam- 
ka dosegla z izpiljeno ter obilno trojko. Naslednji del 
je uvedel kup sprememb, med drugim izometričen 
pogled, ki jih skupnost ni požegnala. Nakar je s petko 
razvoj obrtniško prevzela neka ruska skupina. Sedmi- 
co v pričakovanju sicer izdelujejo bolj obetavni Fran- 
cozi, toda Ubisoft se zaveda legende starih dni, zato je 
za predjed poizdal trojko. 


2D-TLORIS ČEZ VSE 


Trojka je bil zadnja z ravnim pogledom in prav tako 
smo se poslednjič bojevali na šestkotniški mreži. Igra 
je uvedla podzemni nivo, a še ni vključila splošne 
možnosti prestavljanja herojev in bitij iz enega mesta 
v drugega, kar je prišlo šele s štirico. Ampak to so 
obrobnosti. Heroji so vseskozi narejeni po istem kopi- 
tu in avtorji vsakič bolj kot ne premešajo bitja po raz- 
ličnih frakcijah. No, tretji del je bil tisti, ki je definiral, 
kdo sodi kam, saj ima kar osem samosvojih utrdb. 
Castle je na primer dom vitezov in angelov, v infernu 
se drstijo peklenščki in rampart ima škrate ter zmaje. 


čmokavec 2015 


To mitološko izobilje je ujeto v sedem kampanj, kjer 
ima vsaka stranka lasten pogled na kaotično situacijo 
dežele Erathia. Zgodba drugače sledi oni iz frpjke 
Might and Magic Vl. 

Da špil, ki je izvorno izšel februarja 1999, vleče kot 
hudič, je odveč poudarjati. Razpihovanje megle z 
ozemlja, delanje zapikov na rudnike, nadgrajevanje 
postojank, novačenje bitij vseh zobatosti in kosmato- 
sti ter taktični spopadi so nič manj privlačni kot njega 
dni. Ploskovna grafika se ne stara, za nameček pa je 
tale v visoki definiciji, kar pomeni, da so dejansko vsi 
elementi podrobnejši. Novi verziji Baldurja in Age of 
Empires sta denimo postregli le z večjim vidnim po- 
ljem na rovaš višje ločljivosti, medtem ko je tu videti 
enako terena, a je zato grafika toliko podrobnejša. 
Dopolnilo računalniške različice je boljša večigralska 
podpora, za katero skrbi Steamov temelj. Ta bajeslo- 
vni šah se namreč proti enemu, dvema ali trem živim 
nasprotnikom še kako izkaže, saj umetna inteligenca 
ni prav nič človeška. Takrat šele pride do izraza uba- 
danje z več generali in mnogotere napredne taktike. 
Partije so počasnosti navzlic napete kot vilinski lok, ki 
meri strelico kiklopu med oči. 

Igra je imela že v osnovi veliko dobrodošlih gradni- 
kov. Shranjevanje ob koncu vsake poteze je denimo 
samodejno, na voljo je modus vroči sedež, pri kate- 
rem se soigralca izmenjujeta za istim zaslonom, vklju- 
čenih je petdeset dodatnih kart in tu je ustvarjalnik 
lastnih scenarijev. Uporabna možnost je, da so bitke 
lahko avtomatične in celo razrešene v trenutku. Sled- 
nja možnost je umestna, ko gre za čiščenje terena na- 
ključnih krdel, saj so ti ravsi često enolični in brez izzi- 
va. Vseeno se mi zdi opcija prevelika potuha, saj velja 
za vse spopade. Herojski dvoboji in obrambe ter oble- 
ganja trdnjav bi morali biti iz tega izvzeti. A o tem na- 

vsezadnje odloča igralec, ki brez lastnoročnega premi- 
kanja beštij in proženja urokov zanemarja polovico 
špila. Je pa res, da kakovostno vojskovodenje zahteva 
poznavanje coprniške knjige in lastnosti soldateske. 
Strani so zadovoljivo uravnotežene, toda na kreaturah 
je mnogo več kot le neposredno napadanje. 


DODATKI IZGUBLJENI V ČASU 


Ljubitelji originala se nedvomno spomnijo, da je bila 
tretja generacija Herojev moči in magije izdajno naj- 
bolj plodovita. Temeljna igra je najprej dobila dva veli- 
ka dodatka: Armageddon's Blade, ki je prinesel deve- 
to mesto Conflux, in zajebani The Shadow of Death. 
Temu je sledila serija samostojnih epizod Chronicles. 
Vse te bogatije v aktualni varianti na žalost ni. Menda 
zato, ker teh iger Ubisoft kratkomalo nima oziroma so 
se programske kode izgubile v vrtincu časa. Škoda. 
Cena 15 evrov se zategadelj zdi za petaka previsoka. 
Sodobnejša šestica z obema dodatkoma vred in izdat- 
nejšimi igralnimi možnostmi, recimo postranskimi 
kvesti in globljim razvojem lika, stane dvajset. Kljub 
temu se kupec konec dneva ne bo počutil opeharje- 
nega in bo se bo hider in grifinov najedel čez in čez. 
Če kupuješ, priporočam obliko za PC ali maca. Tab- 
lični inačici sem dal možnost, vendar sem naposled 
po sili preigral par nalog. Igranje in videz sta iden- 
tična, toda dolgi, večurni scenariji niso primerni za to 
obliko, dočim užitek krni nepripravno, mukotrpno do- 
tikanje s prsti. Ni natančnosti pri usmerjanju junačka, 
zato je veliko motenja in zapravljanja korakov, ikoni- 
ce so premajhne in dvoprstno premikanje pogleda ni 
gladko. S tem, da sem junakoval na velikem 10- 
palčnem zaslonu. Za nameček ta verzija nima splet- 
nega multija, le podajanje table iz roke v roko. 


AVAVAVLNI 


a 


Po šestnajstih letih Sneti vnovič oskrbuje mrliče z 
vozovnicami za onostranstvo in jaga kostno fatalko. 
Kje drugje kot v Grim Fandangu Remastered? 


rim Fandango je poseben iz več razlo- 
gov. S to avanturo iz leta 1998 se je 
| končala zlata doba pustolovščin, kajti 
hi njihov založniški varuh LucasArts je po 
njeni slabi prodaji izstopil iz usihajočega žanra. 
Tematika je bila morbidna in odrasla - vodja 
Tim Schafer je zmiksal mehiški dan mrtvih, fil- 
me noir in zase značilni suhi humor. Igra se je 
kot prva in zadnja lucasovska avantura odvijala 
v 3D-prostoru. In četudi Grim ni bil nikoli v retro 
špajzi Good Old Games in Steama, vzdržuje 
kultni status ter hordo privržencev. 
Tem se je utrgalo ob lanski najavi, da Schaferje- 
va firma Double Fine v navezi s Sonyjem in last- 
nikom pravic Disneyjem dela na HD-inačici. Po 
nepredvidenih težavah, ko so morali za pridobi- 
tev osnovnih gradnikov fehtati bivše uslužbence, 
jim je izdelek le uspelo udejanjiti. Storili so ga za 
računalnike, playstation 4 in vito ter v digitalni 
distribuciji stane 15 evrov. 


Fun-dango? 
Vsebinsko je Fandango Remastered do pikice 
enak originalu. Kot smo zapisali v rumplkamri 
Jokerja 231, postaneš Manny Calavera ('Loba- 
ja'), ciničen potovalni agent v Deželi mrtvih, ki 
v vicah umrlim trži aranžmaje za končno desti- 
nacijo. Stvari se zapletejo, ko Manny v oddelku 
odkrije zaroto in ga obišče skeletna krasotica 
Meche. Odloči se, da bo stvarem prišel do dna, 
pri čemer mu bo pomagal odbiti elementarni 
duh Glottis. Skozi štiri leta oziroma dejanja sledi- 
jo potovanja v nove kraje, kot sta ukleti gozd in 
pristaniško mesto Rubacava, sodelovanje z upor- 
niškim gibanjem, plovba s čezoceanko ... 
Mlajši in manj potrpežljivi naj vedo, da početje ni 
hitro, adrenalinsko in akcijadno, temveč počas- 
no in tipično avanturistično, z dosti neogrožene- 
ga raziskovanja mirnih lokacij, dolgotrajnega 
čvekanja in rabe zbranih predmetov. Smrtnika 
vodiš z dvema nadzornima shemama za tipkov- 
nico ali joypad - staro 'tankovsko', kjer ga obra- 
čaš okrog osi, in zdajšnjo direktno. Glede na 
prvenec so jima dodali rabo miške, kjer se ob 
kliku pokažejo ikonice. Občutek pri tem je sod- 
obnejši, a igra ne označi vročih točk in zaradi ne- 
potrebnega vmesnega menija terja dva pritiska 
za vsako operacijo. 
Vsekakor Grim Fandango ni napreden. Nima 
več likov kot Day of the Tentacle, ne prepleta 
več rdečih niti, potek je linearen, zagonetke so 
rešljive na natanko en način. Tudi lahek ni. Vde- 
lane pomoči ni in preden odkriješ, kaj so si ust- 
varjalci zamislili, serijsko uporabljaš predmete, 
pri čemer nažira okorni inventar. Sleherno reč j 
treba animirano vzeti iz suknje, izvedeti ponavadi 

neugoden rezultat v obliki nerazsvetlitvenega 
komentarja "Tega ne zmorem" in jo vtakniti na- 
zaj. Zna trajati in čisto si znam predstavljati, ka- 
ko bo frustriran kak playstationovec, ki ni sezna- 
njen z ustrojem avantur. 

Res pa je, da s sabo ne vlačiš cele omare robe in 
da so uganke povečini logične glede na namem- 
bnost nabranega in schaferjevski smisel za hec. 
Če denimo naletiš na gorečega bobra in imaš s 
sabo gasilni aparat - hja, le kaj ti je storiti? :) Ne- 
katere uganke imajo tudi arkadno plat. 


"With bony hands | 
hold my partner ..." 


Čeprav sem za kar nekaj miselnih orehov porabil 
dosti časa, ker iz trme nisem hotel gledati reši- 
tev, pa me igra ni nehala vleči. Po eni strani za- 
radi zvečine kakovostnih puzel, katerih rešitve 
so me vedno znova vzradostile in ki omogočajo 
take posrečenosti, kot je zlaganje beatniške poe- 
zije na odru v krčmi Modra truga. Po drugi pa je 
privlačna izvedbeno. 

Daleč sicer od tega, da bi bila beseda 'Remaster' 
upravičena. Novodobni Fandango je mešanica 
izostrenih poligonskih likov, ki zdaj mečejo sen- 
ce, in originalnih, nizkorazločljivih ozadij. Tudi 
vmesni filmčki so izvirni oziroma neostri. Toda 
šlampavost ne more skriti umetniškosti. Naj gre 
za izvrstni govor, nanovo posneto glasbeno sp- 
remljavo, ki meša izvirne džezovske melodije s 
trudom melbournskih simfonikov, ter znalsko ra- 
bo učinkov. Odmevi, izzvenevanje, pozicionira- 
nje v prostoru - vse je dovršeno. Ali za slikarski 
slog, ki v en kotel vrže art deco, azteške motive, 
sodobno urbanost in fantastične like, zlasti bizar- 
nega Glottisa. Stojiš in strmiš, zares. In nenehno 
vznikajo reference na filme noir, na primer žen- 
ska po zgledu Velikega sna, dok v Rubacavi, ki 
spomni na Malteškega sokola, in casablancina 
igralnica. Dosti razložijo podcastovski komentar- 
ji ustvarjalcev, kjer izveš marsikaj o prigodah 
med klepanjem igre, ustroju ugank in detajlih, 
na primer zakaj so notri leteči pajki ter od golo- 
bov posrana streha. Se splača poslušati. 

Najbolj udarne so vseeno govorne domislice, ki 
sodijo med najboljše v zvrsti. Ene so besedno- 
igerno smešne, na primer ko Manny reče "Is it 
hard to kiss up to the boss when you have no 
lips?" in sodelavec odvrne: "1 have all the lip | 
need Mannsy. | get it from you!" Ob drugih se res- 
no zamisliš, kajti: "We may have years, we may 
have hours, but sooner or later, we push up flo- 
wers." Zato je treba čas dobro izkoristiti, v kar 
kljub nekoliko previsoki ceni nedvomno šteje tu- 
di igranje Grim Fandanga. 


"Glottis, si kje vidu moja rebrca?" "'Ummm ...' /se mu spahne 

Mora biti jeba, če si potreben, na medenici pa so le pajčevine. 

ZJAMOEOHENHEOH GUOGNGERED 


Pošteno sneži, minus deset. Po prav toliko letih se 


Navi vrne na kraj zločina pogledat, ali je še kaj sledi. 


ahrenheita že v začetku, torej leta 2005, 
Fe niso načrtovali malenkostno. Ta paranor- 

malni triler je ob izidu pustolovščinam pre- 

drl strop in stene, odrinil premočrtnost in 
postavil v ospredje like ter zaplete, vredne samostoj- 
nega filma. David Cage je s hišo Guantic Dream vizi- 
jo nato razvijal dalje in za PS3 ustvaril izjemni Heavy 
Rain z odmevom Beyond: Two Souls. Fahrenheit je 
ob tej bombastičnosti nekoliko zbledel, a pozabljen ni 
bil nikoli. Od leta 2011 ga je za petaka mogoče iz- 
brskati na policah Gog.com, kar pa najbrž ve malo- 
kdo. Zato je sedaj za PC in iOS dospela prenovljena 
verzija Fahrenheit: Indigo Prophecy Remastered. Je- 
zikolomni naslov združuje tako evropski kot ameriški 
naziv. S tem so želeli poudariti, da gre za ultimativno 
globalno izdajo brez cenzure, ki je tedaj oklestila 
čezlužno izdajo. Kvantne sanje so preobrazbo prepu- 
stile za to specializirani tvrdki Aspyr Media. Ta jo je 
za 9 evrov oblekla v višjo ločljivost, ji polepšala tek- 
sture in na PCju dodala polno podporo joypadu. 

Špil prehaja iz akcije, kot sta tepež in visenje s helikopterja, v umirjene trenutke in- 
time. A zaman je upati, da Remastered prinaša kak tak (ali kakršenkoli) prizor več. 


SNEŽENI NOŽ 

Ob ikonični otvoritvi se takoj zbudijo vse sinapse: Lu- 
cas Kane nekoga zabode na stranišču obcestnega bi- 
stroja. Zdi se, kot da je fanta v mrzli njujorški noči ne- 
kaj obsedlo in ga pahnilo v vrtinec prividov, bolečine 
ter strašnih skrivnosti. Ob tem je vse skupaj ravno do- 
volj prizemljeno, da se z igralcem poveže onkraj pre- 
proste formule firbca in adrenalina. Dodatna igralna li- 
ka sta policista Carla Valenti in Tyler Miles. 

Kadri z osebami se izmenjavajo in prepletajo, s čimer 
dobiš vpogled v različne plati zgodbe. Uganke sicer ni- 
so toliko možganske kot čustvene in preživetvene, pa 
tudi vsakdanje. Veliko je napetih trenutkov, omejene- 
ga časa in hipnih odločitev, od katerih je nato nekoli- 
ko odvisno, kako se bo zgodba odvijala. Lucas v pani- 
ki recimo skriva dokazno gradivo, ki ga policaja nato 
iščeta. Ali pa se smuka okrog bivše ljube in po 
občutku išče načine, kako jo spraviti v posteljo. Več- 
smerje sicer ni daljnosežno, saj se odločitve odražajo 


predvsem na merilniku duševnega počutja. A zane- 
marjanje lahko vodi v predčasni konec s samomorom. 
Izvedba ne izgublja časa z inventarjem in izbiranjem 
glagolov. Namesto kazanja in klikanja gibe ponazoriš 
z naravnimi dregljaji miške ali joypada. Možnost sled- 
njega na računalu je zlata vredna. Zdaj ni več razloga, 
da bi se človek mučil s tipkovnico. Tu je premikanje z 
WASD prav tako nerodno kot nekdaj, kar pride naj- 
bolj do izraza pri sekvencah v vojaški bazi, ko si 
začasno otrok. Kontrolnik se, kot je znano s konzol, 
osredotoči na gobici. Ena usmerja lik, z vrtenjem dru- 
ge pa izvajaš dejanja, ki jih je prej kontrolirala miš, re- 
cimo odpiranje vrat in plezanje. 

Da ni vse v drami in besedah, se v špilu tudi veliko te- 
pe, skače in nekaj celo seksa. Ne sicer zares arkadno, 
kajti ti kosi so oblečeni v sekvence GTE. Da zabijaš 
koše, ubiraš strune ali narediš dvojno salto, moraš to- 
rej pritiskati tipke, ki ti jih špil skandira na ekranu. 
Zahtevnost je precejšnja, je pa res, da jo je moč zniža- 
ti, s čimer si prihraniš obilico ponavljanja. 


ZAMRZNJENO V CA 


A ko takole škripa pod nogami znana gaz, se začneš 
počutiti malce utesnjeno. Vsebina je enaka stari do 
zadnje bonusne kartice in dodatnega življenja, ki se 
skrivajo po kotih. Tako je naš odlični pomagalnik še 
vedno uporaben (spletni id 2009), izkušnja pa stare- 
mu mačku ne bo dala bistveno več od potovanja v 
času. Čeprav se špil še vedno igra v redu, je čutiti, da 
ga niso predelovali tisti, ki bi se vanj zares poglobili in 
dojeli njegove hibe. Sekvence GTE ostajajo dolge in 
nič ne bi škodilo, če bi jih malo pristrigli ali v ponov- 
nem preigranju, ko iščeš alternativne poti skozi zgod- 
bo, ponudili možnost preskakovanja. Zadnja tretjina 
igre ni nič bolj koherentna, prav tako se ni moč veseli- 
ti nobenih bonusnih prizorov, ki bi jih lahko dodali vi- 
soki ločljivosti v čast. Edini dodatkiči so pirhci, kot je 
album z naslovnico Beyond v Tylerjevem stanovanju. 
Kljub zaprašenosti pa še vedno drži, da je Fahrenheit 
spočel novo ero dojemanja iger in na novo definiral 
pojem interaktivnega filma. Zato ostaja klasika, ki bi 
jo moral doživeti vsak. S Heavy Rain in Beyond, ki sta 
dejansko videti kot posneta filma, se kljub polepšavi 
ne more primerjati. A ironično je, da sta ga presegli le 
dotični igri istih ustvarjalcev. Pretežni del ostalega 
žanra je v vsem desetletju uspel zgolj geriatrično sto- 
picati na mestu. 

Droni so postali pojem z jako širokim pomenom. Med njimi najdeš tako snemalne naprave 
kot velike vojaške reaktivce, kakršen je tale RO-4 global hawk. Z velikih višim preiskuje po- 
vršje z radarjem, s katerim zmore pregledati več kot sto tisoč kvadratnih kilometrov: dnevno! 


Igračarski letalniki niso v isti ligi kot vojaški troti. Tega se 
gre zavedati, ko skušamo s takimi stiroporastimi brenclji 
vijugati v vetru. Toda z razvojem postajajo vse zmogljivejši. 
Parrotov bebop je bistveno boljši od prvega AR.drona. 


VEDEŽ 


Po zraku brenči vse več 
znanih letečih pred- 
metov, v katerih ne sedi 
človeški pilot. Nadzo- 
rujemo jih s tal, včasih pa 
se usmerjajo kar sami. 
Aggressor se s čebeljo 
mrežo loti roja strojev, ki 
bodo po eni plati odlično 
pomagalo in po drugi 
nadloga. To so daljinsko 
krmiljeni zrakoplovi ali, z 
bolj sprejetim izrazom ... 


NEŽIVE PTICE 
NA NEBU 


moji mladosti si ob 'trotu', kar je slovenski pre- 
vod za besedo drone, pomislil na emota Vilija iz 
Čebelice Maje. Danes je prva asociacija za bolj 
razgledane že drugje - pri obrisih na nebu, ki 
označujejo brezpilotna letala. Naziv se je sicer 
rodil v vojski, toda sčasoma se je razširil tudi na 
manjša, manj smrtonosna frčala na radijsko vodenje. 
Zato ga danes uporabljamo v splošnem za široko mno- 
žico letečih naprav, od igračk do robotov. Ne le to, ne- 
kateri mednje štejejo celo kopenska in podvodna vozila. 
Mi si bomo za dobro orientacijo pogledali čim širšo bero 
takšnih samodejev, ki imajo mnogo obrazov. 

Za ljudi v Pakistanu in Jemnu so droni simbol preteče ne- 
varnosti, ki jo nosijo ameriški vojaški brezpilotniki v lovu 
na teroriste. Za druge so eksotika, ki jo uzrejo na televizi- 
ji, za tretje pa domačnost, saj so kitajsko igračo trota ku- 
pili svojemu tamalemu, da ga je zakantal v šipo v nasled- 
nji minuti. Njihova najvidnejša naloga je ta hip gotovo 
nošnja elektronskih oči za kukanje z neba, tako za opa- 
zovanje kot TV-produkcijo. Toda z razvojem se bo upo- 
rabnost dronov razširila, osvobodili se bodo negativnega 
vojaškega in voajerskega prizvoka ter se prebili na pod- 
ročje uporabnejših storitev. Po svetu se jim imajo nekate- 
ri že zahvaliti za najdbo izgubljenih svojcev v hosti, ven- 
dar je to šele začetek. Predstavljaj si, da bodo kmalu 
usmerjali gasilce na poplavna območja, urgentno dos- 
tavljali zdravila in nadzorovali kmetijske površine. Da ne 
omenjam brez pardona najpomembnejše zmogljivosti: 
360-stopinjskih sebčijev iz zraka! 

S troti so se sprva ukvarjali vojaki, toda v zadnjih 
letih je tehnološki napredek poskrbel za njihovo hit- 
ro širjenje v civilno sfero. Takšni civilni letalniki so 
izšli iz modelarskih primerkov, ki so napredovali z 
razvojem radijskih povezav, računalniškega krmi- 
ljenja motorjev in miniaturizacije snemalne tehnike. 


Lej mami, brez pilota! 

Glavni hec vojaškega brezpilotnega letalnika je to, da 
na krovu nima človeka, ki je običajno potreben za 
usmerjanje. Tak avion je zato bolj pogrešljiv, saj se 
poveljnikom ni treba bati človeške izgube. Poklic boj- 
nega pilota je med najzahtevnejšimi v vojski in urjenje 
dolgotrajno, zatorej so letalci med najdragocenejšimi 
ljudmi na bojišču! Armade nimajo kar tako special- 
cev, ki so namenjeni le in samo reševanju sestreljenih 
mož izza sovražne črte. Upravljalec drona pa je varno 
skrit pred cevmi sovraga; nemalokrat sedi v kontej- 
nerju tisoče kilometrov stran od bojev. In drugič, v 
trotu odpade kabina in vsi sistemi za življenjske funk- 
cije, kot je oskrba s kisikom. Spričo tega je tako leta- 
lo manjše, lažje in cenejše. Dlje časa lahko ostane v 
zraku, ker nikomur na krovu ni treba na stranišče ali 
spati. Teže ga je opaziti, tudi z radarjem. 

Po drugi plati je zazdaj izurjen človek še vedno najz- 
mogljivejši nadzornik. Nismo še razvili umetne inteli- 
gence, ki bi nam bila dorasla. Nadzor aviona na daljin- 
sko ni primerljiv s tistim iz kabine, saj oddaljeni pilot 
nima enakega pregleda nad okolico in ne čuti pospeš- 
kov, ki mu podzavestno orisujejo obnašanje aeropla- 
na. Naštete lastnosti brezpilotnikov ključno omejujejo 
uporabnost teh naprav. Četudi lahko v teoriji počno 
manevre, ob katerih bi pilot zaradi pospeškov omed- 
lel, jih ne najdeš med gibčnimi lovci. Njihov nadzor ne 
omogoča zanesljivosti, potrebne za zračni boj, zato so 
jim namesto tega odrejene naloge, kjer izrabljamo nji- 
hovo cenenost: izvidništvo, prenašanje tovora, napadi 
na kopenske tarče. Zaenkrat, seveda. 


Protibombni roboti so na onem koncu spiska ro- 
botskih naprav, ki jim je treba vse povedati. Sleher- 
ni njihov gib sproži operater v bližini, ki skozi ka- 
mere gleda v kovčke z neznano vsebino in vanje be- 
za s kovinskimi rokami ali jih strelja z vodnim to- 
pom. Ti stroji so zato zelo počasni, a robustni. 

Vozilc, ki jih pošiljamo na bližnje planete, ne imenujemo droni, so pa njihovi sorodniki. Predvsem so samo- 
stojnejša, saj je komunikacija s tako oddaljenimi predmeti omejena. Signal do marsovskega roverja Curiosity 
(desno) potrebuje slabih petnajst minut, ukazovanje pa je mogoče le majhen del dneva. Poleg najnovejše 
Radovednosti sta levo zgoraj Opportunity iz 2004 in spodaj Sojourner iz 1997. Ja, Curiosity je res tako velik! 


Čeprav naziv daje slutiti robotsko samostojnost, še 
nismo izdelali drona, ki bi znal čisto sam izpeljati za- 
dano nalogo. Večina jih premore prilagodljivo samo- 
stojnost - usmerja jih prizemljen šofer, vendar niso ne- 
bogljeni, če se povezava prekine. Sami od sebe najde- 
jo pot domov in včasih celo pristanejo. No, zaradi veli- 
ke raznolikosti teh naprav ima v stroki marsikdo odpor 
do vsesplošnega trotovskega poimenovanja. Tako 
soldati kot civilisti uporabljajo druga, bolj določna 
imena. Na primer UAV ali Unmanned Aerial Vehicle 
oziroma RPA ali Remotely Piloted Aircraft. Spet drugi 
pravijo, da je brez zveze komplicirati in onegajem eno- 
stavno pravijo robotski letalniki, vozila ali čolniči. 


Nehvaležna prva vloga 


Razvoj trotov je močno povezan z napredkom radij- 
skega komuniciranja v začetku 20. stoletja. Zaslediti 
je sicer trditve, da mednje spadajo že vseh sort avto- 
mati pred tem. Na primer torpeda, nacistična leteča 
bomba V-1, raketa V-2, radijsko vodene jadralne 
bombe ... Takšnih orožij se je v obeh vojnah zvrstilo 
veliko. Vendar sodijo bolj v rod vodljivih ubojnih pro- 
jektilov kot brezpilotnih letal, saj imajo preprost pre- 
močrten let do cilja in ne potrebujejo nadzora kot obi- 
čajni avioni, ki morajo varno priti domov. 

Zato so rojstvo brezpilotnih letal pomenile prve radij- 
sko vodljive leteče tarče, ki so jih zasnovali po prvi 
svetovni vojni. Vojaki za protiletalskimi topovi so za 
trening potrebovali cilje na nebu - takšne, ki jih ni 


Radioplanovi troti so bili pomanjšani primerki obi- 
čajnih letal in v zrak so jih vrgli z rampe. Niso imeli 
podvozja in če so bili topničarji tako nesposobni, 
da so preživeli, so pristali s padalom. Mornarica je 
svoje označevala s TDD-1 ali "Target Drone, Denny, 
V, kar je prva uradna omemba drona. 

nihče osebno pilotiral, ker bi se mu slabo pisalo. Na- 
redili so jih tako, da so v obstoječa letala namestili ra- 
dijski sprejemnik. Operater je moral imeti napravo 
ves čas pred očmi, kar na topniškem poligonu ni bila 
težka naloga. V tridesetih letih je nastalo mnogo to- 
vrstnih frčal, najbolj znano med njimi ameriško radio- 
plane OO-2. Za potrebe topničarjev med drugo sve- 
tovno vojno so jih zgradili več kot petnajst tisoč - na- 
logi primerno njihova življenjska doba ni bila dolga. 
Katerega od njih so prvič imenovali 'drone', ni jasno. 
Nekateri trdijo, da britanskega de havillanda gueen 
bee (matica) iz leta 1935. Spet drugi porečejo, da iz- 
haja iz OG-2 ali šele kasnejših časov, ko so v petde- 
setih letih prvim reaktivnim zračnim tarčam pravili 
droni, ker so 'brez lastne pameti' sledile navodilom 
kakor krilate žuželke v roju. Omeniti pa velja, da dro- 
ne v angleščini pomeni tudi mravljinčjega in osjega 
samca, ne le čebeljega. 

Nadzor takrat še ni omogočal, da bi ti stroji izvajali 
zapletenejše naloge nad sovražnim ozemljem, kaj 
šele, da bi se zoperstavljali streljajoči sili. Za preboj se 
je najprej moralo resno zalomiti običajnim avionom, 
kar se je pripetilo prvega maja 1960. Tedaj so Sovje- 
ti sestrelili ameriško vohunsko letalo U-2 in zajeli pi- 
lota Garyja Powersa. Ameriški generali so staknili 
glave, da bi iznašli način, kako fotkati zle komuniste 
brez bojazni, da bi Američani padali na tla in romali v 
gulage. Sprožili so projekt Red Wagon - prvo uporabo 
trotov nad sovražnimi tlemi. 


Takoj ob vzniku radijskega sporazumevanja je več 
izumiteljev ugotovilo, da je moč s tovrstnim prena- 
šanjem sporočil ukazovati strojem. Med njimi Niko- 
la Tesla, ki je leta 1898 svoj čolnič zapeljal po baze- 
nu na Madison Sguare Gardnu. Kot mnogo njego- 
vih zamisli je žal tudi ta ostala neizkoriščena. 

Delovne čebele 


Za osnovo so izkoristili leteče tarče, ki so od začetkov 
močno napredovale in takrat že imele reaktivni po- 
gon. Najširše uporabljan je bil legendarni niz letalni- 
kov firebee firme Ryan. Radijske povezave v šestde- 
setih še niso zagotavljale zanesljivega krmiljenja teh 
trotov skozi ves let. Zato so bile njihove izvidniške mi- 
sije primitivne. Ko so jih izstrelili izpod kril večjih 
bombnikov ali tovornih letal, so preleteli strojno za- 
črtano krožno pot, ob čemer so kamere snemale po- 
vršje pod njimi. Nato jim je zmanjkalo goriva in so s 
padali strmoglavili, eee, pristali, ponavadi v bližini 
Tajvana, če je šlo za vohunjenje v Vietnamu. 


Firebeeji so bili videti kot majhni reaktivci. Na poli- 
gonu so vzletali z rampe, dočim so jih na vohunske 
naloge pod krili nosila večja letala, saj so imele 
čebele doseg le nekaj sto kilometrov. Nazadnje so 
jih uporabili leta 2003 v napadu na Irak, kjer so 
Iračane motile z odmetavanjem radarskih vab. 


Prav v vietnamski vojni v šestdesetih in sedemdesetih 
letih 20. stoletja je prišlo do prve uporabe dronov. 
Američani naj bi za fotografiranje opravili 3435 lansi- 
ranj firebeejev. 554 so jih izgubili, večinoma zaradi 
tehničnih napak. Le šest so jih potrjeno sestrelili viet- 
namski migi. Ognjene čebele so se kljub izgubam 
odlikovale, saj so razbremenile pilote izvidniških letal, 
ki jih je bilo groza leteti nad severnim Vietnamom. 
Toda za bombardiranje jih niso priredili, čeprav je 
tehnologija v bistvu že dozorela. V poveljstvu pač za 
to ni bilo dovolj odločnega vizionarja. Hecno je, da je 
bil njihov prvi oboroženi trot tistihmal majhen pomor- 
ski helikopterček gyrodyne GH-50, ki ni imel nič 
skupnega z reaktivnimi čebelami! Razvili so ga kot 
zasilno rešitev za ladje, ki so bile premajhne, da bi na 
krovu gostile pravi helikopter, kakršne uporabljamo 
za napade na sovražne podmornice. 


le: 
Tupoljev TU-144 je bil član druge generacije sovjet- 
skih vohunskih trotov. Vzletel je z raketnim motor- 
jem in pristal s padalom. Kljub temu, da je bil delo- 
ven v sedemdesetih in osemdesetih letih, so ga 
Ukrajinci ob nedavnih spopadih na vzhodu države 
spet 'prisilili' v garanje nad bojiščem. 


Za dokončno uveljavljenje brezpilotnih avionov kot 
vsestranskega bojnega orodja je morala na sceno 
stopiti druga vojaška sila - Izrael. Na pomlad leta 
1982 se je pričelo smoditi na izraelsko-libanonski 
meji in Izraelci so se bili prisiljeni spoprijeti z več du- 
cati nevarnih baterij protiletalskih raket, ki jih je sose- 
du na pomoč privlekla Sirija. Izrael se je od Američa- 
nov potihem že mnogo naučil in je ravno postavil na 
noge lastno industrijo trotov. Prišel je čas, da umotvo- 
re preizkusijo v praksi. Kar je sledilo v prvih junijskih 
dneh 1982., je bila šolska lekcija njihove uporabe. 
Prvi val trotov je rabil kot vaba za sirske protiletalce, 
da so vključili radarje svojih raketnih sistemov. Drugi 
val za njimi je s senzorji ujel radarske signale, jih loci- 
ral in podatke poslal v poveljstvo. To je proti njim 
usmerilo tretji val z elektronskimi motilnimi naprava- 
mi in udarno pest letal F-15 ter F-16, ki so sisteme 
zbombardirala s protiradarskimi izstrelki. V borih ne- 
kaj urah so uničili tri četrtine sirskih raketnih izstre- 
lišč, do konca naslednjega dne pa vsa. 


Zračni morilci 


Dogodek je državo pod Davidovo zvezdo trdno vko- 
pal na področje brezpilotnikov kot enega od dveh vo- 
dilnih igralcev, poleg Združenih držav. Zelo zanimivo 
je, da se je takšno razmerje ohranilo skoraj do da- 
našnjih dni. Še pred petimi leti sta si ZDA in Izrael 
skoraj polovično delila svetovni trg vojaških trotov, 
dočim je imela Evropa le nekajprocentni delež. Rusi 
kljub srditi tekmi z Natom svojih brezpilotnikov v 

Toplotnim kameram dronov, ki zaznavajo telesno 
toploto in vidijo ponoči, se je zelo težko skriti. Tovr- 
stno letalo lahko v trdi temi skoraj neslišno kroži 
nad prizoriščem. Če nasprotnik nima pravih sen- 
zorjev, da bi ga zaznal, kar običajno velja za gveril- 
ce, sploh ne ve, kaj in od kje ga je zadelo. 

Droni srednje velikosti, ki vzletajo z ramp, nemalo- 
krat ne znajo pristati na neravnem bojišču. Zato jih 
je treba uloviti s takšno mrežo, ki je standardni del 
arzenala njihovih mehanikov. Na fotkah tega osebja 
večinoma ne vidiš, ker so v ospredju piloti. A vzdr- 
Ževalcev je običajno na bojišču največ. 


hladni vojni niso pripeljali dlje od izvidniških letalni- 
kov, ki so se obnašali podobno kot firebeeji. Evropa 
pa je bila kratkomalo lena in prerazdrobljena, zato je 
kupovala izdelke pri Američanih ter Izraelcih. Šele v 
zadnjih letih so se letalski koncerni stare celine zdra- 
mili, ko je ameriška vojna proti terorizmu v ospredje 
postavila ubojne trote. 

Prve zloglasne UAVje MO-1 predator, ki polnijo televi- 
zijske zaslone, je ameriška vojska prejela že leta 
1995, Satelitska povezava jim je omogočala, da jih je 
pilot vodil s kateregakoli dela sveta. Tudi če so vzle- 
tali iz Iraka, so ukazi lahko prihajali iz osrčja Združe- 
nih držav, na primer letalske baze Nellis blizu Las Ve- 
gasa. A vendarle so ostre zobe v obliki vodljivih raket 
hellfire dobili šele leta 2001 v Afganistanu. 

Predatorji oziroma plenilci so bili imenu navkljub 
sprva izvidniški zrakoplovi. Gre za propelersko gnane 
naprave z najvišjo hitrostjo dobrih dvesto kilometrov 
na uro, katerih glavna odlika ni urnost, marveč spo- 
sobnost, da na višini več kilometrov brez pristanka 
krožijo ves dan, dočim lahko običajni lovski bombniki 
največ par ur. Zato niso primerni za neposredno so- 
očanje z dobro oboroženim nasprotnikom. Toda v Af- 
ganistanu so se Američani spoprijeli z gverilci Al Kaj- 
de, ki niso premogli zračne prevlade. Zato so preda- 
torji lahko prežali iz zraka na zmuzljivega nasprotnika, 
ki se je skrival v jamah in med civilisti. 

Dodatna lastnost oboroženih dronov (ali UCAV - Un- 
manned Combat Aerial Vehicle) je, da na videz pred- 
stavljajo manjšo nevarnost za suverenost držav. Zara- 
di tega ameriške zaveznice laže zamižijo na obe očesi, 
ko na njihovem ozemlju rakete letijo v teroriste. Tret- 
jega novembra 2002 je predator zraketiral prvo tarčo 

Predator zmore nositi le dve raketi hellfire, dočim ima tale reaper kar sedem pritrdišč, na katere lahko poleg 
peklenskega ognja in drugih raket pripnejo še bombe in celo protiletalske izstrelke za samoobrambo. V krogli 
pod nosom sta toplotno kukalo za opazovanje in laser za označevanje ciljev, v buli nad njo pa je skrita navzgor 
obrnjena antena za povezavo s sateliti. Prav ta omogoča krmiljenje drona s kateregakoli konca Zemlje. 

in ne sovražnika. Od leta 2001 je tako klavrno kon- 
čalo več kot štiristo večjih ameriških strojev! A kar 
bi bila pri pilotiranih letalih povsem nepojmljiva 
številka, je tu prebavljivo. Posamezen predator sta- 
ne štiri milijone dolarjev, lovec F-16 petkrat toliko. 


v Jemnu izven vojnega območja, kar je bil precedens. 
Začela se je zlovešča doba 'usmerjenega pobijanja' ti- 
stih, ki sta jih administracija Združenih držav in ob- 
veščevalna služba CIA označili za nevarnost ameriški 
suverenosti. Po domače - za teroriste. Spričo poli- 
tične, pravne in moralne spornosti početja ter domne- 
vno mnogih civilnih postranskih žrtev so predatorji 
trotom nadeli zelo negativen prizvok. 


Za sleherno vlogo 


Plenilci in njihovi večji nasledniki MO-9 reaper so v 
bistvu le majhen del brezpilotnega repertoarja vojska. 
Te uporabljajo sila različne drone, ki se ločijo pred- 
vsem po velikosti, s čimer jih prilagodijo vojaškim 
enotam. Ameriško strateško poveljstvo na primer 
uporablja največje reaktivne letalnike global hawk, ki 
izvidujejo z višine skoraj dvajsetih kilometrov. Na po- 
ti proti manjšim oddelkom greš mimo predatorjev in 
izraelskih heronov, ki vzletajo z letališč kot navadna 
letala, do manjših RG-7 shadow, ki so bliže modelč- 
kom na daljinsko. V zrak jih poženejo z rampe ali to- 
vornjaka, da četi povedo, kaj je za sosednjim hribom. 
Še manjši so aviončki, ki jih soldat zaluča kar iz roke, 
da pogledajo, kaj je za vogalom hiše. V laboratorijih 
pa je že robotski mrčes, ki se bo tihotapil skozi reže 
pod vrati! 

Skladno z raznovrstnostjo se razlikuje zahtevnost 
nadzora. Najmanjše letalnike pešak upravlja z ročne 
postaje, kot bi krmilil igračo. Največji pa terjajo ob- 
sežno kabino z dvema pilotoma, nastanjeno v klima- 

RO-7 shadow je tipični predstavnik srednje velikeg 


tiziranem kontejnerju sredi velike vojaške baze. In 
mnogo operaterjev, ki se v osem- do dvanajsturnih iz- 
menah menjajo na sedežih, vse dokler je naprava v 
zraku. Na prvi pogled bi mislil, da je pilotiranje stroja 
na drugi strani oble sanjski poklic, sličen videoigrici. 
Toda v resnici gre za duhamorno in naporno početje, 
saj ti nadzorniki devet desetin časa buljijo v monitor- 
je, na katerih se ne zgodi popolnoma nič. 


Za majhne ročne vojaške robotke se je udomačilo 
ime 'throwbot', saj večinoma letijo skozi okna v so- 
vražna poslopja. Zato morajo biti robustni, dasi ni 
nujno, da preživijo. Niso oboroženi in jih ponavadi 
zalučajo tik pred vdorom, da zmedejo sovražnika. 


ZRA tu 


Prostor predatorjevega operaterja je tih in zaprt pred okolico. Poleg sebe ima le enega sodelavca, včasih pa 


je kar sam. Pogleda naokoli ni, zgolj kopica zaslonov, ki prenašajo sliko iz dronovih kamer. Tistim pilotom, 
ki so se nadejali letenja s pravim letalom, nakar so jih stlačili v to vlogo, je najhuje in tod redko zdržijo več 
kot leto dni. Mimogrede, zamik med ukazom in izvršitvijo je vojaška skrivnost, a naj bi znašal do dve sekundi. 

drona, kakršnega 
soldatje izstrelijo na licu mesta za izvidovanje. Čez krila meri nekaj čez 
štiri metre in stane tri četrt milijona dolarjev. Večina postavke odpade 
na optiko, s katero lahko šest ur opreza za sovražnikom. Kot večina ta- 
kih trotov uporablja Wanklov motor, ki je lažji od klasičnega batnega. 


VEDEŽ 


OBAMOVA PEKLENSKA ŠIBA 


Ameriška praksa atentatov iz zraka je naravnost 
srhljiva. Tarčam ne sodijo pred sodiščem, a hkrati 
niso na vojnem območju. Dovolj je, da obvešče- 
valci zatrdijo, da gre za nevarne teroriste, in iz- 
strelki lahko poletijo. Namečkoma so javnosti do- 
stopni le rezultati akcij vojaških brezpilotnikov, 
največ umorov pa izvedejo troti agencije CIA, ki so 
tajni! Zakaj? Ker si upajo. Poleg tega je treba ve- 
deti, da so raketo hellfire zasnovali kot protioklep- 
ni izstrelek za uničevanje težkih tankov in utrjenih 
bunkerjev. Ko taka zadene pakistansko kolibo, 
frčijo v luft še sosedje. 

Februarja 2013 je ameriški senator Lindsey Gra- 
ham dejal, da so troti v usmrtitvah do takrat v Af- 
ganistanu, Pakistanu, Jemnu in Somaliji pobili 
4756 ljudi. Clovekoljubne organizacije trdijo, da je 
bila kar okrog tretjina teh civilistov, dočim se voj- 
ska in oblast branita, da so številke napačne spri- 
čo težko določljivega kriterija, kdo je sploh obo- 
roženi upornik. Človek bi mislil, da je praksa za- 
puščina Busheve vladavine, kar pa ni res. Stric 


mah doživela pod 'razsvetljenim' Barackom Oba- 
mo. Ta na čelu administracije vztraja, da so se ta- 
ko odkrižali premnogih ključnih članov Al Kajde. 


Koliko je res, ne bomo verjetno nikoli izvedeli. To- 
da dogodki, kot je napad v Jemnu predlanskega 
decembra, ki je pomotoma poklal ducat svatov na 
poroki, nas ne bližajo svetovnemu miru, marveč 
še normalne ljudi pehajo v terorizem. Nič lepega 
ne pomenijo niti za žvižgače, kakršen je Edward 
Snowden, ali svoboščine nasploh. Kdo lahko za- 
gotovi, da oblasti raket ne bodo uperile v tiste, ki 
si bodo upali opozarjati na njene slabosti? Scena- 
riji iz tehnotrilerjev niso tako oddaljeni. 


VEDEŽ 


Vojska tudi pri manjših dronih uporablja več krilatih 
primerkov kot večrotornikov. Razlog je v njihovem 
daljšem času leta, ki pri RO-11 ravenu na sliki zna- 
ša poldrugo uro, pri multikopterjih pa petkrat manj. 
Vendar slednji pristajajo bolj elegantno. 


Čeprav so današnji avtopiloti zelo zmogljivi in deloma 
avtomatizirajo delovanje UAVjev, je politika povsod 
po svetu nenaklonjena robotom, ki bi jih prepustili sa- 
mim sebi - še posebej, če lahko streljajo. Zato mora 
biti za krmilom vselej človek, ki spremlja dogajanje in 
prevzame odgovornost za to, kar trot v tistem trenut- 
ku počne. Če na primer na ukaz od zgoraj razstreljuje 
otroke, to kontrolorji vidijo na topotni kameri, kar ni 
prijetno. Namečkoma ta skupnost kljub činom, ki so 
enaki pilotom pravih letal, velja za nižjo kasto. Ni 
čudno, da je pojavnost nezadovoljstva in psihičnih 
težav med njimi višja kot drugod. 


Nevidneži na obzorju 


Oborožene sile Združenih držav, ki imajo največjo to- 
vrstno vojsko, posedujejo dobrih deset tisoč trotov. 
To je desetkrat več kot leta 2000 in toliko kot vseh 
njihovih običajnih avionov. Je pa treba omeniti, da je 
od tega skoraj tri četrtine najmanjših 'ročnih' RO-11 
raven, dočim imajo predatorjev in reaperjev le okrog 
štiristo. Ker vsak od večjih letalnikov zahteva celo 
gručo operaterjev, je njihovo urjenje takisto v skoko- 
vitem porastu. Lani so Američani prvič izurili več pilo- 
tov za drone kot prava letala (četudi morajo tudi prvi 
znati leteti zares!). 

Njihove naloge se z izvidništva in napadanja širijo na 
druga področja. Na primer v transport, kjer z robots- 
kimi helikopterji testno oskrbujejo odročne afgani- 
stanske postojanke, kamor vodijo za tovornjake ne- 


Kamanov helikopterček KMAX je prelomen iz več 
razlogov. Prvič, ima dva propelerja, ki se vrtita sin- 
hrono. Drugič, vanj lahko sede pilot, moč pa ga je 
upravljati tudi s tal. V tej konfiguraciji nosi dobre tri 
tone tovora, ki roma čez nevarne okoliše. 


varno minirane ceste. Postali so zanesljivejši, saj so 
se izgube predatorjev zaradi okvar zmanjšale na tret- 
jino tistih iz leta 2005. Toda največ raziskav je še ved- 
no usmerjenih v zmogljivosti in oborožitev. Prvi cilj je 
zasnovati manjše izstrelke od okornega hellfira, kot je 
raketica griffin, da bi zmanjšali število civilnih žrtev in 
hkrati povečali bojno moč. Predator lahko nosi le dva 
hellfira, a kar šest griffinov. Napreduje umetna inteli- 
genca, ki naj bi UAV že znala samostojno umikati na- 
sprotni protizračni obrambi z letom po dolinah in pod- 
obnim! Šušlja se, da lahko najnovejši brezpilotniki za- 
nesljivo vzletijo in pristanejo, tako da mora nadzornik 
le pritisniti na gumb za vklop. So pa podrobnosti vo- 
jaška skrivnost. 

Če si ogledaš vse najnovejše prototipne primerke, od 
evropskih neurona in taranisa do ruskega skata, vidiš 
značilno zaobljeno obliko za slabšo radarsko opaz- 
nost. Z njo naj bi te stroje prilagodili za napade na bo- 
lje branjene cilje. Generacija, ki prihaja, gotovo še ne 
bo enakovredna pravim letalom, a vendarle se premi- 
kamo v to smer. Izpostavitve vreden med najmoder- 
nejšimi primerki je zopet ameriški - Northrop Grum- 
manov X-47B, ki je nedavno pisal zgodovino. Štiri- 
najstega maja predlani se je zgodil prvi katapultirani 
vzlet brezpilotnika z letalonosilke, nakar je dva mese- 
ca kasneje prvič še pristal. Če citiram pamflet morna- 
rice: "X-47B je že brezšivno vpet v delovanje letalo- 
nosilke." Končna inačica C naj bi prišla čez tri leta in 
takrat za gledanje robotskih napadalnih strojev na le- 
talonosilkah ne boš več potreboval ZF filmov. 


To ni več montaža, marveč čisto pravi prototipni X-47B, ki vzleta z letalonosilke kot vsako drugo palubno le- 


talo. Udomačil se je v hangarju pod vzletnim krovom in vzdrževalno ladijsko osebje ga je vzelo za svojega. 
Kljub temu se pilotom ta hip še ni treba bati, da bi jih droni povsem nadomestili. V prvi inačici bodo robot- 
ski in običajni avioni leteli eden ob drugem in piloti v zraku jih bodo iz svojih lovcev pošiljali prve v boj. 

Laz adi TAM 1 


kolateralnih žrtev danes 
precej manjše, kot je bilo pred desetletji v bombar- 
diranjih Vietnama in prvi iraški vojni. Toda v času 
množičnih medijev je sleherni ubiti civilist krvavo 
zaliman čez prve strani novic, kar povzroči burne 
odzive in opazno vpliva na odnos do vojsk. 


PROTITROTAKI PRIJEMI 


Vse od rojstva brezpilotnikov se oborožene sile 
ukvarjajo z obrambo pred njimi. Laično javnost 
najbolj razburja vdiranje v nadzorni signal, s či- 
mer naj bi napravo zaplenili kot teroristi v Black 
Ops 2 ali televizijski seriji 24. Iz tega naslova izvi- 
ra nekaj hecnih anekdot. Zaradi omejene pasovne 
širine so imeli predatorji še pred šestimi leti kodi- 
ran le usmerni, ne pa tudi video signal. Iraški 
uporniki so sliko prestregli in uporabljali, vendar 
jim ni nikdar uspelo prevzeti nadzora. Toda ame- 
riške firme pravijo, da bi tehnično napreden na- 
padalec mogel storiti tudi to. Na primer zmotiti 
usmerni signal in nato trotu vsiliti 'popravljene' 
GPS-koordinate, da bi ga avtopilot vrnil v na- 
pačen dom. Iranci trdijo, da so prav to storili, ko 
jim je decembra 2011 v roke padel strogo tajni 
ameriški RO-170. Američani so kakopak zatrdili, 
da je šlo le za tehnično napako in da njih ne bo 
anben Iranec hekal. 

Opaznejši odgovor na sovražne frčalnike je ognje- 
ni. Brezpilotnikov sicer ni težko klatiti s protiletal- 
skimi raketami. Se pa strategi bojijo, da bi sovrag 
lahko uporabil množičen roj poceni napravic, 
proti kateremu bi obrambi preprosto zmanjkalo 
streliva. Zato snujejo miniraketice, da jih gre več 
v en lanser. Pa seveda laserske topove. Nalepko 
"idealna obramba proti trotom!" zdaj najdeš na 
vsakem napadalnem laserju. Kar ni iz trte zvito, 
kajti dovolj močan svetlobni snop bi skozi letalni- 
ke v resnici rezal, da bi bilo veselje. Morda pa 
ugledamo vzajemni razmah robotskih napadalcev 
in laserske obrambe. Filmsko! 


februar 2015 


VEDEŽ 


Vozeče in plavajoče 
sorodstvo 


Kopnih in pomorskih avtomatov ponavadi nimamo za 
pravoverne trote, saj ne krilijo po zraku. Pravijo jim 
vozila brez voznika in plovila brez krmarja, dostikrat 
kar roboti. Le za protiminske lovilce na daljinsko tudi 
v stroki slišiš naziv trot. No, ker so vsi člani spiska vo- 
zil na daljinsko upravljanje, jih velja na kratko popisa- 
ti. Kopna vozila brez šoferja niso nova zadeva - goto- 
vo poznaš policijske robote za razminiranje, ki nasta- 
vljajo kovinsko lice, da ga ni treba človeškim demi- 
nerjem. Prvega so Britanci leta 1972 napravili iz elek- 
trične samokolnice. Nanje so sčasoma namontirali 
konkretne mitraljeze, a ker so počasni in se na odpr- 
tem bojišču ne znajdejo, se v oboroženi različici niso 
razširili izven ozkih nalog vdiranja skozi vrata. 


Izraelci tradicionalno dajo veliko na zaščito svojih 
vojakov. Največja možna je nedvomno ta, da člove- 
ka sploh ni na frontni črti. Ergo, daljinski džip guar- 
dium. Opremljen je s kopico senzorjev in orožjem, 
več jih zna celo sodelovati, povezanih v mrežo. 


Več sreče je s stroji, razvitimi iz avtomobilčkov na da- 
ljinsko na eni strani in običajnih oklepnikov na drugi. 
Iz prvih se rojevajo vozilca, s katerimi vojaki in polici- 
sti skozi kamere preiskujejo notranjost sumljivih ob- 
jektov. Iz drugih nastajajo robotski tanki. Okej, zaen- 
krat še terenci, kajti v komercialni uporabi je uveljav- 
ljen le en tak primerek, izraelski buggy guardium. 
Uporabljajo ga za dolge obhode zidov, ki ločijo judov- 
ska in palestinska ozemlja, ter varovanje letališč. Pre- 
more malo samostojnosti in nadleguje oddaljenega 
šoferja, če mora kaj ustreliti, kar se še ni zgodilo. 

Kopno področje torej v vojski ni v vidni prednosti 
pred civilno industrijo, ki ravno vpeljuje samovožnjo. 
Ne premore razvpitih ubojnih strojev kot letala, ker 
roboti neravni teren premerjajo mnogo teže, kot letijo 
po zraku. Samodejni tank je z današnjo tehnologijo še 
nedosegljiv in večina teženj vojaških konstruktorjev 


Podvodni droni so podobni torpedom, ampak to je 
pač zaradi univerzalne hidrodinamične oblike. Med 
koncepti prihodnosti najdeš nekatere res originalne 
načine uporabe, na primer žretje in predelovanje 
oceanske nesnage ter naftnih izpustov. 

gre v smer tovornih mul. To je, kompaktnih vozilc, ki 
bi sledila oddelku vojakov in nosila njihovo opremo, 
saj so pešaki že tako obteženi z orožjem in zaščitnimi 
jopiči. 

Še manj razburljivo je stanje v vodi. Daljinsko vodene 
sonde za iskanje in odstranjevanje protiladijskih min 
poznamo že od vietnamske vojne. Take robote veliko 
uporabljajo tudi v civilni sferi, na primer pri vzdrževa- 
nju naftnih ploščadi. Med futurističnimi načrti najdeš 
raznovrstne napadalne robote za uničevanje podmor- 
nic ali sovražnih komandosov, ki so podobne oblike 
kot torpeda. A dejstvo, da že lep čas ni bilo pomors- 
kega spopada med razvitimi državami, te zamisli po- 
tiska na stranski tir. Morda kaj ušpičijo Kitajci. 


Več rotorjev za zmago 


Vojaški droni res okupirajo televizijske novice in bolj 
upati gre, da se bo večina ljudi več srečevala s sled- 
njimi. Civilni brezpilotniki so v resnici domače stvar- 
ce, saj so se razvili iz maketarskih frčal na daljinsko 
vodenje, s kakršnimi pozira odraslejša mularija in 
mlajši po srcu. Na mestu je vprašanje, zakaj doživlja- 
jo eksplozijo ravno sedaj, če pa se s krilatimi električ- 
nimi modelčki zabavamo že desetletja. Odgovor se 
glasi, da do razmaha prej ni moglo priti, kajti zanj se 
je moralo poklopiti več tehnoloških iznajdb. 


Kdo potrebuje udomačenega ptiča, če imaš lahko 
mikrotrota, ki uboga na ukaz in se ti ne podela na 
glavo? Šalo na stran, takšno kitajsko igračko dobiš 
za okrog petdeset evrov. Med mladino so postale 
podobna modna muha kot nekoč avtočki. 


No ei 4. 
Pred desetletjem je bil takle prizor rezerviran za tis- 
te, ki so si lahko privoščili helikopter ali letalo. Sne- 
malni droni pa skorajda sleherniku omogočajo, da 
na svet pogleda z višine, in izkušnja je za mnoge 
prelomna. Upajmo, da ne bo po-lomna. 


Prva je poceni računalniško krmiljenje propelerjev. 
Zaradi njega so konstruktorji na eno šasijo lahko na- 
posled montirali več vijakov, s čimer smo dobili mul- 
tikopterje, od katerih so najbolj razširjeni četvero- in 
šesterorotorniki. Ko imaš enkrat toliko propelerjev, 
lahko smer, naklon in višino letalnika določaš zgolj z 
različnimi hitrostmi njihovega vrtenja. Zaradi tega od- 
padejo smerni vijak in zapleteni mehanizmi nagiba 
propelerskih listov v običajnem helikopterju. Se pravi 
tisto, zaradi česar je bilo vzdrževanje take makete 
svojčas nezanemarljiv podvig, primeren le za predane 
navdušence. Kvadrikopterji imajo manj gibljivih delov 
in so zato povrhu cenejši. Več propelerjev torej ni fra- 
jerstvo, marveč ključna začimba teh naprav! 

Druga potrebna veja napredka se tiče razvoja digital- 
ne fotografije, ki je kamerice stisnila na velikost da- 
našnjih goprojev, ki jih lahko enostavno montiraš na 
leteči stroj. S tem troti postanejo odlični nosilci zaje- 
malnikov posnetkov oziroma kar sami po sebi leteče 
kamere. Ta hip je to njihova daleč najbolj značilna 
vloga. Tretja potrebna noviteta je bil prihod zaneslji- 
vejših brezžičnih povezav. Šele ko so dali vkup vse te 
tri naštete tehnične elemente, so dobili na mizo na- 
prave, ki so gonilo buma civilnih trotov. Na njihovi 
osnovi nastajajo tako cenene igrače, ki bolj kolebajo 
kot letijo, in robustni profesionalni izdelki. Tak je 
phantom kitajske firme DJI, trenutno pojem med 
(pol)profesionalnimi snemalci iz zraka. 


To ni oglas, toda kitajskemu DJlju se ima dronovska scena zahvaliti za marsikaj. Njihovi poceni in zmogljivi 
letalniki so pošteno razburkali trg in te stroje napravili dosegljive privatnikom ter tistim, ki se ne ukvarjajo s 
profesionalnim snemanjem iz zraka. Predvsem ponujajo spodobne avtopilote, ki jih je bilo treba prej za me- 
galomanske vsote kupovati pri drugih, večinoma vojaških podjetjih, ki tehnologijo nerada oddajajo. 

Idejo transporta z droni so hitro vzeli za svojo du- 
bajski šejki. Ta hip z njimi testno prevažajo doku- 
mente med nekaterimi visokimi vladnimi stolpnica- 
mi, že za bližnjo prihodnost pa načrtujejo hitro do- 
stavo osebnih dokumentov na dom in slično. V fe- 
bruarskih dneh je tamkaj potekal prvi 'svetovni po- 
kal' dronov — njihov natečaj za civilne ideje. 


Kvadrikopterji v rokah 


Fantomi in multipropelerska druščina počez merijo 
nekaj decimetrov in tehtajo od enega do dveh kilo- 
gramov. Nasprotno od predatorjev, ki lahko grozljivo 
dolgo ostanejo zalepljeni na nebo, je njihov letalni čas 
sila omejen. Znaša kvečjemu od petnajst do dvajset 
minut in če ga želiš podaljšati, moraš nanje navesiti 
več baterij. S tem pa si ob koristni tovor in letalne 
zmogljivosti. Antene omogočajo nadzor tam od pet- 
sto metrov do kilometra, zatorej bo zrakoplov večidel 
v pilotovem vidnem polju. (Itak je prva reč, ki jo nav- 
dušenci napravijo, prirejanje anten za podaljšanje do- 
sega.) Ponavadi ima montirani dve kameri. Prva je 
snemalna, stabilizirana na vrtljivem podstavku, da 
sunki vetra in podobne motnje ne vplivajo na sliko. 
Druga je fiksna letalna, ki operaterju pove, kam jo 
trot maha. 

Nadzorni radijski signali uporabljajo iste frekvence 
kot preostala elektronika, torej 2,4 in 5,8 gigahercev. 
Zaradi tega mora biti pilot skrajno previden v naseljih, 
kjer so motnje lahko usodne. Letanje teh zrakomlatov 
pod višino streh hiš je tvegano in odsvetovano. Za po- 
vrh dotični letalniki ne marajo močnejšega vetra, nji- 
hova odpornost nanj pa je neposredno sorazmerna 


ZA IV 
Pri igračah, kot je pred časom opisani AR.drone, opevajo možnost krmiljenja s tablico ali telefonom. To se 
zdi tehnofrikom hudo kul. Toda resnica je ta, da za samozavesten nadzor potrebuješ analogne ročice, kajti 


tapkanje po zaslonu oziroma nagibanje ploščice se ne obnese. Je pa naveza kul za dajanje koordinat letalni- 
ku, ako le-ta vključuje orientacijo. Kmalu bo to privzeto, saj droni postajajo čedalje bolj samostojni. 


Doslej je bil fotoaparat tisti, ki je ovekovečil poto- 
valne podvige. Snemalni trot, kakršen je DJI inspire 
1 na sliki, prizorišča zaobjame iz mnogih drugih 
zornih kotov. Komur gredo na jetra facebookove 
fotke kosil in počitnikovanj, naj se pripravi. 


ceni, ki jo zanje pljuneš. Pogrošnega AR.drona nam je 
na testu že rahla sapica poslala v tri krasne, dočim 
lahko phantom 2, ki v najosnovnejši različici stane 
šeststo evrov, z naprednejšim avtopilotom za uravno- 
teženje ob sunkih prenaša pihanje s hitrostjo petdeset 
kilometrov na uro. 

Letalnik krmilijo s postajo z ročicami, na katero so 
našvasani zasloni kamer. Občasno se nadzora lotita 
dva človeka - eden upravlja let, drugi pa kamero, da 
se lahko čisto posveti kakovosti posnetka. Dražji mo- 
deli imajo anteno za GPS. Nanjo se naslanja avtopilot, 
s katerim je moč avtomatizirati 'misijo' in z računal- 
nikom na karti določiti točke, ki naj jih besno snema- 
joč obišče, preden se vrne. Če le ni vmes kakšnih ne- 
predvidljivosti. Ceneni primerki uporabljajo le primi- 
tivnejše senzorje, kot je na primer ultrazvočni višino- 
mer, ki ga hitro zmedeš z mahanjem pod letalnikom. 
Fantomi in dražja druščina imajo poleg tega barome- 
trični višinomer, ki glede na zračni tlak meri nadmor- 
sko dvignjenost. Kljub temu naj trota ne bi približeval 
stenam na manj kot pol metra, sploh ne v vetru, ki pri 
hišah oblikuje nevarne tokove. Prav kvaliteta avtopi- 
lota je ena ključnih reči teh naprav, ga je pa moč 
običajno nadgraditi, saj ima obliko škatlice s čipov- 
jem in naloženim programjem. 

VEDEŽ 


Storitve prihodnosti 


Naštete kaprice domačih multikopterjev čitavcem 
bolje ponazorijo dvome, ki se pojavljajo ob oznanilih 
Amazona, Googla in dubajskih šejkov, da nam bodo 
troti kmalu nosili pošto. Okej, pred hišni prag morda, 
toda dostava skozi okno je zaenkrat pobožna želja, 
ker bo letalnik zaradi motenj in nenatančnosti prej tri- 
krat karamboliral v steklo, vazo in psa. Mnogo verjet- 
neje je, da bodo dostavo najprej izvajali v urgentnih 
primerih, na primer defibrilatorjev za žrtve srčnih na- 
padov, pošiljk zdravil in hrane za območja naravnih 
nesreč, plavalnih jopičev za brodolomce ... 


amazon 4 


Me m 4 
Cilj Amazonovega programa Prime Air je polurni 
dostavni čas tovora teže poltretjega kilograma, ki bi 
priletel po zraku na dom z dronom, krmiljenim prek 
GPSa. Drzna namera je naletela na mnogo pomisle- 
kov in ta hip še ni izvedljiva. Toda sčasoma ... 


Prva naloga privatnih letalnikov je snemanje tako z 
optičnimi kamerami kot na primer z magnetnimi tipa- 
li, s katerimi pod površjem iščejo nahajališča rude in 
odkrivajo odročne arheološke zanimivosti. Policija upa 
na rabo senzorjev, s katerimi bi v zraku zaznali eksplo- 
zive ali strupe. Tudi običajno kamero je moč izkoristiti 
na množico načinov, od katerih je še najpreprostejši 
snemanje filma iz zraka. V čezlužju vznikajo podjetja z 
brezpilotniki za iskanje pogrešanih oseb, gozdarji jih 
uporabljajo za zaznavanje požarov, naravovarstveniki 
za spremljanje gibanja divjadi, naftna podjetja za nad- 
zor naftovodov in ocenjevanje obsega izliva pri ne- 
srečah. Roke si manejo znanstveniki, ki bodo trote od- 
metavali v odročne kotičke Zemlje. Večino naštetega 
sicer obvladajo obstoječa letala in helikopterji, vendar 
so troti pri tem nekajkrat cenejši. 

Čisto nova, samosvoja branža so troteljni za prosti 
čas, kakršne so kazali na nedavnem CESUu. To so kop- 
terčki, ki nam bodo sledili, nas snemali od zgoraj na 
izletih in pri rekreaciji ter delali 360-stopinjske selfije! 
Glede na to, kako huronsko so priljubljene palice za 
telefone, aka sebčištange, ne dvomimo, da bodo ljudje 


Lanskega prvega aprila nas je firma Sphero vlekla 
za nos s selfiebotom, ki bi te samodejno škljocal 
med čiščenjem zob, pri kosilu in življenjskih užitkih. 
Vse brez rok! Obvladal bi tudi myspace kote. Kar je 


bila nedolžna satira, utegne biti nekoč resničnost. 

BUM ud MW > 
Za lažje prečenje prometnih in mestnih zamaškov 
reševalne službe danes uporabljajo motoriste, jutri 
bodo bržkone drone. Najdrznejše ideje jih postav- 
ljajo v vlogo prevoznikov ranjencev namesto helikop- 
terjev, česar pa še ne počno, niti v vojaški izvedbi. 


takšne, eee, sebčitrote razgrabili. Koliko je njihova ra- 
ba smiselna, je druga zgodba. Ne da se iti mimo dej- 
stva, da bo kdo s temi napravicami pretiraval ali jih 
žlehtno uporabljal v nečedne namene. Recimo za špe- 
ganje skozi kopalnična okna. V ZDA najdeš incidente, 
ko so ljudje na vsiljive drone streljali in jih sklatili, kar 
je sicer kaznivo. Tamkaj in na Irskem so že zabeležili 
poskuse tihotapljenja droge s trotom. V drugem pri- 
meru so jo nepridipravi skušali dostaviti kar v enega 
dublinskih zaporov ... 


Amazonovim nameram je sledil Google s progra- 
mom Project Wing. V Avstraliji testira letalnik, ki 
lahko leti navpik ali kot običajen aeroplan. Prvi pre- 
jemniki pošiljk so bili tamkajšnji kmetje, a le posku- 
sno, saj je produkt še leta daleč. 


čmokavec 2015 


V stremenju napraviti karseda majhnega drona se 
inženirji zgledujejo po živih bitjih in v laboratorijih 
preizkušajo bionične stroje, ki frčijo z zamahova- 
njem kril. Vojska namiguje, da bi lahko roji takih ro- 
botskih muh nekoč ubijali ljudi s strupenimi želi. 


Frčeči cegli 

Omenjene malopridnosti razgaljajo neprijetno dej- 
stvo, da uradnega nadzora nad civilnimi troti še ni. 
Dobesedno - tehnologija je tu po desni prehitela za- 
konodajo, ki se jo šele trudi uloviti. Ker oblast nima 
navodil, ob trotih miži na obe očesi ali drakonsko 
tolče po mizi. Pri nas bodo prve zakonodajne predlo- 
ge oblikovali v pomladnih mesecih s sodelovanjem 
policije, gasilcev, vojske in privatnih podjetij. V ZDA 
bodo to na primer storili šele koncem leta. Do takrat 
tam nad rabo trotov bdi Federal Aviation Administra- 
tion (FAA). Med nedavnim Superbowlom so letalnike 
docela prepovedali, kar je v redu. Po drugi plati toža- 
rijo privatnike, ki so z brezpilotniki že rešili življenja 
ostarelih ljudi, ki so se izgubili. 

Področje čimprej potrebuje nadzor, ker se zna zgoditi, 
da bodo troti ob vsesplošni popularizaciji postali na- 
slednja velika tehnološka igrača, ki jo bo moral imeti 
sleherni gadget freak. Dokler ti pred očmi mahajo z ip- 
honi, še ni krize. Ko pa boš dobil na betico prvega tro- 
ta, ne bo lepo. In cepali bodo, o ja. Aprila lani je v prvi 
od takih nesreč na avstralskem triatlonu kamera s pe- 
rutmi strmoglavila na tekmovalko Raijo Ogden in jo 
resneje poškodovala. S preiskavo so dognali, da je 
operator stroj usmeril bliže od dovoljenih tridesetih 
metrov od človeka, ki jih zapoveduje avstralska zako- 
nodaja (prva na svetu, ki je področje trotov že uredi- 
la). Nesreča se je bržda zgodila zaradi elektronskih 
motenj, dasi Abrahams trdi, da so mu letalo shekali. 
Začuda se ga niso odločili sodno preganjati. 


miš Mb: 


Z množenjem robotskih letalnikov smo tik pred časom, ko si bodo ptice delile nebo z roji letečnežev spod 


Trudil sem se izogniti omenjanju Skyneta, vendar 
ne morem mimo dejstva, da so bili njegovi prvi boj- 
ni stroji leteči in vozeči se vojaški droni. Skeletorji s 
Švarcijevim mesom so prišli šele pozneje. Člo- 
veštvo se mora potruditi, da ne bo fasalo te usode. 


Troti takšne velikosti niso več le igrače, s katerimi 
greš buljit skozi sosedino okno, marveč naprave, ki 
lahko močno poškodujejo človeka. V največji meri s 
padcem, dočim propelerji (še) niso tako močni, da bi 
nesrečneže razsekali kot pravi letalski. Nadebudni 
modelarji so ponavadi izvežbani v varnostnih nava- 
dah, zaradi katerih s svojim letalnikom ne gredo delat 
nizkih preletov nad otroškim igriščem. Zdaj si pa 
predstavljaj, da bo poln avtobus kitajskih turistov s 
seboj pritrogal roj dronov, ki bo zakril sonce. Brrr. 


Troti roboti 


Če dobro pomisliš: ne glede na to, ali gre za velike 
avione iz Lockheedovih superskrivnih laboratorijev, 
brenčalo poševnookega turista ali samovozni avto- 
mobil - droni v bistvu oznanjajo preboj robotike v vse 
pore našega življenja. So pač veja, ki je izšla iz vozil, 
ki smo jih svojčas nadzorovali osebno, in modelčkov 
na daljinsko upravljanje. Kmalu se jim bodo pridružili 
drugi avtomati, tudi taki, za katere si nikoli nismo mi- 
slili, da bodo kdaj robotizirani. Kam to pelje, ne vem. 
Priznam pa, da nisem ravnodušen. Anekdota: zadnji 
veliki hit študentarije na tehničnih univerzah je snova- 
nje rojev miniaturnih letalnikov, ki se znajo brezžično 
sporazumevati in organizirati v mreže. Ob njihovem 
brezhibnem plesu v prostoru te nehote malo stisne 
občutek, da si priča neki sorti grupne inteligence. Ne 
pomaga, da Stephen Hawking in Elon Musk trdita, da 
nas bodo stroji nadvladali, če ne bomo pazljivi. Evo. 
To bo kazen človeštvu za sebčitrote. 


rok človeka. Ornitologom že ledeni kri, pa tudi pešci bodo morali paziti na več kot le golobje iztrebke. Opti- 
misti rišejo sliko skrbno uigrane mreže robotov za hitro dostavo in brezhibne informacije, dočim skeptiki 
kažejo na svinjarijo, ki jo s sateliti puščamo v Zemljini orbiti, in distopično opozarjajo na konec zasebnosti. 

Pred tridesetimi leti s takima čudesoma ne bi bil le car dvorišča, marveč kralj sveta. 
Toda leta 2015 se LordFebo ne da tako zlahka prepričati. Sta sphero in ollie firme 
Orbotix nujnica za poslednjega ubrisanca na gedžete ali japijski muhi enodnevnici? 


KROGLA 
PIKSNA 


Med vsemi 'povezanimi igračami", ki sem jih preizku- 
sil, se mi tale preprosta Krogla še najbolj dopade. Ko- 
taljenje osnovnega geometrijskega telesa se sicer be- 
re manj privlačno od drugih daljinčnih vozilc, ki drvi- 
jo, letajo, streljajo in fotkajo. A v resnici majhna for- 
ma, ki vedno najde mesto v nahrbtniku, in enostavno, 
naravno premikanje nudita dolgoročnejšo zabavo. To 
pa je lastnost, s katero se večina teh kobajagi napred- 
nih onegajev ne more pohvaliti in prehitro obležijo v 
rumplkamri. 

V spheru biva hrček, modrozobo povezan s fonom. 
Na glavi ima večbarvne svetilne diode, ki spreminjajo 
odtenke, v riti pa modro ledico, ki nakazuje, kje ima 
igrača 'rep'. Tega je moč kalibrirati, saj moraš ven- 
darle vedeti, v katero smer je 'naprej'. Zvočnika in ka- 
mere reč ne poseduje, niti ne skače. Vodljiva je bodi- 
si z nazaslonskim smernim križcem, bodisi z nagiba- 
njem aparata, pri čemer pospeši do dveh metrov na 
sekundo. Krogla šiba po različnih podlagah in jo je za 
boljši oprijem dobro obleči v profilno kožico, ki je v 
kompletu. Ker se polni indukcijsko in jo na električni 
podstavek le položiš, nima nobene odprtine in je po- 
sledično vodotesna. Luža, dež, celo bazen ji prav nič 
ne škodijo in plavanje je pravzaprav spodbujano. Niti 
ji ne zavdajo udarci, saj prenese nekajmetrske padce 
in rotvajlerjeve čeljusti. 


Sphero zna zabavati ali strašiti male živali, kar je vse- 
lej posrečeno opazovati. Nadalje more z dreganjem v 
nogo pritegniti pozornost simpatičnega dekleta na so- 
sednji klopci ali živcirati tovarišico matematike. Z 
njim lahko zbijaš keglje ali slalomiraš med nogami od 
stolov in miz, ga skušaš zadržati na kamnitem zidku, 
skačeš prek dveh priloženih skakalnic in se igraš na 
plaži. Že samo furanje ga naredi za dobro igračo, pri- 
merno vsem priložnostim, spolom in starostim. Sicer 
nadzor ni najbolj enostaven, zlasti zaradi mnogokrat 
nejasne orientacije, vendar se rokovanja privadiš. Po- 


Osnovni programček je zajeten, saj vključuje krog- 
lin razvoj, veščine in naloge. Nalaganje in povezo- 
vanje zato traja. Moti, da se most podre, ko (po- 
motoma) zapustiš aplikacijo. Zelel bi si urnejšega 

dostopa do golih kontrol in hitrejše akcije. 

tem postane šibanje bolj gladko - kajpakda raje na 
prostem, kjer nese povezava do 30 metrov. 

A Kugla ima ideje onkraj ozke igračke na daljinsko. 
Osnovna aplikacija ni samo kontrolnik, marveč igrifi- 
kator kotaljenja. Sphero namreč z rabo pridobiva iz- 
kušnje in z njimi odklepa nove veščine oziroma trike. 
Tako se nauči norega vrtenja na mestu, posnemanja 
žabe, divjega utripanja in podobnega početja. Ni rav- 
no za pasti vznak od navdušenja, vendar nove in nove 
prednastavljene kombinacij gibov, lučk ter oglašanja 
skozi telefon naredijo vtis na mlajše uporabnike. Sko- 
zi dotični programček je možno opravljati tudi ne- 
skončne majhne izzive, ki dodatno nadgrajujejo ko- 
talko. Treba se je recimo sedemkrat zabiti v dvajsetih 
sekundah ali brez karambolov prevoziti trideset me- 
trov. Izvirna je prav tako igrica mrzlo / vroče oziroma 
iskanje namišljenih vročih točk, ki jih sphero nakazu- 
je s spreminjanjem barve proti zeleni. 

Še več možnosti nudi kakšna deseterica uradnih nuc- 
nikov in vsaj enkrat toliko preostalih, nekaterih plač- 
ljivih. Lahko igraš golf, celo tako, da z mobilnikom 
zamahneš po zraku, ali se z drugimi lastniki meriš v 
zaletovalnem derbiju. Sphero zna postati ambientalna 
lučka in utripati po muziki. Zadevico moreš natančno 
programirati, po kakšnem vzorcu se bo gibala in kako 
bo pri tem svetila. Obstaja par iger z obogateno res- 
ničnostjo, ki kroglo na zaslončku spremenijo v živalco 
oziroma uničevalko zombijev. Ker so v sredici takisto 


SU Ne 


A P 

Obogatena resničnost je priljubljena in tudi sphero 
je našel način rabe: telefon išče lučko in jo nado- 
mesti z živaljo ali pljuvalcem plamenom po kada- 
vrih. Po pričakovanju so konec dneva taka udej- 
stvovanja bolj zanimivost kot dolgoročna zabava. 


Bel plastičen valj za barvnimi gumami se kotali, a ko- 
maj kaj več kot to. Reklamice sicer olija prikazujejo 
kot stabilno vozilce za čez drn in strn, a praksa ni ta- 
ko spektakularna. Piksna je slabo vodljiva in nikoli ti 
ni jasno, kam se bo odpeljala, ko pritisneš smernik. 
Pomeni gor, da gre v tisto smer ali da gre le naprej, ne 
glede na orientacijo? Ko že misliš, da si neintutiven 
sistem zaobvladal, te spet pusti na cedilu, po mož- 
nosti debilno butajoč v kakšen kot. Tega čudesa se 
samozavestno voditi pač ne da. Tudi zato, ker piči kar 
6 metrov na sekundo, reakcije pa so tako nenadne, 
da se često prekucne v zavoju. V furanju zato resnič- 
no ni prav velikega užitka in v nobenem primeru to ni 
zadeva za po stanovanju. 


z Microsoft 
Tipkovnica 
All-in-One 
Media Keyboard 


Sprostite se in 
opravite več. 


senzorji sukanja, lahko žogica rabi kot igralni pripo- 
moček in z njo v roki usmerjaš vesoljsko ladjico v par 
špilih. In nenazadnje jo je možno uporabiti v raznih 
'družabnih' igrah, kjer postane vrteča se flaša resnice, 
tiktakajoča bomba in tako dalje. Pri tem je nekaj več 
softvera za iOS. 

Mnogokaj od tega je eksperimentalnega in čez čas na 


Vgrajena sledilna ploščica 
s podporo za več dotikov. 


- 


večino dodatnih ikonic pozabiš, dočim furanje zabava 
dlje časa. A vseeno je lepo videti domiselnost in izko- 
ristek tako preprostega onegaja. Izdelek se je prodal 
že v sedemmestni količini, zato mu je podpora zajam- 
čena. Proizvajalec predanim nudi tudi par dodatkov, 
recimo več skakalnic in vozičkasto preoblekico. 130 
evrov resda ni majhen denar, saj zanj dobiš veliko 
škatlo lego kock ali dober avtoček na daljinsko. Toda 
če želiš mladiču ali sebi na vsak način nabaviti igra- 
čo, ki jo voziš s telefonom, je to to. Sploh, ako imaš 
mačka ali psa ter iphone, s katerim deluje zanesljive- 
je. Bi si pa želel, da tričetrt ure špilanja ne bi pomeni- 
lo treh ur polnjenja. 


Metalna žogica to ni, je bodo pa psi enako veseli kot 
mali otroci. Slina in zobje ji ne pridejo do živega. 

Ollie, ki bi lahko bil le preblekica za sphera, ne sledi 
kroglini domiselnosti in zabavnosti. Vozi hitro in 


neobvladljivo ter ni prikupen. Ne priporočam sploh. 


Igrifikacijskih elementov in obilja možnosti od sphera 
tu ni. Edina dodatna funkcija tega gizma so kao triki, 
ki jih prožiš s potegi po zaslonu. Olija, torej skoka, 
kakršnega je zmogel pred meseci opisani rolling su- 
mo, žal ne obvlada, uganja pa druge naključne vrago- 
lije. Recimo besno poskakuje, se vrti kot vrtavka in ri- 
ta, žmiga v vseh barvah mavrice ... Zanimivo za pre- 
izkusiti, jeziti sosede v stanovanju spodaj in pritego- 
vati pozornost na igrišču, kaj več pa ne. Teh karafek 
se namreč ne da spojiti z vožnjo. Video, ki kaže kota- 
ljenje po skejtparku, ni verodostojen. 

Kaj več se pravzaprav o Piksni ne da povedati, saj je 
ozka, ne pretirano simpatična divjaška, ropotajoča 
igrača, ki zavaja v imenu. Tipičen connected toy, ki z 
lepo embalažo, ledicami in ikonicama od Appla in 
Googla lovi na limanice tehnofrike, nakar je zanimiv 
vsega par popoldnevov. Krogla je mnogo boljša. 


Ko drgneš s prsti po karafečni ploščici, ollie utripa 
in se besno suka, da ga kar privzdiguje, na zalonu 
pa se izpišejo desetbesedne skovanke trikov. Am- 
pak to ni to. Konzerva se ne vozi v redu, pika. 

Na voljo v trgovinah | BIG BANG 


AKCIJSKE SLUŠALKE? 


LordFebo želi teči s stilom, zato ga pritegneta dva modela športnih slušalk, oko- 
li katerih proizvajalca zganjata precej galame. Oboje preizkusi, obdrži pa le ene. 


w 


eprav so slušalke pridodane večini mo- 

bilnikov, često originalno zapakirane 

ostanejo v škatlah. Mnogokdo jih sploh 

ne uporablja, nekateri pa raje posežejo 

po kakovostnejših oziroma namenskih 
izvedenkah. Posebna sorta so tiste za rekreacijo, saj 
trimčkanje s klasičnimi zaradi kablov in slabšega op- 
rijema ni v redu. Športne slušalke morajo v prvi vrsti 
imeti globoke čepke, ki sežejo do srednjega ušesa, 
in biti imune na prašičji švic. Take dobiš že za pol- 
drugega desetaka, a za količkaj predano fiskulturo je 
dobro, da so odrešene špag. Brezžičnost sicer terja 
dodatno polnjenje, a to je pač cena napredka in er- 
gonomije. Modrozobih modelov je na policah čuda, 
postavke pa se začno pri 60 evrih. Več denarja po- 
meni boljši dizajn in bržda jasnejši zvok, medtem ko 
dodatnih fičrov praviloma ni. Tole pa je par parov na- 
glavnih zvočničkov, ki ipak posedujeta zanimive na- 
prednosti. 


Sony HMZ-WS613 


Me zanima, če se Kazuo Hirai zaveda, kako neumne 
oznake ima njegova avdio-video oprema? Ni čudno, 
da jim posel škripa. Vsaj ta izdelek bi morali poime- 
novati bolj priljudno, saj izstopa in je samosvoj. Če re- 
čem 'walkman slušalke', kar zavoljo pomnilniške sa- 
mostojnosti v resnici so, ni dovolj, kajti takih je Sony 
izdelal že več vrst. Une tašportne walkman slušalke 
na bluetooth, torej. 

Walkman pomeni, da naušniki vključujejo 4-gigabajt- 
no shrambo za MP3je, WMAje in AACje. Napolniš jo z 
ročnim presnemavanjem datotek ali s programom 
Media Go, ki je Sonyjeva varianta ltunes. Na tek po- 
temtakem ni več treba nositi mobilnika. Prtljažnik slu- 
šalke resda poveča, a Sonyju se je oblikovanje po- 
srečilo. Sprva se malo loviš, kako in kam obrniti ne- 
navadno pripravo, toda slušalčici se naposled odlično 
namestita na in v uhelj. Pravzaprav še nisem imel bolj 
fiksnih, a obenem ne neudobnih slušalk. S tem, da ni- 
so le odporne na potenje, marveč so primerne celo za 
sladkovodno plavanje do globine dveh metrov. V ta 
namen so priloženi še vodni čepki z membrano na- 
mesto luknje. 

Za razliko od predhodnega modela podobnega vide- 
za, ki je bil zgolj walkman, ima WS613 ravno tako 
modri zob za parjenje z mobilnikom. Pofočkaš se z 
NFCjem oziroma povežeš manualno, če imaš starejši 


Za uživanje v glasbi med premerjanjem bazena mo- 
ra biti tesnjenje v sluhovodu idealno. Cim za čepek 
pride malo vode, se kakovost zvoka popači. 


Walkmanke so stabilno nameščene in tudi če bi 
slušalka ušla iz sluhovoda, kar se mi ni zgodilo ni- 
koli, naprava zaradi zaobjemke ostane na glavi. 
Plus za tekača poslušača je takisto nadzorni prstan. 


ali Applov fon, nakar zaganjaš muziko iz mobidikove 
diskoteke. Med shrambama lahko kadarkoli preklap- 
ljaš, kajpak pa se morejo predvajati takisto Deezer, 
YouTube in vse ostalo zvokovje. Ker so Tokijci reč 
obogatili z mikrofonom, ima tudi polnopravno vlogo 
za telefoniranje. Ko zazvoni, se komad ustavi in lahko 
se javiš z gumbom na slušalki, pri čemer je govor 
kljub mikrofonu tam nekje pri ušesu dober. Za name- 
ček v komplet sodi še nadzorni prstan. Z njegovo na- 
mestitvijo na kazalec ti ni treba več dvigovati roke h 
gumbom na slušalkah, marveč pavziraš in med po- 
pevkami preklapljaš kar s palcem. 

Zaradi zakrožene funkcionalnosti in vsesplošne odlič- 
nosti je tale runman oziroma tekaški hodimož sila do- 
ber produkt. Rokovanje je gladko, zvok bogat in basi, 
ki so pomembni za tempo, poudarjeni. Edina kritika 
je posebna polnilna zibelka, ki gre na rovaš potrebne 
vodotesnosti. A dobrodošlo je, da se prazen akumula- 
torček za enourno sviranje napolni v vsega treh minu- 
tah, medtem ko poln elektronov gode osem ur. Če 
iščeš napravo s taki možnostmi, je 130 evrov za 
HMZ-WS613 dobro naložen denar. 


Samsung gedr circle 


Korejske trendovske slušalice za 90 evrov so podob- 
ne japonskim, a hkrati drugačne. Gigabajtov nimajo, 
zato delujejo le v navezi z mobitelom ali proizva- 
jalčevo pametno uro, od koder predvajajo vse, kar je 
zvokovnega. Kvaliteta je z uporabo Samsungovega 
telefona dobra, kajti tam gre muzika čez izenačeval- 
nik z ročno, vnaprej nastavljeno ali samodejno opci- 
jo. V primeru druge priprave, koder ta ekskluzivni 
program ni na razpolago, pa je zvok manj nav- 
dušujoč, niti ne dobivaš obvestil za prejete notifikaci- 
je. Nenavadna odločitev, s katero Seulčani po nepo- 
trebnem že dlje časa gradijo zaprt ekosistem. 

Samosvoja lastnost circla je preobrazba v ovratnico. 
Ko se ti ne posluša več, slušalna dela izvlečeš iz uh- 
ljev in ju magnetno stakneš pod brado, s čimer pred- 

vajanje avtomatično pavziraš. V tej formi zadeva ni 
samo modni dodatek za okrog vratu, marveč je v nje- 
nem zadnjem, obteženem delu vibrator, ki trese ob 
klicih, sporočilih in drugih dovoljenih obvestilih. Na- 
dalje so Samsungove slušalke ravno tako komunika- 
torska priprava, ki za povrhu omogoča ustno spora- 
zumevanje. A v naših koncih je branje SMSov in ust- 
nično odgovarjanje nanje pretežno neuporabno. Po- 
leg tega je glasovni servis S Voice slabši od Googlo- 
vega in Applovega. 

Vmesnik je zdruznjen na en sam gumb in drsno touch 
površino za jakost. Preskakovanje pesmi in zavrača- 
nje klicev opravljata dvoklik in daljši pritisk, za kolo- 
barjenje med albumi ali premikanje po playlisti ritens- 
ko pa je treba seči po mobilniku. A to ni zelo moteče, 
čeprav minimalizem ni vselej na mestu. Bolj moti ne- 
kaj drugega. To so edine slušalke, ki se v dva para 
preizkušanih ušes niso hotele zanesljivo namestiti ne 
glede na velikost gumic. Kljub zavzetosti, da bi jih 
uporabljal, in vijačenju globoko v sluhovod mi niso iz- 
padle le po nekaj pretečenih metrih, marveč celo pri 
sedenju za mizo. Menim, da nimam nestandardnih 
ušes, še zlasti, ko berem slične komentarje drugih ne- 
jevoljnih uporabnikov. 


Gear circle je dobavljiv v črni, beli in modri barvi. A 
če ga nimaš možnosti poprej orenk preizkusiti, na- 
kupa ne priporočam. Neprestano popravljanje med 
vadbo res ni kul. Dizajn nad funkcionalnostjo? 


Sicer sem prepričan, da se marsikomu priloženi na- 
stavki dovolj dobro prilegajo. A problem niso le uhelj- 
ne gumice, marveč viseča zasnova. Za razliko od so- 
sednjega modela, ki ga objemka okoli uhlja čvrsto 
drži na mestu in lahko z njim nemoteno delaš kozol- 
ce, tu celotna teža visi na čepku. Ko obračaš glavo, 
se zaglavna špaga drgne in zateguje ter vleče slušalke 
iz ušes. Med prešvicano vadbo jih izvleče toliko prej. 
Če bi jih kupil, bi jih kratkomalo vrnil, saj si z njimi ni- 
sem mogel pomagati dobesedno nič. Enako nesigu- 
ren je tudi ovratni modus, kajti magnet je prešibek za 
brezskrbno nošnjo in ob dveh priložnostih se mi je za- 
deva nezavedno snela. Pa toliko sem si obetal od nje. 
Sonyjev izdelek je boljši v vseh pogledih. 

LENOVO 
YOGA TABLET 2 PRO 


ajnovejša Lenovova tablica pade v oko, saj gre 
N za največji primerek pri nas. Zaslon meri zajetnih 

13,3 palcev, celotna naprava pa je široka kot 
Joker (22 cm) in visoka tri centi več (33 cm). Temu 
primerna je teža: s slabim kilogramom tehta za dva 
nova ipada skupaj. Zato je to v prvi vrsti hišna tabla in 
ne taka, s katero tekaš naokoli ali nahrbtniško potuješ 
po svetu. Okolje je seveda klasično androidno, pri 
čemer pa srčika naprave ni ARM, marveč Intelov PC- 
jaški 64-bitni čip atom. Ta štirijedrna rešitev je na- 
prednejša od snapdragona, kar pokaže s tem, da ob 
nizki frekvenci 1,33 le malce zaostaja za mnogo bolj 
navitim konkurentom. No, pod črto je atom še 
vedno počasnejši, a po drugi 
strani varčnejši. 


Dobro- 
došlo stojalo na zadnji plati 
lahko drži tablo pokonci za gledanje ali po- 
ložno na mizi za delo. Celo obesiti jo je mogoče 
zanj. Baterija traja med petimi in osmimi urami, 
kar je zadovoljivo. Hrani se po micro USBJu. 


Multimedijsko naravnanost poleg velikega ekrana po- 
udarja še par sestavnih delov. Največja neobičajnost 
je vdelan projektor. Ta perspektivno pravilno preslika 
zaslon na steno, vklopi pa ga lasten stranski gumb. 
Seveda se svetlobni top oziroma 60-palčna slika na 
zidu sliši carsko, a yoga kljub temu ni ultimativna ki- 
nomašina ali prezentacijski pripomoček. Dotični pico 
projektor je švoh in pride do izraza samo ob zelo svet- 
lih prizorih v jako temnem prostoru in poldrugi meter 
od stene. Še takrat je projekcija bolj za silo kot za res- 
no uživanje, kajti ločljivost je vsega 854 x 480. Ob 
normalni svetlobi pa od tistih 40 lumnov nimaš dejan- 


Kamerici sta seveda vključeni, pri čemer zadnja 8- 
megapikselna ni ravno koristna, prednja za video- 
čvek pa je nekam bedna. Projektor bi se izkazal, če 
bi bil kanček močnejši in imel boljši drsnik za ost- 
renje. Zvočniki pa dobro svirajo. Tabla z JBLovim 
wootferjem in Dolhyjevim surroundom? Brez heca! 

sko čisto nič. Uporabnosti dodatno zavdata nerodna 
umestitev ob strani in res obupno nepriročen ter nena- 
tančen gumb za ostrenje. Spet krneke slaboumne in- 
ženirske odločitve. Dosti večjo vrednost od te lučke 
imata vdelano večstopenjsko stojalo in od Dolbyja od- 
obren zvočniški sistem. Ta vključuje kakovostna ste- 
reozvočnika in celo mali basovček na zadnji plati. 
Čeprav je zaslon po barvah in vidnem kotu slabši od 
konkurence, ga velikost in količina pik 2560 x 1440 
naredita odličnega za gledanje filmov in fotk ter za 
špilanje Hearthstona ter Baldurja. Na žalost pa ima 
Android premalo kakovostnih veletabličnih iger in 
aplikacij. Večina najbolj popularnih nucnikov ni opti- 
miziranih za toliko palcev. Celo ko nastaviš najmanjši 
font, je vse skupaj preveliko in prostor slabo izkoriš- 
čen. Lenovo se sicer hvali z možnostjo oken, vendar je 
izvedba slabša kot na samsungih. Sploh ni enostavne 
opcije, da bi imel razdeljen zaslon, marveč lah- 
ko točno pol ducata sistemskih programčkov 
zaženeš v okornem plavajočem oknu. Debakel 
je tudi tipkovnica, ki v svoji glomaznosti zasede 
pol ekrana, pri čemer nima niti številk. Tako si 
obsojen na gnanje mobitelnih programov in iger 
na 33-centimetrski diagonali. 


Primer nekoristnih plavajočih oken, ki delujejo le s 
par programi, in neumne, nepraktične tipkovnice. 
Mar snovalci res ne znajo biti razumni uporabniki? 


Posebne softverske bogatije Kitajci niso izumili, če- 
prav je grafična kožica všečna in kanček spominja na 
iOS. Sistem še vedno ostaja v inačici 4.4. Nad galeri- 
jo in filmskim predvajalnikom sem razočaran, saj sta 
skopa in celo brez opcije pošiljanja na TV. Edini 
omembe vreden kos softvera je tisti, ki preobrazi na- 
pravo v fotookvir. 

A kljub odsotnosti mečinske dodane vrednosti in pro- 
jektorjevi dokajšnji neuporabnosti tale yoga ni nepri- 
poročljiv nakup. 550 evrov za model z 32 giga, ki je 
dodatno razširljiv z SD-kartico, ni drago, saj mnogo 
manjši air 2 stane nekaj več, samsung note 12.2 pa 
skoraj dodatnega dvestotaka. Kdor išče veliko okno s 
kvalitetnim zvokom, ki stoji na mizi samo od sebe, je 
to to. Le za dolpovlečeno sandokansko vsebino si je 
treba namestiti VLC Player. LordFebo 


Tablice niso storitvene naprave, marveč zabavno- 
odjemalne. Filmi, serije, igre ... Na PCju s Hearth- 
stonom nisem izgubljal časa, za na sekret pa je carski. 


MICROSOFT ALL-IN-ONE 
MEDIA KEYBOARD 


rkljanje po spletu, predvajanje videov z YouTu- 
B: čekiranje digisociale, Skype in ogledovanje 

fotk niso več v ekskluzivni domeni računalniške- 
ga kotička, marveč so na voljo tudi v dnevni sobi. Bo- 
disi to ume pametni televizor, bodisi imamo na velik 
ekran priklopljen medijski PC, bodisi uporabimo kon- 
zolo. Zelo koristna vnašalna priprava za vse take reči 
je tipkovnica, zato je na policah precej 'medijskih ta- 
statur'. Njihove skupne značilnosti so brezžičnost, 
kompaktnost in emulacija miške. Ena takih je tale Mi- 
crosoftova izvedenka all-in-one. 
Njen glavni adut je cena, saj stane vsega 35 evrov. Na 
papirju se hvali z mnogoterimi možnostmi, drsno ploš- 
čico, odpornostjo na pivo in delovanjem s televizorji 
ter konzolami. To se sliši prelepo, da ne bi bil posredi 
nek ampak. In je. Izdelek se namreč ne izkaže niti na 
enem področju - malo po svoji krivdi, malo zaradi 
drugih dejavnikov. S komponentami v dnevni sobi se 
sicer razume, vendar v najboljšem primeru le na pol. 
Večina televizijskih aplikacij denimo črkovnih tipk 
sploh ne prepozna, ti pa hinavsko pustijo, da se s 
smerniki sprehajaš po tabeli črk. YouTube in brs- 
kalnik vnašanje podpirata, a spričo ustroja vmesnika 
početje ni gladko. Knofi za glasnost funkcionirajo, tudi 
vodenje kazalca, če ga sistem ima, predvajalne tipke 
pa ne. Še najbolje se obnese na androidnih philipsih, 
ampak ti imajo tipkovnico privzeto. Slična situacija je 
na konzolah. Sporočilnik in brskalnik sta podprta, 
predvajalniki ne. Kurzorja ni in celo na xboxu one mo- 
raš za določene operacije poseči po joypadu. 


Dasi navaja delovanje s TVjem, je tastatura edinole 
smiselna za PC. Če nucaš nekaj poceni, je to to. 


V Oknih seveda tovrstnih težav ni. Tipkovnica ima 
mnogo funkcijskih tipk, od medijskih prek bližnjic za 
nucnike do uspavanja računalnika. Moč jih je tudi na- 
staviti za vsak program posebej in urediti makre. 
Zmogljiva je takenako šlatalna površina, ki pozna vrs- 
to kretenj, kot sta skrolanje z dvema parkljema in 
prstno raztegovanje. Žal pa rabi zavda obča cenenost 
produkta, kajti ne tipke, ne sledilnik niso natančni, 
občasno pa kurzor sam od sebe preskoči na drug ko- 
nec teksta ali označi besedo. Kdor ima dnevnesobni 
PC, bo raje odštel par desetakov več za bolj kakovo- 
stno varianto, po možnosti z osvetljenimi tipkami. 
Tako tipkovnico, ki jo spričo cene orenk izpostavljajo, 
bi nemara celo imel za priložnostno rabo, če bi mod- 
rozobo špilala s TVjem, tablico, PCjem in playstatio- 
nom 4 ter bi med njimi le preklapljal s stikalom. A za- 
deva ni tako odprta, marveč pride z lastnim majcenim 
USB-donglom, kar jo posledično priveže na en one- 
gaj. Poleg tega ni samozadostno vnašalo, saj nucaš 
pri roki daljinec oziroma igralni plošček. Razen za 
računalniško rabo se takega tipkala sploh ne splača 
imeti. Tisti občasni YouTube na televizorju raje sparim 
z mobilnikom. LordFebo 

ežela Hyrule in kraljična Zelda sta kot pona- 

vadi v nevarnosti, in kakor veli običaj, na po- 

moč hiti njen platonski reševalec Link. (Itak, 

da nimata nič mesenega - je že kdo videl vi- 
line fukati?) Le da tokrat malo drugače kot v osrednji 
seriji, kjer mladi ostrouhec vandra po svetu in se 
spušča v temnice, kjer reši številne uganke. Teh v 
Hyrule Warriorjih ni, je pa obilo vojskovanja po zgle- 
du znamenite serije Dynasty Warriors. Gre namreč za 
odvrtek, po zaslugi večnega razvijalca Omega Force 
umeščen v dinastijski sistem igranja, kjer se Zelda, 
Link in druščina počutijo presenetljivo dobro. Čeprav 
na daljši rok ne zares odlično. 

ll right! Now l can c Hyrule.Warriors so taktična akcijada po kopitu Dynasty Warriors, kjer ju- 
nak ugonablja na tisoče kanalj in posreduje na ključnih točkah bojišča. ' 


There are plenty, ol ene Vijolični fatur-je eden od minišefov, pri katerih se lahko preveč zamudiš, da 
already! You should be bi posredoval drugod. Treba se je ogibati vampu in ga udarjati, ko zgreši: ke 


x sa — z Ia 


m Ča - 
— 4 - pu 


Namahaj jih masovno 


Da nisi v klasični Zeldi, ugotoviš takoj, ko se kot od 
zadaj gledani Link znajdeš na bojnem polju pred ... 
Hmm, preštejva jih. Je sovražnikov deset? Dvajset? 
Nak, kakih trideset se jih gnete na zeleni planjavi. To 
je bistvena sprememba glede na Zelde, kjer obraču- 
navaš kvečjemu s prgiščem capinov. Poleg tega so ta- 
ko zabiti, da se le malo prestavljajo naokoli in se pod 
vilinčevim rezilom razletijo, ne da bi nudili kakršen- 
koli odpor. Isto se zgodi minuto kasneje, ko Link do- 
seže prvi velik spopad med modrimi vitezi in rdečimi 
goblinčki. Obojih skupaj je vsaj sto. Ob besnem knofo- 


drku nebodijihtreba letijo v luft kot proso v burji in 
kmalu si junaček nabere zadosti energije, da sproži 
siloviti specialni napad, s katerim hipoma poreže vse 
naokoli. Kar je še preostalo, to je. 

V čem je potem finta, če je rezljanje tako enostavno? 
V tem, česa se v danem trenutku lotiš. Link namreč 
ne pride na linearno, omejeno stopnjo, temveč na 
pretežno odprto bojno polje z livadami, mostovi in 
pravokotni gradiči z enim velikim prostorom. V teh se 
venomer plodijo gravžki in se podajajo na osvajalske 
pohode, zato jih je treba zavzeti. Link to stori tako, da 
vpade skozi odprte duri in mlati branilce, dokler se ne 
pojavi glavar utrdbe. Ko potolče še njega, gradič za- 
menja lastnika in pritisk na ostale je manjši. 

Tako šibaš od ene utrdbice do druge in si jih podrejaš, 
vmes pa razbiješ še kakega bolj orenk šefa, kot je šti- 
rinogi zmajelik Dodongo, klasični glavar iz kakega pol 
ducata Zeld. Za razliko od običajne nesnage ga lahko 
vzameš na muho, nakar krožiš okrog njega, blokiraš 
in izvajaš kratke švigljaje sem ter tja. Ne ugonobiš ga 
s turboudrihanjem, marveč tako, da pogruntaš, katero 
dodatno orožje s seznama Zeldine tradicije je treba na 
njem uporabiti za razkritje šibke točke. Sprva so to 
bombe, ki se jim nato pridružijo kavelj na vrvi, lok in 
bumerang. Vsakega dobiš v okinčani skrinji v značilni 
zeldasti pozi in legendarnem zvočnem učinku. You 
got beer, Sneti. Press A to abuse it. 


Hendlaj me moško 


Domet igre se v poteku deloma nelinearne kampanje 
sčasoma širi. Preseliš se na nekoliko večja in kom- 
pleksnejša bojišča, kjer sodelujejo po tri sprte strani, 
in vse polno je skriptanih dogodkov, ki te vlečejo zdaj 
sem, zdaj tja. Napadli so sotrpina! Utrdba je v nevar- 
nosti! Pojavila sta se dva šefa - potolci ju, preden 
združita moči oziroma se začneta medsebojno kriti! 
Večkrat se moraš odločiti, čemu boš dal prednost, in 
zna se zgoditi, da izbereš napak oziroma se nekje 
preveč zamudiš, da bi preprečil propad. Tedaj lahko 
greš od začetka misije ali od nazadnje sprožene nad- 
zorne točke, kar je v redu, saj naloge trajajo tudi po 
uro. Pri tem opozarjam, da te zna zaradi količine dre- 
zanja gumbov na gamepadu wiija U boleti dlan. Sam 
sem udobno zaigral šele s pro controllerjem. 

Navadni sovražniki te sami po sebi ne ogrožajo, tem- 
več so kanonfutr za nabiranje moči za specialke. So 
pa nevarnejši glavarji, ki se jih nabere. Med manjše 
spadajo coprniki (Poe), kuščarji (Lizalfos), zmajček 
(Argorok), debeluhi s ščiti in imenski župani, kot so 
Volga, Ghirahim in Cia. Imenovani barabini so vztraj- 
nejši in jih poraziš tako, da preučiš njihove vzorce, 
nakar udariš tedaj, ko zgrešijo. To ni tako simpl, saj 
se nekatera okna za odzivanje hitro zaprejo. Lahko jih 

sicer obdeluješ 'na suho', a jim tako pobereš dosti manj 
moči in si ob čas, ki je dostikrat kritična vrednota. Poleg 
njih prilomastijo drugi, večji šefi v Dodongovem slogu, 
kot so pajek Gohma, črni nestvor Imprisoned, ki se ga 
bržda spomniš iz Somračne kraljične, in štiriglavo meso- 
jedo drevo Manhandla. Ja, Manhandla. Japonci, okej? 


Kupi mi slehernost 


Vsi ti frisi so ljubiteljem Nintendove kultne serije dobro 
znani in ti bodo v Hyrule Warriors najbolj uživali. Fanov- 
ski servis je očiten v vsem, od glasbe, ki združuje kitars- 
ko nažiganje iz Dynastyjev s frulicami iz Zelde, prek zla- 
tih pajkcev Skulltull, ki se pojavijo, ko demoliraš zadosti 
nasprotnikov, do zgodbe, ki v okviru tehnološkega fanta- 
syja iz Twilight Princess spremlja Ciino ter Ganondorfovo 
pehanje za simbolom Triforce in Linkovo pridobitev Ma- 
ster Sworda. Navsezadnje so prizorišča klasično zeldasta, 
nabrana iz najrazličnejših delov serije, na primer Faron 
Woods, Valley of Seers in Lake Hylia. Streženje nav- 
dušencem se nadaljuje izven kampanje, kjer leži širni 
avanturistični modus. Tu se kot osembitno kvadratni 
Link nepremočrtno giblješ po ravno tako osembitniško 
pikslasti karti dežele, povzeti po prvi igri Legend of Zelda, 
ter dobivaš naključne cilje, na primer porazi vse šefe v 
časovni omejitvi, potolci toliko grdinov ali reši nekoga. 


tle O ačtunj 0 B 

Zelo važna kategorija so liki in orožja. Z opravljanjem na- 
log in pustolovskega modusa odkleneš dodatne junake, 
kot so bojevnica Impa, čarodejka Lana, mišičnjak Daru- 
nia, grdi Wizzro in celo sam Ganondorf. Sleherni ima se- 
bi lastne moči, od magičnega kopja do knjige čarovnij, 
ki sproža ognjene viharje ter vodne krogle. Z nabranimi 
surovinami jih je moč nadgrajevati, da pridobijo na moči 
in kombinacijah, kar je privlačna igra v igri. Prav tako z 
zaplenjeno robo kuješ značke, ki krepijo like. S tem imaš 
vedno izgovor, da greš znova delat že opravljene misije v 
kampanji na višji težavnosti, se še bolj posvetiš avanturi- 
stični plati ali kupiš dolpotegljivo vsebino. Naprodaj sta 
dva kosa po kakih sedem evrov in slišim, da sta solidna. 


Prinesi mi še boljšo dvojko 
Hyrule Warriors so spoliran izdelek, ki zna prikovati k za- 
slonu. Barvitost ter spektakularno odstranjevanje stotin 
barabic sta paša za oko in čeprav določene gibe ponoviš 
po tisočkrat, to niti ni težava. Vmes ko masovno radiraš 
sovrage, namreč obračaš kamero, menjavaš dodatna 
orožja, se nadejaš surovin in razmišljaš, kam na bojnem 
polju bi se bilo dobro podati. Na nižji težavnosti se lahko 
šefih brž kaput, če nisi spreten pri blokiranju in izmika- 
nju, ali ti v kaki dolgotrajni bitki zmanjka časa, da bi po- 
sredoval drugod na velikem bojišču. Na razpolago je tudi 
pridruževanje drugega igralca, kjer eden igra na televi- 
zorju s pro controllerjem, drugi pa na gamepadu. 

Škoda potemtakem, da je vojskovalno taktična plat 
nekam plitka in nedodelana. Ne moreš poveljevati 
enotam in izven skriptanih dogodkov, ki jih ni na 
pretek, se ne dogaja praktično nič. Valovanje sil je 
revno in računalniška soldateska se komaj kaj bo- 
juje, čeprav je pomešana ena v drugo. Umetnopa- 
metneži lenobno postavajo naokoli in si dajo preveč 
miru, tako da vse skupaj izpade statično in okoste- 
nelo. Da se dogodki razpletejo, moraš prileteti in 
storiti tisto, kar ti igra veli, kar kaže na dokajšnjo 
primitivnost strateške podlage. Se pravi, Omega 
Force glede na tipske Dynasty Warriors niso niče- 
sar spreminjali. 

Drugi greh je, da se začne vsebina na daljši rok po- 
navljati. Ko sem našteval šefe, se ti je najbrž zdelo, 
da jih je cela rajda, vendar si v več deset urah, na 
kolikor cika igra, dodobra sit njihovega tepeža. Res 
škoda, da ne dobijo novih veščin! Tudi vrst nalog in 


Kralj Dodongo je prvi pravi šef, ki pa ga nato vidiš tolikokrat, zlasti v avan- 
turističnem načinu, da se ga naveličaš. Ne pridobi namreč novih lastnosti. 


Grafični spektakel je na nivoju inrkljub nezavidljivim strojnim lastnostim wii 7 s 
j Hyrule Warriors nadvse lep špil. Gladkost pade le v največji gneči. | - ax) 

ciljev zmanjka. Adventure mode, ki vse to remiksa, 
se izpoje, še preden si orenk nabildaš krepelca, iz- 
gotoviš značke in odkleneš slehernega heroja. Itak 
si tedaj že tako močan in imaš tako hudo opremo, 
da splošni izziv opazno upade. 

Je pa res, da se imaš pred tem zavojem navzdol fi- 
no in da gre vobče za enega bolj navdihnjenih ter 
vznemirljivih naslovov po kopitu Dynasty Warriors. 
Vsekakor ne pomišljaj, če imaš rad tako slednje kot 
Zeldo. Cekina je vreden zgolj krasni občutek, ko se 
v vlogi Linka zapodiš med Ghirahimove podložnike 
in jih razmečeš na vse strani neba. Vilini morda res 
ne fukajo, ampak bogme, dobro prefukajo! 


Sneti fernihta kralja Dodonga in se na 
prestol povzpne čez milijon trupel. 

Običajen slovenski igralec ni'še niti.slišal za v Aziji popularni Dynasty Warriors, 
medtem ko nekateri ta japonski izdelek prezirajo zaradi knofodrkaškega vojskovanja. 
Toda dolgometražna serija-ni tako butasta, kot se zdi: Poroča vojni dopisnik 


očeh tistih, ki si želijo akcije, je prob- 
lem strateških iger to, da nisi udeležen 
v dogajanju. Da si general in ne bojev- 
nik. Osnovna problema sta že statič- 
nost in počasnost odvijanja. To sicer 
spremenijo akcijsko usmerjene strategije, kot so po- 
pularne Mobe, se pravi League of Legends in Dota 2. 
A celo, ko se vse odvija v realnem času in ekran cvr- 
či od urokov, marsikateri poveljniško navdihnjeni 
vojščak ni zadovoljen. 
Številni tovrstni igralci so zatočišče našli v Dynasty 
Warriors, seriji tretjeosebnih akcijskih pobijalk s stra- 
teškim pridihom. Ker pretežno domujejo na konzolah, 
so japonskega porekla in temeljijo na kitajski zgodo- 
vini, povprečen slovenski igralec nima dosti razlogov, 
da bi jih poznal. V Združenih državah in Aziji pa so 
prodali več kot 18 milijonov kosov niza, za katerega 
skrbijo v firmi Omega Force. Tam so razvili že kakih 
štirideset delov in odvrtkov, zaradi česar gre za pravi 
pravcati žanr, ki se podreja lastnim zakonitostim. 


t 

cer kot 3D-pretepačina v slogu Soul Caliburja. Sek- 
ljaška taktiščina je postala z dvojko, čemur se po- 
dreja vse odtlej. Koliko ima delov? Več ducatov. 


Dinastija škripcev 

Literarna osnova za Dynasty Warriorje je zgodovinski 
roman Romance of the Three Kingdoms ali Romanca 
treh kraljestev (v slovenščini ga nimamo). Ta napol 
historično in napol izmišljotinsko obravnava zaton di- 
nastije Han okrog leta 170 in zmedeno, krvavo ob- 
dobje od 220 do 280, ko so se skušala manjša kralje- 
stva oziroma države Wei, Wu in Shu vojaško polastiti 


nadzora nad Kitajsko. Roman se dejstev drži tam, kjer 
mu ustreza, igra pa to še dodatno izkrivi. Toda na 
splošno dogajanje ustreza tistemu, ki ga beleži zgodo- 
vina in se ga Azijci učijo v šolah, naj gre za znani 
kmečki punt, ki mu rečejo 'upor rumenih turbanov', 
ali posamične bitke. 


Warriorji pogrevajo in iz različnih zornih kotov os- 
vetljujejo pehanje za oblastjo držav Wu, Shu ter Wei 
oziroma njihovih velikašev. Ti nimajo dosti skupne- 
ga z resničnostjo in si lastijo čarobne sposobnosti. 


V vlogi resničnega mogočnega vojščaka, na primer 
generala Liuja Beija iz države Shu, se v teh igrah znaj- 
deš na širnem bojnem polju. Le-to je posejano z utrd- 
bami in drugimi prostori, kjer masovno nastajajo so- 
vražne enote in se zlagoma valijo proti zavezniškim 
placem. Te je treba obraniti, neprijateljske pa zavzeti, 
kar storiš tako, da jim ugonobiš poveljnika. Zmagova- 
lec misije si, ko si z napadi na lastno pest in izpolnje- 
vanjem sproti dodeljenih nalog pridobiš zadosti prizo- 
rišča. To počneš z bojevanjem, ki te ne sooči s posa- 
mičnimi sovragi, marveč s stotinami, nak, tisoči njih. 
Drkanje knofov botruje noremu mahanju z mečem, 
pred katerim (brez krvi) dobesedno vse leti naokoli. 
Liki so resda zgodovinski, toda vojskovanje je čisto 


brenkalo in knjiga, ter mogočnimi potezami (musou), 
ki izbijejo zobe tristo vojačkom naenkrat. 


izrabljeni prsti 


V okviru ene same bitke, kaj šele igre, ene in iste 
kombinacije potez izvajaš spet in spet, ter spet pa 
spet in spet. To je na YouTubovih filmčkih videti st- 
rašno neumno in ponavljajoče se, zaradi česar se 
marsikdo vnaprej odpove 'warriorščinam'. Da, tepež 


mai a 
Najnovejši na PCju dostopen del je Dynasty Warriors 8 Xtreme Legends 
Complete Edition. Imenu ustrezno gre za razširjeno in kompletno izdajo. 

je nedvomno repetitiven. Ampak tega gradnika ne 
gre neposredno primerjati z akcijskimi avanturami, 
kot je God of War. Tam sovrage potolčeš, da se zgod- 
ba odvije naprej. V Dynasty Warriors pa zavzameš 
postojanko in spremeniš položaj na bojišču. Med ruti- 
niranim serijskim udrihanjem si zato bolj kot na bru- 
taliziranje tisočerih nesrečnežev pozoren na gibanje 
vojaških sil in na to, kaj ti je naslednje storiti. 

Višja kot je težavnostna stopnja, bolj to drži. Ne smeš 
se denimo nekje preveč zadržati, kar se brž zgodi, če 
ne najdeš konja ali predolgo meriš moči s šefovskim 
sovragom. Dotični so bolj zajebani kot navadni in se 
je treba pri njih tako izmikati in blokirati kot uporabiti 
pravo vrsto orožja. Ta pripadajo več elementom, ki se 
izpodbijajo po principu 'kamen, škarje, platno', in jih 
pokemonsko nabiraš. Tudi likov je na posamično epi- 
zodo več ducatov. 


ko 

Tako v DW4 Hyper, od koder je slika, kot drugih de- 
lih so konji važni. Z njihovih hrbtov močno zamahu- 


ješ in samodejno razmetavaš sovražnike. Predvsem 
pa so koristni, ko je treba hitro prečkati bojišče. 


Od animejev do Zelde 


Za številne je najbolj problematično pri Warriorjih to, 
da se na kartah brez tvojega posredovanja ne dogaja 
veliko in da ne moreš ukazovati lastnim silam. Kritiki 
menijo, da so špili v seriji taktično plitki in preveč po- 
udarjajo boj. Zato Koei od štirice naprej izdaja inačice 
s podnaslovom Empires, kjer je več poudarka na di- 
plomaciji, pripravah na bitke in posebnih prijemih, 
stratagemih. V DW7 Empires lahko z rabo kart zapiraš 
vrata v utrdbe ali kličeš na pomoč puščičarje, medtem 
ko so v DW6 Empires bistvenega pomena preskrbo- 
valne linije med utrdbami, morala in Risku podobna 
nadkarta. Ni ravno Total War, ampak nekaj je. 

a di. 
Empires je podserija, ki osnovo razširi s strateško- 
taktičnimi prijemi. Na primer s premikanjem enot 
po karti, sistemom diplomacije in poudarkom na 
potomcih, kar omogoča sistem poročanja v osmici. 


No, Empires še zdaleč ni edini odvrtek osrednjega ni- 
za, ki se je začel kot pretepačina v slogu Soul Calibur- 
ja. Z japonsko zgodovino se ubadajo Samurai War- 
riors, njegovo fantazijsko verzijo prinaša Warriors 
Orochi, zahodne vojne pa je obeležil Bladestorm, ki 
bo letos deležen nadgrajene verzije za PS4 in xbox 
one. Podnaslov tega žal povprečnega špila je bil The 
Hundred Years' War in je resničnosti ne prav zvesto 
obravnaval dogodke iz stoletne vojne med Anglijo in 
Francijo v 14. in 15. stoletju. Svoje nize so dobili ani- 
meji Gundam, One Piece in Fist of the North Star, 
dočim sta v DW-format prišli tudi Zelda s Hyrule War- 
riors in Dragon Ouest z DO Heroes, Kitajci dajejo sol- 
de za spletni DW Online, vita je bila deležna sebi last- 
nih Dynasty Warriors Next ... Težek biznis z raznoraz- 
nimi liki, od robotov prek nindž do vilinov, ki gre ved- 
no znova v promet vsaj solidno. 


Greto sem nagarbho 


Zanimivo je, da ni dosti posnemovalcev, le korejski 
Kingdom Under Fire, omenjeni Bladestorm in evrop- 
ski Joan of Arc, ki je bil zanič. Verjetno je kopiranja 
tako malo zato, ker ima Dynasty Warriors glasne in 
grebatorske fane, ki točno vedo, kaj hočejo, in ne do- 
puščajo alternativnih verzij. Žal je prav terjanje pogre- 
vanja župce razlog, da vsak del vsebuje le manjše po- 
pravke in inovacije, zaradi česar ni napačen vtis, da 
vsa serija bolj kot ne stopica na mestu. A vsaj kak 
njen del priporočam v preigranje, najraje DW8 Xtre- 
me Legends, ki je na Steamu dostopen za PC. Redko- 
kaj je tako hipnotično, terapevtsko, živalsko privlač- 
no in edinstveno kot to divje japansko razmetavanje 
bataljonov sovražnikov. 


Če iščeš lahkotnejšo vstopno točko v Warriorje, sta to lahko v tej številki 
opisani Hyrule Warriors za wii U ali robotski Gundam (Reborn) za PS3. 

ale igrica pa zgleda ful luštna!", mi je rekla 

prodajalka, ko sem prispel po izvod Captai- 

na Toada. (Sem ji odpustil pomanjševal- 

nico, ker je bila luštna tudi ona.) Spomnila 
jo je na Super Mario 3D World in dekla se ni motila. 
Treasure Tracker se namreč osredotoča na Worldov 
stranski lik, simpatično gobico z raziskovalno čela- 
do na mehki betici, ki se je na vmesnih stopnjah 
trudila pobrati zvezdico. Ti nivoji so pri igralcih tako 
zažgali, da je Nintendo dokaj hitro vrgel skupaj 
razširjen odvrtek za malce nižjo ceno 40 evrov. Po 
založnikovi tradiciji v njem ne boš našel okranclja- 
ne zgodbe, filmskih vmesnih sekvenc in krvi. Na- 
mesto tega boš deležen obilice nekoliko staromod- 
nega, sicer ne preveč širokega ter globokega igra- 
nja, ki pa je privlačno in zabavno, na lep način zd- 
ružuje akcijo in mišljenje ter je primerno za starosti 
od 1 do 111. 


Gobji gandi 

Tudi v samostojni odpravi mora Toad (tako se v 
Mariovem svetu kličejo gobice - ja, avtorji so po- 
jedli nekaj ta norih) na slehernem nivoju pobrati 
zvezdico. Vendar to ni tako lahko, kot se sliši, kajti 
debelušni pustolovec je glede telesnih spretnosti na 
nivoju predanega igralca spletnih frpjev. Največ, 
kar zmore, je ne pretirano zagret tek, in niti pomisli 
ne na skakanje, saj bi si pri tem polomil nežna nar- 
ta. Zato mora vplivati na okolico, kar je srž igranja. 
Hodi po stikalih, ki sprožajo mehanizme, obrača ka- 
none, da izstrelki raztreščijo steno, vozi se z dvigali 
in rudniškim vozičkom, suče cele kose okolice, 
strelja iz topa, osvetljuje duhce, iz tal vleče rastline 
in podobno. Takisto plava in pleza po lojtrah, hitro 
pa se pojavijo tudi iz 3D-delov serije Mario vzeti 
gradniki. Na primer kocke, ki med tiktakanjem ri- 
tmično nastajajo in izginevajo, ter prozorne vaku- 
umske cevi, po katerih se Toad prevaža. 

Igranje ni mariovsko, z obilico šviganja in skakanja 
po glavah. Da zavdaš kakemu sovražničku, med 
katere sodijo zmešane sove, Shy Guyi z maskami 

Za vmesni žur zajašeš poraženega zmajkačona in z njim razturiš ter skuriš vse! 

na glavi, mesojede rastline in želvaki, ki mečejo bu- 
merange, mu moraš v fris vreči le enkrat uporaben 
predmet ali se mu na čeber vreči s police. Tudi šefov, 
kot sta ognjeviti deževnik in vihrajoči veleptič, ne po- 
raziš z mlatenjem, temveč z iskanjem poti in zenov- 
sko miroljubnim manipuliranjem okoliša. Itak so pre- 
več carski, da bi jih zares poškodoval, in s kratkimi 
animacijami poniglavega tepeža vse skupaj spomni 
na risanke, kjer nasprotnik vedno preživi, da se lahko 
vrne še bolj poreden. So se učili pri Bowserju, heh. 


Praskanje po sporah 


Bistveno je, da je tretjeosebni ploščadni akciji pri- 
mešana krepka doza ugankarstva, ki temelji na ome- 
njenih elementih. Ponekod je treba z dotikanjem ga- 
mepadovega zaslona pravilno premakniti bloke, da 
razkrijejo pot do cilja. Drugod krmiliš dve gobici na- 
enkrat (modusa za dva drugače žal ni, ne sodeloval- 
nega ne tekmovalnega) in ju moraš pripeljati do ra- 
zličnih stikal v tleh, kakor smo videli v 3D Worldu. 
Spet nekje se znajdeš na dolgi ploščadi med oblaki in 
je vic predvsem v tem, da se hitro ter spretno ogneš 
šibkim tlakovcem in rajajočim pikapolonicam. 

Ljubitelji odprtih svetov bodo zgroženi, saj je Captain 
Toad njihova antiteza. Je 'le' rahlo nelinearno sosle- 
dje ozko odmerjenih, majhnih stopenj. A ravno v tej 
drobnosti je njihov čar. Ko z gumbi ali premikanjem 
gamepada obračaš kamero, imaš občutek, da si se 
znašel pred škatlami z igračkami, tako prijetne in raz- 
nolike so. Umeščene so v raznorazna Mariova okolja, 
od livadnega prek piramidnega do grozljivkastega, in 
kar prasketajo od domišljije. Sedemdeset jih je in ne 
vem, če sem igral dve, ki bi si bili pretirano podobni. 
Stalno so na vrsti presenečenja, naj bo to prebijanje 
med plameni čez vrtljiva kolesa, krotenje divjih gozd- 
nih štorov ali črpanje vode iz omiljene počitniške de- 


Sneti si ne dela več gobove juhe. Bo- 
ji se, da bi poškodoval to cortkanost! 

stinacije grdih kostanjev. Oziroma vpadi dodatnih za- 
dolžitev, kjer se med steklim udrihanjem s krampom 
trudiš nabrati čimveč kovancev. 

Ne rečem, da domet ne bi mogel biti širši ali problemi 
nekoliko bolj kompleksni. Priti do zvezdic ni prav težko, 
zlasti če imaš nekoliko več igralske kilometrine. V tem 
primeru gre za recimo sedemurni izdelek, kar ni dosti. 
Škoda tudi, da ni urejevalnika lastnih prizorišč in da je 
dosti idej utemeljenih na že videnih konceptih iz triraz- 
sežnih Mariev. A kleč je v zajetnem užitku in zabavi, ki si 
ju deležen pri ne prelahkem, ne pretežkem akcijskem 
mozganju. Pa v nabiranju treh draguljev na vsaki stop- 
nji, kar resneje preizkusi sive celice, ter izpolnjevanju 
slehernega zadanega cilja, da povsod dobiš prestižno 
kronico. Ta kompletizem, ki ga Treasure Tracker moč- 
no postavlja v ospredje, udejstvovanje dodobra razteg- 
ne. Malokaj te zmore spraviti v tako dobro voljo kot go- 
banske afnarije. 


Toad, ambasador zabave 


Skratka. Če iščeš špil, ki ga boš lahko nažigal s svojimi 
otroki, naj bodo v vrtcu ali šoli, oziroma takega, s kate- 
rim bi zbudil zanimanje pri kakem starejšem nasprotni- 
ku videoiger, ki se redno zgraža nad njihovo krvavostjo 
in neumnostjo - s Captainom Toadom ne moreš sfalit! 


Nivoji so zelo raznoliki in prave male igračkarske škatle 

Nekoč so geeki do glasbovanja pripravili commodore 64. Rodil se je 
chiptune — piskajoča muzika, ustvarjena z računali iz starinarnice. 


Tudi 


ekdo je chiptune proglasil za punk 

elektronske glasbe. Ni usekal mimo. 

Kakor je punk uporniško oklestil 

rock na najbolj prvinsko obliko, je 

čipmuzika najosnovnejša in prepro- 
sta elektronika, ki ne mara za sodobnost. Napravlje- 
na je namreč s starimi konzolami oziroma računalni- 
ki ali s programjem, ki dotične oponaša, zato gre 
pretežno za maloplastno piskanje. Obstajajo celo 
bendi, katerih član muzicira izključno na game boy. 
V tem okviru se znajdejo domala vsi žanri, kar doka- 
zujejo vsesortne priredbe. Kar poišči na YouTubu 
svoj omiljeni štiklc v osembitni izvedbi! Oplemeniten 
je celo kak moderen elektronski ali pop hit. Možnosti 
je neskončno in piskanje paše v marsikatero okolje. 
Kar sploh ne čudi, saj je zvok nemudoma prepozna- 
ven ter poln karakterja. Tako poln, da nekaterim 
zlahka nadomesti klavir in kitaro. 


ČAROEHA ZACČITEH 


Dinozavrski hardver, ki je osnova za chiptune, je 
prilagodljiv in virtuozi so iz njega izvlekli nenavad- 
no širok razpon zvokov. Ne škodi, da je dostopen 
- marsikomu se v kleti valja star game boy ali 
NES oziroma te naprave itak stanejo bakšiš. Os- 
nove muziciranja pa so zavoljo skupnosti in tuto- 
rialov kljub nerodnosti hitro priučljive. 

Če si odraščal v sedemdesetih ali osemdesetih 
letih minulega stoletja, ti bo čiptjunasti zven takoj 
poznan. Je pa seveda vprašanje, koliko si nostal- 
gičen. In ali je vse skupaj eno samo komajda po- 
slušljivo piskljanje, če nisi. Mogoče, vendar za 
chiptune gibanjem stoji filozofija, ki seže globlje 
od tripanja na igrice iz otroštva. Retro privlačnost 
je le eden od mnogih razlogov za udejstvovanje, 
med katerimi je tudi uporništvo zoper moderno 
tehnologijo. Nadalje je tu izziv, da zaobideš ome- 
jitve prazgodovinske opreme. In nenazadnje je 
enostavnost pač privlačna. Le poglej, kako lahko 
zažiga punk komadič, sestavljen iz treh akordov! 


Mail sz. 


je del živahne subkulture, ki se je spletla okoli nje. 


Me K 
Anamanaguchi so lušten bend, ki žaga ob spremljavi 
NESa in igralnega dečka. V živo je sicer s konzolami 
težko nastopati, zato večinoma vidiš klasične DJe, ki 
sukajo s CD-predvajalnikov oziroma računalnika. 


ROACHES REVAIN 

Albumi med seboj tekmujejo, kateri bo imel bolj pisano pikslasto naslovnico. Sodelovanje pixelartistov in čipt- 
junašev je zato stalnica. Na desni je grafika z moje čipmuzično obarvane kompilacije, ki jo je ustvaril Retro. 

Dokaz, da se taka muzika odlično znajde kot dodaten 
inštrument v marsikakšni zvrsti, je mnoštvo talenti- 
rancev, ki so jo s pridom vpletli v svojo identiteto. 
Ogromen bend je denimo Atari Teenage Riot, pionir 
žanra digital hardcore, ki se že dve desetletji zanaša 
na atari ST. Z njim izdela velik del beatov, ki rabijo 
kot podlaga za distorzirano kričanje na energičnih 
koncertih. Vendar ATR še zdaleč niso edini. Kplecraft 
z Japonske so v enačbo dodali saksofone in bobne, 
The Depreciation Guild kitare, Rainbowdragoneyes 
pa ob radostnem piskanju igralnega dečka metalsko 
kruli v mikrofon. Bizarno in neposlušljivo? Ravno na- 
sprotno, kontrast ustvari divje všečno zmešanko. 

Ob koncu devetdesetih so bendi, kot so The Minibos- 
ses, s klasično rockersko postavo udejanjali priredbe 
glasbe iz iger. Podobno so štartali Machinae Supre- 
macy, ki so v powermetalsko zasedbo vpeljali SID- 
muziko in s tem ustvarili nov podžanr, 'SID metal". 
(SID je drugače zvočni čip v C64.) Hudo popularni so 
še Anamanaguchi, inštrumentalna indie rock zased- 
ba, ki žaga ob spremljavi NESa in game boya. Slišati 
si jih mogel v igrah Bit. Trip Runner in Scott Pilgrim 
vs. The World. S pomočjo Kickstarterja so pred krat- 
kim posneli album in v vesolje poslali kos pice. 

Ko so ustanovili firmo Elektron, so prišli na blešče- 
čo idejo. Iz skladišč so nagrabili neuporabljene 
SID-čipe in na njih osnovali moderen sintetizator, 
imenovan sidstation. Bil je zaguljen za uporabo, kar 
pa ni ustavilo SID-metalcev Machinae Supremacy. 


PISE lz PRHZGODO""IHE 


Čeprav je izraz 'chiptune' nastal šele kasneje, so nje- 
govi začetki tesno povezani z zgodovino računalni- 
kov, konzol in glasbe, ki je spremljala igre. Pričelo se 
je, ko je računalo zaigralo prvih nekaj tonov, o čemer 
pričajo hecni posnetki izpred več kot šestdeset let. 
Takrat so za stvaritev nekaj sekund škrtanja pro- 
gramčki morali mleti po več dni skupaj! 


s 
s... 
k a. sa, 


dJAKIJIIVAS 


hi ee 
k 
NJA m 


O SŠ Č, 
ga )) SES, 


Na srečo so v osemdesetih na sceno 

stopili japonski osebni računalniki z 

vdelanimi zvočnimi čipi, sposobnimi 
FM-sinteze, se pravi preoblikovanja zvo- 

ka in tonov. Igre so spremljale kratke, po- 
navljajoče se zanke, loopi. Fleten primer, 

kjer se dotični prilagajajo igranju, je igrička 

Lazy Jones. Pressure Cooker pa je leta 1983 
vseboval dvoglasno melodijo, ki je bila tedaj 

bolj izjema kot pravilo. Zanke so bile vedno pre- 
proste, a premišljene, in skladatelji so iz ustvarja- 
nja naredili znanost. Ni lahko napraviti sosledja iz 
ubogih šestih tonov, ki bo sedlo v uho in ne bo pre- 
sedalo niti po urah ponavljanja. Tako miselnost je po- 
dedovala moderna čiptjun glasba. 


foDU vanco 


SCORE 000000 LIVES 5 HI 000000 


Lazy Jones s komodorja vsebuje kup mini iger, 
med katerimi se muzika dinamično prilagaja. Eno 
melodijic so si sposodili Zombie Nation. Pristala je 
v mega uspešnici eurodance glasbe, Kernkraft 400. 


A tisti začetki so bili mizerni. Neki ameriški ljubitelj 
elektronske glasbe je menil, da so primitivne zvočne 
zmogljivosti mašin, kot je bil NEC PC-88, napravili 
ljudje brez vsakršnega smisla za glasbo. Ime mu je bi- 
lo Robert Yannes in ustvaril je revolucionarni zvočni 
čip, ki še danes velja za enega najžlahtnejših svoje 
sorte - SID (Sound Interface Device). Pograbil ga je 
Commodore in ga vgradil v C64. S tem je bil posta- 
vljen temelj moderne čipmuzike. 

Komodor je dopuščal nemalo zvočne svobode, še 
vedno pa je bilo skladanje muzike z njim v primerjavi 
z enakovrednimi običajnimi sintetizatorji zahtevno. 
Namesto obračanja gumbov in pretikanja stikal so 
morali muzikantje na C64 pisati strojno kodo, zato so 
ga zaobvladali redki. Eden takih je nadcar Rob Hub- 
bard, oče čiptjuna, ki je z zapomnljivo glasbo opleme- 
nitil skoraj sto iger. Prisežem, da se njegove viže sta- 
rajo kot dobro vino. Mnoštvo priredb dokazuje, da se 
zvok sicer postara, izvrstna kompozicija pa ne. 


Tale zadevščina je videti kot običajen CD-ovitek, a 
ni. Škatlica vsebuje vezje in izhod za slušalke. Na- 
prava predvaja 40 minut primitivne, 1-bitne glasbe, 
ki se bolj domače počuti v galeriji sodobne umet- 
nosti kot na polici slušatelja. Za najhujše puriste! 


POČET JE FEHOIIEHA 


Hubbard in njegovi sodobniki so legende, ki jih še da- 
nes marsikateri umetnik šteje med glavne vzornike. A 
takrat je čipkasta glasba nastajala iz nuje, saj se je bi- 
lo treba znajti s tistim nerodnim orodjem, ki je bilo na 
voljo. Naziv 'chiptune' je zato novejša pogruntavš- 
čina, ki se je rodila v devetdesetih, ko je zmerom na- 
prednejši hardver pričel omogočati modernejši zvok. 
Tovrstna muzika je naenkrat postala izbira. 

V začetku devetdesetih se je čipmuzika iz iger razširila 
v demosceno in med crackerje - ljudi, ki so omo- 
gočali piratiziranje iger. Ti so med seboj tekmovali, 
kdo bo za izdajo gusarskega špila napravil razkoš- 
nejšo vizitko, običajno animiran logotip, ki ga je sp- 
remljala avtorska glasba amaterskih čiptjunerjev. Še 
danes je med namestitvijo sandokanske robe dosti- 
krat moč slišati piskajoče melodije. 

Demoscena se je odcepila v svojo vejo in hitro se je 
pojavilo malo morje snemljivih kompilacij, ki so 
slišale na ime 'music disk'. Ti dolpotegljivi albumi so 
bili napravljeni s trackerji, programčki, ki so poeno- 
stavili skladanje in so obenem rabili kot predvajalniki, 
kar je zabrisalo mejo med poslušalci in umetniki. Ulti- 
mate Soundtracker na amigi je oral ledino, a kmalu 
so mu sledili ustrezniki za večino sistemov, vključno s 
pecejem. Tedaj se je rodil Micromusic.net, prvi spletni 
dom chiptuna s pisano komuno ustvarjalcev. Bil je 
več od založbe, saj si tamkaj debatiral, delil stvaritve s 
svetom in fehtal za komentarje, poslušal radio ter 
snemaval programje. Subkultura je bila rojena. 


Tole je MilkyTracker, simpatičen odprtokodni edi- 
tor, na katerega prisega ogromno čiptjunašev. Jako 
popularna sta še FastTracker in Renoise. Za razliko 
od modernejših urejevalnikov lahko pozabiš na 'ri- 
sanje' melodij z miško. Vanje moraš vnašati cifre. 

Na chiptune kili praviloma vabijo pikslasti letaki. Pri nas jih prireja grupa Fatal Error, ki vedno pokibi 
za stare igrice in ZF na platnu. Za odmor med razmetavanjem lahko odigraš Golden Axe. Le pridi kdaj. 


'" OOERI CDRLIŽEI 


Ravno Micromusic.net je bil zaslužen za prve klubske 
žure, kjer so se zbrali skladatelji, poslušalci in firbci 
ter poplesavali ob zvokih igralnih konzol in računalni- 
kov, izdatno podkrepljenih s starošolskimi vizualizaci- 
jami na platnu. Tam so se navadno prikazovale sli- 
čice in animacije v nizki ločljivosti ter z omejeno pale- 
to barv, saj je pixel art najbolj sedel k taki muziki. V 
kotu se je našel kak okorel rejver, ki se je praskal po 
skurjeni glavi. A množica očalarjev je v energičnih 
predstavah uživala. 

Prvi večji tovrsten festival je bil Microdisko v Stock- 
holmu leta 2006. Ker Američani niso hoteli zaostajati, 
je leto kasneje v New Yorku stekel Blip Festival, ki je 
kasneje dobil različne inkarnacije po svetu. Proračun 
je bil praktično neobstoječ in idejni vodje niso priča- 
kovali odziva, ki je sledil. Tja se je stekla smetana 
scene, ki je priletela z vseh koncev sveta na lastne 
stroške in za plačilo v obliki nekaj piksen pepsija ust- 
varila epsko zabavo. Potočilo se je mnogo solz ganje- 
nosti in sreče, vezi pa so se okrepile. 

Dotlej se je kot orodje močno zasidral game boy, za 
kar sta bila zaslužna programčka Nanoloop in LSDJ, 


ki si ju namestil na piratski modul. Ravno Nintendo- 
vega igralnega dečka se poslužuje največ modernih 
skladateljev, kar je posledica njegove razširjenosti in 
pristnega, nenavadno polnega zvoka, ki pooseblja 
dušo chiptuna. Za nameček ga je enostavno ozaljšati 
z izboljšavami zvočne slike, MIDI-vmesnikom ter 
osvetljenim zaslonom. Da ob bolščanju v tisti rume- 
nozeleni zmazek ne stakneš astigmatizma. 

A kot se rado pripeti v vseh subkulturah, so se pojavi- 
li zaplankani truisti. Ti so muziko, ustvarjeno z mo- 
dernim softverom, ki emulira značilne zvoke včerajš- 
njika, zaničevalno poimenovali 'fakebit'. Takšno ne- 
smiselno omejevanje se ne obrestuje, saj si z njim pri- 
krajšan za obilico glasbe, ki čipke meša z moder- 
nejšimi pristopi. Sabrepulse, Big Giant Circles in Bi- 
narpilot so izpostave vredni mojstri, ki so zvok nad- 
gradili, a ohranili nemudoma prepoznavno starošols- 
kost. Zadnji je tudi eno redkih večjih imen, ki je dela- 
lo štalo v naših logih. 


Na YouTubu najdeš malce starejši dokumentarni 
film Reformat the Planet, ki se vrti predvsem okoli 
prvega festivala Blip v ZDA in je vreden ogleda. Na- 
to ga lahko primerjaš s predlanskim Europe in 8 
Bits, ki je bolj splošen in osredotočen na evropsko 
sceno. V njem spoznaš norca s fotke, ki na odpadih 
brska za kosi, iz katerih sestavi inštrumente. 


CLHIPTLIHE ZAH ""ECHO 


Neki psihiater je v isti sapi s chiptunom omenjal sin- 
drom Petra Pana. Dvomljivci radi pravijo, da smo tisti, 
ki smo odraščali ob game boyu, poslednja generaci- 
ja, ki prek tovrstne muzike fura nostalgijo. Toda mu- 
larija, ki se razmetava na žurih, je dokaz, da ni tako. 
Po vseh teh letih čiptjun ne kaže, da se bo izpel, in pri- 
hodnost je široko odprta. Pripadniki scene so zvesti in 
skupnost je tesno povezana, zlasti pa ne manjka lju- 
bezni in predanosti. Ker je retro trenutno blazno in, 
prodira tudi v popularno glasbo, kjer sem in tja slišiš 


kakšen 'blip'. Gotovo si zasluži pozornosti. Upamo le, 
da ga industrija ne bo skazila s svojim pohlepom, kot 
je denimo storila z dubstepom. 

Elektronska glasba se z napredkom tehnologije vselej 
razvija in napreduje. Prav neverjetno je, da enako poč- 
ne čipmuzika, ki iz tako skromne osnove izcimi takšno 
mavrico milozvočja, kljubuje omejitvam in nenehno 
preseneča z mešanjem žanrov ter odkrivanjem skritih 
zmožnosti antične železnine. Kar imejte kompleksno 
programje, ki je uporabniku prijazno in zna z dvema 
klikoma proizvesti neskončno različnih zvokov, a mu 
vseeno ne uspe uiti generičnosti. Imejte dubstep, 
Guetto in Aviciija, mi pa bomo imeli game boy. Vedno 
boš od daleč spoznal njegovo žlahtno piskanje. 


KJE ZAČETI? 


Ogromno muzike je na voljo zastonj, tako da ne bo 
težav. 8bitpeoples.com je stran založbe, kjer boš 
našel goro materiala, vključno z najbolj legendar- 
nimi albumi imen, kot so Goto80, Nullsleep, Stu, 
Anamanaguchi, Sabrepulse in Bit Shifter. Tam iz- 
brskaj njegovo ključno delo Information Chase. 
Tudi vse ostalo je zastonj, zato ne oklevaj. Enako 
velja za obilico SID-komadov na strani High Volta- 
ge SID Collection (Hvsc.de) ter zbirko trackerjev- 
ske muzike na Modarchive.org. Pokukaš lahko še 
na forum Chipmusic.org/forums, ki je obenem kul 
odskočna deska, če bi se rad sam podal v ustvar- 
janje. Lušten je takisto Keygenjukebox.com, kjer 
lahko streamaš na stotine trackerjevskih pesmic iz 
keygenov. Morda boš celo kakšnega prepoznal. 

AMERICAN SNIPER 


hris Kyle je bil pripadnik specialne enote Tjulnji 
C in velja za najsmrtonosnejšega ostrostrelca v 

ameriški vojaški zgodovini. S 160 potrjenimi in 
še stotnijo nepotrjenih usmrtitev v bojih v Iraku je bil 
strah in trepet tamkajšnjih upornikov, ki so mu nade- 
li ime 'satan iz Ramadija' ter na njegovo glavo razpi- 
sali tiralico. Odslužil je kar štiri odprave v Irak; sobor- 
ci so ga nazivali z 'legenda'. 
Impresivni življenjepis ameriškega ostrostrelca daje 
misliti, da bo film po njegovi avtobiografiji poln odči- 
tavanja smeri vetra in sličnega. A ni. Istoimenska bu- 
kla se bolj kot na snajpersko taktiko osredotoča na 
učinke, ki jih je vojna imela nanj - predvsem na civil- 
no življenje. Možakar se pred prvim odhodom na 
Bližnji vzhod poroči in žena ter kasneje otroci pre- 
našajo hudo breme odsotnega moža in očeta. Ta je 
odmaknjen od njih tudi, ko se med ekspedicijami 
vrne domov. Ne le, da trpi za posttravmatskim stres- 
nim sindromom, marveč mu brezkompromisna zave- 
zanost državljanski dolžnosti misli venomer peha na- 
zaj v Irak, kamor se kljub vse bolj sesuti familji vrne 
trikrat. V bistvu ni jasno, ali je družinski kaos le posle- 
dica bolezenskega stanja ali pa Kyle enostavno čuti 
večjo ljubezen do domovine kot družine. 


4 ima 


Strelskih prilik je nenavadno veliko in so občasno 
razvlečene. Kyle ne zre ves čas le skozi daljnogled, 
marveč se kot pravi Tjulenj bori v prvih vrstah. 


Taka nedorečenost preveva ves film, ki bega med 
srditimi sekvencami streljanja in nelagodnimi doma- 
čimi situacijami. To pusti ščemeči občutek nenehne- 
ga kaosa in bržda je zimzeleni Clint Eastwood na re- 
žiserskem stolčku to storil namenoma. Film zaradi te- 
ga udarno predstavi krhanje posameznikove psihe 
zaradi vojne - a je hkrati plitev, saj se nobene od pri- 
kazanih tematik ne loti podrobneje. Obilica spopadov 
je predstavljena prepričljivo, vendar nikoli ne gre v ra- 
zlago taktike. Tako problematika PTSDja kot še bolj 
političnega ozadja ostaneta nerazloženi, kar pusti ne- 
prijeten vtis, da gre za opravičevanje ameriškega na- 
pada na Irak. Nasprotniki so označeni z divjaki in peš- 
čica prijateljskih domačinov je grozno enoplastna. 
Bradley Cooper z baročnim teksaškim naglasom zelo 
dobro odigra sprva polno osredotočenega soldata, ki 
je vse bolj zmeden in razpet med različnimi dolžnost- 
mi. Kljub vsemu pa ne on, ne film ne sodita med 
oskarjevske nominirance, saj muvi kljub dobrima 
dvema urama trajanja pravzaprav pove malo. Vojna 
je hudič in uničuje družine, ja. Takisto moraš vedeti, 
da izpusti precej žmohta iz knjige, zlasti civilnega, po 
drugi plati pa za dramatizacijo doda kup izmišljotin, 
kot je tajinstveni iraški snajper. Zato American Sniper 
ni toliko film o Chrisu Kylu kot kratkomalo o vojni. A 
Eastwood je s Pismi z Iwo Jime to že napravil bolj po- 
globljeno in uravnoteženo. Aggressor 

Krogle bodo s kirurško natančnostjo nosile svobodo 
in demokracijo v Irak od 19. februarja. 


THRONE OF ATLANTIS 


ar ni to, da summonaš velikega belega mors- 
M kega psa, ki požre supervillaina, res hud su- 

perpower? Ampak ker priklic velelignjev, ork 
in preostale paelle ni uporaben vedno in povsod, je 
dodan še Trident z veliko začetnico. Ta bržda najjači 
artefakt na Zemlji, ki so ga v Neptunovi prisotnosti 
skovali kiklopski kovači, zakrvavi Supermana, izklopi 
Cyborga, elektrificira Shazama, pregarba Wonder 
Woman in naredi poplavni val višine Burja Khalife. 
Kdo ima vse to? Arthur Curry, včeraj depresiven sve- 
tilniški sirotej, danes kralj sedmih morij. Aguaman. 


Na srebrnih platnih bo na Ligo pravičnikov namignje- 
no že drugo leto v filmu tačrnega in tardečemodrega. 
Polnopravni predstavi društvo dobi 2017. in 2019. 


Throne of Atlantis je nadaljevanje prejšnje epizode 
Justice League: War, vendar je štorija dovolj samo- 
stojna. Pravičniki se po težki borbi z Darkseidom uk- 
varjajo z lokalnimi posli. Sups kardani Wonderco, 
Batman works alone and in black (and in very dark 
grey), Cyborg flirta s pomočnico, Flash dviguje kikle 
in 12-letni Shazam zbira frnikule. Toda napad zlodja s 
planeta Apokalips ni pustil posledic le na površju, 
marveč je, kot smo videli med zaključnimi napisi, sto- 
ril škodo tudi v podmorskem svetu. Stari kralj Atlanti- 
de je mrtev in v deželi se poraja mržnja do zgoraj žive- 
čih. Princ Orm, bodoči Ocean Master, vkup s pajda- 
šem Black Manto rovari proti mami kraljici. Ta zato 
pošlje po svojega pankrtskega sina Arthurja, ki bi lah- 
ko spravil svetova. (Tega je po legendi spočelo seme 
kmeta, ki je onaniral v morje, sirena pa je mislila, da 
je močefit morska sladkorna pena.) 

Fanta, ki seveda nima pojma o svoji modrokrvnosti, 
najdejo Ligaši in čez par Halovih duhovičenj, Shaza- 
movih otročarij ter Batsovih mrščenj so najboljši pri- 
jatelji. Ni druge, kajti trenutek zatem se prične svetov- 
na vojna. Padajo ljudje in padajo morjani, v spektaku- 
larnih bitkah pa se predstavijo vse specialne jakosti 
različnih junacljev. Eden dela kabum, drugi se loteva 
s pestmi, Lanterna pa se nad podvodno zalego spravi 
kar z velikanskim sesalnikom. Demonstracija domi- 
selnih prijemov vseh pajacev je glavni adut risanega 


Arthurjev polbrat zagreši genocid nad lastnimi ljudmi 
in druga nizkotna dejanja, a ga pravičniško dajo le v 
keho. Ubijanje dobrih pa avtorjem ne dela težav. 

spektakla, kajti pripoved je precej plitka in naivna. Li- 
kov je veliko, a bi se jih dalo bolj razviti, tako pa do- 
ločene reči kar izvisijo, na primer romanca S4W in 
Cyborgovo sprijaznevanje s svojo kositrniško podo- 
bo. Še osrednji Aguaman je razdelan nahitro in enodi- 
menzionalno. Itak zgodba ni končana, saj je po koncu 
zanimiv nastavek. 

No, črtiti stripovsko zgodbo v risanki po stripu bi bilo, 
kot spraševati Batmana, zakaj ima netopirja na prsih. 
Atlantski tron sicer ni vrh ponudbe v slogu Flashpoint 
Paradoxa in The Dark Knight Returns, vendar ljubitelj 
ameriške mitologije te celovečernice enostavno mora 
pogledati. Le tako se lahko dodatno izobrazi in pripra- 
vi na napovedano DCjevo filmovje. Aguaman se bo 
menda pojavil na velikem platnu že prihodnje leto, na 
kraju Batman v Superman. Samostojen film pa sledi 
leta 2018, pri čemer bo škampjega vladarja zaigral 
Conan/Drogo Jason Momoa. LordFebo 

Pretežno vse DCjeve risanke dobite na modrem plošč- 
ku, na Google Playu, v ltunes ali na travnikih. 


THE THEORY 
OF EVERYTHING 


o ima film o slovitem fiziku Stephenu Hawkingu 
K: Teorija vsega, bi kdo pričakoval doku- 

mentarec z razpredanjem o kvarkih in galaksi- 
jah. Britanec je pač eden medijsko najbolj izpostavlje- 
nih znanstvenikov v zgodovini, ki je bistveno prispe- 
val k razlagi vesolja, zlasti črnih lukenj in velikega po- 
ka. In marsikaj od tega tudi poljudno popisal v knji- 
gah, na primer Kratki zgodovini časa. Nedolgo tega 
smo se mu posvetili v članku v Jokerju 248. A zna- 
nost ima tokrat samo vlogo slikovitega ozadja, kajti 
tole je v resnici ljubezenska zgodba o Štefanu in nje- 
govi prvi ženi Jane Wilde. Skoraj bi bil že napisal 'ro- 
mantična pripoved', toda kot vemo, je bila njuna živ- 
ljenjska pot vse prej kot običajna in z rožicami postla- 
na. Začne se klasično, v razposajenih študenskih letih 
na Oxfordu, ko se mladi parček preganja po zabavah. 
Vendar Stephena že tedaj prizadene uničujoča bole- 
zen, ki mu prične krasti tla pod nogami (dobesedno, 
saj pada po stopnicah). Zboli za amiotrofično lateral- 
no sklerozo, pri kateri odmira skorajda celotno živ- 
čevje razen možganov. 


V filmu Stephen ne zna plesati, kar ni bilo čisto res, 
saj je oboževal zabave. Film sicer še najbolj jemlje 
iz druge knjige Jane Wilde, Travelling to Infinity. 


Jedro filma opisuje prebijanje dvojice čez prepreke, ki 
jih povzroča fizikovo vse bolj negibno telo. Najprej z 
rinjenjem invalidskega vozička, kasneje z ročnim hra- 
njenjem in pomočjo pri komunikaciji, saj možakar 
hitro izgublja sposobnost govora. Za ženo to pomeni 
grozljivo obremenitev - sčasoma zaradi nje ter deloma 
neizživete mladosti zapade v depresijo in si najde ... 
eee, 'prijatelja'. S tega vidika gre vsekakor za nekla- 
sično in s tem svežo štorijo, ki ne lajna večne ljubezni, 

Nič bati, če imaš odpor do grabljic na tabli, ker je vsa 
fizika razložena karseda po kmečko, s fižolčki. Bi si 
upal trditi, da je resnih vprašanj celo premalo. 


saj se par na kraju loči (OMG kvarnik). Toda po drugi 
strani si ne upa pokukati v grše podrobnosti kompli- 
ciranega razmerja, ki jih lahko le slutimo iz bežnih 
gest odlične igre Eddieja Redmayna in Felicity Jones. 
No, tega filmu niti ne zamerim, ker zato izzveni bolj 
pozitivno. Resnejša hiba je tista, da se pripoved nena- 
doma konča sredi njegovega drugega zakona. To ne- 
mara ne spada v pot Stephena in Jane, a je ključno za 
razlago ozadja ... 

The Theory of Everything zato morda bolje izpade kot 
slavospev neusahljivi volji človeka, ki je navkljub dia- 
gnozi, ki mu je napovedovala največ dve leti življenja, 
še danes živ in je pustil neizbrisen pečat v znanosti ter 
popularni kulturi. Resne fizike ni dosti in je zožena na 
primere z risanjem s pivsko peno. 'Teorija vsega', ki 
bi združila kvantno mehaniko in splošno teorijo rela- 
tivnosti ter velja za glavni izziv moderne fizike, je kaj- 
pak orisana le površinsko, sicer bi gledalci kriče be- 
žali iz dvoran. Toda vzdušna kulisa univerz in Stephe- 
novi iskrivi, domišljijski prikazi dajo njegovemu peha- 
nju dovolj domačnosti, da ga lahko vzameš za svoje- 
ga, čeprav nisi fizik. Aggressor 

Hawkingov robotski govor se po kinodvoranah razle- 
ga od konca januarja. 


Pri oskarjih izpostavljajo Redmayna, in ne brez razlo- 
ga. Njegova igra je odlična — uspe mu celo popačen 
Hawkingov govor, ko je še zmogel za silo čebljati. 


GHAPPIE 


ot mulc sem bil slinast od navdušenja nad okor- 
K:: Robocopom, v jekleni oklep ujetimi ostanki 

izmaličenega človeka, ki je brezkompromisno in 
brezvestno kosil med izrodki družbe (glej Joker 246). 
Precej let kasneje pa me je, priznam, podobno kot 
seksistično samozadovoljnega Žigola Joeja z otroški- 
mi solzicami ganil David, nebogljeni junak Spielber- 
gove Umetne inteligence. Take občutke, pomešane z 
nostalgičnim spominom na ETja in nerodnega Sky- 
walkerjevega prijateljčka C-3POja je v meni nedavno 
zbudil Chappie. 


čmokavec 2015 


Chappie je sirota v pravem pomenu besede. Zapuš- 
čen od svojega Stvarnika se znajde v družbi imbecil- 
nih pripadnikov človeške vrste, ki v možganih uporab- 
ljajo le center za zaznavanje čutnih dražljajev. Meha- 
nično izpopolnjen robot z zavestjo komaj rojenega ot- 
roka v njihovem zavetju sicer poteši potrebo po ple- 
menitih čustvenih vzgibih. A kaj, ko je vse okoli njega 
nerazumljivo kaotično. Spomin na 'očetove' besede, 
kaj je dobro, kaj se sme in česa ne, zbledi ob najstniš- 
kem navdušenju nad frajerskim nastopaštvom, prete- 
panjem in streljanjem. Mu zamerim? Nikakor, saj ga k 
temu napeljuje že sam videz, v duhu policijskega stro- 
ja za preprečevanje kriminala oblikovano telo, ki se 
ga ne bi sramoval kak daljni Terminatorjev sorodnik. 


"Hej stari, daj mi keš!" Chappie, ovešen z bleščavo 
bižuterijo pouličnih kriminalcev, brez slabe vesti te- 
rorizira someščane. Zgledi pač vlečejo. 


Na prvi pogled se zdi, da je bistvo filma brezštevilnost 
Chappijevih binarnih dilem in njegovo črno-belo za- 
znavanje realnega sveta. Le-tega v duhu hollywood- 
skih klišejev polarizirata na račun indijskega porekla 
moralno neoporečni Dev Patel ter avstralski neotesa- 
nec Hugh Jackman, ki ponosno opleta z bundesliga 
frizuro. Naivni Chappiejev stvarnik namreč tako raz- 
kuri svojega militantno zakompleksanega sodelavca, 
da povsem izgubi živce. Razbesnjeni moški ego se raz- 
bohoti na razkošnem poligonu smrtonosnih robotskih 
igračk ter izzveni v večnem vprašanju, ali je umetno 
ustvarjenim bitjem možno vcepiti (za)vest. Oziroma, 
ali je dušo možno strpati v digitalno vezje. 

Sliši se zanimivo, toda najnovejši izdelek ZF-frika 
Neilla Blompkampa deluje precej zmedeno in para- 
doksalno. Ideja o počlovečeni umetni inteligenci se 
jecljaje opoteka med okviroma otroške pravljice in 
razbijaškega akcijskega spektakla. Znanstvena dej- 
stva so poenostavljena, kot bi bila namenjena prvo- 
šolčkom, in prekrita z izdatno dozo cenenega senti- 
menta. Kibernetični liki delujejo bolj živo kot tisti iz 
mesa in krvi, ki so ekscentrično nadležni ali dvodi- 
menzionalno plehki. Naj mi tega ne zameri Sigourney, 
ki ji je v vlogi pragmatične šefice namenjena bolj kot 
ne dekorativna vloga. Skratka, Chappie je prej krvava 
družinska avantura kot resen kiberizdelek. Fanatik 
Robonajstnik bo v kinematografe uletel marca. 


Večina se bo strinjala, da Hughu Jackmanu vloga po- 
polnega negativca (in ta grozna frizura!) ne paše. Raje 
ga imamo kot zanemarjeno poraščenega Wolverina. 

BLAGKHAT 


ichael Mann je filmar, ki rad ustvarja malo bolj 
M razmišljujoče akcijske zadeve. Bodisi kot pro- 

ducent, scenarist ali režiser. Njegovim izdel- 
kom lahko mirno rečemo, da so nevsakdanji, naj gre 
za biografskega Alija ali superantiherojskega Hanco- 
cka. Tudi zato, ker v fikcijo rad meša realizem, tako 
tehnološki kot človeški. Zato me je Heker, kakor smo 
prevedli njegov najnovejši izdelek Blackhat, precej 
zanimal. 
V sodobnem digitalnem svetu so podatki močno 
orožje, a so hkrati ranljivi. Ni jih silno težko ukrasti in 
na črnem trgu z njimi se obračajo velikanski denarji. 
Že samo od ropanja številk kreditnih kartic lahko živiš 
relativno udobno. Dokler te ne dobijo, kot so Nicka 
Hathawaya, ki ga igra vizualno precej neprimerni Chris 
Hemsworth, v prostem času Thor. Poba je za svoje ki- 
berzločine fasal petnajst let zapora, a nepričakovano 
dobi začasni odpust, ko njegovo ekspertno znanje 
zahteva bivši cimer, zaposlen v kitajski vojski. Ta z 
FBI preiskuje eksplozijo v jedrskem reaktorju, ki je 
posledica računalniškega napada. Hekerja tako prič- 
neta slediti tretjemu, ki pa dobro briše sledi, zato vir- 
tualnost ne zadostuje. V pomoč sta jima agentka FBI, 
šerif in cimrova sestra Lien, omrežna inženirka. Vsa 
igralska zasedba, sploh kitajski del, nalogo opravi 
zgledno, a brez presežkov. 


Da se bo čedna kitajska dečva zagledala v hekerjev 
blontni stas, je jasno od prve sekunde. K sreči ro- 
manca ne zasenči ostalega dogajanja. Na nek način 
mu celo da smisel. 


Največja vrlina filma je hkrati hiba. Vdori v sisteme in 
postopki, s katerimi pridobiš pomembne podatke, so 
predstavljeni bržkone najbolj realistično doslej, bolj 
kot v Fifth Estate. Brez sramu bi ga lahko pokazal 
mulcem v računalniški učilnici, rekoč: tole je hekanje. 
Ne mislite, da boste to počeli v petih sekundah med 
fafanjem kot Jackman v Swordfishu. To pa pomeni, 
da je dolgočasno. Mann se sliko trudi popestriti z vi- 
zualizacijami potovanja ukazov po čipih, vendar ne iz- 
briše podobe mehanika, ki se prebija skozi neskonč- 
ne tabele in laiku nesmiselne ukaze v lupini. Hekanje 
je igra potrpežljivosti, pravilno sporoča film, kar pa se 
ne sklada z zabavo. Zaradi tega so ustvarjalci lovu na 
hekerja dodali akcijske vložke. Ti niso slabi, nimajo 
herojskih izpadov in žrtve so na obeh straneh, a izpa- 
dejo malce posiljeno. Kot da je akcija notri zato, ker 
ima Chris v pogodbi pretepanje in kazanje mišic. 
Film je v redu, a bi bil vsebinsko in glede tona boljši, 
če bi ga oklestili fizične akcije in bolj razvili psiho- 
loško igro, temelj digitalnega vojskovanja. Na ta ra- 
čun bi pridobili tudi liki sami, tako pa ostanejo plitki, 
neizrazni. Hekerji se v virtualnem svetu ne borijo le s 
kodo, marveč gre za spopad osebnosti. V mesenem 
pa so običajni ljudje, ne nordijski bogovi. Guattro 
Heker že lep čas napada naše digitalne projektorje. 


KINGSMAN: 
THE SEGRET SERVICE 


ritanski imperij je bil na višku moči največji v 
B zgodovini, mogočnejši od Rima, Grčije in Mon- 

golije. Tak je bil še pred stotimi leti in Britanci si 
v dušah še niso dobro opomogli od njegovega hitrega 
zatona. Marsikdo od njih nejevoljno motri svoje nek- 
danje podložnike v ZDA, ki so zdaj za krmilom sveta, 
se zgraža nad njihovo neotesanostjo ter se nostalgič- 
no spominja časov, ko so vladali imenitni angleški 
kralji s plemenitimi vitezi. Vzklik "Rule Britannia!" pri- 
haja do izraza tudi v filmih, zlasti v Bondih - spomni 
se Skyfalla, ki je prava disertacija na temo položaja 
Združenega kraljestva v novi dobi. Skratka, da si re- 
šitelj sveta, moraš biti poleg tega, da si sposoben, še 
dobro vzgojen, lepo oblečen in skrajno omikan. Taki 
so člani skrivne vohunske organizacije Kingsman, ki 
so jo ustanovili londonski krojači, zdaj pa kroji usodo 
planeta. V dobrem in slabem ... 


Tvid, smoking in karirasti vzorci na eni strani, bejzbol- 
ske kape in moderni sleng na drugi. Film izkorišča to- 
vrstna trenja, ki jih razširi na razredna in spolna. 


Problem je v segrevanju in rešitve se domisli dežurni 
zlobec Richmond Valentine (za spremembo manj 
motherfuckerski Samuel L. Jackson). Tip je visoko- 
tehnološki profet, ki nosi kape za bejzbol, golta ham- 
burgerje in v enem združuje Jobsa, Gatesa, Zucker- 
berga ter Blofelda. Otrebil bo svetovno populacijo, 
kar lahko preprečijo le kraljemoži - oddelek aristo- 
kratskih gospodov, ki se imenujejo po Arturjevih vite- 
zih okrogle mize, pa še računalniškega Oja, ee, Merli- 
na imajo. Stara garda združi moči z vajeniško, čemur 
sledi tipična, pa vseeno simpatična prilika o spremi- 
njanju dečka v moža. A medtem ko se snobovski 
agent Harry Hart (Colin Firth) trudi zbrusiti diamant v 
obliki mladega urbanega delomrzneža, Valentine ple- 
te mrežo in treplja po riti seksi fu-morilko s kovinski- 
mi stopali, s katerimi seka ude in glave. 

Kingsman je po stripu narejena akcijada, ki spomni 
na Kick-Ass istih avtorjev. Po eni strani je v njej dosti 
komedije, ki se meša s parodijo in v zadovoljstvo fil- 
mofilmov vlači na kup številne reference, zlasti na 
bondijade in Vojno zvezd. Vključno z Markom Hamil- 
lom in osorno princeso. Film s tem delno spomni na 
moderne angleške bizarnosti, kot je Hot Fuzz. Po drugi 
pa se ne drži nazaj pri krvi in brutalnosti ter vsebuje 
nekaj izvrstno posnetih, visokokinetičnih strelsko-pre- 
tepaško-ubijalskih sekvenc, ki jih zadržanega diha 
preždiš na robu stola. Mešanica, kot Varuhi galaksije 
udarno podprta z retroglasbeno podlago, je zato neti- 
pična, zaradi česar utegne delovati čudno. Toda le, če 
si prepariran s sterilnim ameriškim pristopom. Kdor 
čisla tradicijo britanskega humorja in si želi, da bi v 
Beli hiši sedela kraljica, pa se bo imel noro dobro. Na- 
vsezadnje razstrelijo Obamo. London ma jajca! Smeti 
Praktično uporabo reka 'manire naredijo moža' si je 
že moč ogledati v Cineplexxih in manjših kinih. 


BOOK OF LIFE 


ema Knjige življenja je nam tujsko čaščenje oko- 
T stnjaške Gospe Smrti, v Mehiki priljubljene svet- 

nice, ki izvira iz predkolumbovih šeg. Cerkev se s 
takim malikovanjem ne strinja, a Mehičani okoli ske- 
letnih podobic naredijo na dan mrtvih, cel žur. 'Dia de 
los muertos' je zanje židan praznik, poln vicev in teki- 
le, kajti po azteškem bajeslovju bi bili preminuli ob 
dolgih frisih in solzavih očeh užaljeni. To ne gre z roko 
v roki s šentflorjansko folkloro, zato izrisanke k nam 
ne bo. A zavoljo aktualnega Grim Fandanga, ki se na- 
paja iz istega bajeslovja, gre nanjo vseeno opozoriti. 


Občasno liki kaj zapojejo, vendar muzikal to ni. Vse- 
eno zaradi pesmi, lobanj in učinka stop-motion tehni- 
ke risanka deluje kot mehikanska burtovščina. 


Štorija govori o teksaških dečkih Manolu in Joaguinu, 
katerih srca vnema ista deklina. Ko to opazita Svetni- 
ca in njen božanski kolega, pade stava, kateremu po- 
bu bo Maria naposled dala svoj cvet. Fanta odrasteta, 
eden v vaškega junaka, drugi v bikoborca z lutnjo, in 
ljubezen v trojčku se zakomplicira. Posredi so še fotri, 
banditi in božje goljufije, kajpakda pa ne gre niti brez 
barvitega tobogana skozi karnevalsko deželo mrtvih. 
Pri tem je smrt izročilu zvesto predočena kot dogodek 
v življenju in nikakor ne kot konec obstoja. Zares 
umrješ šele tedaj, ko se te nihče več ne spomni. 
Sama snov je resda sveža, fabula pa ni nič posebnega. 
A izdelek se odkupi z edinstveno predstavitvijo. Videti 
je namreč kot slikovita zmes Potato Heada, Hrestača, 
Mrtvaške neveste in plastelina. Liki so predimenzioni- 
rani in nesorazmerni, eni z ogromnimi kumarami, dru- 
gi s tremi komolci. Kljub nekam 'lesenemu' videzu fi- 
gur filma seveda niso izdelali na roke, marveč scelo- 
ma računalniško. Na trenutke se zavoljo sloga in para 
šefovskih kreatur zdi, da gledaš sekvence iz visoko- 
proračunske videcigre. Česa takega še nisem videl in 
ljubitelj animirank si mora Book of Life pogledati že 
spričo privlačne podobe. Ob naslovu drugače omenja- 
jo Guillerma del Tora, vendar je bil bradač le produ- 
cent. Je pa med govorci prepoznati glasilke Zoe Sal- 
dane, Channinga Tatuma in Ice Cuba. LordFebo 
Calaverasto risanko pridobi po utečenih kanalih. 


O mehiškem pogledu na mrtve, njihovih skeletorskih 
ikonicah in navadah na 'dia de los muertos' smo pri- 
občili vedež v J232. Predbranje za Grim Fandango! 

JUPITER ASGENDING 


er gledate filme, poznate Channinga Tatuma. 
K: okrogloličneža, ki s svojimi velikimi 

očmi deluje kot simpatični bedaček. Z istimi be- 
sedami bi lahko opisal novi izdelek izpod rok brata in 
sestre Wachowski: simpatično bebav. Tega od avtor- 
jev Matrice in V for Vendetta, slastnih, večnivojskih fil- 
mov, ki jih je nujno gledati po večkrat, da najdeš vse 
skrite pomene, ne bi pričakoval. Na to se je odzvalo 
tudi gledalstvo, saj je blagajniški izkupiček katastrofa- 
len. Kar je škoda, saj je zadeva čisto luštna. 
Tako kot ritasta Mila Kunis v naslovni vlogi. Jupiter, 
priseljenka v obljubljeno deželo, preživlja dneve ob 
čiščenju sekretov premožnim družinam v Chicagu, 
zvečer pa se prička s familijo, ki jo tipično po rusko 
vodi stric patriarh. Nakar jo nekega dne skušajo po- 
hopsati vesoljci. Punčara je namreč zadela na genet- 
ski loteriji - njen dedni zapis je identičen pokojni vla- 
darici znatnega dela galaksije. Po galaktičnih zakonih 
se je reinkarnirala in ji znova pripadata tako status 
kot vse bogastvo, ki ga je nakopičila. To pa ne gre v 
račun njenim dedičem, ki skujejo vsak svoj načrt, ka- 
ko nanovo odkrito kraljico zlorabiti za svoje namene 
ali se je preprosto odkrižati. Na Zemljo pošljejo vsak 
svoje plačance, ne računajo pa, da se bo enemu od 
njih Zemljanka usedla v srce. In zaradi nje ne bo sim- 
patični bedak, marveč pravi slaboritnež! 


Antigravitacijski rolerji so dosti bolj kul kot hover- 
board. Ker z njimi lahko letiš, so idealna oprema za 
taktičen pobeg v toči energijskih izstrelkov. 


Tako ima film odlično iztočnico za kopico akcijskih 
vložkov, ko se najprej na Zemlji, večidel pa v vesolju, 
spopadajo različne frakcije najemnikov, in predahe, 
ko se povzdignjena čistilka skuša iti politiko, ne glede 
na to, da je krepko izven svoje lige. Vendar tega niti ne 
opaziš, kajti njeni rivali so nekako toliko sposobni kot 
slovenski parlament. Na trenutke se vprašaš, kako jim 
je sploh uspelo pridobiti si tolikšno moč in vpliv, kot 
ga razkazujejo v obliki neverjetnega razkošja ter ba- 
ročno okrašenih plovil. Morda zato, da s pompoznost- 
jo zakrivajo plitkost zgodbe? Vse skupaj namreč izpa- 
de kot kozmična priredba Pepelke, le da tej ni dosti 
mar za princa. Prav tako se po vizualni plati kar sama 
ponuja primerjava z Johnom Carterjem, še enim pre- 
več ambicioznim projektom, ki je pri blagajni zagrizel 
v prah, akoprav še zdaleč ni bil slab. 

Zato po eni strani razumem odločitev distributerja, da 
bo pri nas Jupiter v vzponu vrtela le v cenejši, 2D-ra- 
zličici. Žal je bilo z dogajanja na platnu razvidno, da je 
reč zasnovana za stereoskopsko gledanje in sem bil 
očitno prikrajšan. Če ste z dolenjskega konca in vas 
film res zanima, se zapeljite tistih nekaj kilometrov do 
sosednje prestolnice in si ga privoščite tako, kot se 
zagre. Ostalim svetujem, naj ga uvrstijo na spored, ko 
bo prišel na domači video. V 3D, jasno. Še kvarnik za 
vse, ki ne bodo zdržali do takrat: Sean Bean tokrat ne 
umre. Guattro 

Jupiter ima v Cineplexxih izključno plosko rit. 

BIRDMAN 


uperjunaki so dobri fantje in punce, ki rešujejo 

ljudi in se žrtvujejo za višje dobro, kajne? Po- 

večini že mogoče, a razpad vrednost v nihilistični 
novodobni civilizaciji je prinesel drugačnega heroja s 
čarobnimi močmi. Izvirni Superman, Batman, Spider- 
Man in ostali dandanes delujejo nerealno, nostalgično 
in eskapistično prav zato, ker so nezdružljivi z dobo 
individualizma. Obelodanjanje junakovih notranjih 
težav v slogu Nolanove trilogije je le vmesni korak do 
rešimoža za 2015. lnarritujevega Birdmana. 
Od tega nenavadnega, statičnega superherojskega 
filma ne pričakuj razturaške akcije. Film je narejen v 
slogu gledališke predstave, in to ne kar tako, saj se z 
njo ukvarja glavni lik Riggan Thompson. Kakor nje- 
gov upodabljalec Michael Keaton je bil Riggan včasih 
znan igralec, ki je upodabljal Batmana, khm, Birdma- 
na, nakar se je filmski karieri odpovedal in se lotil 
odrske umetnosti. Zdaj, postaran in napol izžet, hoče 
udejanjiti svojstveno predstavo na temelju kratke 
zgodbe Raymonda Carverja. Vendar mu to ne uspeva 
najbolje zaradi finančnih težav, odbitega soigralca 
(Edward Norton), odtujene hčere (Emma Stone) in 
težav s samim sabo. Birdman namreč ni izginil, tem- 
več živi v njem, ga osira in ga vabi nazaj k filmu. Ko- 
ga briga gledališče, umetnost, zadovoljstvo kritikov in 
zahtevnega občinstva, če lahko s kupom učinkov lju- 
di pripraviš do tega, da pozabijo na vsakdan? 


4, 


Odlični Michael Keaton napol igra samega sebe, pa 
tudi sicer je film poln referenc na trenutne trende in 
osebe. Da ugledamo Birdmana, pa kar traja. 


Birdman s podnaslovom Nepričakovana odlika ne- 
vednosti je sladokusna, izvrstno posneta in odigrana 
drama, nabito polna filmofilskih ter filozofskih detaj- 
lov, besednih iger in plasti. Prepletajo se tematike pa- 
rodiranja šovbiznisa, Hollywooda in Broadwaya, po- 
pulizma in umetnosti, odnosa med umetniki in kritiki, 
starih in novih vrednot v času instantizma. Vendar se 
me je najbolj dotaknila smernica, ki govori o naravi 
superjunaka. Birdman je namreč metafilm, ki analizi- 
ra naravo tega pojma v novem veku na podoben na- 
čin, kot so ga Varuhi (Watchmen). Riggan je dejan- 
sko tip s posebnimi močmi, ki se pusti tlačiti in polni- 
ti z dvomi, da bi bil ljubljen in prepoznan, da bi imel 
zadovoljno občinstvo, odobravajoče kritike ter ti- 
sočere oglede na YouTubu. Osvobodi se šele, ko po 
mnogih črnohumornih križih in težavah doume, da je 
vse to brez zveze. Čemu bi se ubadal s profanim sve- 
tom, ki ga tako ali tako ne ceni, ker je preveč zapo- 
slen z lajki in lastnimi željami, negotovostmi, prestra- 
šenostmi, egom, drogami, seksom? Čemu bi reševal 
tiste, ki ne le, da si tega ne zaslužijo, marveč nočejo? 
In čemu bi se pustil jezditi obžalovanju? Ha! Raje po- 
leti, svoboden kot ptica - tedaj je tisto, kar je, ne tisto, 
kar drugi pravijo, da je. Obvezen ogled za tiste, ki so 
superjunake 'prerasli', a jih zanima, čemu so jih ne- 
kdaj tako fascinirali. Sneti 

Birdman te dni frfota v Cankarjevem domu. 

50 SHADES OF GREY 


erjetno sem eden redkih moških, ki so prebrali 
HE knjigo o vročih igricah popolnega go- 

spoda Greya in njegove izbranke. Priznam, da 
sem moral na plaži diskretno skrivati ponosno pokon- 
čen del svojega telesa, ki se je nesramežljivo razvnel 
ob opisu njunih erotičnih igric. Ob ogledu filma pa 
nič. Razen dolgočasnega presedanja ob nerodnem 
poskusu, kako seksati, ne da bi slekel hlače. Glavni 
problem Petdesetih odtenkov je ta, da ga je posnel 
(sodoben) hollywoodski studio. To je približno tako, 
kot če bi se na dirko za formulo 1 prijavil s fičkom. 
Prizori seksa, ki bi morali povzročiti lužice na stolih in 
madeže na hlačah, so zaradi tega tako neprepričljivi 
in brezkrvni, da bi bili kljub neškodljivosti neuporabni 
celo za pouk spolne vzgoje osnovnošolcev. 
Jamie Dornan bi moral izžarevati karizmo dominant- 
nega sadista in pozornega ljubimca, mešanico pri- 
marne moške grobosti in romantične senzibilnosti, ki 
omogoči dostop do še kakšne druge ženske odprtine, 
kot je v navadi. A je le bleda slika prazno lepega naj- 
stniškega idola na steni otroške sobe. V svoji 'igralni- 
ci' (beri: sobi za sadomazo igrice) tamkaj razstavljene 
igračke motri s takim nezanimanjem in celo zadrego, 
kot da ne ve, čemu sploh rabijo in kot da ni še nobe- 
ne prijel v roke. Kaj šele, da bi jo gospodovalno upo- 
rabil na svoji sužnji. Dakota Johnson je v vlogi ne- 
dolžno radovedne Anastazije za odtenek boljša, a tudi 
njej ne uspe prepričati, da je pripravljena odkriti bi- 
stvo užitka v bolečini in popolnem podrejanju. 


Namesto pričakovanega hvalospeva "Igraj se nežno, 
napiči me grobo!" dobimo puritansko srednješolsko 
romanco. Še Somrak premore več erotike! 


Težava je seveda tudi ta, da s kamero težko ujameš 
erotični naboj, če moraš v duhu ameriške paranoič- 
nosti na račun golote paziti, da se ne bo preveč videlo. 
Juhu, Anastazija celo nekajkrat pokaže prsne brada- 
vičke, pri Greyu pa se vse skupaj konča pri 'fuk špuri' 
in nekaj pogledih na tazadnjo. O njegovem mednož- 
nem bogastvu, ki je v knjigi opisano kot nasploh naj- 
bolj oh in ah, kajpada ni ne duha ne sluha. Ne gre za 
to, da bi morale biti njune spolne igrice prikazane na 
pornografskem nivoju. Toda da so upodobljene tako 
sterilno, je nedopustno za zgodbo, katere gonilo je 
erotična privlačnost oziroma premagovanje seksual- 
nih zadržkov v imenu ljubezni. In v kateri je moto glav- 
nega lika: "Ne hodim na zmenke. Samo fukam." 
Dialogi, predvsem pa duhovita elektronska korespon- 
denca iz knjige so banalno zreducirani na nivo teleno- 
vele oziroma površnega klepeta dveh zaljubljenih 
srednješolcev. Še ena vnebovpijoča pomanjkljivost je 
glasba. V redkih dramatičnih prizorih razgaljanja 
čustvene intime je v ozadju tišina ali cenena muzika 
za božične TV-filme. Med prizori seksa, ki naj bi kipe- 
li od vročine, pa dolgočasni popsongi v upanju na 
prodajo soundtracka. Fanatik 

Neškodljivo lekcijo iz SEM-igric si lahko z izbran- 
cem/ko ogledaš v drugi polovici februarja. 

tudiu Ghibli pravijo 'japonski 
Disney', vendar je dosti več kot 
to. Disneyja zanima predvsem 
všečnost širnemu občinstvu in 
je za denar zlahka pripravljen 
kompromitirati vizijo, kolikor je sploh ima. 
Njegovi izdelki so videzno všečni, spolirani 
in zabavni, a zvečine pocukrani, plitko za- 
bavljaški in s sporočilnega stališča redko 
tako globoki, da bi prevzeli razmišljujoče- 
ga odraslega. 
Če je Disney pop, je Ghibli klasika. Ta ja- 
ponski studio, ki smo ga v okviru poklona 
ustanovitelju Hayau Miyazakiju člankarsko 
obdelali v Jokerju 253, sicer dostavlja vi- 
zualno prečudovite izdelke, ki so videti pi- 
sani na kožo otrokom. A njihovi celovečer- 
ci, ki predstavljajo levji delež opusa, so na- 
menjeni zlasti odraslim - tudi zato, ker Ja- 
ponci animacije nimajo za nekaj otroške- 
ga, marveč jo že stoletja uporabljajo kot 
enakopraven medij. Za barvitostjo in prav- 
ljičnimi situacijami se skrivajo težke teme, 
poglobljeni človeški odnosi in filozofska 
razglabljanja. Naj gre za ekologijo v Prince- 
si Mononoke, ki jo je z manj poetičnosti 
skopiral Avatar, sodobno japonsko družbo 
v Spirited Away ali pošastnost druge sveto- 
vne vojne v Grave of the Fireflies, enem 
najbolj pretresljivih vojnih filmov sploh. 
Zdaj je 79-letni režiser slednjega bisera 
Isao Takahata dostavil fantastični celo- 
večerec The Tale of the Princess Kaguya, 
kljub veliki konkurenci resen oskarjevski 
kandidat za letos najboljši animirani film. 


Srebrne livade s teboj 


Nekega dne v srednjeveški Japonski ostareli kmet med seka- 
njem bambusa najde lepo oblečeno, za prst veliko dojenčico. Z 
ženico jo posvojita in punčka jima je v veselje, le eno posebnost 
ima - popešeno raste in hitro postane otrok. Kmet predvideva, 
da so jima jo poslala nebesa, in prepričanje se mu utrdi, ko v na- 
sadu najde še obilje zlata. Tedaj sklene, da se bo družina prese- 
lila v graščino v mestu, saj božanstva po njegovem želijo, da 
mala postane kraljična. Vendar to ni dobra zamisel, saj tedaj že 
zala mladenka postane tarča bogatašev in plemstva. Vsi si želijo 
njo ali vsaj del nje, čeprav je nihče nič ne vpraša, temveč le pri- 
čakujejo poslušnost. Medtem pa se otroško veselje, stari prijate- 
lji in povezanost z naravo vse bolj oddaljujejo ... 

V tipični ghiblijevski maniri se v Kaguyi prepletata resničnost in 
izmišljenost. Po eni strani gre za bajko, kar ni čudno, saj si za os- 
novo jemlje Povest o rezalcu bambusa iz 10. stoletja, najstarejše 
ohranjeno japonsko prozno delo. Kaguya ima kot mesečni otrok 
magične moči, ob katerih obnemi celo prestolonaslednik, in 
marsikaj je prepoznavno pravljičnega, recimo del, ko ji morajo 
snubci prinašati čudežne predmete. Tudi iztek je docela nadna- 
raven, že kar nekoliko pretirano. 

A prav ta nadrealizem daje filmu patino in rabi kot kot protiutež 
krutejši polovici. Dekliški nedolžnosti je namreč primešan pelin, 
saj se priredba bajke ukvarja s perečimi temami. Med drugim je 
prilika o družbenem povzpetništvu in zatiranju žensk v verno po- 
ustvarjeni srednjeveški Japonski, kjer se premožni plemiči zgri- 
njajo nad devo, saj so pokvarjeni in naveličani ter jih poganja le 
še sla po imetju. Pod tem pa se pretakajo še globlji studenci - o 
minljivosti lepote in človeškega življenja ter pesnitev o večnem 
kolesu življenja, ki postavlja vprašanje, ali je budistično razsvet- 
ljenje vredno tega, da odvržeš vse, kar te dela živega? Na srebr- 
ni Luni, od koder je kraljična, vlada večni, srebrni mir. Toda na 
zlati Zemlji so barve, letni časi, ptice, živali in cvetlice, pa napa- 
ke, trpljenje in smrt. 


ode] h VAREN 


Za zenice obliznit 


Na to sem cikal prej, ko sem rekel, da Ghibli ni Dis- 
ney. Kraljična Kaguya v srži ni namenjena otrokom, 
čeprav jo lahko gledajo, saj ni nič krvava ali pretirano 
črnikava, temveč odraslim. Takim, ki od risanega fil- 
ma ne pričakujejo zabave, marveč prefinjeno stkano 
tkanino idej, sporočil in vprašanj, ob katerih se zami- 
sliš. Po koncu sem kar obsedel in svoje življenje videl 
iz drugačnih zornih kotov, kar se mi ob filmih zadnje 
čase redko zgodi. Kaguya je tako ganljiva in zna tako 
dobro zadeti žebljico na glavico, da se mi je takoj uvr- 
stila med tri najljubše Ghiblijeve izdelke. Med drugim 
zavoljo neverjetne animacije, ki odvrže razpaseni tri- 
razsežni fotorealizem in se posveti s čopičem udeja- 
njenemu impresionizmu. Vse v filmu je življenjsko in 
zlahka prepoznavno, a sanjavo in ilustracijsko, kot bi 
se zlizali težko združljivi predstavitveni razsežnosti. 
Perfekcija in mojstrovina, ob kateri onemiš. 

V navezi z minimalistično glasbeno spremljavo, kjer 
prednjačijo glas, klavir in dolge japonske citre 'koto', 
je Kaguyo težko označiti za karkoli manj od remek 
dela. Boleče si želim, da bi ga videl v kinu, a glede na 
stanje slovenskega kinotrga se tega bržda nadejam 
zaman. V uteho mi je izdaja na DVDju in blu-rayu, 
kjer je moč slišati izvrstno angleško sinhronizacijo s 
Chloč Grace Moretz v glavni vlogi. 


Slog animacije je povzet po starodavni japonski tehniki ukiyo-e, s katero smo se igralci seznanili v akcijski avanturi Okami. Ukiyo-e je bil priljubljen zlasti med 17. in 19. 
stoletjem in pomeni 'slike lebdečega sveta'. Zanj so značilne jasno začrtane, krepke linije črnila in nežno pobarvane ploskve, ki so si v kontrastu. Kaguya je sceloma taka. 

Samantha Shannon: 
SANJAGKA 


ljub daljšemu tuhtanju se mi še 
K: izmika, v kateri žanr naj 

umestim Sanjačko. Kar je pravza- 
prav dobro, inovativnost je že pol sesta- 
vine za privlačno zgodbo, ta pa je mladi 
angleški pisateljici (letnik 1991) lepo 
uspela. V prvi vrsti knjiga ni še en mla- 
dinski naslov, ampak je namenjena 
mladim odraslim, new adults, novemu 
ciljnemu starostnemu segmentu, ki se 
je izkristaliziral zadnjih nekaj let in po- 
staja vedno močnejši del programa za- 
ložnikov. V praksi to pomeni, da se ju- 
naki ne ubadajo več s problemi odraš- 
čanja, starejšim pa naslovnice med bra- 
njem na vlaku ni treba zakrivati z ovit- 
kom kake glede starosti družbeno spre- 
jemljive knjige. No, razen če naletiš na 
sopotnika, ki viha nos nad žanrsko lite- 
raturo. Te pa je v Sanjački (The Bone 
Season) obilo. 


SAMANTHA SHANNON 
9 


SANJAČKA 


Dogajanje je umeščeno v London leta 
2059. Vendar ne gre za kontinuiteto na- 
šega časa, temveč za alternativno časo- 
sledje, ki korenini v viktorijanski Brita- 
niji. Takrat so med prebivalstvom od- 
krili posameznike s sposobnostjo jasno- 
vidnosti, darom, ki jim omogoča dostop 
do polja duhovnosti, imenovanega eter. 
Skozenj je moč komunicirati z umrlimi 
ali vdirati v um ljudi. Oblastem to ni 
všeč in uvedejo policijsko državo, kjer 
jasnovidce kruto preganjajo. Da bi pre- 
živeli, se združijo v kriminalnem pod- 
zemlju, ki operira z ilegalnim informa- 
cijskim trgom. 

Ena od takih navideznih kriminalk je 
devetnajstletna Paige, ki poseduje red- 
ko varianto jasnovidstva. Je namreč 
snohodka - med vstopom v eter lahko 
zapusti svoje telo. Toda ko jo ujamejo, 
je ne usmrtijo, ampak jo pošljejo v tajno 
kazensko naselbino. Tamkajšnji upravi- 
telji so pripadniki življenjske vrste iz 
onostranstva, ki ujetnike kot sužnje uri- 
jo za boj proti še bolj zoprnim nezemlja- 

ČRKOŽER 


nom. Heh, prava žanrska mineštra, to- 
rej, ki združuje elemente paranormalne 
fantazije, ZFja, distopije in kiberpunka. 
A presek je dovolj uravnotežen, da zna 
navdušiti ljubitelja kateregakoli izmed 
teh žanrov. 

Ambiciozno zastavljeni prvenec zmoti 
nekaj porodnih krčev. Začetna poglavja 
te zasujejo z informacijami in žargons- 
kim besednjakom, da komaj veš, kaj 
bereš (ne spreglej slovarčka na koncu 
knjige!). Vendar pripoved kmalu zadi- 
ha, tako da dinamičnost, preobrati, mi- 
steriji in neuklonljiva glavna junakinja 
prevladajo. Nadaljevanje, The Mime 
Order, se bo bržda slejkoprej znašlo na 
vaši polici. Tudi film menda bo - zanj 
bo zadolžen Andy Serkis, ki ga pozna- 
mo kot Golluma iz Gospodarja Prsta- 
nov. Flegma 


James Dashner; 
LABIRINT 


lede na to, da bo po vsebini sodeč 
G ta knjiga največ navdušenih bral- 

cev našla med ljubitelji mladinske 
distopične literature, je glavni junak to- 
krat presenetljivo - junaški. Nekako 
smo se navadili, da bodo v postapoka- 
liptični prihodnosti najstnice nekje pri 
šestnajstih tiste, ki bodo v navidez druž- 
beno urejenem in pravičnem sistemu 
našle strašno zaroto ter naredile štalo. 
Fantje pa se morajo zadovoljiti s stran- 
skim mestom romantičnega interesa. 
Prigode Katniss, Tris in druščine so nam 
v knjižnem in filmskem jeziku tako vtis- 
nile podobo, da ob besedi distopija v 
osrednji vlogi nehote pomislimo na pro- 
tagonistko. A za enakost med spoloma 
vseeno skrbijo nekateri avtorji. Pri nas 
lahko beremo izvrstno trilogijo Hrup in 
kaos Patricka Nessa, sedaj pa je prispel 
prevod podobne veleuspešnice Labirint 
(The Maze Runner) ameriškega pisatelja 
Jamesa Dashnerja. Zgodbo smo lani 
oktobra že ugledali na velikem platnu in 
solidna priredba je bila finančno dovolj 


uspešna, da je zagnala novo filmsko 
franšizo. Nadaljevanje bo namreč kino- 
dvorane ugledalo že letos septembra. 
Če ste film videli ali ne, je črkoidni izvir- 
nik vreden branja. 

Najstnik Thomas se z izbrisanim spomi- 
nom - ve le za svoje ime - zbudi v dvi- 
galu. Ko se to ustavi in se odpre loputa, 
vanj strmijo obrazi sovrstnikov. Znajde 
se na ogromni jasi, obdani z velikimi zi- 
dovi, kamor dvigalo vsak mesec odloži 
novega presenečenega ujetnika. Nihče 
od njih ne ve, čemu se je znašel tam. Za 
preživetje oblikujejo skupnost, ki teme- 
lji na delitvi dela: eni za hrano gojijo 
živali, drugi delajo na polju. A ker pulje- 
nje plevela ni ravno napeta snov za bra- 
nje, pozornost vzbudijo tekači. To je 
elitna skupina fantov, ki se sleherno jut- 
ro odpravi za zidove jase, koder leži 
gromozanski in spreminjajoči se blod- 
njak. Tam kljub nevarnostim iščejo iz- 
hod. Medtem pa nepričakovano prispe 
novo dvigalo in s seboj prvič pripelje 
dekle ... 

Labirint je precej bolj akcijski od po- 
dobnih del. Energičnost ustvarjajo tudi 
kratka poglavja, zaradi česar prebrane 
strani ob adrenalinskih pripetljajih kar 
letijo mimo. Ob vsem tem je največja 
privlačnost razrešitev skrivnosti hodni- 
kov. Misterij te zapelje, čeprav se avtor 
lomi z neposrečenimi narativnimi triki 
zakrivanja informacij, da nas dlje drži v 
suspenzu. Po drugi strani pa navduši s 
pečine visečim koncem, s katerim 
zgodbo nepričakovano zasuče do te 
mere, da se za nadaljevanji ponastavi 
celo žanr pripovedi. Skratka, zaključek, 
ob katerem hočeš še, in upati velja, da 
ne bo treba predolgo čakati na ostale 
prevode. Serija sicer obsega štiri knjige 
- trilogijo in dlje v preteklost umeščen 
preddel z novimi liki. Uspeh filma pa je 
avtorja prepričal k pisanju še ene knji- 
ge. Znova bo šlo za prednadaljevanje, le 
da se bo to odvijalo neposredno pred 
Labirintom. Flegma 


Patrick 
Rothfuss: 
IME VETRA 


rajina slovenskih fantazijskih pre- 
vodov bo od 20. februarja boga- 


tejša za še eno nadvse solidno no- 
vejše delo, Ime vetra Patricka Rothfussa 
iz leta 2007. Bradati štiridesetletnik je 
zanj pobral številne nagrade, med dru- 
gim literarno priznanje guill, in čeprav 
ni taka zvezda kot oni drugi, belolasi 
neobritež, v kontekstu modernega fan- 
tasyja kotira kar visoko. Temu, da je 
prevod moj, ne bom dajal posebne teže. 
Angleški izvirnik sem pohvalil že v Jo- 
kerju 223, poleg tega pa prvi del trilogi- 
je Kraljemorčeve kronike po širini in 
mitologiji izmišljene dežele ni na ravni 
Tolkiena ali Martina. Tu ni ducatov rod- 


bin, ki bi si skakale v lase, niti življenj- 
skih vrst, ki bi se hotele iztrebiti, ali ulti- 
mativnega zla, ki bi hlepelo po prevladi. 
Le mladenič, na milost in nemilost pre- 
puščen stvarstvu. 

750-stranski špeh spremlja 'cigana' 
Kvotha, ki mu bajeslovneži ubijejo star- 
še, zaradi česar je primoran rasti na uli- 
cah smrdljivega mesta. Njegova nas- 
lednja postaja v dobi, ki spomni na vi- 
soki srednji vek, je Univerza, kjer se ho- 
če učiti čarovništva. A zaradi mladosti 
in nenavadnosti je vesel, da lahko se- 
stavlja hecne svetilke in brska po stav- 
bah, ki tajijo skrivnosti. Kvothe malce 
potterjevsko prijateljuje s ta dobrimi 
sošolci, se prepira s ta slabimi in se 
skuša ne preveč zameriti učiteljem, 
vmes pa se v mestu preživlja z mojstr- 
skim igranjem lutnje. Pri tem nenehno 
pazi na dvoje: na karkoli v povezavi z 
umorom roditeljev in na znake, da se je 
od nekod pojavila zala dečva Denna. Z 
njo najprej bi, pa potem ne bi, in ko 
spet bi, je že nekje drugod, neulovljiva, 
močna ženska, ki se trudi preživeti v 
moškem svetu. 


IME 
VETRA 


a PATRICK 
KOoTHFuss 


Ne gre za borbe za oblast, ustroj dežele 
in reševanje sveta, marveč je pripoved 
osebna, domala intimna, z nekaj finega 
sprevračanja žanrskih klišejev, kot je 
zmaj. Širšo sliko le slutimo, ko sprem- 
ljamo Kvothove triumfe in poraze, naj- 
stniško zaljubljenost in vandranje z De- 
nno. A čeprav so zgode rdečelasega ju- 
naka, v katerih je zgolj prgišče nadna- 
ravnosti, lirične in občuteno nežne, zla- 
sti v opisih glasbenega udejstvovanja, 
jim Kvothovo krempljanje za fičniki ter 
ubadanje z 'boljšimi' na družbeni lestvi- 
ci daje mrakobo, ki je ne more izbrisati 
še toliko dobrovoljnih pesmic. To je 
druge vrste črnina kot tista, ki jo pelje 
Martin, ki Rothfussa izrecno priporoča. 
Ta prinaša morilsko slo, dvorne spletke 
ter incestne svinjarije, dočim je Ime ve- 
tra na izrecni ravni bolj nedolžno. A ko 
se ob vsej tisti romanci, dvorjenju in 
muziciranju znajdejo črnooki hudiči in 
smrdljiva človeška pokvarjenost, je 
krutost sveta, ta ost sodobne fantazije, 
še kako očitna. Sneti 

Dobitniki Drivecluba: Aleksander Horvat iz Celja,  Izžrebanci kražke: Karmen Jeram iz Ljubljane Geselj, ki izhaja iz pravomoške slike, napiši v gla- 
Marko Kržič iz Fužin in Uroš Leban iz Novega mesta. (The Crew) in Martin Ilc iz Kranja (Neverdead). sovnico, ki jo poišči na rumeni stranki Joker.si, do 
Rešitev: bruuuum. Rešitvi: AZIJSKI ADONIS vagintaga. Nagrade obstajajo. 

Microsoft na pol! , 


kal na Pamelo Anderson, Amazon je bil knjigar in 

Google zgolj eden od iskalnikov. Tudi Apple se je 
na prelomu tisočletja z Jobsom ponovno v sedlu še iskal 
in jabolka so bila vidna edinole po grafičnih birojih. Edi- 
no veliko ime ITja je bil Microsoft in vanj so treskale vse 
strele. Z ene strani smo se iz Billovega imperija delali 
norca uporabniki, ki smo zabavljali čez okenske nepri- 
like. Z druge pa se je firme tedaj lotila protimonopolna 
komisija. Ta je pogruntala, da ima njihov operacijski sis- 
tem tako velik tržni delež, da je privzeta vključitev Inter- 
net Explorerja nezaslišana poteza, ki izloča Netscape in 
ostale konkurente. S tem se je začela nekajletna Mic- 
rosoftova pravdarska kalvarija. Tekom procesa se je 
omenjala delitev izvorne kode softvera z javnostjo in ce- 
lo razdelitev firme na sistemski ter aplikacijski del. Na 
kraju jo je Gates odnesel le z žuganjem in obljubo, da bo 
dal uporabnikom možnost izbire spletnega brskalnika. 
To je bila ena od mnogih tematik Jokerja 79, zakaj iger je 
bilo letnemu času primerno malo. Posvetili smo se evrop- 
ski splovitvi dreamcasta, Seginega poslednjega kosa 


V začetku 2000 je petnajstletni Zuckerberg še dr- 


čmokavec 2000 


hardvera ... prvikrat smo spregovorili o risankah za odra- 
sle in predstavili South Park ... testisirali smo printerje za 
domačinsko rabo ... se igrali z dlančniki, takrat jako hot- 
nimi šlatalnozaslonskimi napravicami z danes nekam ne- 
razumljivim namenom ... ter širili koristne nasvete za pe- 
ko CDRjev. Cartmana seveda še vedno radi gledamo, 
medtem ko so dreamcast, pečenje ploščkov, palmi in 
ipagi ter v dobršni meri tudi tiskalniki kot nujna gospo- 
dinjska komponenta že stvar zgodovine. En prispevek, ki 
bo kmalu aktualen, pa dotični Joker vseeno vsebuje: 
rešitev Tormenta. Po zgledu Baldurjeve obnovljene izdaje 
se namreč obeta nadgrajena verzija tudi te nepozabne 
frpjke. Žal je malo verjetno, da bo šel kdorkoli na pod- 
streho pihat prah in pajčevine s starih revij. 

No, če bo to storil, se bo pri podrobnejšem pregledu na- 
smehnil ob neki malenkosti, okoli katere je bilo tisti čas 
kar nekaj kravala. Celoten kaslc - rubrika s pismi bralcev 
- je bil posvečen ritopikom, ki so borgovsko protestirali 
zoper naše decembrsko hudomušno omembo Revolver- 
ja. Po mnenju prve lokomotive legebitričnega društva in 
petih vagončkov smo s svojim pisanjem stigmatizirali de- 

Cona V70 S 

79 


setino javnosti, zato smo si zavoljo nestrpnosti 
zaslužili oznako homofobičnega žurnalizma. 
Dasi je bila šala na rovaš proslule homoero- 
tične revije dejansko nedolžna, smo se celotni 
skupnosti nekaj let kasneje oddolžili z Leder 
Šerifom in nepozabnimi mornarskimi veseloi- 
grami pri Modri ostrigi. 


Watts 
"Excellent, sir! 
Well done, sir?! 


' 4 
'  Mnai duper, sir!" 
v z—mrr — 


ME adi 


Final Fantasy VIII (67) je krepko razdelil publiko. 
Enim so bile všeč prvine, kot so srednješolsko me- 
lanholična lirika, sodobna okolica, duševno ranljiv 
glavni junak in tepež sovražnikov z močnimi napa- 
di, limit breaki. Drugi, tudi naš opisovalec, pa so 
težko prenašali nepreskočljive animacije pri prikli- 
cih beštij in emo cmerjenje, pisano na kožo japon- 
skim najstnicam. Mogoče bi danes na to gledal 
drugače. Hmmm, koliko pride na Steamu? 


87 


BRVAVE dLAJI ( 
pOSTAJEJO SBELECE 


Bilo je okrog poldneva, ko je voz zavil na drugo cesto. 
Ta je bila široka kot reka in tlakovana. Najprej smo 
srečali le peščico popotnikov in vprego ali dve. A po 
vsej tisti samoti se mi je že to zdelo kot velika množica. 
Zapeljali smo globlje v mesto, kjer so nizke zgradbe od- 
stopile prostor višjim trgovinam in krčmam. Drevesa in 
vrtove so zamenjali prehodi in ulični prodajalci. Širni re- 
ki podobno cesto so zamašile in zadušile naplavine v 
obliki stotin dvokolnic in pešcev, pa ducatov tovornih in 
potniških vozov ter sem in tja kakega jezdeca. 

Slišal sem kopitljanje konjskih podkev in vpitje ljudi ter 
vohal pivo, znoj, smeti in katran. Spraševal sem se, za 
katero mesto gre in ali sem tu že bil, preden, preden ... 
Zaškrtal sem z zobmi in potlačil spomine. 

"Še malu, pa bomu tam," je Seth preglasil trušč. Sčaso- 
ma se je cesta odprla v trg. Vozovi so se kotalili po tla- 
kovcih in njihovo ropotanje je spominjalo na oddaljeno 
grmenje. Slišalo se je barantanje in prerekanje. Nekje 
daleč je vreščavo in tanko vekalo dete. Nekaj časa smo 
se brezciljno vozili, dokler nismo našli praznega kota 
pred neko bukvarno. 

Seth je ustavil voz in skočil sem z njega, ko sta si druga 
dva pretegovala ude, omrtvele od poti. Nato sem jima z 
neke vrste tihim dogovorom pomagal zložiti kepaste 
vreče z voza in jih nagrmaditi obenj. 

Čez pol ure smo počivali med strpanimi žaklji. Seth si je 
z eno roko zaščitil oči pred svetlobo in me pogledal. 
"Kaj boš dans zganjal v mestu, pub?" 

"Strune za lutnjo potrebujem," sem dejal. Šele tedaj 
sem se zavedel, da ne vem, kje je očetovo glasbilo. 
Sunkovito sem se ozrl. Ni ga bilo na vozu, kjer sem ga 
pustil, ali na kupih bučk, niti ni čakalo prislonjeno ob 
zid. V trebuhu me je stiskalo, dokler nisem lutnje zapazil 
pod kosom ohlapne raševine. Stopil sem k njej in jo vzel 
v tresoče roke. 

Starejši kmet se mi je zarežal in mi ponudil dve od grča- 
vih bučk, ki smo jih prej zložili z voza. "Kaku bi blo tvoji 
mami ušeč, če bi domu prnesel tanarbolše oranžne ma- 
slene bučke na tej strani Davnika?" 

"Ne, ne morem," sem zajecljal in odrinil spomin na okr- 
vavljene prste, ki grebejo po zemlji, ter vonj po gorečih 
laseh. "S-saj sta mi že dovolj ..." Obmolknil sem in sto- 
pil nekaj korakov proč; lutnjo sem še vedno prižemal k 
prsim. 

Pobliže si me je ogledal, kot da bi me šele zdaj zares 
opazil. Nenadoma sem se zavedel, kakšen sem videti: 
zanemarjen in napol sestradan. Še bolj sem se umaknil. 
Kmetove roke so padle ob telo in nasmeh mu je zamrl. 
"Ah, pubec," je rekel tiho. 

Postavil je bučke na tla, se obrnil k meni in spregovoril z 
blago resnostjo. "Z Jakom bova tle, dokler bo luč. Če 
boš najdu, kar iščeš, lahku greš z nama na grunt. S sta- 
ro bi obrajtala še kak par rok. Zlo vesela bi te bla. Ane- 
de, Jake?" 

Jake me je prav tako gledal. S poštenega obraza sem 
mu bral sočutje. "Brez skrbi, oča. Taku je rekla, predn 
sva šla." 

Stari kmet me je še naprej resno motril. "To je Morski 
trg," je pojasnil in pokazal k nogam. "Tule bova, dukler 
ne bu tema, mrbit še neki čez. Prid nazaj, če boš nucal 
prevoz." Njegov pogled je postal zaskrbljen. "Me zasto- 


zo» 


piš? Z nama lahku greš. 

Še naprej sem se korak za korakom oddaljeval, 
čeprav nisem bil prepričan, čemu. Vedel sem 
le, da bom moral, če pojdem z njima, pojasnje- 
vati. Da se bom moral spomniti. Vse je bilo bo- 
lje, kot da bi odprl tista vrata ... 

"Ne. Ne, hvala," sem se zatikal. "Veliko sta že 
naredila. Se bom že znašel." Od zadaj se je ob- 
me obregnil možak v usnjenem predpasniku. 
Ustrašil sem se, se obrnil in stekel. 

Slišal sem, kako je eden od njiju zavpil za ma- 
no, toda množica ju je preglasila. Tekel sem s 
težkim srcem v prsih. 


x ii x 


Katransko je dovolj veliko, da ga ne prehodiš v 
enem dnevu. Celo tedaj ne, kadar paziš, da se 
ne bi izgubil ali da te v zamotani mreži vijuga- 
vih in slepih ulic ne bi napadli. 

Pravzaprav je bilo preveliko. Naravnost orjaško 
in nepregledno. Morja ljudi, gozdovi stavb. Za- 
udarjalo je po urinu in švicu in premogovem di- 
mu in katranu. Če bi bil pri sebi, se ne bi nikdar 
odpravil tja. 

Ni trajalo dolgo, da sem se izgubil. Prezgodaj 
ali prekmalu sem zavil, nakar sem skušal na- 
pako popraviti tako, da sem ubral bližnjico 
skozi uličico, ki je bila kot tesen med visokima 
zgradbama. Vila se je kakor soteska, ki jo iz- 
dolbe reka med iskanjem položnejše struge. 
Ob stenah so se nabirale smeti in mašile razpo- 
ke med stavbami ter vežami, umaknjenimi v zi- 
dove. Ko sem še nekajkrat zavil, mi je v nos 
udaril žaltav vonj po mrhovini. 

Za naslednjim vogalom sem se nenadoma 
opotekel k steni in pred očmi se mi je zabliska- 
lo od bolečine. Na rokah sem začutil grobe dla- 
ni. Odprl sem oči in zagledal starejšega fanta. 
Bil je dvakrat večji od mene, temnolas in divje- 
ga pogleda. Plasti umazanije na njegovem ob- 
razu so spominjale na brado in mu navdale ne- 
navadno krut izraz. 

Dva druga fanta sta me potegnila od zidu. Zac- 
vilil sem, ko mi je eden od njiju zvil roko. Sta- 
rejši se je ob tem nasmehnil in si šel z roko sko- 
zi lase. "Kaj počneš tu, Nalt? Si se izgubil?" V 
nasmehu je pokazal še več zob. 

Skušal sem se osvoboditi, toda eden od fantov 
mi je zvil zapestje, da sem zasopel. "Ne." 
"Mislim, da se je izgubil, Ščukar," je dejal tisti 
na moji desni. Oni na levi me je s komolcem si- 
lovito treščil v sence, da se je uličica zavrtela. 
Ščukar se je zasmejal. 

"Lesarstvo iščem," sem rahlo omotičen za- 
momljal. 

Ščukarjev izraz se je spremenil v morilskega. 
Zgrabil me je za ramena. "A sem te kaj vpra- 
šal?" je zavpil. "A sem ti dovolil govoriti?!" S 
čelom me je nabil v obraz. Začutil sem oster 
hrsk, ki mu je sledil gejzir bolečine. 

"Ej, Ščukar." Zdelo se mi je, da glas prihaja iz 
nemogoče smeri. Neko stopalo je podrezalo 


tok moje lutnje in ga prevrnilo. "Ej, Ščukar, lej tole." 
Ščukar je pogledal dol, ko je tok udaril ob tla z votlim 
tompom. "Kaj si sunil, Nalt?" 

"Ničesar." 

Eden od fantov, ki sta me držala za roke, se je zasmejal. 
"Mhm, tvoj stric ti je dal to reč, da bi jo prodal in kupil 
zdravilo za bolno babico." Spet se je zasmejal, medtem 
ko sem si skušal z mežikanjem odgnati solze iz oči. 
Slišal sem tri tleske, s katerimi so se zaskoki sprostili. 
Sledil je nezgrešljivi zvok strun, ko je lutnja zdrknila iz to- 
ka. 

"Babica bo od sile jezna, da si izgubil tole, Nalt," je tiho 
rekel Ščukar. 

"Tehlu naj nas spešta!" je fantu na moji desni odneslo po- 
krov. "Ščukar, ti je jasno, kaj lahko dobimo? Zlato, Šču- 
kar!" 

"Ne omenjaj Tehluja v tri krasne," je revsnil fant na moji 
levi. 

"Kaj?" 

"Tehluja kliči le v stiski veliki, saj Tehlu sodi o mislih, oli- 
ki," je zdeklamiral. 

"Tehlu in njegov veliki bleščeči otepač me lahko celega 
poščijeta, če je ta zadeva vredna manj kot dvajset talen- 
tov. To pomeni, da jih lahko od Dikena izvlečemo vsaj 
šest. Veš, kaj vse bi lahko naredili s takim denarjem?" 
"Prav nič, če ne boš nehal tako govoriti. Tehlu bdi nad 
nami, a maščevalnost mu ni tuja." Glas drugega fanta je 
bil poln spoštovanja in boječ. 

"Si se spet zavlekel spat v cerkev, kaj? Vere se nalezeš 
kot ščene bolh." 

"Roke ti bom zavozlal." 

"Mama se ti vlači za krajcarje." 

"Pusti mojo mamo pri miru, Lin." 

"Za železne krajcarje." 

Končno mi je uspelo zbistriti pogled in zagledal sem 
Ščukarja, ki je čepel v prehodu. Zdelo se je, da ga je lut- 
nja očarala. Moja čudovita lutnja. Sanjavo jo je gledal in 
jo spet in spet obračal v umazanih dlaneh. Skozi kopreno 
strahu in bolečine me je počasi začela grabiti groza. 
Fanta za mano sta postajala glasnejša, v meni pa se je 
prebudila vroča jeza. Napel sem se. V pretepu bi mi trda 
predla, toda vedel sem, da se moram le dokopati do lut- 
nje in se izgubiti v množici, pa jim bom ušel in bom zno- 
va varen. 

"... se je še vseeno porivala. Toda odtlej je za kavs dobi- 
la le polkrajcar. Zato imaš tako mehko betico. Vesel si 
lahko, da ni vdrta. Nič se sekirat, to je razlog, da se te ve- 
ra tako hitro prime," je zmagoslavno zaključil prvi fant. 
Na desni sem čutil zgolj napetost. Tudi sam sem se na- 
pel, pripravljen na zalet. 

"Vsekakor hvala za opozorilo. Na ušesa mi je prišlo, da 
se Tehlu rad skriva za velikimi konjskimi figami in -" 
Nenadoma sem imel prosti obe roki, ko je eden od fantov 
drugega pahnil ob zid. Naredil sem tri hitre korake do 
Ščukarja, zgrabil lutnjo za vrat in potegnil. 

Le da je bil Ščukar hitrejši, kot sem pričakoval, pa tudi 
močnejši. Lutnje mu nisem iztrgal. Sunkovito me je usta- 
vilo, Ščukarja pa dvignilo na noge. 

V meni sta zavrela razočaranje in ihta. Izpustil sem glas- 
bilo in se vrgel na Ščukarja. Poblaznelo sem grabil po 
njegovem vratu in obrazu, toda bil je preveč izkušen ce- 
stni pretepač, da bi ga lahko resneje poškodoval. Z noh- 


februar 2015 


ŠTORIJA IZ KATRANSKEGA 


pesci 


tom sem mu zarezal čez obraz od ušesa do brade. Nato 
je bil kar naenkrat na meni, potiskal me je ritensko, do- 
kler nisem zadel ob steno. 

Z glavo sem butnil ob opeke in padel bi, če me ne bi 
Ščukar silovito tiščal v krušeči se zid. Zajel sem zrak in 
se šele tedaj zavedel, da sem vseskozi kričal. 

Smrdel je po postanem znoju in žaltavem olju. Roke mi 
je oklepal v neomajnem primežu in me še močneje po- 
tisnil ob steno. Megleno sem se zavedal, da sem najbrž 
izpustil lutnjo. 

Znova sem skušal vdihniti. Slepo sem se otepal in še 
enkrat udaril z glavo v zid. Ko sem dojel, da sem z obra- 
zom pritisnjen ob njegovo ramo, sem z vso močjo ugriz- 
nil, Čutil sem, kako je koža počila pod zobmi, in okusil 
kri. 

Ščukar je zakričal in se odmaknil. Zajel sem sapo in 
vztrepetal od trgajoče bolečine v prsih. 

Preden sem se zmogel premakniti ali razmisliti, me je 
Ščukar spet zgrabil. Zabil me je v steno, enkrat, dva- 
krat. Glava mi je kot žoga sunila naprej in nazaj ter se 
odbila od opek. Nato me je zgrabil za grlo, me zasukal 
in me vrgel na tla. 

Tedaj sem zaslišal zvok in zazdelo se mi je, da je vse ob- 
mirovalo. 


Odkar so pobili glumaško skupino, sem včasih sanjal o 
starših. Bila sta živa in pela sta. V mojih sanjah je bila 
njuna smrt napaka, pomota, nova drama v njunem re- 
pertoarju. S tem sem se za nekaj trenutkov otresel veli- 
kega gorja, ki me je stalno ovijalo in trlo. Objel sem ju in 
skupaj smo se smejali mojim trapastim skrbem. Vsi tri- 
je smo zapeli in za hip je bilo vse krasno. Krasno. 

Nato sem se spomnil in bilo je, kot bi se rana na novo 
odprla. Bila sta mrtva, jaz pa pošastno sam. In tista pe- 
za, ki je prej le za trenutek padla z mene, me je vnovič 
stisnila. Bilo je še huje, saj nisem bil pripravljen nanjo. 
Potem sem legel na hrbet in bolečih prsi ter težke sape 
strmel v temo. Globoko v sebi sem vedel, da nič več ne 
bo prav, nikdar več. 

Ko me je Ščukar vrgel na tla, sem tako odrevenel, da 
skoraj nisem čutil, kako se je pod mano zdrobila oče- 
tova lutnja. Oglasila se je tako kot umirajoče sanje in v 
prsih se mi je znova prebudilo enako bolestno, zasoplo 
gorje. 

Ozrl sem se in videl, kako se Ščukar ves upehan drži za 
ramo. Eden od fantov je klečal drugemu na rebrih. Nista 
se več ruvala, marveč sta oba pretreseno gledala proti 
meni. 

"Pizdun mali me je ugriznil," je rekel Ščukar tiho, kot da 
ne bi mogel povsem verjeti svojim besedam. Njegov iz- 
raz se je skrivenčil in modrikasto je zaripnil. "Ugriznil 
me je!" 

Skušal sem se mu spraviti s poti, ne da bi dodatno poš- 
kodoval lutnjo. Njegova brca me je zadela v ledvico in 
odletel sem med trske, ki so se še bolj zdrobile. 

"A vidiš, kaj se zgodi, če se rogaš Tehlujevemu imenu?" 
"Ne omenjaj mi več Tehluja. Spravi se z mene in zgrabi 
tisto. Mogoče bo za Dikena še zmerom nekaj vredno." 
"Poglej, kaj si storil!" je Ščukar še naprej rjovel nad ma- 
no. Z brco me je zadel v bok in me napol prevrnil. Vid se 

mi je stemnil po robovih. Motnje sem bil skoraj 
vesel, toda globlja bolečina je ostala nedotak- 
njena. Krvave dlani sem stisnil v skeleče pesti. 
"Te gumbaste reči niso videti poškodovane. 
Srebrnikaste so, stavim, da lahko zanje nekaj 
iztržimo." 

Ščukar se je pripravil na novo brco. Skušal 
sem dvigniti roke, da bi se zaščitil, a sem le 
neučinkovito trznil in jo kasiral v trebuh. 

"Tisti del vzemi ..." 

"Ščukar. Ščukar!" 

Ščukar me je znova brcnil v trebuh, da sem 
šibko bruhnil na tlakovce. "Ti tam, stoj! Mestna 
straža!" Vpil je novi glas. Tihoti, ki je trajala za 
dolžino srčnega utripa, sta sledila razgrebanje 
in zmeda topotajočih nog. Hip zatem so mimo 
mene pridoneli debeli škornji in spet izginili v 
daljavi. 

Spomnim se skelenja v prsih. Onesvestil sem 
Se, 


Iz teme sem se zbudil, ko mi je nekdo obračal 
žepe. Neuspešno sem skušal odpreti oči. 
Zaslišal sem mrmranje. "A to je vse, kar dobim 
v zahvalo, ker sem ti rešil življenje? Bakrenec 
in prgišče trikotov? Pijačo za en večer? Nič- 
vrednež mali." Odkrehal se je in preplavil me je 
smrad postanega žganja. 

"Pa kako si vreščal. Če se ne bi drl kot punca, 
ne bi takole pritekel." 

Skušal sem spregovoriti, a se je izteklo v na- 
vadno ječanje. 

"No, vsaj živ si. Tudi to je nekaj." S stokom je 
vstal in zamolkli koraki škornjev so poniknili v 
tišino. 

Čez nekaj časa sem ugotovil, da lahko odprem 
oči. Slabo sem videl in zdelo se mi je, da imam 
nos večji od glave. Oprezno sem ga podrezal. 
Zlomljen. Spomnil sem se, kaj me je naučil 
Ben, zato sem ga prijel z obeh strani in ga sun- 
kovito zasukal nazaj v pravi položaj. Krik bo- 
lečine sem udušil s stisnjenimi zobmi in v oči 
so mi navrele solze. 

Mežikaje sem jih odgnal in obšlo me je olajša- 
nje, ko sem ulico zagledal brez boleče meglice. 
Vsebina moje male bisage je ležala na tleh po- 
leg mene: pol klobčiča vrvice, top nožič, Reto- 
rika in logika ter preostanek kosa kruha, ki mi 
ga je stari kmet daroval za kosilo. Zdelo se je, 
kot da je od takrat minila cela večnost. 

Kmet. Pomislil sem na Setha in Jaka. Mehek 
kruh in maslo. Pesmi med klopotanjem v vozu. 
Na njuno ponudbo varnega pribežališča, nove- 
ga doma ... 

Nenadnemu spominu je sledil preplah, ob ka- 
terem mi je postalo slabo. Ozrl sem se po uliči- 
ci in od sunkovitega giba me je zabolela glava. 
Ko sem z rokami pretaknil smetje, sem našel 
nekaj znanih kosov lesa. Nemo sem strmel va- 
nje, okrog mene pa se je svet neopazno temnil. 

S pogledom sem oplazil tanek reženj svoda nad sabo in 
videl, da drsi v vijolični somrak. 

Kako pozno je bilo? Hitro sem zbral imetje, posebej paz- 
ljiv do Benove knjige, in odšepal v smer, za katero sem 
upal, da vodi na Morski trg. 

Ko sem ga naposled našel, je z neba izginila še poslednja 
somračna svetloba. Med redkimi preostalimi odjemalci 
se je počasi kotalilo prgišče vozov. Hlastno sem šepal od 
enega kota trga do drugega in obupano iskal starega 
kmeta, ki me je pripeljal. Kako sem si želel videti eno od 
tistih grdih grčastih bučk. 

Ko sem naposled našel bukvarno, pred katero je prej 
ustavil Seth, sem se zadihan opotekal. Setha in voza ni 
bilo na spregled. Sesedel sem se v praznino, ki je ostala 
za njima, ter začutil muke in bolečine ducata poškodb, za 
katere se prej načrtno nisem zmenil. 

Otipal sem jih drugo za drugo. Bolelo me je več reber, 
čeprav nisem mogel ugotoviti, ali gre za zlome ali poško- 
dovan hrustanec. Bil sem omotičen, in če sem prehitro 
obrnil glavo, mi je postalo slabo. Verjetno je šlo za pretres 
možganov. Nos je bil zlomljen in imel sem več modric ter 
prask, kot bi jih lahko preštel na prste obeh rok. Pa še 
lačen sem bil. 

Nemočen proti vsemu razen tej zadnji tegobi sem vzel 
shranjeni kruh in ga pojedel. Ni zadostovalo, a bilo je bo- 
lje kot nič. Iz korita za konje sem naredil požirek vode, 
kajti bil sem zadosti žejen, da se nisem zmrdoval nad 
slankastim, kiselkastim okusom. 

Na misel mi je prišlo, da bi zapustil mesto, a bil sem tako 
zdelan, da bi za pot potreboval ure in ure. Poleg tega me 
zunaj ni čakalo nič razen dolgih milj očiščenih njiv. Nobe- 
nega drevja, ki bi mi nudilo zavetje. Nikakršnega lesa za 
taborni ogenj. Nobenih zajcev, ki bi jim lahko nastavil 
past. Niti ene koreninice pod zemljo. Ništrc resja za spa- 
nje. 

Bil sem tako sestradan, da se mi je želodec stisnil v trpek 
vozel. Tu sem vsaj vohal, da nekje kuhajo kokoš. Odpra- 
vil bi se za vonjem, toda bil sem omotičen in bolela so me 
rebra. Nemara mi bo jutri kdo ponudil kaj za pod zob. V 
tistem trenutku sem bil preveč zbit. Hotel sem le zaspati. 
Iz tlakovcev je mezela še zadnja sončna toplota in veter 
se je krepil. Umaknil sem se nazaj v vežo bukvarne, da 
me ne bi ujel. Skoraj sem že zaspal, ko je lastnik trgovine 
odprl vrata in me z brco spodil, češ, naj izginem, sicer bo 
poklical orožnika. Odkrevsljal sem, kakor hitro sem mo- 
gel. 

Po tistem sem v neki uličici našel prazne zaboje. Za njimi 
sem se zvil v klobčič, ves potolčen in izmučen. Zaprl sem 
oči in se trudil odmisliti spomin na to, kako lepo je zaspa- 
ti sit in na toplem, obkrožen z ljudmi, ki te imajo radi. 

To je bila prva noč v skoraj treh letih, ki sem jih preživel 
v Katranskem. 


Patrick Rothfuss 


Odlomek je iz velikega in pomembnega fantazijskega ro- 
mana lme vetra, prvega dela načrtovane trilogije, ki bo 
20. februarja izšel pri založbi Mladinska knjiga. 

ZGLEDA, DA SEM sE Z Ušesi NEKAKO 
ZAGOZDIL ZNOTRA TE CENI IN ZDA) NE 
MOREM VEN! 

VSEKAKOR NE BI KAR SAM o? SEBE 
ZLEZEL SEM NOTRI, Koliko ČASA SEM 
ŽE TUKAJ IN KJE SPLOH To JEZIN čEMOČ 


KAKO NEKI 5EM SE ZNAŠEL V TEM 
| PoLeŽAJVZ NE RAZVMEM. NE MOREM 
SE SPOMNITI, 


NAJPREJ TISTA RECENTNA. INVAZIJA 
MORILSKIH RoBoTeV |Z VESeLJA, Kl JE 
|PoPoLNovA |ZBRISALA VSE ŽIVLJENJE 


MISLM, KPo SEM SPLOH JAZ PRAVZAPRAV? 
ALI SEM JAZ SPLOH OSEBAZ KAKo To, DA 
NITI TEH REČI NE VEM NEKOČ sEH VIH 

I—/——— VEEL, SKoRAŠ 
| PREPRIČAN SMI] P—— 


[ MENE, ZDAJ PA ŠE 
ToLE, ZAKAJ SE 


AHA. IZ JKAKŠNo JE TRE) UPANJE 
O ZA čLeVEŠTVo, ZDA), 

Dell XPS" Dell Inspiron" 


za tiste, ki želijo več za domačo in poslovno 


uporabo 


Prenosniki Dell so na voljo na vseh odličnih 
prodajnih mestih po vsej Sloveniji. 

Alilenware 
za igričarje in računalniške 
navdušence 


Prenosnike Dell poganja Intel" Core" družina procesorjev 4. generacije. 


Intel, Intel Logo, Intel Inside, Intel Core in Core Inside so zaščitene blagovne znamke podjetja Intel Corporation v ZDA in / ali drugih državah. 

